
LÉ; 


A nyomor bugyraiban 


Ha Hitler fiatal éveinek nyomorúságáról írunk, 
nem azért tesszük, hogy az olvasóban részvétet 
ébresszünk iránta. Voltak és vannak olyan embe- 
rek, akik iránt soha, semmilyen körülmények kö- 
zött nem szabad részvétet éreznünk. Akik tetteik 
miatt soha nem nyerhetik el rokonszenvünket és 
jobb, ha örökre megbélyegezettek maradnak. Le- 
galább ilyen módon szolgáltassunk igazságot. 

A történelemben nagyon sokan követtek el na- 
gyon súlyos bűnöket. Néhány férfi a huszadik szá- 
zadban minden előző szörnyűséget felülmúlt és ezt 
sohasem feledhetjük. 

De könyvünkben nem erről lesz szó. Egy Adolf 
Hitler nevű férfi úgynevezett , szerelmeiről" szól 
majd ez a könyv. Ezt az embert nem kell bemutat- 
nunk, és ez nem is célja ennek a könyvnek. Nem 
sokat fogunk írni az általa mozgatott német nácik- 
ról és pártjukról, és arról sem, mi mindent művelt 


az emberiségnek ez a söpredéke, miután egy nagy 
országban hatalomra került. Ez a könyv nem a vi- 
lágháború borzalmairól szól. Csak pár szóban em- 
lítjük majd a koncentrációs táborokat és azok áldo- 
zatait. Ugyanakkor, mivel éppen Hitler életéről 
lesz benne szó, nem kerülhetjük ki mindazokat az 
eseményeket, amelyek ezt az embert olyan magas- 
ra, majd mélyre repítették. Hiszen azok is szerves 
részei az úgynevezett , szerelmi életének". 

Ez a könyv egy beteglelkű ember szerelmi 
életét taglalja. Igyekszünk megvilágítani — amennyi- 
re tőlünk telik — mindazt a rosszat és kevés jót, 
amit Hitler bárkinek adni volt képes, vagy esetleg 
valóban adott is. Nem a mi hibánk, hogy ebből 
olyan kevés volt. 

Ha pedig azt tapasztalja az olvasó, hogy né- 
melyik esemény viszolygást vált ki belőle — ne 
bánkódjon, ez bizonyítja, hogy ő normális ember. 
Míg az, akiről e történetek szólnak, aligha volt az. 
Vagy amikor szerelmes volt még, minden rendben 
volt? A bajok csak később kezdődtek? 

Lássuk hát Adolf Hitlert, hogyan udvarolt, ho- 
gyan választott, hogyan szeretett...? 


Az az ember, aki zseniálisan tudott megté- 
veszteni egész tömegeket és akinek szinte mágikus, 


hipnotikus befolyása alá éppen úgy kerültek hazai 
és idegen politikusok, mint diplomaták, iparosok, 
művészek — feltehetően ugyanilyen hatást tudott 
gyakorolni a nőkre is. 

De a kezdet még más volt. Akkoriban ennek 
nem sok jelét tapasztalhattuk. Először csak azt 
nézzük meg, milyen események történtek a csa- 
ládjában, mielőtt ő egyáltalán a világra jött? 

1837-ben született az apja. Törvénytelen 
gyermek volt és ezért anyja után nevezték el Alois 
Schiklgrubernek. Anyja később legálisan is férjhez 
ment egy Hiedler nevű emberhez. Mindez Ausztria 
különböző tájain játszódott le. A Hiedler-család ha 
nem is törvényesen, de magához vette a kis Aloist, 
cipészmesternek képezték ki, de aztán elment vá- 
mosnak és ott szerény karrier fejében is igen jó 
anyagi körülményeket teremtett magának. Elég, ha 
tudjuk, hogy a tizenkilencedik század második fe- 
lében egy osztrák vámos annyit keresett, mint egy 
állami középiskola igazgatója! 

Kicsit másképpen alakult a vámos magánélete 
— itt nem dicsekedhetett akkora sikerekkel. Elsőre 
például 35 éves korában nősült és elvett egy magá- 
nál... tizenöt évvel idősebb özvegyasszonyt! Ne 
feledjük, akkoriban az ötvenéves asszonyok már 
nagyon öregnek számítottak és azok is voltak. 
Nyilvánvalóan elsősorban a karrierjére gondolt 
Schiklgruber úr, hiszen az asszony egy magasabb 


rangú vámtiszt lánya volt. Még nagyobb karriert 
futott be ugyanis, miután létrejött ez a házasság. 
Nyilvánvalóan az apósa lökdöste őt feljebb a 
ranglétrán. Nem tudni, mi okból később a család 
megváltoztatta nevét. Az amúgy nem jó hangzású 
Schiklgruberből Hitlerek lettek. Csak később derült 
ki, hogy ők — nyilván Alois nevelőszüleinek tisz- 
teletére — Hiedlert mondtak, de az anyakönyvet 
kitöltő plébános Hitlert hallott és végül így is ma- 
radt a dolog. 

A karrier már e nélkül is megvolt, hát Alois 
egy szép napon otthagyta idős nejét és együtt élt 
egy másikkal, akit aztán a feleség halála után el is 
vett. Két gyerekük született, akik megérték a fel- 
nőttkort — ez akkoriban azért nem volt ilyen gyako- 
ri és biztos. Aztán az asszony tüdőbajjal ágynak 
dőlt. A gyerekek ellátására egy lányt kellett fel- 
venni a családhoz. Alois a jelek szerint tevékenyen 
együtt élt ezzel a , szolgálólánnyal", és mire a fele- 
sége meghalt, Klara Pölzl már terhes is volt — 
Aloistól, a házigazdától... 

Az új pár bizonyos fokig rokonságban is állt 
egymással, már ha Alois apja valamelyik régi 
Hiedler-fivér volt (akik őt adoptálták is). A kor- 
különbség itt fordítottan volt nagy, mint a vámtiszt 
úr első házasságában. Klara asszony 23 évvel volt 
fiatalabb akkor 48 éves férjénél. A nő aligha tudta, 
milyen szörnyeteget hoz majd a világra. Mint 


minden anya, biztos volt benne, hogy az ő gyermeke is 
jóravaló, , normális" felnőtt lesz majd. 

Alois Hitler minden jel szerint ellentéte volt 
fiának.  Szabadgondolkodó és felvilágosult férfi, 
aki emberi hibái ellenére is jó társalgó, kedélyes 
, fickó", a környezetében kedvelt ember volt. Hitler 
ugyan később azt állította, hogy az apja részeges 
volt és verte az anyját, no és őt is — ez olvasható a 
Mein Kampf oldalain — és nem valószínű, hogy 
hazudott volna. Hiszen még Alois nekrológjában 
(amit egy linzi újság a férfi 1903-ban, 66 éves ko- 
rában bekövetkezett halála után adott közre) is ol- 
vashatunk célzásokat arra, hogy milyen durva tu- 
dott lenni. Mint vámtiszt folyton a helyét kereste, 
feljebb törekedett és ezt többszöri áthelyezés árán 
el is érte. Hat gyermeke született, de ezek közül 
négy még csecsemőként meghalt, ami nem volt 
olyan ritka jelenség és szinte minden család el- 
mondhatta magáról, hogy temetett már el újszülöt- 
tet. 

De talán ennek köszönhető, hogy Hitler anyja, 
Klara nem volt egy vidám asszony. Negyvenhárom 
évesen lett özvegy és egyedül kellett tovább nevel- 
nie megmaradt két gyermekét, Paulát és Adolfot. 
Eléggé megviselte mindezeken kívül az is, hogy a 
fiú, Adolf — akit úgy szeretett! — igen rosszul tanult 
és tömérdek gondot okozott. Ráadásul mellrák is 
megtámadta Klara asszonyt, így végül az négy 


évvel férje halála után szintén eltávozott az élők so- 
rából. 

Minderre azért van itt helyünk — és szükségét 
is látjuk az előzmények bemutatásának —, mert 
mindezek az események erősen befolyásolhatták 
Adolf Hitler tudatát, viselkedését, természetét. 
Nem kétséges, hogy ami akkoriban történt körü- 
lötte, az is hatással volt későbbi életére. És minde- 
nekelőtt hatással volt arra, hogyan viszonyult a 
nőkhöz? Hogyan bánt velük...? 

Mint a kisfiúkat minden időben és történelmi 
korban, feltehetően őt is izgatta a szexualitás kér- 
dése. Persze a huszadik század elején, az Osztrák-Ma- 
gyar Monarchia roppant prűd világában nem 
sok lehetősége volt arra, hogy bármit is megtudjon. 
A maximum az úgynevezett pornográf képeslapok 
és fényképek lehettek. Ezeket természetesen nem 
postán küldözgették, hanem gyanús alakok árulták 
kávéházakban és lebujokban, utcasarkokon és is- 
meretségi alapon is terjesztették. A fiatal férfiak- 
nak akkoriban kevés esélyük volt , élőben" látni 
egy-egy egészséges fiatal meztelen női testet. 
Ilyesmire legfeljebb a bordélyházakban kerülhetett 
sor. 

A gyerekeknek, akik már érdeklődtek (volna) a 
szex után, erre nem nyílott lehetőségük. Meglesték 
hát fürdőző nővéreiket vagy unokatestvéreiket, a 
patakban fürdő és nem olyan szemérmes parasztlányokat. 

A másik nem ilyetén — megismerésének  vá- 
gya igen nagy lehetett akkoriban, hiszen a lányok 
és asszonyok az utcán teljesen felöltözve jártak és 
még a strandokon is nyakig begombolkozva fü- 
rödtek. Egy gyerek életének első  tizenhat-ti- 
zennyolc évében szinte csak aktfestményeken, a 
múzeumban láthatott meztelen nőt. 

Nincs okunk feltételezni, hogy Adolf másféle 
gyerek volt. Próbáljuk meg egy kis időre ,elfelej- 
teni" mindazt, amit ez az ember később művelt. 
Tudom, hogy ez lehetetlen, de mégis próbáljuk 
meg. Passauban, majd Linzben, ezekben az akkori- 
ban meglehetősen álmos kisvárosokban nőtt fel. A 
korabeli oktatásban szó sem volt a biológiának er- 
ről a részéről, a szexualitás tömény tabu volt akko- 
riban még a felnőttek társadalmában is, nemhogy a 
gyerekek között. 

Kezdetben Adolf egy falusi népiskolába járt, 
majd miután Linzbe költöztek (apját ismét áthe- 
lyezték, vagy áthelyeztette magát?) egy közeli Be- 
nedek-rendi apátság amúgy jó hírű iskolájába írat- 
ták be. De nem volt jó tanuló, mi több, kifejezetten 
rosszul tanult. Igaz, tudunk olyan életrajzíróról, aki 
szerint a dolog fordítva volt, Adolf kitűnő tanuló 
volt — így aztán már nem is tudjuk, mit gondoljunk 
erről. 

Később azonban mindenképpen vége szakadt a 
jó korszakának. Az apátsági iskolában a kórusban 

is éneklő diák — aki eleinte pap akart lenni! — a 
következő iskolában már az első évben megbukott. 
Nem véletlen, hogy Klara asszony olyan ritkán 
mosolygott. Nem volt rá oka. 

Mivel a bizonyítványa attól kezdve mindig 
rossz volt, hát állandósultak az otthoni kontfliktu- 
sok. A tizenéves kisfiúnak nem sok szava lehetett 
apja ellenében, inkább valószínű, hogy nem tanult, 
mert nem akart. Vagy más vonta el a figyelmét? 

Nos, feltehetően a lányok is belejátszottak, 
különösen apja halálának évében. Akkoriban nem 
voltak vegyes osztályok, a fiúk és a lányok is kü- 
lön jártak. Nemcsak külön osztályokba, hanem ele- 
ve külön iskolákba, így közeli, , testi" érintkezés 
még vizuálisan sem volt lehetséges az olyan korú 
gyerekek, fiatalok számára. Csak nyilvános helye- 
ken, ahol különnemű gyerekek voltak, és a 
családi otthonban találkozhattak. A szülők persze 
gyakran rendeztek zsúrokat, vagyis bizonyos napo- 
kon az egykorúak összejöttek kemény szülői fel- 
ügyelet mellett. 

Mindez azonban aligha elégítette ki a fiúkat. 

Nem tudjuk, a kis Adolfnak e téren voltak-e 
tapasztalatai? Az bizonyos, hogy féltestvére, apja 
előző házasságából származó gyermekei, a nála 
jóval idősebb Alois és Paula nem igazán érdekelték 
és azok sem foglalkoztak vele. 

Persze más dolgok történtek akkor, amelyek 
sokkal fontosabbaknak bizonyultak, mint a lányok. 
Tizenhárom éves volt Adolf, amikor meghalt az 
apja. Biztosan fellélegzett, bár az anyja arcán 
gyülekező gondfelhők rá is rossz hatással voltak. 
Megszabadult a zsarnoktól, akit abban az időben 
már nem szeretett — de ennek ára lesz, kezdte sej- 
teni Adolf. 

Az a vágya, hogy művész legyen és ne kelljen 
,ostobaságokat és felesleges dolgokat" tanulnia, 
igen erős volt már akkor. Apja életének utolsó évé- 
ben éppen emiatt verte meg oly gyakran, amire 
Adolf ismét csak daccal válaszolt. Persze nyilván 
az is szerepet játszott, hogy a városi iskolában ma- 
gasabb volt a követelményszint, mint falun. És 
Hitler bizony nem bírta az iramot. Néha próbált 
, mesélni" a tanároknak, de azok hamar átláttak 
rajta és enyhén szólva nem , díjazták" ezt a tevé- 
kenységét... 

Mint mindig, jóval később is — Adolf másokat 
hibáztatott, ha valami nem sikerült neki. Ha nem 
tudott rendesen tanulni, mert nem volt hozzá esze 
(legyünk megengedők és mondjuk így: nem ehhez 
volt esze), akkor az okot a tanárokban vagy a tan- 
anyagban kereste, vagy éppenséggel az iskolában, 
sőt az egész osztrák-magyar oktatási rendszerben! 
Mindenki hibás volt, csak ő nem. Ez a tulajdonsá- 
ga, mint tudjuk, megmaradt élete utolsó napjáig. 

Apja halála után Adolf megsokszorozta anyja 
gondjait. Bukások, az évismétlés fenyegető réme, 
majd az iskola eltanácsolása után került egy másik 
városba, másik iskolába. Anyja már betegségével 
küszködött, az orvosok nem sok jót jósoltak neki. 
1904 szeptemberében hát egy pótvizsga után új 
helyen tanult, nem sok eredménnyel. Az év végére 
három tárgyból bukott meg, köztük a német nyelv- 
ből is ()). 

A kölyök rajzolni és festeni szeretett inkább, 
rajongott az építészetért (holott matematikából is 
megbukott...) és nem akart tovább tanulni. Egyet- 
len barátjával nagy sétákat tett, és biztosan beszél- 
gettek akkor a lányokról is. Tizenöt éves volt ek- 
kor, apja két éve halott volt és anyja életéből — 
amiről persze Adolf nem tudhatott — már két év 
sem volt hátra. Sovány és gyenge testalkatú kölyök 
lévén nem verekedett és kerülte a sportokat is. Égő 
szemmel figyelte a világot. 

És nyilván megmozdult benne a szexualitás ör- 
döge is, bár erről akkori barátja a későbbi életrajz- 
ban sem tesz említést. Mintha féltek volna az akko- 
ri biográfusok az efféle érzékeny és kínosnak ne- 
vezett témáktól. Ne feledjük, Hitler életrajzainak 
egy része még életében, diadalmas és bukott hadjá- 
ratai előtt készült, és a nagy ember bosszújától is 
tartani kellett. A többi életrajz viszont már a máso- 
dik világháború rémtettei után íródott — ezekben a 

szerzők még a későbbi tényleges szerelmi életét is 
igyekeztek nagy ívben elkerülni. Mintha az a tény, 
hogy Adolf Hitlernek voltak szexuális vágyai, ele- 
ve megkérdőjelezné szörnyeteg-voltát! 

Nos és voltak olyan biográfusai is, akik a sze- 
relmi ügyekben is csak a tragédiákat emelték ki, 
sejtetve, hogy Adolf e téren is szörny volt. 

Pedig hát akkor még biztosan nem így állt a 
helyzet. Pszichiáterek dolga lett volna akkoriban, 
hogy elemezzék a férfi viselkedését. De mi állítjuk, 
hogy a tizenöt-tizennyolc éves Adolínak a nők 
csak a fantáziájában jelentek meg. Akiket az utcán 
látott, nemegyszer biztosan levetkőztette a fantázi- 
ájával — ezt minden egészséges férfiember megte- 
szi ebben a korban, sőt később is. Amit apja művelt 
az anyjával, talán hatott rá, negatívan befolyásolva 
őt a női nem irányába — de az is lehet, hogy nem. 
Apja ugyanis — legalábbis Hitler későbbi állítása 
alapján — verte is a feleségét... 

Nos, minket ebből annyi érint, hogy Adolf fel- 
adta az iskolát. A háromszoros bukás remek ürügy 
volt rá, no és gondoskodott még egy másikról is: 
beteget jelentett. Tény, hogy az őt vizsgáló orvos 
bár nyomát sem lelte a , súlyos tüdőbántalmaknak" 
— amelyekre Hitler felnőttként oly sokszor hivatko- 
zott, hisz meg kellett magyaráznia, miért maradt ki 
az iskolából és a háromszoros bukást inkább el- 
hallgatta — nyomát sem találta. De hát jött a nyár és 

elment a rokonokhoz nyaralni. Később megfordul 
Bécsben is és tetszett neki a város. De még haza- 
ment és két éven át semmit sem csinált. Anyja 
mind jobban szenvedett és ezen az az önfeláldozó 
és szorgalmas zsidó orvos sem tudott segíteni, aki 
odajárt hozzájuk, és aki negyedszázaddal később, 
amikor származása miatt koncentrációs táborba 
akarták hurcolni, kérésére Hitlertől külön menle- 
velet kapott és családjával együtt szabadon távoz- 
hatott a már náci birodalomból... 

Itt van egy pont, amibe belekapaszkodhatunk, 
bár semmi bizonyosat nem tudhatunk. Adolf tizen- 
hat-tizenhét évesen sokat csavargott a Linz kör- 
nyéki falvakban, valamint a helyi színház körül. 
Mint afféle művészlelket, nagyon érdekelte min- 
den, ami a művészetekhez kapcsolódik. Ezt nem 
játszotta meg. Hiszen kinek játszott volna? Magá- 
nyos volt, akkor már senkinek sem tartozott be- 
számolással. Ha valaki rákérdezett, azt mesélte: a 
bécsi Festészeti Akadémiára fog felvételizni. De 
hogy mit kell majd tudni a felvételin, arról fogalma 
sem volt. Az első nekifutásra persze nem is vették 
fel. Inkább azt tanácsolták neki — látva vitathatat- 
lan rajzkészségét — hogy legyen építőmester (pal- 
lér). Amihez szintén el kellett volna végeznie még 
néhány évet, például folytatni a középiskolát és 
arról végbizonyítványt szerezni... Ehhez nem volt 
kedve. 


16 


Ő mindenáron művész akart lenni! 

Sötétben tapogatózunk, ezért csak feltételez- 
zük, hogy a falvakban akadt néha olyan lány, aki 
hajlandó lett volna közelebbi kapcsolatba kerülni 
ezzel a vékony, sötétszemű, napbarnított vándorral, 
aki rajzmappával a kezében járta a vidéket. No és a 
színésznők...? 

Szögezzük le, a huszadik század elején a szí- 
nész nem ugyanaz volt, mint ma. Kivéve talán a 
nagyvárosok nagy és híres színházaiban szereplő, 
már nem fiatal női- és férfiszínészeket, akik való- 
ban a játéknak éltek és az előkelő társaság — akár- 
csak a polgári réteg — elfogadta létezésüket. 

Ám vidéken és különösen a fiatal színésznők, 
de színészek sem voltak szívesen látott vendégek. 
Jobb polgári, vagy ne adj isten előkelőbb házakba 
be sem engedték őket! A színésznő ott és akkor — 
már évszázada, és még több évtizedig — egyet je- 
lentett a feslett erkölcsű nőszeméllyel. A férfiakról 
sem voltak jó véleménnyel. 

Ez azt is jelentette, hogy a fiatalurak esténként 
a nézőtéren tapsoltak valamelyik csinoska (és 
esetleg nem túl tehetséges) színésznőnek, akit az- 
tán később felkerestek az öltözőjében, vagy meg- 
vártak a  művészkijárónál és vacsorázni hívták. 
Hogy a vacsora miképpen folytatódott, azt már az 
olvasók — és a korabeli férfiak — fantáziájára 

bízhatjuk. csakhogy Adolf félénk volt. De a magány 
is sarkallhatta, nem is szólva libidójáról. 

Mindezt azonban titkolta. Tudjuk még féltest- 
vére, Paula későbbi visszaemlékezéseiből is, hogy 
a fiú az érzelmek kimutatását nőies, tehát nem kö- 
vetendő dolognak vélte. Apját sem szerette, de az 
legalább férfi volt, tehát akarva-akaratlanul is pél- 
dát vett róla: szerette az erőszakot, a fegyvereket, a 
mások manipulálását — ezekben a ,tárgyakban" az 
öreg Hitler is nagy volt. Anyját biztosan szerette a 
kis Adolf, de nem követte magatartását. Hiszen az 
anyja a családi , összecsapásokban" mindig csak 
védekezett, defenzív volt. Ez nem felelt meg Hit- 
lernek. 

Tehát fura kettősség uralta a lelkét még a nemi 
érés korszakában is. Utálta, ha nők nyúlnak hozzá 
vagy nyálas , puszikat" adnak, ilyenkor a falra tu- 
dott volna mászni. Ugyanakkor biztosan neki is 
kezébe jutottak a már említett korabeli fekete-fehér 
pornográf felvételek, amelyeken félmeztelen vagy 
majdnem teljesen meztelen nők mutogatták comb- 
jukat, feneküket, egyik mellüket — és amelyek a 
korabeli férfiakat olyannyira fel tudták izgatni. 

Ha nem is került közelebbi kapcsolatba egyet- 
len linzi színésznővel sem, azért valamiképpen 
csak megérintette a szexualitás szele...? 

Jóval később Hitler mesélt egy falusi történe- 
tet, igaz, különböző alkalmak során kétféle verzióban. 

Mivel állítólag — mindössze tizenöt éves volt 
csak, vagy még annyi sem, hát erős fenntartással 
kell fogadnunk a mesét. A másik főszereplője egy 
fejőnő volt. Ez még egy faluban volt, mielőtt a 
család Linzbe költözött volna. Az istállóban talál- 
koztak és a fiatal nő — vagy kislány? — állítólag 
igen kacéran viselkedett és mintha az öltözete sem 
lett volna teljes. A dolog az esti órákban történhe- 
tett meg, ugyanis Hitler mindkét verziójában az 
istállóban égett a petróleumlámpa. De hogy volta- 
képpen meddig mentek el, nem tudni. Adolf egyik 
változatában csak annyi történt, hogy már éppen 
, nekiestek volna egymásnak", amikor kintről zajt 
hallottak és erre ijedten szétugrottak, feldöntve a 
lámpát. 

A másik változat kevésbé világos. Hitler sze- 
rint már éppen ,ment volna a dolog", de a lány 
nem hagyta abba a fejést, így aztán a fiú dolgát 
kellően megnehezítette... Próbáljuk meg elképzelni 
ezt a mai pornófilmekbe illő jelenetet. Az osztrák 
és német, úgynevezett , népi filmek", amelyekből a 
huszadik század végén is sokat készítettek, reme- 
kül kihasználhatták volna ezt a leírást. 

Kár persze, hogy nem világos a dolog. Hitler 
szerint a lány ,ostoba módon" viselkedett, ezért 
nem történt semmi, végül is. Viszont ebben a vál- 
tozatban is felfordították véletlenül a lámpást és az 

istálló kis híján leégett, alig tudta eloltani a két 
fiatalkorú , szexpartner". 

Mindez igen szépen hangzik — viszont vannak 
más beszámolóink is! 

Egyik akkori barátja és osztálytársa vagy har- 
minc évvel később kerek perec tagad minden ilyen 
, sztorit", állítva: ki van zárva, hogy ilyesmi meg- 
eshetett volna Adolffal, őt ugyanis soha nem érde- 
kelték a lányok! 

Egy ilyen mondat manapság azt jelenti, hogy 
az illető homoszexuális és csak a férfiak érdeklik. 
De akkor nem ezt jelentette. Csupán annyit, hogy 
Hitler az osztálytárs szerint nem mutatott nagyobb 
érdeklődést a lányok iránt. Ezt nevezhetjük késlel- 
tetett vagy késlekedő libidónak. De mondhatjuk azt 
is, hogy érdeklődése a másik nem iránt nem mani- 
fesztálódott a szokásos korban a szokásos módo- 
kon, hanem az mintegy , aludt" még nála. 

Hogyan nézett ki Adolf tizenhat-tizenhét éve- 
sen, és hogyan viselkedett? 

Abban a korszakában tehát, amikor elhagyta 
iskoláját és voltaképpen semmit sem csinált, álta- 
lában a nála kisebbekkel szeretett játszani. Termé- 
szetesen csak fiúkkal, és mivel azok fiatalabbak 
voltak, engedelmeskedtek neki. Így hát , bandát" 
alapítottak és az akkor divatos ,búr háborút" ját- 
szották. Egész Európa az Afrikába szakadt holland 
parasztoknak szurkolt a gőgös és fennhéjázó 

angolokkal szemben. Így Hitler csapata is búroknak 
nevezte magát és rendre le is győzte a gyűlölt , an- 
golokat". 

Gondot fordított külsejére. Ennek legfőbb ele- 
me egy elefántcsontfejű fekete sétabot volt. Ma 
már senki sem tudja közülünk, milyen nagy dolog 
volt akkoriban egy sétabot, és milyen nagy társa- 
dalmi szükséglet volt iránta! Az előkelőség jele 
volt, sétabotot azok ,,viseltek", akik mindennapjai- 
kat nem egyszerű munkával töltötték... 

Hitler nem szeretett dolgozni és tulajdonkép- 
pen soha nem is volt állásban sehol. De akkor sze- 
retett már művésznek látszani. Tizenhét évesen 
tehát széles karimájú fekete kalapban parádézott, 
ebben sincs semmi csodálatos, ha tudjuk; legked- 
vesebb olvasmánya Karl May regényei voltak (még 
felnőttként is...) és nyilván ő is elhitte, hogy May, 
ez a szélhámos bejárta a világot és mindenütt sze- 
mélyesen átélte, amit leírt. (Ehhez képest Karl May 
kisstílű csaló és szélhámos lévén sikeres regényeit 
általában sorozatos elítéléseit követően valamelyik 
börtöncellában vetette papírra. A Winnetou és más 
hatalmas sikert aratott regények szerzője sohasem 
járt más földrészeken, nem látott indiánt sem...) 

Fehér inget viselt, amit anyjával mosatott, míg 
az asszony élt. Természetesen a kesztyűje is hófe- 
hér zergebőr volt, fekete köpenyét pedig belül se- 
lyembélés borította. Ma már elképzelhetetlen 

viselet, legfeljebb történelmi filmekben vagy színda- 
rabokban látunk ilyent. De az 1900-as évek kezde- 
tén — amelyek még minden tekintetben az előző, 
XIX. századhoz tartoztak és magukon viselték azok 
minden jellegzetességét — ez nem volt feltűnő. 
Mondhatni, bizonyos úrfik eleve így jártak. 

Így járt el sétálni minden nap és gyakorta a 
színházba is, évszaktól függetlenül. Az anyja per- 
sze nem örült ennek az életmódnak, próbálta rábe- 
szélni fiát, térjen vissza az iskolába és majd ha azt 
elvégezte és megkapta bizonyítványát, akkor gon- 
doljon a művészi karrierre. Adolf persze ezzel nem 
értett egyet; és Klara asszonyba a férje még életé- 
ben annyira beleverte az engedelmességet, hogy 
látva fiában ugyanazokat az akaratos és konok vo- 
násokat, nem merte többször szóba hozni a dolgot. 
De ezek a beszélgetések sem varázsoltak mosolyt 
az arcára. 

Tény, hogy valóban volt egy tehetsége, lega- 
lább egy: tudott rajzolni! Tehát nem véletlenül 
mozgott benne a vágy a művészet után. Ma már 
persze mindnyájan tudjuk, milyen jó lett volna, ha 
felveszik a képzőművészeti akadémiára, vagy 
hagyja magát rábeszélni a pallérságra...! A világ 
sorsa másképpen alakult volna. 

Szóval tudott rajzolni, de itt is volt számos 
korlátja. Nem volt képes például embereket, külö- 

nösen mozgásban lévő emberalakokat rajzolni. Az 

egyes mozgásfázisok ábrázolása egyszerűen nem 
ment neki. Viszont ha álló, mozdulatlan tárgyakat, 
elsősorban házakat, épületeket kellett megrajzolni, 
azt remekül csinálta. Ez ismét arra mutat, hogy az 
építészettel talán boldogult volna. 

E sorok írójának volt alkalma megszemlélni 
Adolf Hitler későbbi, az 1910-es években készített 
festményeit. Nagyon érdekesek olyan szempontból, 
hogy pontosan ábrázolják az adott témát — de na- 
gyon hidegek és  személytelenek. Nincs bennük 
semmi személyes, semmi meleg, semmi... emberi. 
Ilyen értelemben megrázóak — mert tudjuk, ki fes- 
tette őket és ő ki volt, milyen volt. Ha viszont 
anélkül látnánk egy kiállítás képei között ezeket a 
festményeket, hogy tudnánk, ki az alkotó — nyu- 
godtan továbbsétálnánk. Nincs bennük semmi ér- 
dekes, semmi igazán megkapó! 

A fantáziája végtelenül nagy volt. Ha akarta, 
bemesélte önmagának, hogy mindenre képes, min- 
dent el tud érni — eddig a dolog még normális, ma 
is sokan tesznek így, sőt ennek már sajátos tudo- 
mányos elmélete és gyakorlata is van. Ám Hitler 
olyasmit is mesélt olykor környezetének, hogy 
, szerelmes lett egy lányba és azt bármire rá tudja 
venni, az illető azt teszi, amit ő akar!" 

Minden esetben kiderült utólag, hogy ezek 
valóban csak a fantáziájának termékei voltak, lá- 
zas-vágyakozó képek peregtek az agyában. 

De nem volt senkije! 

Hasonlóan volt ez építészeti terveivel is. Fan- 
táziáit, hogy ha majd híres építész lesz (és rögtön 
azzá is lett fantasztikus gondolataiban), hát telje- 
sen átépíti Linzet, a várost, és készített-rajzolt is 
ilyen terveket. Ha megrajzolt egy házat, amit úgy 
talált ki — annak a néhány gyereknek, fiatalnak, 
akivel szóba állt, máris úgy beszélt a házról, mint 
ami létezik a valóságban is. 

1905-ben történt, hogy akkori barátjával sétált 
Linz korzóján. Hitler egyszercsak teljesen váratla- 
nul rámutatott egy vékony, szőke, anyjával sétáló 
lányra és azt mondta: 

— Látod azt a szőkét...? Szerelmes vagyok bele. 

Kubizek, a barátja, aki egy kárpitos fia volt és 
szintén otthagyta már az iskolát, viszont apja mel- 
lett dolgozott a szakmában és jó ideig Adolf 
egyetlen bizalmasa volt — később azt mondta, ez is 
a fantázia terméke volt. Ugyanis négy év telt el 
úgy, hogy Hitler soha nem mert közeledni a lány- 
hoz. Akiről annyit tudunk, hogy Stefania volt a 
keresztneve és az elején tizennyolc éves volt. 

Hitler annyira biztos volt a dolgában, hogy so- 
ha nem szólította meg a lányt, mégis meg volt győ- 
ződve, hogy ha csak egyszer ís beszél vele, a lány 
azonnal a karjaiba omlik és a felesége lesz! 

Merthogy eldöntötte: Stefania lesz a felesége! 
És ezt nagyon komolyan gondolta. Már amennyire 

egy tizenhat-tizenhét éves fiú, akinek nincs sem- 
mije és iskoláit sem fejezte be, komolyan gondol- 
hat ilyesmit. Stefania szülei aligha örültek volna 
egy ilyen , partinak" és ha a teljesen ismeretlen 
félárva — később teljesen az — Adolf bekopogtat az 
ajtajukon, vagy kinevetik, vagy sem, de minden- 
képpen kidobatják a cselédség segítségével... 

Ám mindez a jelek szerint meg sem fordult a 
fejében. Naphosszat üldögélt otthon és verseket írt 
a lányhoz. Tudom, nehéz elképzelni Adolf Hitlert — 
azt, akit mi ismerünk —, amint szerelmes verseket ír 
egy szőke lányhoz, tolla végét rágva, mígnem 
megtalálja a megfelelő rímet és kiszámolja a szó- 
tagszámot is az ujjain... Mindezek ellenére ezek 
tények. 

Félt a nőktől, és félt Stefaniától is. Amikor 
Kubizek azt javasolta, egyszerűen menjen oda a 
sétáló lányhoz és anyjához, hajoljon meg, mutat- 
kozzon be és kérjen engedélyt, hogy csatlakozhas- 
son hozzájuk egy-egy séta erejéig (ami akkoriban 
bevéti szokás volt, az emberek nemegyszer így, 
vagy közös ismerőseik révén lettek bemutatva 
egymásnak. Bemutatás nélkül senki sem kevered- 
hetett mások társaságába!) — akkor Adolf hirtelen 
tiltakozni kezdett. Azt mondta barátjának: 

— Stefania és köztem, mint általában a kivéte- 
les lények között, nincs szükség szavakra. A 

hagyományos módszer, a szavak itt szükségtelenek. 
A rendkívüli emberek intuíció útján érintkeznek. 

Hát nem volt szerény, annyi bizonyos. A leg- 
rosszabb az egészben, hogy maga is hitte, amit 
mondott. Kubizek attól kezdve jobban figyelt, de 
semmit sem látott ebből a , rendkívüli emberek 
közti intuíciós érintkezésből". Ahányszor a korzón 
elmentek Stefania és anyja mellett, a lány nem is 
vette észre Adolfot. Annál inkább a szintén ott sé- 
táló mohószemű fiatal katonatiszteket... mint ké- 
sőbb kiderült, a bálokon táncolt is ezekkel a tisz- 
tekkel. 

Amikor Hitler ezt megtudta, az öngyilkosság 
gondolatával foglalkozott! Állítólag egészen  ko- 
molyan tervbe vette, hogy a Dunába ugrik és ott 
leli halálát. De ezt nem tette meg, viszont tovább 
tervezte... házasságát Stefaniával, akinek ,a házas- 
ság után majd elmegy a kedve az ilyen frivol dol- 
goktól, mint a tánc"(!). 

Ezzel sem ért véget az ügy — említettük, hogy 
négy éven át fantáziált Stefaniáról. Hogy ezek egy 
része mennyire érte el a szexuális határokat, azt 
nem tudhatjuk. Tény, hogy a két barát között szóba 
került Stefania... elrablása is! Adolf, mint nagy 
szervező, a May-könyveken nevelkedett , kalandor" 
csinált is egy hosszú, bonyolult és nagyon részletes 
elrablási tervet is. Csak akkor lett egy kis baj, ami- 
kor barátja megkérdezte tőle: 

— És miből fogtok élni...? 

Erre Adolf nem tudott felelni. Mai szakértő 
elemzők szerint az eset nem is olyan ritka, és ab- 
ban a korban tipikusnak is mondható. A szerény 
képzettségű és társadalmi helyzetű fiatalember ké- 
pes éveken át titokban imádni valakit — csak azért, 
nehogy az elutasítsa őt. Ezért nem is vallja be az 
imádott lánynak az érzelmeit, hisz tudat alatt pon- 
tosan tudja, hogy az el fogja őt utasítani. 

Nos, így volt ez Hitler esetében is. Stefaniának 
négy éven át fogalma sem volt róla, hogy milyen 
mérhetetlen imádat tárgya és a fantázia birodalmá- 
ban hányszor magával ragadta már ismeretlen lo- 
vagja. 

Mielőtt Adolf Bécsbe utazott volna, végül egy 
névtelen levélben mindent megírt a lánynak és az- 
zal biztatta: ha már képzett festő lesz, visszajön 
érte és feleségül veszi. Kutatók évtizedekkel ké- 
sőbb utánajártak az ügynek és akkor derült ki: 
Stefania elolvasta ugyan a levelet, de meg volt 
győződve, hogy a barátnői éretlen tréfájáról van 
szó és azonnal meg is feledkezett róla. Arra is fény 
derült, hogy az egész nem létező ,ügy" nem is 
tarthatott négy évig, ahogyan azt Kubizek írta. Hi- 
szen Stefania ritkán tartózkodott Linzben. Genfben 
és Münchenben tanult, Linzben csak a vakációt 
töltötte. Aztán hamarosan feleségül ment azon 

fiatal tisztek egyikéhez, akikkel a korzón is kacér 
pillantásokat váltott. 

Hogy mennyire mániás volt Hitler, arra is jó 
példa ez az eset. Ugyanis a dolognak ezzel még 
nem volt vége — az ő számára. A jövendő diktátor 
még 1913-ban, huszonnégy éves korában sem fe- 
lejtette el Stefaniát. Mit sem tudva arról, hogy 
Stefania már régen férjhez ment, és arra sem 
ügyelve, hogy a fiatal nőt immár hat éve nem is 
látta — az egyik linzi újságnak küldött fizetett kará- 
csonyi jókívánságokat Stefania részére! Amelyek 
aztán korabeli szokás szerint meg is jelentek a lap- 
ban. Az nem jutott eszébe, hogy így talán kelle- 
metlen perceket is szerezhetett a fiatalasszonynak? 

Közben az életében történt egy és más. Szomo- 
rú esemény is. Hiszen 1907-ben, amikor Adolf már 
vagy két éve csak dologtalanul lődörgött a világban 
és abból a pénzből élt csaknem húsz évesen (!), 
amit az anyja küldött neki a kis nyugdíjából — nos, 
ennek vége szakadt. Anyja állapota éppen kará- 
csonyhoz közeledve vált elviselhetetlenné. Közele- 
dett a krízis, és az asszony meghalt. December 23-án 
temették el. Minden jel arra mutat, hogy Klara 
Hitler volt az egyetlen asszony, talán az egyetlen 
nő — és mindenképpen az egyetlen ember is — aki 
csakugyan közel állt Adolfhoz. 

És most éppen őt vesztette el! Nem tudjuk, 
mennyire érzett fájdalmat. Csak abból következtethetünk 

érzéseire, hogy mivel az anyja karácsony 
előtt halt meg, Hitler életében soha többé nem volt 
ez ünnep. Nem ülte meg a karácsonyt és környe- 
zete is alkalmazkodott ehhez. 

Adolf ekkor már tizenkilencedik évét taposta 
és még mindig nem vitte semmire. Iskoláit abba- 
hagyta és Bécsben éldegélt egy igen szerény hóna- 
pos-szobában, aminek bérét egy idő után nem is 
tudta volna kifizetni. Szerencsére Kubizek barátja 
is Bécsbe költözött és attól kezdve közösen fizették 
a szobát. 

Ami a természetét illeti: ekkoriban már kiütkö- 
zött túlzott komolysága, sőt komorsága. Nem volt 
humorérzéke, a vicceket, tréfákat nem értette, fö- 
lösleges dolgoknak tartotta. Bizonyos értelemben 
merev volt nézeteiben, magatartásában. 

Kubizeket tőle eltérően valóban felvették egy 
főiskolára (őt a zene érdekelte és volt is hozzá te- 
hetsége), ami még inkább dühítette a tétlenül kó- 
válygó fiatalembert. Hát még, ha tudta volna, mi- 
képpen vélekedett róla az anyja! Kubizek ugyanis 
— miközben Adolf már Bécsben volt azon az 1907-es 
nyáron — még otthon maradt és szinte naponta 
felkereste Adolf beteg anyját. Klara Pölzl igen 
nehezen viselte, hogy fia otthagyta, amikor ő egyi 
kórházból a másikba jár és hamarosan műteni is 
fogják (azt már nem érte meg). Kijelentette 
Kubizeknek, hogy , Adolf élete végéig ilyen ostobán 

makacs lesz és úgy viselkedik majd, mintha 
egyedül lenne a világon". 

Prófétai szavak! Az anyai megérzés nem téve- 
dett. 

Ősszel ugyan hazajött és ült az anyja ágya 
szélén, sőt ápolta is, amennyire tudta — de azt ha- 
zudta neki, hogy szeptemberben felvették a Festő- 
művészeti Akadémiára! Klara Hitler így abban a 
tudatban halt meg, hogy fia már úton van a művé- 
szi karrier felé... Amikor anyja meghalt, Adolf le- 
ült és megrajzolta anyja halotti portréját. A kopogó 
szomszédoknak aznap nem is nyitott ajtót, egyedül 
volt a halottal. 

De nemcsak anyjával — húgával sem törődött. 
Az akkor tizenkét éves kislány eltartásáról rokonok 
gondoskodtak. Akik szintén abban a tévhitben él- 
tek, hogy Adolf Bécsben egyetemista, diák, aki 
nem tud pénzt keresni. Különben pedig volt itt 
örökség is, amit Paula húga és Adolf örököltek. Ez 
havi ötven korona járandóságot jelentett — kette- 
jüknek. Tehát huszonöt koronát kapott Adolf és 
huszonötöt az a rokon, aki a kislányt nevelte. Már 
csak azért is, mert a kislány szellemileg elmaradott 
volt és nevelése többe került, mint egy egészséges 
gyermeké. A huszonöt korona nagyon kevés volt. 
Különben a Raubal-család — ők is rokonok voltak — 
egyik gyermeke volt a következő évben, 1908-ban 

születő Angela nevű kislány. Akinek később aztán 
oly nagy szerepe lesz történetünkben... 

Hogyan élt Hitler Bécsben? 

Mert nem kis időszakról van szó. Hat teljes 
évet töltött Adolf abban a városban, amely akkori- 
ban furcsa keveréke volt a keletnek és nyugatnak. 
Itt jött össze Európa nyugaton szinte ismeretlen 
része azzal, amit , fejlett nyugatnak" neveztek már 
akkor is. A balkáni területek, a keleti sztyeppék, az 
ismeretlen tájak borzongatóan izgalmas színeit, 
hangjait, ízeit hozták el a soknemzetiségű biroda- 
lom központjába azok, akiket a nyomor vagy a ka- 
landvágy késztetett vándorlásra. 

Adolfról itt lassanként kiderült, hogy... sem- 
mire sem alkalmas! 

Nem volt képes megtanulni autót vezetni, sem 
lovagolni. Nem véletlen, hogy efféle dolgokat ké- 
sőbb, a húszas években sem csinált, pedig akkor 
úgy a katonák, mint a polgárok (nem is szólva az 
arisztokratákról vagy a forradalmárokról) lovagol- 
tak vagy autót vezettek. Ez hozzátartozott az élet 
új kihívásaihoz vagy kellemes oldalaihoz. Őt nem 
izgatta, hogy emiatt a nők sem vették emberszám- 
ba. Mint egyik, kissé gunyoros angol életrajzírója 
megjegyezte, Hitler , még  gyerekcsinálásra sem 
volt alkalmas". Ezt a mondatot elsőnek mellesleg 
Thomas Mann írta le az emberiség későbbi nagy 
ellenségéről. 

Furcsa kettősség uralta bécsi életét. Különösen 
eleinte, amikor még volt pénze, alaposan , leme- 
rült" a kellemességekbe. Kihasználta az élet örö- 
meit, bár ezt is mindig túl komolyan és az öröm 
legcsekélyebb jele nélkül cselekedte. Erre nem saj- 
nálta a mások pénzét. Amikor viszont Leo Raubal, 
a rokon, aki nevelte a kis Paulát, levélben követelte 
a ,bécsi diáktól", hogy vállaljon valamilyen mun- 
kát és küldjön pénzt Paula eltartására — hiszen a 
huszonöt korona csak az élelmezésére elég, szűkö- 
sen — viszont ruhát is kell neki venni — Hitler nem 
küldött pénzt. Ehelyett Kubizeknek panaszkodott, 
hogy , milyen brutálisan kritizálják őt" ezek a ro- 
konok... Még ugyanabban az évben haza is ment, 
de csak azért, hogy egy szörnyű nagy veszekedés 
végén kijelentse: semmi köze hozzájuk és többi 
hallani sem akar a ,kedves rokonokról". Beleértve 
húgát is. 

Meg volt róla győződve, és ez akkori levelei- 
ből is kiderül, hogy amazokat képmutatóknak, ön- 
magát pedig ,meg nem értett művészléleknek" 
tartotta, akit ki akarnak használni. Biztos volt ben- 
ne, hogy a Raubal-családnak van éppen elég pénze, 
és csak azért piszkálják őt, mert a Hitler-családból 
származik. 

A kettősség másik része a nőkkel való kap- 
csolata volt. Bár erre nézve a források homloke- 
gyenest mást mondanak. Az egyik szerint voltak 

női, mert hiszen azok nélkül hogyan lett volna meg 
egy huszonéves férfi..." Ám ez inkább csak követ- 
keztetés, bizonyítékok ugyanis nincsenek. 

Ám most segítségül hívhatjuk a... statisztikát. 
Igen, ezt a tudományágat, és ennek is egyetlen 
felmérését. Az efféle felmérések és közvélemény 
kutatások ugyanis nem mai találmányok. Bécsben 
már 1912-ben végeztek ilyen szexuális jellegű kér- 
désekkel megspékelt véleménykutatást az ott élő 
férfiak körében. Ezt persze nem annyira tudomá- 
nyos igénnyel, mint inkább a kíváncsiság és szen- 
zációkeresés okán végezte egy napilap. A beérkező 
válaszokból egyértelműen kiderült, hogy a bécsi 
férfiak túlnyomó többsége első szexuális élményeit 
a prostituáltaktól szerezte. 75 százalékuk ezeket a 
,lányokat" jelölte meg ilyen beavatása és öröm- 
szerzése , tetteséül". 

Ami a többi adatot illeti, az is elgondolkodtató: 
a férfiak 17 százaléka szolgálólányokkal és pincér- 
nőkkel találkozott első ízben. Az utóbbi foglalko- 
zás bizonyos kerületekben eleve majdnem egye- 
nértékű volt a prostituáltakkal. 

És a férfiaknak mindössze 4 százaléka (! 
vesztette el a szüzességét azzal a nővel, akit ké- 
sőbb feleségül is vett. 

Így hát eléggé világos a kép: Hitlernek a szá- 
zadforduló utáni években Bécsben nagyon is ké- 
zenfekvő lett volna, ha kapcsolatot ápol vagy a 

prostikkal, vagy valamilyen könnyebben megköze- 
líthető lánnyal. Ámde barátja szerint valósággal 
, szerzetesi cölibátusban" élt éveken át, ugyanis 
annyira rettegett a nemi betegségektől! 

Mondom, nehéz elhinni, hogy annyi éven át 
ügyet sem vetett volna a nőkre. Már csak azért 
sem, mert Stefan Zweig remek leírásaiból tudjuk: 
Bécsben bizony hatalmas volt a nő-kínálat. A ne- 
ves, és méltatlan véget ért író a saját szemével látta 
azokat az utcákat, ahol szerinte szinte több volt a 
prostituált vagy más, könnyen kapható nő, mint a 
,rendes asszony vagy lány". Nappal és éjszaka 
folyamatosan, a legkisebb szünet nélkül ki volt ál- 
lítva a nő mint árucikk, és minden minőségben, 
minden áron kapható volt bárhol, bármikor. A fér- 
fiak , vettek maguknak egy nőt" negyedórára, féló- 
rára, vagy éjszakára — és ez a férfi részéről a legki- 
sebb fáradtságot sem igényelte, hiszen egységesen 
válogathatott a jó és olcsó , áruban"... Olyan könnyű 
volt fizetett nőt kapni, mint venni egy doboz 
cigarettát, vagy újságot — vetette papírra az író. 

Ilyen körülmények uralkodtak hát a birodalmi 
főváros utcáin azokban az években. Így aztán csa- 
kugyan nehéz elhinni, amit Kubizek írt később ba- 
rátja önmegtartóztató életmódjáról. Sajnos azt kell 
mondanunk, hogy nem igazán hihetünk az egykori 
barát szavainak. Ugyanis mindezt akkor írta le, 
amikor Hitler már hatalma csúcsán volt. A Harmadik 

Birodalom  kancellára és hadvezére alighanem 
felül állt a kritikákon. Így aztán Kubizek kétszer is 
meggondolta, mit írjon bele a beszámolóba és mit 
hagyjon ki belőle... Ezért tűnik műve olyannyira 
pozitívnak és bizony egyoldalúnak. Ezen az sem 
változtat, hogy könyve már a háború után jelent 
meg Nyugaton. 

Másoktól viszont nyugtalanító jelek érkeznek 
azokból az időkből. Például tudjuk, hogy Hitler 
akkoriban gyakorta megfordult egy bécsi képke- 
reskedő, Jakob Altenberg boltjában. Itt vásárolt 
kereteket az elkészült képeihez. Nos, volt ott egy 
tizennégy-tizenöt éves kislány, akivel Hitler soha- 
sem mert szembenézni. Mindig kerülte a tekintetét, 
de mohón figyelte a kicsi mozgását. Aki akar, eb- 
ből egyéb következtetéseket is levonhat. Vajon 
Adolf szerette-e a , Lolitákat", a koraérett kis nő- 
ket, akik valójában még kislányok voltak? 

Ugyanakkor tehát egyre több jelét tapasztaljuk 
— így utólag — hogy Hitlert azokban az években is 
érdekelte a szexualitás. Kubizek ugyan szolgai hű- 
séggel ír valamit a magasztos eszmékről, amelyek- 
hez Hitler már akkor is tartotta magát —, de ez na- 
gyon átlátszó. Más források ennél közvetlenebb és 
normálisabb Hitler-képet festenek elénk. 

Tudjuk például, hogy 1909-ben, amikor Hitler 
húsz éves volt, egyszer látott egy szexualitásról 
szóló  Wedekind-színdarabot és ettől megjött a 

kedve. Elment hát a piroslámpás negyedbe, és so- 
káig sétált fel-alá, mintegy mérlegelve, melyik 
lányhoz közelítsen. Hogy  közelített-e, azt nem 
tudjuk. De miért ne tette volna meg? 

Kubizek szerint Adolf képes volt órákon át be- 
szélni a szexuális ferdülésekről és a prostitúcióról, 
hangoztatva teljes mértékben elítélő véleményét. 
Én azonban nem tenném érte tűzbe a kezemet... 

Lássuk közben a rokonokat is. Hitler ugyan 
azon az emlékezetes napon alaposan összeveszett a 
Raubal-családdal és megígérte, hogy többé feléjük 


sem néz —, de ezt az ígéretét sem tartotta be. Na- 
gyon is anyagias, földhözragadt okból: kevés volt a 
pénze. Ezért időnként elutazott Bécsből 


Raubalékhoz és ott eltöltött pár napot. Háláját ki 
sem mutatva evett-ivott náluk, egy kicsit rendbejött 
a rendszertelen élet és az éhezésekkel tarkított 
nyomorgás közben. Eljátszott a gyerekekkel, akik 
között különösen a kicsi Angela volt megkapó. A 
kislányt ő nevezte el Geli-nek (Dzseli) és attól 
kezdve mindenki úgy hívta. Leo Raubal persze 
nemegyszer felszólította, hogy fizessen a kis Paula 
tartásáért, de ezt elegánsan elengedte a füle mel- 
lett. Pedig valamelyes pénze időnként csurrant-csep- 
pent. — Bécsben — ugyanis olykor rajzolt vagy 
festett pénzért, és amit ezért kapott, azt is felélte. 
Persze nem ment neki fényesen, mert a bécsi 
hat év másik felét, az utolsó három évet már nem is 

bérelt szobában, hanem egy menhelyen töltötte. 
Néha elment a pályaudvarra és idegenek bőröndjét 
vitte, mint afféle alkalmi hordár. Az igazi, egyen- 
ruhás profi hordárok meg elkergették, ha észrevet- 
ték —, ahogyan tették azt a többi hasonló munkanél- 
küli, éhező fiatalemberrel. Ilyenek bőven nyü- 
zsögtek a birodalmi fővárosban, közülük sokan 
csak pár szót tudtak németül. 

Hitler egyik barátjával közösen is dolgozott 
egy ideig. Az illető adta el azokat a képeslapokat, 
amiket Adolf másolt le a hivatalos lapokról vagy 
kőnyomatokról. 

Talán nem árt megjegyezni, hogy ekkor Hitler 
éveken át Meidling elővárosban lakott egy férfiak- 
nak fenntartott menhelyen, ahol a lakosság húsz 
százaléka zsidókból állt. A menhelyen pedig csa- 
vargók, állástalanok, az élet útjait (és  tévútjait) 
járó mindenféle korú és múltú férfi élt. 

Milyen volt akkor a külseje, a megjelenése? 
Hát bizony nem olyan, amivel elcsábíthatott volna 
egy jobb lányt vagy asszonyt. Egy magyar zsidótól 
kapott ajándékba egy kabátot, ez fekete volt és 
hosszú. Elzsírosodott kalapot hordott, amely alól 
kilógott hosszúra nőtt haja. Az állát a rendszertelen 
borotválkozástól folyton valamiféle borosta lepte 
el. A piszkos és rokonszenvet nem keltő külső 
megjelenésével kellemes kontrasztot képezett a 
hangja. Ez ugyanis kultúrált, behízelgő és megnyerő 

volt. Ha megszólalt, kiderült: műveltebb annál, 
amilyennek kinéz... De közben azt is tudnunk kell, 
hogy sápadt volt, az arca beesett a sok éhezéstől és 
nélkülözéstől, miközben folyton mintha magas for- 
dulatszámon pörgött volna a belső , motorja". 

Hát ilyen külsővel és ilyen körülmények között 
aligha volt hódító. Legfeljebb a prostituáltak ma- 
radtak számára. Akiktől állítólag irtózott, de akikre 
rászorulhatott. 

Nyomorúságos külseje ellenére senkit sem űz- 
tek ki a kávéházakból. Ősztől tavaszig ezek jelen- 
tették Hitler számára a nappali menedékhelyet. Egy 
kávé vagy egy sütemény mellett — amelynek árát 
sikerült festéssel megszereznie — órákig elülhetett a 
melegben és ráadásul ingyen olvashatta el az összes 
bécsi újságot. Ezek a vendégek rendelkezésére 
álltak. Ezenfelül még egy dologra volt alkalmas a 
bécsi kávéház: szóba állhatott ismeretlenekkel és 
ismerősökkel, és mindenkinek előadhatta olykor 
különös életelveit, ötleteit, eszméit. 

Nappalait tehát így töltötte és festett is. Éjsza- 
ka minden este sorba állt a menedékhelyen, ahol a 
vaságyhoz mindenki kapott egy lószőrrel kitömött 
fejpárnát és egy... éjjeliedényt. Ezekkel felszerel- 
kezve vonulhatott be az alvóterembe, ahol legalább 
ötvenen aludtak együtt. Ezt a nyomorúságos élet- 
módot elviselhetőbbé tette Adolf számára az, hogy 
nagy művésznek képzelte magát. Nem nagy 

hadvezérnek vagy politikusnak, dehogy! Ilyesmi akkori- 
ban még meg sem fordult a fejében. Festőként ak- 
kora lesz — mondogatta is olykor —, mint Wagner 
volt a zenében! 

Hogy anyjának mennyire igaza volt fia önzésé- 
vel kapcsolatban, azt hamarosan egy másik ese- 
mény is megmutatta. 1910 nyarán váratlanul el- 
hunyt Leo Raubal, a rokon, aki több gyermeket 
tartott el és persze Hitler húgát, Paulát is. Nos, 
Adolfot a dolog nemcsak, hogy nem töltötte el 
szomorúsággal, hanem ellenkezőleg, még örült is! 
Örült, hogy eltűnt a föld színéről az a rokon, aki 
folyton a tartozásaira emlékeztette és pénzt köve- 
telt tőle. 

Történetünknek ez is szerves része. Hiszen ek- 
kor két éves volt Geli, Hitler későbbi nagy szerel- 
me és szeretője. Raubal felesége, Angela ott ma- 
radt négy gyerekkel és az özvegyi nyugdíjával. 
Hitlert persze ez sem hatotta meg. A , neki járó" 
huszonöt koronáról a világért sem mondott volna 
le, és továbbra is úgy tett, mintha a bécsi szépmű- 
vészeti akadémia diákja lenne... 

Közben Hitlert, mivel osztrák állampolgár volt, 
kezdték volna behívni a Monarchia seregébe. A 
fiatalember azonban németnek hitte magát és sem- 
mi kedve sem volt az osztrák seregben szolgálni. 
Akkor még senki sem sejthette, hogy háború, sőt 
világháború lesz, tehát nem a harctól félt. 1911-ben 

és 1912-ben meg is találta a behívója, de ő egysze- 
rűen ignorálta azokat. 1913 májusában pedig, nem 
sokkal huszonnegyedik születésnapja után illegáli- 
san átment a zöld határon Németországba és 
Münchenben mint , hontalan" jelentkezett a ható- 
ságoknál. Így is vették nyilvántartásba. Félúton 
volt tehát Ausztria és Németország között — és fé- 
lúton abba az irányba, hogy majd egyesítse a két 
országot. 

De még mindig nem volt senki! Csak egy ál- 
lástalan, csavargó , diák", aki még a középiskola 
elvégzését sem tudta igazolni, hisz nem is végezte 
el. Semmilyen szakmához nem értett és soha nem 
volt még állandó munkahelye sem. Abban a har- 
madik emeleti lakásban, ahol albérletet szerzett, 
volt külön bejárat is. 

Nos, ha megint arra gondolunk, hogy Hitler és 
a nők... Hát sajnos itt is el kell hessegetni frivol 
gondolatainkat. Később ugyanis egykori  szállás- 
adói kijelentették: a bajuszos ,.diák" sohasem vitt 
fel egyetlen nőt sem. Ők legalábbis nem láttak 
ilyesmit és szilárd meggyőződésük, hogy ez a fia- 
talember , nem olyan" volt. 

Hanem hát milyen volt? Nőgyűlölő? Nem le- 
hetett még tudni, akkor nem. 

Néha kapott levelet — Raubal özvegyétől, 
Angelától. — Ugyanazt csinálta, mint Bécsben. 

Naphosszat ült a kávéházakban, rajzolt és beszélgetett, 
újságot olvasott. 

Aztán villámgyorsan történt néhány drámai 
esemény. 1914. január 18-án rendőrök jöttek érte 
és letartóztatták. Ausztria ugyanis felfigyelt arra, 
hogy besorozott katonáinak nagy része éppen Né- 
metországba menekült. A Berlinbe küldött lista 
alapján a vele szövetséges német államhatalom 
számára nem volt nehéz azonosítania a Bécsből 
eltűnt Adolf Hitlert a Münchenben ugyanezen né- 
ven élő , hontalannal". Ha meg már elfogták, akkor 
nyilvánvaló volt, hogy a határt is illegálisan lépte 
át, mint sorozás elől menekülő szökevény. Két 
vádpontot akasztottak rögtön a nyakába és átadták 
az osztrákoknak. 

Ott azonban, amikor a legközelebbi nagyvá- 
rosban, Salzburgban a sorozóbizottság elé állítot- 
ták, kiderült: untauglich, vagyis katonai szolgálatra 
alkalmatlan. Első dolga volt ugyanolyan illegális 
módon visszatérni Münchenbe és folytatni a lődör- 
gést, az édes semmittevést. 

Persze az ott töltött egy év volt az utolsó jó 
éve, amikor nem csinált semmit. Festegetett és éj- 
szakánként politikai könyveket olvasott. Ő, aki 
Bécsben még jó szívvel viselte el a zsidók társasá- 
gát, sőt együtt is lakott velük és némelyikkel ba- 
rátkozott is — addigra, az ottani fajvédők műveinek 
hatására már megváltozott. Előbb csak zsidóüldöző 

szerzők könyveit olvasta, aztán később egyre több 
hasonló irodalmat és a politika kezdte őt majdnem 
észrevétlenül beszívni. 

Nagyon örült annak is, hogy végre német kör- 
nyezetben élhet. Ha nem hangzana kicsit ostobán, 
azt is mondhatnánk: itt Hitler már tulajdonkép- 
pen... boldog volt. Persze azért is, mert itt jobb 
piaca volt a művészeteknek és több képet lehetett 
eladni. Már annyi pénzt tudott keresni, ami nem- 
csak hogy a legfontosabb dolgokra volt elég. A 
létfenntartáson túlmenően is pénzhez juthatott. Az 
ugyan nem jutott eszébe, hogy a nélkülöző Angela 
Raubalnak és négy gyermekének — akik közül az 
egyik nem is a sajátja, hanem Hitler testvére volt! 
— küldjön egy garast is. Voltak jól kereső polgárok, 
akiknek tetszettek Hitler képei és akadt olyan is, 
aki egyszerre több képet vásárolt tőle. Jól ment hát 
az , üzlet". Említsük meg, hogy ezeket a képeket 
később tömegesen hamisították is, és ma tele van 
velük a piac. 

Szakértők utólagosan konstruált véleménye két 
területre terjedt ki Hitler személyiségét, természe- 
tét illetően. Az egyik az, hogy nem volt az érzel- 
mek embere, és akkor még nagyon finoman fogal- 
maztunk. Ha e sorok írója megengedhet magának 
egy saját találmányú, ámde találó szójátékot: Hitler 
érzelmi fogyatékos volt! Talán az anyja volt az 
egyetlen, akivel kapcsolatban érzett valamit, bár 

nyilván ez sem volt olyan igazi szeretet, amit má- 
soknál tapasztalhatunk. Kubizeket, a legjobb ba- 
rátját is úgy hagyta ott Bécsben, hogy még a címé- 
ről sem értesítette, és többé soha nem kereste. Sen- 
kire sem volt szüksége. A testvérei vagy féltestvé- 
rei sem érdekelték. 

A másik dolog természetesen a szexuális ké- 
pességére vagy libidójára vonatkozott. Nos, vágyai 
meglehetősen szegényesek lehettek. Ennek megfe- 
lelően nem volt érzéki ember. Talán egy látvány 
még hatott rá. Egy nő látványa többet jelenthetett 
számára, mint a testének birtoklása — lásd a 
Stefania-esetet. Ha pedig így van, ez nem az egész- 
ség jele. Inkább kóros lelkiállapotról és nem ter- 
mészetes szexuális hajlamokról árulkodik. 


Egy kis közjáték: Hitler nemisége 


Könyvünk ezen, meglehetősen szokatlan kis 
betoldásának van egy nagyon fontos oka. Aminek 
azt a címet is adhatnánk: alkalmas volt-e Adolf 
Hitler a testi szerelemre? A nemi életre? 

Merthogy erről a legkülönfélébb pletykák ter- 
jedtek el orvosi, politikusi és közéleti körökben. 
Ezek egy része természetesen már akkor történt, 
amikor Hitler 1933-ban Németország kancellárja és 

a nácik Führere, vagyis Vezére lett. Később a há- 
ború alatt is beszéltek erről, hiszen sokaknak fel- 
tűnt, hogy Hitler már ötven is elmúlott és nem nő- 
sült meg. Később a háború után az állítólagos Hit- 
ler földi maradványainak boncolása során kiderült, 
hogy csak egy heréje volt. Már amennyiben azok 
csakugyan Hitler maradványai voltak, mert erről is 
megoszlanak a szakértők véleményei. (Figyelmük- 
be ajánljuk Stefan Niemayer , Hitler rejtélyes eltű- 
nése" c. könyvét, amely 1998-ban magyarul is 
megjelent — a kiadó megj.) 

A másik idevágó téma: volt-e valamilyen be- 
tegsége Hitlernek? Már természetesen olyan, ame- 
lyik akadályt képezhetett a nemi élet terén, vagy 
netán éppen abból eredő kór lett volna? 

Lássuk előbb a  here-kérdést. Előrebocsátjuk 
azt az általánosan elfogadott, és a tapasztalatok 
által is megerősített véleményt, hogy ha egy férfi- 
nak kettő helyett csak egy heréje van, az semmiben 
sem korlátozza a nemi életet és a gyermeknemzést. 

Akkor miért lenne ez olyan fontos dolog? — te- 
hetjük fel a kérdést. Sajnos, hiába vélekednek így a 
hozzáértők — az átlagemberek az egyheréjűség ne- 
vű jelenség (nem betegség!) mögött valamiféle ré- 
misztő valóságot és szörnyű  kórokat sejtenek. 
Akadnak aztán olyanok is, akik ennek valamiféle 
kriminogén (bűnözésre  hajlamosító) jelentőséget 
tulajdonítanak. Pedig nincs így. 

A dologban sok az ellentmondás. Hitler orvosa 
a legutolsó időkben az a Theodor Morell volt, akit 
számos forrás a háború után morfinista sarlatánnak 
állított be. Tényleges tudását nem tudjuk megálla- 
pítani, azonban ismerjük vallomását ez ügyben. Ő 
azt állítja, hogy sokszor megvizsgálta Hitlert és 
soha nem tapasztalt nála semmit, ami a külsődleges 
nemi jegyek tekintetében eltért volna a normálistól. 

Nos, ha igaz az oroszok boncolási jegyzőköny- 
ve, akkor annak a halottnak, akit ők a berlini Bun- 
kerben találtak félig elégve, csak egy heréje volt. 
Most akkor ki hazudik? Morell doktor vagy az oro- 
szok? Könyvünk végén még visszatérünk majd a 
Bunkerben töltött utolsó hetekre. Annyit mindene- 
setre nem árt megjegyezni már itt és most, hogy az 
az ember, akit az oroszok állítólag felboncoltak 
1945 májusában, mindössze 163 centiméter magas 
volt, ami nem azonos Hitler testméretével. 

Mégis vannak jelek, amelyek Morell doktort 
látszanak meghazudtolni a nemi szervek ügyében. 
Egy müncheni urológus, dr. Kielleuthner viszont 
azt nyilatkozta a háború után, hogy Hitler — nem 
ismeretes, hogy pontosan mikor, a húszas vagy 
harmincas években-e? — felkereste őt ez ügyben. 
Egy heréje volt, és azt kérdezte, lehet-e valamit 
tenni ez ellen? Az urológus professzor közölte ve- 
le, hogy már késő, talán gyermekkorban lehetett 
volna tenni valamit. 

És bár a férfi egész életében gyakorta panasz- 
kodott különféle betegségekre — nem volt egészsé- 
ges soha — nagyon kevés orvos jutott el odáig, 
hogy őt alaposan megvizsgálhatta, vagy meztelenül 
látta volna. Egyikük, dr. von Hasselbach ki is je- 
lentette: , Hitler rendkívül vonakodott megmutatni 
a testét. Ennek valami oka kellett legyen". 

De ez az ok nem okvetlenül fizikai hiányosság 
volt. Lehetett éppenséggel lélektani dolog is. Egyik 
korábbi szolgája és sofőre tett is erre nézve valami 
célzást, amikor egy orvossal volt hadifogságban az 
amerikaiaknál. A célzás Hitler nemi szerveire vo- 
natkozott, de többet nem sikerült megtudni. Csak 
annyit, hogy ,valami nem volt rendben nála". Vi- 
szont egy másik inas, Linge szerint — aki egy pik- 
nik alkalmával egy fa törzse mellett együtt vizelt a 
diktátorral — , semmi különös nem volt a péniszén". 

Egy másik beszámoló még abból az időből 
származott, amikor Hitler katona volt, tehát az első 
világháború idején. Adolf Hitler akkor huszonöt-hu- 
szonnyolc éves volt. Nem szívesen fürdött 
együtt a többiekkel, de mivel erre amúgy is ritkán 
nyílott alkalom és akkor nem válogathatott, kény- 
telen volt többekkel együtt menni a fürdőbe — egy 
volt bajtársa később megemlékezett arról, hogy a 
nemi szerve különösen  fejletlennek bizonyult. 
Nyilván ezért nem volt hajlandó mások előtt levet- 
kőzni. 

Ismét meg kell jegyeznünk, hogy ha csak az 
egyik here hiányáról volt szó, akkor ez még nem 
lett volna valódi ok arra, amit itt leírtunk. Ennek 
legfeljebb lélektani hatásai lehetnek a delikvensre, 
vagy az sem, A szó fizikai értelmében azonban at- 
tól még szeretkezhet nőkkel és ki is elégítheti őket. 
Más a helyzet, ha egyéb, nagyobb, jelentősebb fi- 
zikai hiányosságai vannak, vagy annyira rossz ha- 
tással van rá ez a tény, hogy emiatt tényleges im- 
potencia alakul ki nála. 

Impotens volt-e Hitler? 

Vannak, akik esküsznek rá. Ez különben gya- 
kori betegsége a politikusoknak. Mások freudi ala- 
pon közelítik a problémát és ahogyan az alacsony 
termetű emberekben túlteng a mindenáron való bi- 
zonyítási akarat, a mérhetetlen becsvágy (Napoleon 
vagy Sztalin is alacsony termetűek voltak), úgy a 
nemi élet hiányával is magyarázzák a nagy társa- 
dalmi, politikai aktivitást. Ezek mintegy , helyette- 
sítő szerek" lennének az elmélet szerint. 

A Hitlerrel jó barátságban lévő személyek hol 
hitelt adtak ennek a ,hírnek", hol nem. Ernst 
Hanfstaengl, aki a húszas és harmincas években 
igen sok időt töltött Hitlerrel — egyike volt azon 
keveseknek, akik tegezhették őt a régi ismeretség 
okán — nyíltan emlegette a diktátor impotenciáját. 
1957-ben angolul kiadott könyvében ilyen monda- 
tokat olvashatunk a témáról: 

, Amióta megismerkedtem Hitlerrel, nem téte- 
leztem fel, hogy normális szexuális kapcsolata lett 
volna a nőkkel. Valószínűleg nem váltott ki belőle 
normális reakciót a nők közelsége... Hitler impo- 
tens volt, ám ugyanakkor valósággal feszítette be- 
lülről az energiája, valahogyan tehát ki kellett ad- 
nia magából ezt a feszültséget. Felváltva volt sza- 
dista és mazochista. Felemás életében soha nem 
érte el a fizikai kielégülést... A nőkhöz való vi- 
szonyát éppen úgy teátrálissá kellett tennie, mint a 
világhoz való viszonyát. Szerintem azt az embert 
, magtalan hérosznak" is nevezhetnénk. 

Ugyanez a barát, aki gyakran zongorán Wag- 
nert játszott Hitlernek, stílszerűen így jellemezte a 
diktátor nemi életét: ,ő csak a fekete billentyűkön 
játszott...!" 

Most hát megint feltehetjük a kérdést: valóban 
impotens volt Hitler? 

Sok jel mutat erre. Ugyanakkor — részben — az 
ellenkezőjére is. Hiszen míg egész fiatalságát tu- 
domásunk szerint nemi kapcsolat nélkül élte le, 
addig akadtak olyan nők, akik valamilyen módon 
tudtak ezen változtatni, , segíteni". A közeli bará- 
tok szerint csak Geli volt ilyen, és később talán 
Eva Braun, bár róla e tekintetben már erősen meg- 
oszlanak a vélemények. 

Más vélemények szerint ez az impotencia csak 
időleges volt, vagyis olykor létezett, olykor pedig 

nem. Az orvostudomány ismeri e jelenség szaka- 
szos változatát. Ha pedig az ilyen férfi valamit tit- 
kol, például a nemi szerve más, mint a többieké, 
nyomorultabb, kisebb, rosszabbul , működő" — már 
ezek egyike is elég ahhoz, hogy lelki nyomás alatt 
éljen és ha meg is van az alkalom, kellő nemi ké- 
szenléti állapot mégse következzen be nála. Ennek 
több kiinduló oka lehet. 

Az egyik az, hogy Bécsben lehetett valami- 
lyen kalandja egy prostituálttal, amely nem hozta 
meg a kívánt sikert és attól kezdve ez a kellemetlen 
élmény fékezően hatott rá akkor is, amikor ilyes- 
mitől nem kellett (volna) tartania. Az biztos, na- 
gyon megalázó és roppant kellemetlen lehetett az 
élmény, ha még sok év múlva is ilyen hatással volt 
rá. A negyvenes évek elején, amikor egészségi ál- 
lapota kezdett romlani, olyan pletykák járták Ber- 
linben, hogy annak idején Bécsben szifiliszt kapott 
egy... zsidó prostituálttól! Erre persze nincs semmi 
bizonyítékunk. Ennek ellenére több híres életrajz- 
írója, köztük Bullock is elfogadni látszanak mind- 
két negatív állítást. Hogy Hitlernek szifilisze volt, 
és hogy impotensként tengette nemi életét. Ha ez 
utóbbiról ilyen körülmények között egyáltalán be- 
szélni lehet. 

Viszont a háború után az amerikai titkosszol- 
gálat emberei kihallgattak minden német orvost, 
akinek köze volt Hitlerhez vagy más náci 

főemberekhez. Mindegyik azt állította, hogy Hitlernek 
nem volt szifilisze és ennek következtében élete 
vége felé sem lépett fel nála a paralízis, ami külön- 
ben ennek következménye szokott lenni. 

Egy másik, hiteles személyek által előadott 
történet szerint (egyik — terjesztője Simon 
Wiesenthal, a híres náci háborús bűnösökre vadá- 
szó zsidó volt) Hitlernek az első világháborús ka- 
tonaideje alatt kis híján hadbíróság előtt kellett 
felelnie szifilisze miatt, amit az orvosok egy rutin- 
vizsgálat alkalmával fedeztek fel nála. Akkor állí- 
tólag azzal mászott ki a csávából, hogy bizonygat- 
ta: azt még a háború előtt, bécsi életében szerezte 
egy prostituálttól. A dolog eddig anekdota-értékű 
csupán. Ám mindjárt komolyabbnak néz ki, ha össze- 
vetjük más adatokkal. Például azzal, hogy a hú- 
szas években Hitler Jénában, Weimar közelében 
felkeresett egy akkoriban híres nemibetegség-spe- 
cialistát, bizonyos dr. Spiethof professzort. És 
miután Hitler hatalomra került (más források sze- 
rint csak 1938 után) a Gestapo megkereste a pro- 
fesszort, aki időközben már egy másik városban 
tevékenykedett. A titkosrendőrség emberei lefog- 
lalták és elvitték az orvos Hitler-kartotékát és do- 
kumentációját. 

Mások abban látják a bizonyítékot, hogy ami- 
kor Hitlernek már, mint államfőnek saját orvost 
kellett választania, talán nem véletlenül választotta 


50 


éppen dr. Morellt. Merthogy az bőr- és nemibeteg-spe- 
cialista volt. Speer, a másik főnáci szerint ezzel 
igencsak meglepte egész környezetét. Ezért pár 
nappal később Morell doktor náci vezéreknek 
fenntartott belső rendelőjének ajtajáról eltávolítot- 
ták az orvosi specializációra utaló szavakat és attól 
kezdve azt a benyomást akarták kelteni, hogy 
Morell doktor voltaképpen belgyógyász... 

Érdemes eltöprengeni azon, hogy a Mein 
Kampf oldalain elég sok célzás vagy megjegyzés 
található a prostituáltakról és a nemi betegségek- 
ről. Ami talán meglepő egy alapvetően politikai 
természetű műben. Azonfelül Hitler néha mondott 
olyasmit, amiből arra következtettek egyesek, hogy 
annakidején felsült egy prostituálttal. Nem sikerült 
őt kielégítenie, nyilván pillanatnyi vagy tartós im- 
potencia miatt. 

Egyesek még Hitler beszédeiben is találtak er- 
re utaló jeleket. A zsidókérdésbe gyakran kevert 
szexuális utalásokat, ami ezen elmélet hirdetői és 
hívei szerint egyértelműen bizonyítja: nagy szexu- 
ális éhség lapult a férfiban, de azt nem volt képes 
kielégíteni, és hogy valóban egy zsidó prostituált- 
tal sülhetett fel, netán éppen tőle kapott el valami- 
lyen kórt, és ezek így együttesen segítettek abban, 
hogy szembeforduljon azzal a , fajjal". 

Hitler egyszer elárulta magát — de akik amel- 
lett vannak, hogy soha nem volt igazi szexuális 

kapcsolata nővel, legalábbis Geli előtt nem, azok 
ezt is mesének hiszik. Hitler 1933-ban szűk és bi- 
zalmas társaságban mesélt arról, hogy húsz évvel 
korábban, amikor Münchenben lakott, egy ismerő- 
sének fiatal, tizenhét éves húga, Emilie Hausler 
volt a , szimpátiája". Kicsi az esély, hogy ebből 
szexuális viszony lehetett volna. 

Fel kell tételeznünk, hogy még egy másik fék 
is működött benne — erősebben, mint sok korabeli 
férfiban. Akkoriban ugyanis ha a nő teherbe esett, 
az valóságos tragédia volt bizonyos jobb körökben. 
Az abortuszra kicsi esély volt, és sok férfi így bu- 
kott bele egy rossz házasságba. Hiszen a szülők 
kívánságára ilyenkor a polgári lét képviselőinek 
feleségül kellett venniök a , szégyenben maradt 
lányt". 

Hitler ettől is  félhetett, különösen később, 
amikor tízegynéhány éven át állt a náci párt élén. 
Nem viselkedhetett úgy, ahogyan akart, folyton a 
karrierjére, hírnevére kellett gondolnia. Azonfelül 
álszent módon kinyilatkoztatta, hogy mivel a zse- 
nik gyermekeinek nincs könnyű sorsuk, sőt általá- 
ban kretének, hát neki ezért sem kell gyermek... És 
ezt éppen ő mondta, akinek a felmenői között és a 
családjában számos testi és lelki nyomorék akadt! 
Persze nem véletlen, hogy amikor hatalomra került, 
sajátos módon , titkosíttatta" családja történetét és 
tagjainak kilétét. Biztosan volt rá oka. 

2. 


Egyenruhában 


Térjünk vissza az első világháborúhoz. Adolf 
Hitlert tehát kiadták az osztrákoknak, azonban a 
salzburgi sorozóbizottság orvosai annyira gyenge 
fizikumúnak találták, hogy írásba adták: sem a 
fronton, de még a hátországban sem alkalmas a 
katonai szolgálatra. Visszament hát imádott Né- 
metországába és mikor kitört a háború, ott is je- 
lentkezett. Ám érdekes módon az a sorozóbizottság 
is alkalmatlannak találta őt. Nagy álma, hogy kato- 
nai karrierrel tört be a világba, ha már festőként ez 
nem sikerült — inogni látszott. 

Aztán mégis sikerült bekerülnie a seregbe. 
Minden fontos ott történt vele: ott tanult meg tö- 
megekhez beszélni, onnan leste el a későbbi párt- és 
sereg-szervezési . tudnivalókat. — Katonai mintára 
építette fel szervezeteit, később pedig az egész ál- 
lamot. A festő mint lehetséges mesterség vagy 

elérendő cél egyre jobban elhalványult és később 
már nem is vett ecsetet a kezébe. 

Mindenki azt mondta később — azok is, akik 
nem éltek uralma alatt, tehát nem kellett tartaniok 
bosszújától —, hogy jó katona volt. Nem sokat har- 
colt igazán, bár egyszer megsebesült és gáztáma- 
dást is átélt, ami időleges vaksággal sújtotta — arról 
kevesebb szó esik, hogy 1914 és 1918 között gyak- 
ran inkább futárszolgálatot teljesített. Ha az ellen- 
ség szétlőtte a telefonvonalakat, Hitlert vagy vala- 
melyik társát küldték az írásos paranccsal. Így 
folyton úton volt a frontvonalak és a vezérkar kö- 
zött. Mivel egy idő után már tudták, hogy éjjel-nap- 
pal vállal mindent, akkor is, ha nem az ő sora 
jön, hát megkedvelték. Többször egy hajszál híján 
odaveszett. 

Nem véletlenül kapta a Vaskereszt második 
fokozatát már 1914 decemberében, vagyis még a 
háború kezdetén. Ő maga nagyon beleélte magát, 
hogy tagja a seregnek, hogy végre igazán tartozik 
valahova. Amikor egyszer valaki azt kérdezte tőle, 
honnan származik? — így válaszolt: ,A tizenhatos 
bajor gyalogos ezredből"! 

Flandriában volt, hogy napokig esővizet ittak, 
pocsolyákban feküdtek és folyton tűz alatt tartották 
őket. 1916 októberében átlőtték a bal combját, de 
mégis azt kérte, hadd maradjon a fronton! Persze 
hadikórházba küldték. Ekkor ismerte meg Berlint, 

amelyben nagyon csalódott építészetileg és esztéti- 
kailag. Később egy müncheni tartalék ezredbe ke- 
rült, ott kezdett el először nyilvánosan zsidózni. 

Jól tudta, hogy civilben nagyon nőiesnek néz 
ki, az egyenruha viszont férfiassá tette megjelené- 
sét. Különösen amikor kacskaringós bajuszt nö- 
vesztett, ami akkoriban igen népszerű viselet volt 
Németországban. Ezzel a , nőies külsővel" sok baja 
volt később is. Sokan, különösen a nem-németek 
ilyennek látták őt már diktátorként is. Hiába pará- 
dézott egyenruhában, apró léptei, mozgása valami 
ilyesmiről árulkodott. 

Curzio Malaparte is nőiesnek tartotta őt, és ér- 
dekes módon — mint utólag kiderült — Göring 
légimarsall, ha elégedetlen volt Hitlerrel, vagy az 
nem engedett neki valamely kérdésben, bizalmas 
körben csak , ostoba tyúknak" titulálta vezérét. Az 
olasz író alaposan elemezte Hitler beszédeit, for- 
dulatait, mozdulatait (a filmekről) és erre alapozta 
vádját, hogy a Führer gyakran úgy beszélt és visel- 
kedett; mint egy hisztérikus nőszemély. 

Homoszexuális volt-e Hitler? 

Erre a kérdésre még maguk a leginkább érin- 
tettek és egyben hozzáértők, a homoszexuálisok is 
nemmel válaszoltak. Viszont nem zárható ki, hogy 
sok , normális" és egészséges férfihoz hasonlóan 
élete egy időszakában neki is harcolnia kellett a 
benne rejlő homoszexuális hajlammal. 

Ez nem függ össze azzal, hogy régóta beteg- 
ségnek tartotta azt a hajlamot és ahogyan meg- 
ígérte, hatalomra kerülve leszámolt vele. Míg 1931 
és 1934 között Németországban mindössze 3300 
nyomozást kezdtek az amúgy büntetendő homoszexu- 
ális kapcsolatok tárgyában, addig Hitler megerő- 
södése és a Röhm SA-vezérrel történt véres leszá- 
molása után, 1936 és 1939 között 30 ezer ilyen 
ügyet kezdeményeztek! A homoszexuális hajlamú 
férfiakat különben hamarosan koncentrációs tábo- 
rokba vitték. 

Az impotencia, mint erős gyanú folyton vissza- 
tért már életében. Persze csak a közvetlen kör- 
nyezete hallott időnként erre utaló dolgokról, 
, odalent" a nép csak pletykált. Morell doktortól 
tudjuk, hogy Eva Braun egyszer kért tőle valami- 
lyen erősítő szert, amely  ,férfiassá tenné a 
Führert", hogy idézzük az asszony szavait. Egy 
másik, bár nem túl megbízható forrásunk szerint 
Hitler nagyon jól tudta, mi a baja és ezért az akko- 
riban népszerű módszerhez folyamodott. A húszas 
évek végén állítólag  bikahere-kivonatot szedett, 
amit az orvosok szőlőcukor-kivonatba kevertek és 
így, injekciókban kapta a szert. 

Bár szerette a katonás viselkedést és a katonás 
lét külsőségeit és sajátos , szertartásait", nőkről 
sohasem beszélt bajtársaival. Ez egy idő után 
azoknak is feltűnt és vagy ugratták, vagy a háta 

mögött kibeszélték. Tudjuk, hogy katonai szolgá- 
lata alatt sohasem látták lányokkal a kimenőkön, és 
soha nem kapott levelet sem a nőktől. Mások vi- 
szont esküdtek rá, hogy a belgiumi megszállás alatt 
látták őt egy brüsszeli nyilvánosházba... bemenni. 
Ennél bővebb információi senkinek sem voltak az 
1914—1918 közti időkről. 

Volt egy pletyka arról is, hogy francia meg- 
szállt területen teherbe ejtett egy lányt, aki szült 
neki egy fiút. A lányt állítólag Charlotte Lobjoie-nak 
hívták. A törvénytelen gyermeknek az anya 
csak közvetlenül halála előtt mondta meg, ki volt 
az apja. Jean-Marie Loret — ez volt, lett volna Hit- 
ler fiának neve? — már felnőttként kezdett utána- 
járni a dolognak. Különféle orvosi kutatásokon 
esett át, ezek azonban nem adtak egyértelmű és 
cáfolhatatlan eredményt. Mindez már a huszadik 
század hetvenes éveiben zajlott. Sohasem derült ki 
egyértelműen, hogy Monsieur Loret-nak volt-e va- 
lami biológiai köze Adolf Hitlerhez. 

Mindenesetre az első világháborús katonabaj- 
társak egyhangúan azt állították: Hitlernek soha 
nem volt köze egyetlen francia lányhoz sem. Nem 
az a fajta volt, aki járt volna az idegen lányokkal — 
az pedig, hogy teherbe ejtsen egyet is, teljesen hi- 
hetetlennek tűnt számukra. 

Az egyenruhás Hitler tényleg férfinak érez- 
hette magát és semmitől sem félt. Olyannyira nem, 

hogy hősies magatartásáért 1918 nyarán megkapta 
a Vaskereszt I. osztályú keresztjét is. Mégsem tu- 
dott őrvezetőnél magasabb ,rangra" vergődni a 
négy év alatt. 

Hogy katonaként valami hiányérzete lehetett, 
arról mások is írtak, utólag. Az egyik bajtársa, 
Adolf Meyer szerint Hitler, ha panaszkodott vala- 
mire, az sohasem a háborúval, az élelmezéssel 
vagy a hideggel — a katonák fő ellenségeivel — füg- 
gött össze. Csak úgy általában panaszkodott. Kü- 
lönben pedig egy zárkózott ember volt, aki keveset 
szólt és inkább csak bámészkodott. Akkoriban még 
inkább festett vagy rajzolt is. 

Aztán amikor utolsó sebesülése után kijött a 
kórházból, az egész világa — az ő világa — megvál- 
tozott. Amikor sebesülten elvitték a frontról, még 
zajlott a háború és létezett a villásbajszú Vilmos 
császár Németországa. Amikor Hitlert kiengedték a 
kórházból, minderre már csak az egyenruhája em- 
lékeztetett. A császár nem volt sehol, és néha úgy 
tűnt, választott új hazája, a himnuszokban is min- 
denek fölé helyezett Deutschland sincs már. Vagy 
ha van is — már nem olyan, mint volt és az értők 
tudhatták: soha többé nem is lesz olyan. 

Hitler akkor is egyenruhát hordott, amikor már 
nem, vagyis még sokáig katonának érezte magát és 
foglalatosságai is kapcsolódtak a sereghez — attól 
függetlenül, hogy az voltaképpen már nem létezett. 


58 


Ezért a következő éveket is ebben a fejezetben tár- 
gyaljuk. 

1918 november végén káosz tört ki az ország- 
ban. A nagyobb városok laktanyáit fellázadt kato- 
nák foglalták el, szociáldemokrata kormány került 
hatalomra, a császárnak mennie kellett. A sereget a 
békeszerződés és fegyverszüneti egyezmény értel- 
mében le kellett szerelni, de voltak, akik marad- 
hattak annak operett-méretű, továbbra is fennálló 
nyomorúságos maradékában. Tíz és tízezer tiszt és 
sok százezer katona találta magát az utcán, ahol 
munkahelyre nem is számíthattak. Mindezt infláció 
és éhínség is tetézte. 

Hitlernek sem volt sok választása, de nem 
akart még lemondani az egyenruháról. Előbb egy 
fogolytáborban jelentkezett őrkatonának, ahol tagja 
lett a katonatanácsnak is. Ezen azért csodálkozha- 
tunk, mert ezek a tanácsok már-már szinte , vörö- 
sök" voltak, az orosz-szovjet tanácsokra emlékez- 
tettek. Korábban említettük, hogy a seregben tanult 
meg beszélni. Ez igaz, de erre nem a világháború 
alatt, hanem itt, ebben az időszakban került sor. 
Többször felszólalt és nagyon jól felépített beszé- 
deket tartott. Ezt annál is könnyebben tehette, hi- 
szen még nem volt kész ideológiája, elméletei és 
eszméi pedig — amennyiben voltak — akkor még 
közel álltak a "forradalmi", kapitalistaellenes, gaz- 
dag zsidókat bíráló eszmékhez. Amelyeket mások 

is hangoztattak. Később egy leszerelő századhoz 
került, ahol már őt választották meg századbizal- 
minak. A propaganda-csoportban is dolgozott, őt 
küldték , beszélni", ha valahol a lázadó katonák 
gyűléseket rendeztek. Néhány hétig , tanácskor- 
mány", vagyis kommunista hatalomátvétel szeren- 
csére erőtlen kísérlete következett. Bármilyen fur- 
csa, ezekben a hetekben kezdett kialakulni az, amit 
Hitler — politikai karrierjének nevezhetünk. Már 
mindenfelé nyüzsgött, küldötté választották, be- 
szédeket tartott. Persze a neve még senkinek sem 
mondott semmit, de azért beszélt. Egy újabb felvi- 
lágosító tanfolyamra is elküldték és érvekkel, ké- 
szítették fel a vitákra, az emberek meggyőzésére. 
Furcsállhatjuk, hogy a szétesés állapotában lévő 
hadseregben ilyesmikkel foglalkoztak 1919  tava- 
szán! 

Aztán leverték a tanácsköztársaságot és Hitler 
megint jól helyezkedett. Tagja lett egy bizottság- 
nak, amely azt vizsgálta, az elmúlt hetek esemé- 
nyeiben kik bizonyultak kommunistának, 
, Szpartakistának" (A  Spartacusnak is nevezett 
kommunista szervezet volt a lázadás egyik szerve- 
zője). Így az ő viselkedését senki sem firtatta, Hit- 
ler viszont ítéletet mondhatott másokról. 

Még később pedig arra is fény derült, hogy 
Hitler káplár szívesen denunciálta saját bajtársait, 
ha arról volt szó, ki hogyan viselkedett az elmúlt 

időszakban. Ez megtetszett az egyik tisztnek, aki 
éppen antikommunista katonákat keresett egy le- 
gálisnak nem igazán nevezhető kis információszer- 
ző hivatalba. Bár ezt persze nem így nevezték. 
Mindenesetre megtetszett nekik ez a torokhangon 
szónokoló és jó hatást gyakorló katona. 1919 júni- 
usában a müncheni egyetemen szónoki tanfolya- 
mot rendeztek a ,politikailag érettek" számára, 
ahová Hitlert is beíratták. Ahol politikaelméletet is 
oktattak és ott hallott először a nagytőke, a tőzsde 
szerepéről. Állítólag — mármint ő maga állította 
később a Mein Kampf oldalain — ekkor jutott eszé- 
be, hogy egy saját pártot kéne alapítani, amely 
ilyen eszméket hirdetne... 

Most egy pár percre szakítsuk meg Hitler tör- 
ténetét, és nézzük, hol volt ezalatt Geli? Az uno- 
katestvére, leendő szeretője? 

Gelivel utoljára  néhányéves kisgyermekként 
találkoztunk ezeken a lapokon. A magára maradt 
Raubal-özvegy, Angela igen nehéz sorsát említet- 
tük. 1919 nyarán, amikor Hitlernek úgymond rövid 
idő alatt elege lett a kommunisták eszméiből és 
gyorsan átállt a másik oldalra — Angela asszonynak 
a bécsi zsidó internátus konyháján ajánlottak egy 
állást. Raubalék természetesen továbbra is Ausztri- 
ában éltek és nem sokat hallottak a Hitler-fiú sor- 
sáról. A kisebbik lány, Elfriede kilenc éves volt. 
Geli tizenegy. Leo pedig tizenkettő. Angela 

asszony tehát, aki Hitler féltestvére volt, azokban a 
nehéz háború utáni években egy zsidó intézmény- 
ben voltaképpen szolgálói, kiszolgálói munkát 
vállalt és teljesített. Itt elég pénzhez jutott, hogy 
eltartsa három gyermekét — igaz, arra viszont már 
nem maradt ideje, hogy nevelje és szemmel tartsa 
őket. 

A leendő szerető tehát még csak tizenegy éves 
ekkor. Adolf Hitler pedig már harminc. 

És miközben Münchenben egyik tanfolyamról 
a másikra küldték és gyorsan kibontakozott tehet- 
sége, ahogyan hatni tud másokra — addig ismét 
csak nem foglalkozott a nőkkel. Egyetlen, ebből az 
időszakból származó beszámoló sem tartalmaz még 
egy kicsiny célzást sem. Pedig akkortájt egyre töb- 
ben ismerték meg őt és nevét. Ahogyan megyünk 
előre az időben, úgy szaporodnak a róla szóló 
megjegyzések az emlékiratokban, visszaemlékezé- 
sekben. Hitlert a felettesei remek , népi szónoknak" 
nevezték. 

Aztán ez a homályos szervezet — amelyet egyes 
Hitler-életrajzírók nem haboztak katonai felderí- 
tésnek, kémszervezetnek titulálni, de amely magát 
csak ,,vizsgálóbizottságnak" hívatta — adott neki 
utasítást egy periférikus és jelentéktelen kis párt 
megfigyelésére. Az akkor alig féléves , párt" volta- 
képpen inkább egy sörözőbeli kis vitacsoport volt 
Német Munkáspárt néven. 

Nem célunk leírni itt, hogyan került be Hitler 
abba a kis pártba és a következő években hogyan 
tette azt , naggyá". Hogyan szerezte meg benne a 
szinte diktatórikus, egyszemélyi vezetést és hogyan 
távolította el onnan az esetleges aktuális vagy po- 
tenciális — jövőbeni vetélytársakat, ellenfeleket. 
Minket most jobban érdekel, hogy 1919 és 1922 
kora nyara között egyszer hat teljes hónapot töltött 
Berlinben. Nem világos, miből élt ekkor. De az 
biztos, hogy agyát már eluralta az antiszemita pro- 
paganda és a berlini lét minden megnyilvánulásá- 
ban — éjszakai élet, táncparkettek, mulatók, divatos 
öltözetek — annak jelét, sőt bizonyítékát látta, hogy 
a zsidók íme így rontják el a németeket, sőt a vilá- 
got... 

Ez a világ voltaképpen nagyon hasonlított a 
háború előtti Bécshez. De Hitler már nem az volt, 
aki akkor. Nyolc-kilenc kemény év telt el, ő is 
annyival lett idősebb, és a világ is sok tapasztalatot 
szerzett. Így tehát kicsi az esélye, hogy éppen eb- 
ben az új Szodomában kötött volna szerelmi kap- 
csolatokat. Ismét csak arra hivatkozhatunk, hogy 
nem találni ennek nyomát semmilyen kortársnál, 
sem azok akkori vagy későbbi beszámolóiban. 

Pedig hát harminc éves férfi volt! 

És még mindig sehol egy kapcsolat...? Valóban 
nem keringett a nők körül? Nem írt nekik szerel- 
mes leveleket (mint egykoron Grazban 

Stefaniának...)? Nem küldött virágot senkinek? 
Nem nézett rá szerelmet ígérően egyetlen asszony 
vagy lány sem? 

Ha ment az utcán, vajon a járdát nézte maga 
előtt? Ha kiment sétálni, soha senkire sem mosoly- 
gott? És rá sem mosolygott egyetlen nő sem? 

Mániákusan járta az épületeket, hiszen akkor 
már nem is annyira a festészet, mint inkább az 
építészet foglalkoztatta. Valahol a tudata mélyén 
azonban már ettől is búcsúzott. Tudta, hogy a poli- 
tika lesz az ő munkája, az ő hazája, 

De mindez nem kellett, hogy akadályozza őt a 
szerelemben. Vagy legalább a futó kalandokban! 
Mégsem találni nyomát semmi ilyesminek. Igaz, 
még mindig ismeretlen embernek számított. Még 
csak Münchenben és annak is egészen alsó szint- 
jein, a kicsiny pártban és a katonai felderítésnél 
volt néhány ember, akik tudták, mire képes ez a 
sápadt, torokhangú, kékes szemű fanatikus férfi. 
Akit, ha valahol beszédre gyúlt, azonnal körülvet- 
tek és hallgatták. A háború utáni zavaros és re- 
ménytelen időkben az emberek szerettek meghall- 
gatni mindenkit, aki vagy jobb jövőt ígért, vagy 
ecsetelte, miért is jutottak oda, ahol most vannak. 
Hát még, ha a szónok mindkét receptet megadta 
egyszerre, ráadásul valóban jól, magával ragadóan 
beszélt! 

Volt valamilyen mágikus tulajdonsága. Valami 
hipnotizáló abban, ahogyan és amit mondott. Erről 
ezer és ezer beszámoló van, de a hangfelvételek és 
a filmhíradók, a fekete-fehér filmre vett beszédek 
még ma is ezt sugallják. Persze, a huszonegyedik 
század kapujában az efféle régies teátrális gesztu- 
sok, amiket Hitler alkalmazott, gyakorta nevetsé- 
gesek. De ne feledjük, hogy a maguk idejében, 
összekapcsolva a beszélő személyével és az általa 
hirdetett, közérthető eszmékkel igen nagy töme- 
gekre gyakoroltak nem kis hatást. 

Hitler mindig azt mondta, amit hallani akartak 
tőle. Nos, egy ilyen ember ezzel a képességgel so- 
ha nem udvarolt? Nem akarta bevetni képességét a 
nők , ellen" is? Nem akart hódítani? 

Bizony nem, és ez éppen azoknak a malmára 
hajtja a vizet, akik azt állítják, hogy a pártvezér az 
1920-as évek elején, tehát már több mint harminc- 
éves érett férfiként sem kerülgette a nőket. Miért 
nem? Mert nem érzett szexuális vágyat. Vagy ha 
mégis, hát elnyomta magában, mert úgy vélte, 
egyetlen nőt sem tudna kielégíteni. Valamilyen 
hiányosság fékezte, sőt állította le őt? 

A találgatás megmarad, az érvek fogynak. Ne- 
hezen hihető, hogy valaki ebben a korban nem 
akarna egy újabb próbát tenni. Hiszen az elsőre — 
ha tényleg volt ilyen Bécsben — már vagy tíz éve 

került sor! És azóta nem mozdult meg benne sem- 
mi? Nem támadtak vágyai? 

Berlinben, majd később ismét Münchenben si- 
került kitúrnia a pártból a vetélytársait, lett saját 
lapjuk, majd fegyveres  verőlegényeik, az SA 
(Sturm Abteilung - rohamosztag). Tehát volt mit 
tennie. 1921-ben elnyerte a , Führer", Vezér címet 
és attól kezdve pártbeli elvtársai csak így szólítot- 
ták. 

Ezt azért írtam ide, hogy lássuk: rengeteg ese- 
mény történt, és neki hatalmas energiával kellett 
heteken, hónapokon át nap mint nap helytállnia. 
Szerveznie, utaznia, beszédeket tartania, stb. Ez 
csakugyan elvette idejét és energiáját. 

Ámde felmerül a kérdés: nem fordítva kell-e 
néznünk mindezt? Mert bizony könnyen lehet: 
azért élt így, hogy a szexualitás területén , megta- 
karított", fölös energiáját itt vezesse le. Az élet 
más területein nyerjen valamiféle elégtételt és — ne 
értsék félre a szót — kielégülést is! 

Hamarosan nagyon sok fiatal embert tudott 
megszédíteni ő és pártja. Az, hogy egyenruhát és 
, harcot" adtak a munkanélkülieknek, remek húzás 
volt a párt részéről. 1922 végére már 15 ezer főleg 
fiatal tagja volt az SA-nak. Készek bármikor meg- 
védeni a párt érdekeit, lecsapni az ideológiai ellen- 
felekre, — plakátokat ragasztani, — sportversenyeken 

részt venni és persze mindenütt hirdetni a nemzeti- 
szocialista eszméket. 

Persze nem csupán ezt tehették. A párt sokféle 
módon csábította magához a fiatalokat. Lehetősé- 
get biztosított nekik arra is, hogy megtanuljanak 
autót vezetni vagy különféle hangszereken játszani, 
sőt lovasversenyeken is részt venni, miután a párt 
segítségével megtanultak lovagolni. "Természetesen 
nem feledkeztek meg a fegyverforgatás elemeinek 
oktatásáról is, és mindenkitől megkívántak egy mi- 
nimumot a sportolás és sporteredmények terén. 
Hitler nem habozott kijelenteni: olyanokat vesznek 
fel elsősorban e , magánhadseregbe", akik szó nél- 
kül teljesítik a mindenkori vezető parancsait, és 
készek meghalni is érte. 

Ez, ha nem is volt szokatlan — hiszen ezt várták 
el pár évvel korábban a császári hadsereg katonái- 
tól is! —, azért nem volt mindennapi dolog. Mindeh- 
hez tudnunk kell, hogy az SA, a sport- vagy ro- 
hamosztagok nem fejlődhettek volna ki ennyire, ha 
a korabeli német rendőrség nem hunyja be a sze- 
mét. 

De behunyta, több okból is. Egyrészt azért, 
mert sok munkanélkülinek adtak így elfoglaltságot 
Hitlerék, és ezt becsülni kellett. Másrészt azért, 
mert maguk is jobboldaliak voltak, és féltek a szél- 
sőbalos hatalomátvétel veszélyétől. No és amit 
Hitler mondott, azt általában kisemberek is támogatták. 

A sok lézengő katonának és tisztnek egyre 
inkább ő mutatta a célt. Egészében véve elmond- 
ható, hogy a körülmények soha még olyannyira 
nem kedveztek hasonló eszméknek és embereknek, 
mint akkor Németországban. 

De hát akkoriban nem csak a vezető rendőr- 
tisztek, hanem még miniszterek is csöndesen báto- 
rították az efféle brutális, de hatékonyan jobboldali 
szervezeteket. Mert ne higgyük, hogy akkoriban 
Hitler egyedül állt mindezzel! Vagy félszáz politi- 
kai és félkatonai szervezet, egyesület, társaság 
szövetség, sőt alakulat működött akkoriban és azok 
is többé-kevésbé ugyanazt akarták, amit Hitler: 
valamiféle társadalmi változást, amely elsöpri a 
kommunista veszélyt és munkát, jövedelmet, inflá- 
ciómentes pénzt, jólétet biztosit az embereknek, a 
tömegeknek. 

Most egy pillanatra ismét merüljünk bele Hit- 
ler lelkivilágába. 

3. 
Irány a politika! 


Mire gondolhatott azokban az években ez a 
férfi? 

A múltja visszahúzta volna, ha hagyja. Ha tár- 
gyilagosan vesszük szemügyre gyermekkorát, azt 
kell mondanunk, hogy az rossz volt. Bizony nem 
volt benne boldog a gyermek és később a kamasz 
Hitler sem. Rengeteg keserűséget okozott neki az 
egyik nagyapja, és ez áthúzódott a felnőtt korára is. 
Ugyanis számos nyugtalanító jel mutatott arra, 
hogy ez a nagypapa talán zsidó volt. A háború 
idején a nyugati szövetségesek ellenpropagandája 
igyekezett kihasználni ezt a tényt és emlegettek 
egy cseh vagy román vagy osztrák, de mindenkép- 
pen zsidó nagypapát Hitler életrajzában. 

Ám most még húsz évvel korábban vagyunk, 
de Hitler már gyűlöli a zsidókat és ez a gondolat 
sok álmatlan éjszakát okoz neki. Az a tény, hogy 
visszamenőleg nem képes változtatni a múltban, 

hogy az idő gátat emelt a múltja és közé, dühön- 
gésre készteti. Ugyanakkor fél is attól, hogy éppen 
az ő nagyapjáról deríti majd ki egy szép napon va- 
laki, vagy valamilyen szervezet mindazt, ami róla 
tudható... 

Nem véletlen, hogy 1933-ban, hatalomra ke- 
rülése után egyik első dolga ,titkosítani" családja 
történetét és egyáltalán a családfáját, a származá- 
sát. Ezek aztán a Harmadik Birodalom fennállása 
alatt (1933—1945) érinthetetlen, megbolygathatatlan 
témák voltak. Az állam egyik legveszélyesebb 
szervezete, a Gestapo (titkos államrendőrség) gon- 
doskodott arról, hogy senki se kapargathassa a té- 
mát. 

Nem örült volna, ha kiderül, miféle terhelt 
családban jött a világra. Ugyanis a családfa tele 
volt nyomorékokkal és (elme)betegekkel. Számos 
púpos ős és rokon volt a családban. No és a legkö- 
zelebbi ember, az apja, aki sokat ivott és verte a 
családját. Az anyja sem tetszett neki, hiszen hagyta 
magát ide-oda lökdösni és semmit sem tett a válto- 
zás érdekében, passzív volt. No és ott volt féltest- 
vére, aki elszökött otthonról, aztán két évet ült lo- 
pásért... Gyűlölte iskoláit, a tanárokról, pedagógu- 
sokról általában igen csúnyán emlékezik meg a 
Mein Kampf hasábjain (az a legkevesebb, hogy 
, majmoknak" csúfolja őket). 

És akkor még ott voltak a lányok, a nők, akik- 
kel nem sikerült egyetlen igazi kapcsolatot sem 
kiépítenie! Lehet, azért, mert azt hitte, hogy egy 
herével nem fog sikerülni a nemi kapcsolat? Vagy 
volt is ilyen szexuális kudarc-élménye? És akkor 
azt az egy herének tulajdonította, vagy más hibát 
keresett önmagában? Vagy a világban? 

Mindezt nem tudhatjuk, de tény, hogy bizo- 
nyos mértékig a szexuális életének ferde és hiányos 
volta, vagy eleve annak totális hiánya indította el a 
politika felé. Mert elismerjük ugyan, hogy politikai 
nézetei is kialakultak az 1920-as évek elejére, de 
azért nem minden a politika. Valami nagyon el 
kellett hogy távolítsa Hitlert a művészetektől. Eb- 
ben az eltávolításban nyilvánvalóan szerepet ját- 
szottak az iskolái, illetve annak hiányai, amelyek 
miatt nem szerezte meg az érettségi bizonyítványt 
és még a pallérképzőbe sem juthatott be, nemhogy 
az akadémiára. Nem lehetett belőle festő, de épí- 
tész sem. 

Ismétlem, Hitler lelkivilágához szervesen hoz- 
zátartozott a nők és a nemi élet gyakorlatilag teljes 
hiánya. Ezek a többi tényezővel együtt okozták 
mindazt, ami később benne kialakult, amivé ő lett. 

Fölös energiáit, mint oly sok politikus, éppen 
az élet más területein vezette le. A hatalom is a 
szexualitás egy formája, mondták ki már régen a 
bölcsek, a tudósok. Nos, Hitler és más ferdült 

lelkületű emberek számára a parancskiadás és a pa- 
rancs teljesítésének látványa bizonyos fokig he- 
lyettesíthette a szexuális aktus kéjérzetét. 

Már maga az a tudat, hogy hatalmuk van és 
bármelyik pillanatban nagymértékben megváltoz- 
tathatják egész tömegek életét, emberek ezreit vagy 
millióit "mozgathatják és küldhetik akár a biztos 
halálba is — olyan érzést ad nekik, mintha folya- 
matosan szeretkeznének és állítólag ennél nagyobb 
kéj nincs is az emberek számára. Már persze csak 
olyanoknak adja ezt az érzést, akik erre hajlamo- 
sak, akik ezt így és nem másképpen fogadják be, 
élik át. 

Mindez a már leírt körülmények között követ- 
kezett be. Ha egy normális országban él, Hitlerből 
sohasem lesz senki és a neve be sem kerül a törté- 
nelemkönyvekbe. De normális viszonyok uralkod- 
tak-e ott, ahol 1923-ban az utcai koldusok undorral 
visszaadták az adakozónak az inflációs 100 ezer 
márkás bankjegyet..." Mondván, hogy ez értékte- 
len? Ahol 50 igazi amerikai dollárért házat lehetett 
vásárolni Berlinben? 

Hitlernek az a mélypont kellett, amit a húszas 
években a megvert, megalázott és megtépázott 
Németország átélt. Itt talált hívekre, barátokra és 
rajongókra. 

De ez a társaság kilencvenkilenc százalékban 
férfiakból állott. Néhány régi és újabb barátja, 


72 


elvtársa vette körül. Akkoriban sem volt munka- 
helye, ő úgymond a ,pártért dolgozott". A párt, 
vagyis az NSDAP, a  nemzetiszocialista német 
munkáspárt volt a sajátos , munkahelye", abban élt, 
azért élt — akkor. Járta a kávézókat, itt is leült egy 
asztalhoz, amott is letelepedett a bajtársak közé. 
Ha nem ő beszélt, inkább hallgatott és nem szólt 
bele. A polgári létet akkor még meghatározó tár- 
salgás sem volt a kenyere. Ha nem politikai témá- 
ról kellett valakivel szót váltani, ügyetlen volt, 
ötölt-hatolt és sután mozgott, sután beszélt. Csak 
akkor nyílt ki és lett karizmatikus, magával ragadó 
és kissé diabolikus beszélő, ha szónokolni lehetett. 
Vagy ha egyenesen erre volt szükség. 

Voltak-e ott nők is? 

Voltak. Ám Hitler a Mein Kampf oldalain 
ilyennek látta a nőket: 

A tömegek azokat imádják, akik parancsolnak, 
és nem azokat, akik könyörögnek — hasonlóan a 
nőkhöz. Ez utóbbiak pszichikumát meghatározha- 
tatlan, szentimentális vágyak uralják. Nekik is 
szükségük van az erőre, amely kitölti énjüket. A 
nők inkább alárendelik magukat az erős férfinak, 
mintsem hogy uralkodjanak a gyenge férfi fölött... 
Csak a vak erőt veszik észre, a brutalitást és az erő 
kimutatásának értelmét. A végén mindig alárende- 
lik magukat a férfiaknak. 

Ahogyan beszélt a tömegekhez, érezhető volt, 
hogy bár megvetette a nőket, sok mindent nekik 
rendezett. Nemcsak beszédei egyes részei szóltak a 
nőknek, hanem a díszszemlék is. A sok izmos férfi, 
amint egyszerre vonul fel, nem csupán a katonai 
parádékat kedvelő átlagnémet (átlagporosz) férfi- 
aknak, hanem elsősorban az efféle látványosságért 
még jobban rajongó női tömegeknek szóltak. 

Mint a későbbi évtizedek pop- és rock-ideáljai, 
ő is a nőknek tetszett elsősorban. Valóságos vallá- 
sos rajongással vették körül, amit ő is szeretett és 
fürdött ezekben az érzésekben, ebben a , szeretet- 
ben". Mindazonáltal nem került közelebb a nőkhöz. 
Legalábbis nem fizikailag. Valamilyen másik érte- 
lemben azonban mégis, mert... 

Mert a beszédeiben ez a narcisztikus, önimádó 
személyiség a hallgatóságot, a tömeget képzelte 
nőnek! Annak udvarolt, annak mondott szépeket, 
azt ijesztgette és a végén olykor hisztérikusan — és 
képletesen — azt erőszakolta meg. Hisz nem tudott 
másféle szexet átélni, csak ilyen brutálisat, ilyen 
erőszakosat. A kettő a számára végső soron egy és 
ugyanaz volt. 

Egyes akkori megfigyelői, közeli ismerősei, 
sőt pártbeli elvtársai szerint is szavakkal vitte el a 
közönséget oda, ahová a nőket vitte volna: az or- 
gazmusba. A szadista hajlamok segítették abban, 
hogy a tömeg fölé kerekedjék, hogy azt uralja. És 

minden újabb beszéde csak megerősítette abban, 
amit az imént idéztünk főművéből: hogy a tömeg 
igenis azt akarja, vessék egy hatalom alá. 

És hol voltak a nők, a nők...? 

Voltak azért, ha kevesen is. Persze az is kér- 
dés, melyik Hitlert ismerték és akarták ismerni? A 
politikust, vagy a férfit? 

Mert azért nyüzsögtek ott a hölgyek is, csak 
róluk általában egyetlen szót sem írnak. Számos 
olyan Hitlerről írott életrajz-jellegű, de politikai 
művet olvastam végig magam is, ahol a nőkről 
egyetlen szót sem ejtettek. 

Ám mások ezt másképpen látták. A 
, Münchener Post" című napilapban 1923. április 3-án 
például megjelent egy cikk, amely éppenséggel 
a , Hitlert vakon szerető nőkről" íródott. Ezek a 
hölgyek annyira rajongtak a remek szónokért és 
, férfias harcosért", hogy ékszereiket felajánlották 
neki! 

Nem a pártnak, félreértés ne essen. Nem ideo- 
lógiai okokból, és nem valamilyen intézménynek. 
Hanem Adolf Hitler magánembernek. Azért, hogy 
legyen miből élnie és normális körülmények között 
dolgoznia. 

És ez nem volt kevés. A hölgyek az ékszerek 
egy részét nekiadták, más részét licitációra bocsá- 
tották és az így nyert pénzből a pártot támogatták. 
Ami Hitlernek jutott, az volt a nagyobbik rész. 

Hatvanezer svájci frank értéket képviseltek a tár- 
gyak, legalábbis Hitler ennyit kapott értük egy ék- 
szerésztől. Voltak ebben gyémántokkal kirakott 
karkötők, platina nyakékek és egyéb drágaköves, 
nemesfémes díszek. Sőt voltak több száz éves mű- 
emlék-értékű velencei és német  mestermunkák, 
zafírok, smaragdok, brilliánsok a gyűrűkön és más 
ékszerek. 

Némely hölgy nevét ismerjük. Mind gazdag 
iparos, kereskedő vagy arisztokrata felesége volt. 
Némelyik maga is előkelő származású. Helene 
Bechstein, Gertrude von Seydlitz még barátnőiket 
is rábeszélték, ők is adakozzanak és terjesszék a 
szónok hírét. 

De ott volt a sorban az 57 éves Elsa 
Bruckmann, egy igazi román herceg lánya és egy- 
ben egy német könyvkiadó felesége, aki adomá- 
nyain túl úgy rajongott Hitlerért, hogy gyakran 
meghívta fogadásaira. A kezdetben botrányosan 
rosszul öltözött és ügyetlenül csetlő-botló Hitler 
ott ismerkedhetett meg nemcsak a bajor, de az 
össznémet gazdasági és politikai élet kiválóságai- 
val, ismert személyekkel. Tudjuk, hogy Elsa mint 
nő is felajánlkozott Hitlernek. Aki a fia lehetett 
volna, hiszen a húszas évek elején ő még csak 
harminchárom-harmincnégy éves volt. Nem lett 
szex ebből sem, pedig Elsa mindent megtett a 

sikerért. De hát nem sok esélye lehetett a feltehetően 
impotens, és a nőktől akkor már rettegő férfinél. 

Más források arról árulkodnak, hogy Helene 
Bechstein is pályázott rá, csak másképpen. Egyszer 
ugyan egy szemtanú véletlenül kopogás nélkül 
nyitott be egy szobába, ahol is a következő jelene- 
tet látta: Hitler egy szófán feküdt, amelynek egyik 
végében Helene ült. Hitler feje a nő térdein nyugo- 
dott, aki a férfi haját simogatta. Ráadásul Hitler 
éppen a férfiak egy részének oly ismerős , szöve- 
get" adott elő. Hogy ő milyen magányos...! Vannak 
nők, nem is kevés, akiket ezzel lehet rávenni egy 
kapcsolatra. 

Megint mások szerint azonban ez szóba sem 
jött — Helene Bechstein a lányát akarta Hitlerhez 
adni! Mint tudjuk, ebből sem lett semmi. 

A tudomány szerint a szadista és impotens sze- 
retők általában tapasztalatlan nőkkel szeretnek 
kezdeni, már ha egyáltalán kezdenek. A 33-34 éves 
Hitler még sohasem volt magával egykorú nővel. A 
partnerei — ha szabad így nevezni őket, de semmi- 
képpen sem szexuális partnerekre gondolunk! — 
vagy idősek, vagy egészen fiatal lányok voltak. 
Ezek bukkantak fel olykor-olykor. 

A közeli barátok későbbi állításai szerint Hitler 
sohasem kezdeményezett olyan nőnél, aki korabeli 
volt, de férjezett. Ha valakiről nem tudta, hogy 
szabad-e vagy sem, inkább nem is közeledett 

hozzá. Nyilvánvalóan félt a visszautasítástól, a ,,le- 
égéstől". Egyszer Helene Hanfstaengl — jó barátja, 
a már említett , Putzi" Hanfstaengl felesége — előtt 
térdre esett és mivel csak kettesben voltak, meg- 
vallotta neki: olyan magányos, hogy a rabszolgája 
lehetne...!! Mennyire sajnálja, hogy nem ismerte 
meg előbb, amikor Helene még szabad volt...! A nő 
alig tudta rábeszélni, hogy álljon fel. Amikor pe- 
dig mindezt elmondta férjének, az csak legyintett: 
, Hitler olyan magányos, ennyi az egész!" 

Tesz-e ilyesmit az az ember, aki impotens, aki 
tudja, hogy úgyis kudarcot vall majd: tehetnénk fel 
a meglepő kérdést. 

Nos, a szakértők szerint ez nem akadály. Baj 
csak akkor lenne — a férfi számára —, ha tovább ké- 
ne majd lépni, ha létrejönnének a feltételei egy 
szexuális együttlétnek. De Hitlert ilyesmi akkor és 
ott nem fenyegette. Ugyanakkor a benne összegyűlt 
lelki energia, a magány, stb. együttesen arra kész- 
tették, hogy ha teheti, lépjen fel a hódító szerepé- 
ben. Ilyenkor nem a politikus, hanem a férfi és 
csak az beszélt belőle. 

Talán még önmagát is meggyőzte volna arról, 
hogy ,ha akarná, ha lehetne, bizony képes lenne 
rá...?" Lehet, hogy ezekre a nekifutásokra csak 
azért volt szüksége, mert így férfinak érezte ma- 
gát? Ha rövid időre is... A szakemberek erre vagy 
azt mondanák, amit Freud és követői: hogy 

szexuális viselkedésében az anyja iránti kapcsolata és 
érzelmei voltak ilyen felemásak és ennek lenyo- 
matát láthatjuk felnőtt életében — vagy amit mások 
véltek az ügyről. Hogy Hitler , nemtelen", volta- 
képpen afféle se férfi, se nő, aki csak vergődik a 
szexualitás csapdájában, de sem kitörni nem tud 
belőle, sem azzal leszámolni, azt elfelejteni. 

Akadtak nők, akikre soha semmilyen hatást 
nem gyakorolt. Ilyen volt például Kukuli von 
Arent, egy színházi szakember felesége, aki régi 
barátnője volt Magda Göbbelsnek, a későbbi aljas 
propagandaminiszter feleségének. Aki egyszer azt 
mondta Magdának: ,Hitlerrel beszélgetve egy nő 
semmiféle szexuális vonzalmat nem érez". 

És az ellenkező végletet képviselte például Ilse 
Braun. Igen, Eva Braun nővére! Aki viszont azt 
mondta Hitlerről: , Amikor rámnézett, a verejték 
patakokban csorgott le a két mellem között!" Ezt a 
plasztikus képet feltehetően úgy értette, hogy annyi- 
ra elfogta a vágy a férfi után. 

Hitler ezenközben a maga kicsiny lakásába so- 
ha senkit sem hívott meg. Se férfit, se nőt. Se ba- 
rátot, se új, befolyásos ismerőst. Ez a menedéke 
volt, pedig a szerény kis ,lyuk" helyett már tellett 
volna szebb luxuslakásra is. Vajon miért kellett 
neki? 

Ha valaki arra gondol, hogy önkielégítést vég- 
zett, talán igaza van, talán nem. Mindenesetre azért 

nem csak ő fordult meg abban a lakásban, hanem 
más is. Tudjuk, hogy néhány pornográf kiadványt 
is őrizgetett ott más könyvei mögé eldugva. Három 
köteten látszott is, hogy gyakran forgatta őket. 
Némelyik meztelen nőt ábrázoló festmény is nagy 
sikert aratott nála, a képkiállításokon is azt kereste, 
ha pedig zsűritag volt valamely képzőművészeti, 
festészeti kiállításon, tőle az első díjat mindig az a 
német művész vitte el, akik minimum a ,Léda a 
hattyúval" című szexuális aberrációt örökítette 
meg... 
Képes volt egyszer végignézni több női 
bokszmeccset, mert ez a természettől elrugaszko- 
dott diktátor természetesen nagy barátja volt az 
ökölvívásnak, ami nem is csoda, ismerve egyéb 
embertelen nézeteit. Szerette nézni a női sportoló- 
kat is, az ilyen tárgyú fotókat és festményeket. Sok 
olyan képet vásárolt később, amelyeken női aktok 
voltak láthatók. A női test nézegetése sok örömet 
okozott neki. 

Későbbi sofőrje, Emil Maurice azt állította, 
hogy egy időben együtt jártak ,a lányokhoz". Ez 
persze azt jelentette, hogy bementek a Képzőművé- 
szeti Akadémiára, ahol a festők vagy rajzolók ép- 
pen a meztelen modelleket tanulmányozták. 
Maurice szerint Hitler teljesen felszabadultan, 
normálisan járkált a meztelen nők között, azok 
láttán nem jött izgalomba. Ám a sofőr később már 

azt mesélte, hogy míg Hitler nem volt olyan ismert 
személyiség, kedvelt álneve, Herr , Wolf" alatt 
lépett fel és húsz márkáért lányokat hordott fel 
szobájába. Ez eléggé valószínűtlenül hangzik. 

Ő is, mások is azt állították, hogy Hitler azokat 
a nőket kedvelte, ,akiken van mit fogni", vagyis 
nem a soványakat, melletleneket, vagy kiálló bor- 
dájúakat. 

Ugyanakkor Ernst Röhm, az SA vezére, akit 
később Hitler megöletett a , hosszú kések éjszaká- 
ján", a jelek szerint sokkal jobban ismerte a maj- 
dani diktátort. Őt nem tévesztették meg a Maurice-fé- 
le , sztorik" és egyéb látványos udvarlások. Így 
írt erről: , Hitler a falusi lányokra gondol. Azokra, 
akik ott állnak a mezőn, lehajolnak, és kilátszik a 
ruhából a fenekük. Ő az ilyen látványokat kedveli, 
különösen ha a fenék elég nagy és kerek. Ez Hitler 
szexuális élete... Te jó ég, micsoda egy férfi!" 

Reméljük, az utolsó szavakat a volt katonatiszt 
gúnyosan értette. 

E tárgyban is születtek róla ellenséges plety- 
kák. Még nyomtatásban is. Ma már kevesen tudják, 
hogy a kezdet kezdetén, 1921-ben is nyomtattak 
már röpcédulákat Hitler ellen — feltehetően azok a 
volt párttagok, akiket az ő érkezése után, Hitler 
kezdeményezésére rúgtak ki a német munkáspárt- 
ból. Ezek ugyanis így festették le a későbbi nagy 
Vezért: 

"Ha a párttagok megkérdezik Hitler urat, miből 
él és mi volt az előző foglalkozása, rögtön lázba 
jön és megharagszik... Ami azt jelenti, hogy nem 
tiszta a lelkiismerete. Ami nem is csoda, hiszen 
nem kevés pénzébe kerülhetnek azok a lányok, 
akiknek gyakorta mint , München királya" mutat- 
kozik be..." 

Óh, hát ez lenne a mi Adolfunk? A félénk, a 
csetlő-botló, az impotens? Aki kerüli a nőket? 

Őt mindez nem zavarta, ellenkezőleg. Örült, 
hogy ilyen hírét költik. Ha nem is kedvelte, amikor 
anyagi hátterét vagy előző foglalkozását firtatták 
(nyilván a katonai hírszerzés nem tetszett neki, 
hisz ha kiderül, úgy azt is megtudják pártbeli tár- 
sai, hogy eredetileg, mint odarendelt spicli került 
velük kapcsolatba...). Vagyis nem volt ellenére, ha 
nőfalónak látják. 

Egy másik sofőrjének húgával, Jenny Haug-gal 
is sokszor összehozták és ő nem tiltakozott. Na- 
gyon élvezte, hogy ilyeneket pletykálnak róla, és 
sohasem tett semmit, hogy ezt a félreértést is el- 
oszlassa. Erről a Jennyről azt beszélték: annyira 
szerelmes Hitlerbe, hogy mindig egy pisztolyt hord 
magánál. Ritka együttléteik alkalmával is mindig 
kész volt a lány arra, hogy baj esetén akár fegyver- 
rel is megvédelmezze ,urát és parancsolóját, sze- 
retőjét és Führerét". Csak ismételni tudjuk, hogy az 

egész Jenny-ügynek sokkal nagyobb lehetett a 
füstje, mint a lángja. 

Hitlernek már a híre is ellenállhatatlan érdek- 
lődést ébresztett a nőkben. Mindaz, amit végzetes 
vonzerejéről meséltek, csak növelte ezt az izgal- 
mat. Akiért annyi férfi is lelkesedett — igaz, messze 


nem szexuális alapon, természetesen — az feléb- 
resztette a nők kíváncsiságát és vágyakozást is. 
Ehhez hozzájárult az is, hogy Hitler — ösztönösen 


vagy nagyon is tudatosan? — folytonosan saját fér- 
fiasságát helyezte előtérbe, azt jól láthatóan de- 
monstrálta. 

A dolognak voltak patologikus vonásai is. Ti- 
zenéves kislányok nemegyszer a kocsija elé vetet- 
ték magukat, remélve, hogy csak könnyen sérülnek 
meg és akkor majd a diktátor , magához emeli 
őket", beléjük szeret, stb., stb. Naponta kapta a le- 
veleket — ez már a harmincas években volt — ame- 
lyekben fiatal lányok felajánlották neki a szüzessé- 
güket. Ha pedig elhajtott előttük, sok fiatal lány 
széttépte mellén a blúzát és Hitlernek mutatta szű- 
zies, fehér mellét... 

Eleinte nem engedte magát fényképezni. Úgy 
teltek el az első évek, hogy sokan beszéltek arról a 
bajuszos müncheni pártvezérről, aki olyan férfias 
és akiért rajonganak az emberek, különösen a 
nők... De akit senki sem látott! A lapokban nem 
voltak ott a fotói. Hát sokan mentek el egy-egy 

pártgyűlésre, mint sima érdeklődők, kíváncsiak és 
már mint párttag-jelöltek jöttek ki onnan, mert 
annyira a hatása alá kerültek. 

Ezenközben Németország más tartományaiban 
betiltották a fasiszta pártokat, így Hitlerét is, de 
Bajorországban nem merték megtenni. 1922 végén 
egy gyűlésen már 50 ezer ember előtt szólalhatott 
meg, 1923-ban pedig még inkább nőtt erőben és 
népszerűségben. 

Ismét nem feladatunk írni arról, mi játszódott 
le akkoriban Németországban. Tény, hogy belső és 
külső okok miatt még feszültebb lett a helyzet és 
ezt Hitler alaposan kihasználta. 1923 novemberé- 
ben puccsot akart végrehajtani már száz felfegy- 
verzett emberével, de az balul sült el és a náci párt 
vezetőinek menekülniök kellett. Itt a kezdetben 
magát oly bátornak mutató Führer összetört és me- 
nekülni kényszerült, amikor a rendőrség rájuk lőtt. 
Az utcai tüntetés, amit ő , forradalomnak" nevezett, 
így csak percekig tartott. Hitler a félelemtől resz- 
ketve bujkált barátainál. De ott is elfogták. 

A puccs ugyan összeomlott, de később a per és 
a tárgyalás, ahol felelnie kellett mindezért, már-már 
a nagy diadal jeleit hordozta. A védelem a 
perben nem csupán arra hivatkozott, hogy Hitler és 
pártja a német emberek javát akarta. Egy szebb 
jövőt akart nekik ,elintézni", amire igenis lett 

volna erejük és lehetőségük, ha nem számolnak le 
velük oly véresen. 

De a védelem, mint pozitív tényezőt hozta fel 
Hitler... magánéletét is! Szó szerint idézzük az 
idevágó részt a védőbeszédből, amely így hangzott: 

, Hitler úr magánélete teljesen folt nélkül való. 
Mindig is az volt. Ezt külön kell hangsúlyozni, 
ugyanis nem feledkezhetünk meg azokról a csábí- 
tásokról, amelyeknek Hitler úr ki van téve mint 
politikus és mint pártvezér..." 

Ha ezt helyesen értelmezzük, akkor aligha csak 
az anyagiakra értette a védő. És arra sem, hogy az 
ilyen befolyásos embert netán valakik meg akarnák 
vesztegetni... Hanem a nőkre is, ami valóban 
szinte magától értetődik majdnem minden politikus 
esetében, különösen pedig éppen Hitlernél. 

Mellesleg nem csak a védő mondott ilyeneket, 
hanem a... vádló is! Merthogy a bíróság is erősen 
jobboldali és nacionalista emberekről állott, akik 
egyáltalán nem akarták komolyan megbüntetni 
Hitlert a novemberi puccsért. Hitler maga pedig a 
vádlottak padját villámgyorsan szószékké  alakí- 
totta át. Nem tartotta magát ártatlannak, ellenke- 
zőleg, azokat támadta, akik Németországot jelenle- 
gi állapotába süllyesztették. És itt már csak erő- 
szakkal lehet változtatni! — dörögte a közönség egy 
részének hangos helyeslése mellett. Így aztán nem 
is csoda, hogy a hazaárulás címén beperelt vádlottnak 

a lehető legkisebb büntetést mérték ki. Öt év 
várfogságot kapott, de azzal, hogy ,jó magavise- 
let" esetén azt már hat hónap után letudhatja... El- 
vileg ki is kellett volna utasítani, hiszen még min- 
dig nem volt német állampolgár. Hanem osztrák, 
bár apja német származású volt, ezt figyelembe is 
vették. 

A landsbergi várbörtönben sem érezte magát 
igazi rabnak. Amikor az étkezőbe vonult társaival, 
nemcsak a többi rab, de még az őrök is feszes vi- 
gyázzban kiáltozták: 

— Heil Hitler...! 

Még a börtön étkezdéjében is kitűzethette a ho- 
rogkeresztes zászlót és akkor fogadott látogatókat, 
amikor akart. Bárki bejöhetett hozzá és bizony 
jöttek is. 

A hölgyek is. 

Mégsem tudunk olyan esetről, amikor egy nő- 
nemű lénnyel bizalmas kettesben maradt volna a 
cellájában — amelynek ajtaja különben soha nem 
volt bezárva, a nacionalista foglyok az őrszemély- 
zet teljes egyetértésével kaszinóztak egymás társa- 
ságában. Hitler itt írta — helyesebben diktálta — a 
Mein Kampf nagyobb részét. Legalább negyven, 
részben később vezető fasiszta ült ott vele, köztük 
Rudolf Hess is. 

1924. június 17-én egyik barátja nyomására 
fogadta az Ausztriából érkezett rokonokat: Angela 

asszonyt és két gyermekét: Leót és Angelát, vagyis 
Gelit. 

Geli akkor tizenhét éves volt, és... szép. Ezt 
mindenki egyaránt említi, aki csak látta őt akkor. 
És míg a rokonokat megdöbbentette, milyen tekin- 
télye van , Adolf bácsinak" a börtönben, Hitler va- 
lami mást vett észre, amit aztán többé nem is tudott 
elfelejteni. 

Féltestvérének lánya, Geli nagyon tetszett ne- 
ki. A lány nagy szemével nézte a férfit, mintha 
beléje akarna hatolni. Az is így nézett vissza. A 
kapcsolat tehát létrejött. Attól kezdve Adolf Hitler 
fejében már nem úgy szerepelt Geli, mint egy tak- 
nyos kis kölyök. Most már majdnem-majdnem a 
nőt látta benne. 

A nőt, aki érdekelte őt is! 

Öt év helyett kilenc hónap múlva Hitler ke- 
gyelmet kapott és kijöhetett a börtönből. És foly- 
tatódott különös élete, ahol látszólag nem volt hely 
a nők számára. 

Amikor Hitler kijött a börtönből, döbbenten 
tapasztalta, hogy az a háromnegyed év, amelyet a 
rácsok mögött töltött, majdhogynem végzetes volt 
pártja számára. Nem mintha az ő személye tartotta 
volna együtt az embereket és a szervezetét. Akko- 
riban azonban az a kilenc hónap sajátos megtorpa- 
nást eredményezett az NSDAP számára. Persze, 
hogy hiányzott Hitler, a nagy szónok — de leginkább 

az volt a baj, hogy félig-meddig betiltották a 
pártot, a találkozóik szabálytalanná és esetlegessé 
váltak. Sokakat elkedvetlenített ez az állapot és 
Hitler kénytelen volt megállapítani, hogy távolléte 
alatt a párt taglétszáma majdnem pontosan a felére 
csökkent... 

Ráadásul két dolog is történt, ami nem kedve- 
zett neki. Az egyik az, hogy új köztársasági elnö- 
köt választottak, aki régimódi ember volt (Hinden- 
burg). A másik viszont őt személyesen is érintette: 
ugyanis bár a párt betiltását a hatóságok vissza- 
vonták, baloldali nyomásra viszont Hitlerrel szem- 
ben hoztak egy külön rendelkezést. 

Adolf Hitlernek megtiltották a nyilvános fellé- 
péseket — előbb csak Bajorország területén, majd 
több más tartományban is. A tiltás hamarosan ki- 
szélesedett Poroszországra, Badenre, Hamburgra és 
Szászországra. Vagyis éppen oda, ahol a legtöbb 
híve volt és ahol még sok új tagot, náci szimpati- 
zánst toborozhatott volna! 

Így aztán nem léphetett fel. Ha régen elhíresült 
beszédeit nem tarthatja meg, akkor hogyan szerez- 
zen új tagokat, hogyan építse fel ismét a pártját...? 
A dilemmát egyelőre nem tudta megoldani. Nem is 
nagyon adtak neki esélyt. Ez persze nem jelentette 
azt, hogy ölbe tett kézzel üldögélt volna. Mi több, 
még kapóra is jött neki az a káosz, amit a pártjában 
talált szabadulása után. Így minden , hibát" kiirthatott, 

amikor újra felbukkant, akár egy üstökös. A 
neki nem tetszőket, a pártbeli ellenfeleit, az akadé- 
koskodókat, a túl lassan haladókat, stb. szépen eltá- 
volíthatta. Hiszen a taglétszám drasztikus csökke- 
nését éppen az ő számlájukra írhatta, ez kényelmes 
ürügyként szolgált. 

Kerek-perec kijelentette, hogy ő a párt egy- 
személyi vezetője, aki bármit akar a párttól, annak 
vele kell tárgyalnia. Feltételek szabását nem tűri 
el, ellenkezőleg: ő szab feltételeket azoknak, akik 
velük, a nácikkal szövetségre akarnak lépni. A 
tartományi és országos parlamentbe bejutott náci 
képviselők háromnegyed részével is összeveszett, 
mert azok nem akarták megérteni, hogy végső so- 
ron nem a mozgalommal, vagy a párttal — hanem 
Adolf Hitlerrel egyszemélyben kell egyezkedniök. 

Hogyan nézett ki ekkor? 

A börtönben töltött időszak alatt kicsit , magá- 
hoz tért". Most éppenséggel elkényelmesedett, ki- 
csit testesebb lett, de nem volt kövér. Arca kisi- 
mult, de azért jól látszott a kora. Hiszen már kö- 
zelebb volt a negyvenhez, mint a harminchoz. 
Nyugodtabb volt — amíg nem lépett a szószékre! 
Mert ott aztán — oly hosszú szünet után! — ismét 
elemében lehetett. Újra érezte, ahogyan a hallgató- 
ságot magával tudja ragadni. 

A külsejére visszatérve, már jó ideje meg volt 
az a kis bajusza ott az orra alatt. De végleges 

külseje még nem alakult ki. Tudjuk későbbi , udvari 
fényképésze", Hoffmann visszaemlékezéseiből, 
hogy ismeretségük kezdetén néhány évig nem en- 
gedte magát lefotózni. Valószínűleg azért, mert 
még nem döntötte el, milyen legyen a ,,politikusi" 
avagy ,népvezéri", führeri külsője. Viszont akkor 
megígérte Hoffmannak, hogy amint ezt eldönti, őt 
értesíti elsőnek. Nem véletlen tehát, hogy később a 
fotós olyan nagy szerepet játszott életében és má- 
sodik nagy , szerelmét" is nála ismerte meg. 

Szóval, a bajusz már része lesz ennek a külső- 
nek — döntötte el, feltehetően 1925 elején, a bör- 
tönbeli tartózkodás után. Akkor azonban még a 
haját egyáltalán nem fésülte úgy, mint később! Az 
a makacs tincs, amely homloka közepére belógott — 
és amit kétségtelenül a Napoleon portrékból lesett 
el, hiszen bizonyos értelemben példaképének tar- 
totta a Császárt — a húszas évek közepén még nem 
volt része ennek az , önkép"-nek. 

Rájött — vagy valaki mondta neki? — hogy csak 
akkor látszik igazán férfiasnak, mi több: árjának —, 
ha szemből fotózzák. Ugyanis éppen ezekben az 
években készült néhány olyan fotója is, amely el- 
árulta, hogy a homloka igen erősen dől hátrafelé, 
ez egy kissé ,ősemberi" arcélt kölcsönzött neki. 
Másrészt pedig az orrcimpák is kiszélesedtek, és ez 
sem volt kellemes látvány. 

Hitlerről tudnunk kell, hogy mindennél fonto- 
sabbnak tartotta saját árja-voltának kétségbevon- 
hatatlanságát. Ezért is titkosította családjának tör- 
ténetét, tagjainak kilétét. Persze volt már annyira 
tájékozott, hogy tudja: a fényképek is árulkodók 
lehetnek. 

Mindez együtt okozott neki problémákat és 
egyre többet törődött külsejével. Az öltözködésével 
csak jó későn kezdett el foglalkozni, sokak — köz- 
tük nők — tanácsára. Rettenetes öltözetekben jelent 
meg fontos találkozókon, amelyek miatt a 
jólnevelt, régi vágású urak és felelős vezetők ne- 
megyszer vonakodtak vele egyáltalán kezet fogni. 
Nem az volt baj, hogy miután házat vett 
Berchtesgadenben és gyakorta megfordult a hegy- 
vidéken, kantáros rövidszárú bőrnadrágban is pará- 
dézott. Sajnos a nagyvárosokban is bricseszben 
(feltűrt szárú nadrágban) félcipővel, sőt olykor há- 
tizsákkal (! ment el a jobb társaságba. Később 
persze előbb az SA, majd a hadsereg egyenruháját 
vette föl, ez utóbbira már diktátorsága idején kerí- 
tett sort. Olykor meg csizmája szárát verte a húszas 
években szinte szüntelenül hordott lovaglóvessze- 
jével (amit egyes  életrajzírói következetesen és 
helytelenül  ,korbácsnak" neveztek...) csapkodta, 
ez éppen olyan kötelező jellegű felszerelési tárgya 
volt, mint tizenöt évvel korábban az elefántcsont- 
fejes sétapálca. 

Mindenképpen azt a benyomást akarta kelteni, 
hogy ő egy komor harcos jellem, és természetesen 
nagyon férfias! 

Nos, nem lehetett eléggé férfias 1925 elejétől 
kezdve. Ugyanis nem követelhette meg azt, amit 
természete sugallt: az erőszakos és törvényen kí- 
vüli tevékenységet. Pártja ugyanis tőle függött, ő 
pedig — a bíróságtól. Ugyanis a feltételes szabad- 
lábra helyezés azt jelentette, hogy Adolf Hitler 
mint állampolgár — aki már egyszer összeütközésbe 
került a törvénnyel! — a bíróság felügyelete alatt 
marad a következő négy évben! 

Így aztán az őt közelről ismerők csodálkoztak, 
milyen óvatos lett egyszerre. Megkövetelte, hogy a 
párt kizárólag legális téren működjön és ne köves- 
senek el a tagok, vezetők semmi olyasmit, amiért 
őt a bíróság ismét lecsukathatja. 

Ez a korszak arra is jó volt, hogy az addigi ri- 
kácsoló és felelőtlenül ígérgető férfit politikussá, 
komoly, megfontolt vezetővé érlelje. Ennek maxi- 
mumát ugyan soha nem érte el, de azért 1925-ben 
és utána egy ideig még erre törekedett. 

Ehhez kapcsolható a külsejében beállott pozi- 
tív változás is. És most kell feltenni a kérdést: mi 
volt ekkor a nőkkel? 

Nem más, mint maga Hitler mondta el később, 
mi történt ezekben az időkben — de sajnos a nőkre 
nem sok szót vesztegetett. Asztali beszélgetéseinek 

egyikén, amelyet néhány résztvevő igyekezett szó 
szerint feljegyezni, mesélt azokról az évekről. (Er- 
re már a világháború alatt került sor). Mercedes 
kocsiját nem ő vezette, mert hiszen soha nem volt 
képes elsajátítani az autóvezetés rejtelmeit. Ami 
érdekes adalék lehet egy pszichológusnak vagy 
neurológusnak: vagyis Hitler nem volt képes egy- 
behangolni négy  végtagját? Egyidejűleg mind a 
négy végtagnak más és más feladatot kell végeznie 
autóvezetés közben, és ez az 1920-as években sem 
volt másképpen (ez alól a mai automata váltós ko- 
csik két végtagot szabadítanak fel). Nos, sofőr ve- 
zette és imádott kijárni a szabad természetbe, pik- 
nikeket rendezni. Persze soha nem ment egyedül és 
a társaságban nők is akadtak. 

De jöttek ám mások is, méghozzá tömegesen! 
Sok párttársa várakozott vasárnap reggelente Hitler 
háza előtt. , Motorizált turisták hada akarta látni, 
hogyan tölti szabadidejét a Führerük" — mondta 
némi , szerénységgel"  — Hitler  — visszaemlékezve 
azokra az időkre. 

Tény, hogy a — nem okvetlenül motorizált — 
lelkendezők-rajongók között szép számmal voltak 
fiatal vagy nem fiatal nők is. Egy olyanról tudunk, 
aki ekkor valamilyen értelemben közelebb került 
hozzá, de ez sem szerelem volt, és természetesen a 
szexuális kapcsolatnak még az árnyéka sem vetült 
rá. Egy bizonyos Abegg bárónő volt ekkor a 

környezetében, aki korának állítólag egyik legintelli- 
gensebb asszonya volt, legalábbis német viszony- 
latban. Hitler később azt mondta róla, hogy ,ha ő 
nincs, nyilván soha nem másztam volna hegyeket." 
Mert hát a bárónő erre is rávette — de nem tudjuk, 
csak észérvekkel tette ezt, vagy bedobta női fur- 
fangjait, esetleg báját? Merthogy nagyon szép nő 
volt. Maga a Führer így írta le: , Fáradhatatlan volt 
és úgy ment fel a meredek hegyoldalon, mint egy 
zerge. A haja lenszőke, a szeme kék volt..." 

Nem tudott vagy nem is akart szabadulni a 
mindig — bőkezű gazdagoktól. Például Helen 
Bechstein és férje folyton ott keringtek körülötte — 
vagy ő keringett azok körül? Tény, hogy még a 
húszas évek végén is azokban a házakban vagy 
panziókban lakott, amelyet Bechsteinék birtokol- 
tak, működtettek. Münchenben volt ugyan egy ki- 
sebb lakása, de ott ritkábban volt, legfeljebb télen. 
Amikor nem az országot járta pártbeli elvtársaival, 
akkor majdnem két évig Berchtesgadenben lakott, 
de akkor még nem volt ott saját háza. Panziókban 
húzta meg magát, merthogy nem vezetett — vagy 
ahogyan akkoriban mondták: nem vitt — házat. 
Nem voltak cselédei, szakácsnője, stb. A minden- 
kori sofőrt is a párt biztosította és fizette számára. 

Ha megjelent a nyilvánosság előtt, sohasem 
volt egyedül. De a hivatalos kísérők — segédtisztek, 
titkárok, stb. — akkor még mind férfiak voltak (később 

szokott rá a titkárnőkre, de azoktól is tisztes 
távolságot tartott). 

Ám felbukkant Geli! 

A fiatal Angela 1925-ben, életében először, 
Münchenbe utazott. Az előző évben, mint emlék- 
szünk rá, már járt Németországban, de akkor 
Landsbergben, az erődben ,raboskodó"  unokafi- 
vérét látogatta meg. Most viszont tizenhat-tizenhét 
évesen egy iskolai kirándulás keretében lépték át 
osztályával és tanáraival az osztrák-német határt. 
Természetesen most is jelentkezett Hitlernél. 

De ekkor valami történt. Lehetséges, hogy a 
Führer csakugyan olyannyira elfoglalt ember volt? 
Vagy azon a napon nagyon összejöttek a tenniva- 
lói? Vagy — amit szintén nem szabad kihagyni a 
felsorolásból — félt ettől a találkozástól? 

Mert erre is gondolnunk kell. Előző évben 
meglátta a tizenöt éves kislányt, aki minden be- 
számoló szerint szépnek számított ott és akkor. 
Mitől tartott Hitler? Hogy beleszeret? 

Vagy még mindig afféle kislánynak nézte őt? 
Egy kellemetlen és távoli rokonnak, akire most 
semmi szüksége sem volt? 

Nos, tény, hogy rövid volt ez a találkozás és 
Hitler mindjárt meg is kérte egyik ,adjutánsát", 
kísérje el a kislányt és mutasson meg neki mindent, 
amit érdemes a városban. Vagyis nem vette őt 

komolyan és voltaképpen nem vette felnőttszámba 
sem, amin nem csodálkozhatunk. 

Geli második megjelenése Hitler életében tehát 
még mindig negatív eredménnyel zárult. 

Viszont volt ott valaki más! 

Egyes források ezt az esetet teljesen egyértel- 
műen a románc címszó alatt említik, bár voltakép- 
pen egyik életrajzíró sem tud túl sokat az ügyről. 
Sajnos mi sem. De ismerve az előzményeket, Hitler 
beteges irtózását a közelebbi kapcsolattól, arra kell 
gondolnunk, talán ez sem jutott el a szexuális kap- 
csolatig...? 

Ez volt az az időszak, amikor a rettenetes ket- 
tősségben végre megtalálni látszott önmagát. Egy- 
szerre lenni ragadozó típusú politikus, aki folyton 
az erőre hivatkozik és ha teheti, él is vele — és a 
magányt nem túlzottan kedvelő, de sokszor abba 
menekülő magánember. Ez megerőltető szerepvál- 
tás, és nemegyszer hetente többször is váltania 
kellett. Berchtesgadenben egy kis hotelben él mint 
magánember, naponta felmászik az  Obersalzberg 
hegyére, és lejön ismét (ez még a bárónő befolyása 
lehetett). Ami napi két és fél órás menetelést je- 
lentett. Ezzel vezette le fölös energiáit azokon a 
napokon, amikor nem a pártépítéssel és pártügyek- 
kel foglalkozott Münchenben. 

Ha addig nem volt elégé magabiztos, hát itt és 
most azzá lett. Mert itt is felbukkant egy nő. 

Emlékeznek még, mit mondtak a szakemberek 
a hozzá hasonló férfiak szerelmi életéről? Hogy 
vagy idősebb, vagy nagyon fiatal lányokkal létesí- 
tenek kapcsolatot, mert csak a tapasztalatlanság, 
vagy a teljes önátadás eseteiben, az olyan nőkkel 
képesek menni valamire. 

Nos, Hitler szerelmét ezúttal Maria Reiternek 
hívták. 

Nem volt több tizenhatnál. Ahhoz képest, hogy 
a férfi meg ekkor töltötte be a harminchetediket, 
tulajdonképpen az akkori időkben ez még egészen 
jól ,elment" volna. Ugyanis úgy a tizenkilencedik 
században, mint a huszadik elején, Európában pol- 
gári körökben ez a korkülönbség nem volt társa- 
dalmilag elfogadhatatlan. Nagyon sok férfi nősült 
meg harminc körül vagy azon túl és vett el húsz 
évesnél fiatalabb lányt. Akkoriban a lányoknak 
szinte kötelező volt férjhez menni húsz-huszonkét 
éves koruk előtt — akire csak ezután került sor, azt 
a férfiak, a nősülendő urak már nemegyszer gyana- 
kodva méregették. Vénleánynak számított. A férfi- 
ak nősülési korhatára pedig nem létezett. 

Ezek a nők — figyelembe véve például a tizen- 
kilencedik századi átlagéletkorokat — eleve öz- 
vegységre ítélték önmagukat, hiszen a férfiak na- 
gyobb része ötven körül elhalálozott. Ők akkor 
még negyven évesek sem voltak az esetek többsé- 
gében és vagy egyedül nevelték tovább gyermekeiket, 

vagy a már örökölt vagyon révén férjhez 
mentek ismét. 

De itt még szóba sem jött a házasság. Tény vi- 
szont, hogy Hitler számára talán életében először 
volt ez egy hosszú kapcsolat. Olyan, ami nem csu- 
pán pár napig tartott. 

Maria Reiter természetesen szőke, nagy sze- 
mű, álmodozó tekintetű és szép testű lány volt. Ő 
maga semmi különöset sem látott abban, hogy egy 
magánál huszonegy évvel idősebb férfival létesít- 
sen kapcsolatot, különösen, ha az egy ilyen ismert 
és vonzó ember volt, mint Adolf Hitler. 

Mellesleg ha akarta volna, minden ujjára jutott 
volna egy-két tizenéves lány! Hiszen ahányszor 
fellépett, a nők is őrjöngve hallgatták, az utcákon 
rajongva rohamozták autogramért és amerre járt, 
azok is felbukkantak. Voltak félénkek, akik csak 
távolról imádták és voltak szép számmal, akik is- 
meretségi alapon vagy a véletlenre bízva a dolgot, 
közelebb jutottak hozzá. Nem túlzás azt állítani, 
hogy az 1925-28 közti években Münchenben, és 
szerte Németországban is akadt pár ezer fiatal nő, 
aki sok mindenre képes lett volna azért, hogy vi- 
szonyt kezdeményezhessen ezzel az érdekes és hí- 
res férfival! 

Hitlerről . tudott dolog, hogy huszonévesen 
könnyen barátkozott gyermekekkel és negyvennél 
idősebb nőkkel. A gyermekek most nem számítanak 

a mi szempontunkból, az idősebb nőkről pedig 
megállapítottuk már, miért kedvelte őket. Mert 
azok vagy nem utasították őt el, vagy éppen ellen- 
kezőleg, ők akarták a kapcsolatot. Akkor is, ha 
ezek végül nehezen vagy sehogyan sem ,jöttek 
össze". Hitler nem tartotta magát igazi férfinak és 
rettegett attól, hogy egy korban hozzáillő nő eluta- 
sítja. Igyekezett biztosra menni. 

Nos, Maria Reiter ideálisnak látszott. Hiszen 
csak tizenhat volt, szép, és rajongó. Minden feltétel 
adva volt. Ha lesz belőle valami, nem kell attól 
tartani, hogy elutasítja Hitlert. Hiszen oly keveset 
tud még az életről és azt is hiheti, hogy amit ez a 
férfi tesz vele, az maga a szexualitás. És amikor 
rájön, hogy nem így van — már évek teltek el... 

Ez persze csak a mi utólagos rekonstruálási 
próbálkozásunk, nem lehetünk biztosak benne, 
hogy a lélektan ismerőinek szakvéleménye ponto- 
san erre a helyzetre illett. De lássuk, ki is volt a 
kislány? Maria Reiter azelőtt apácákhoz járt isko- 
lába, de onnan nemrégen kivették és most egy ru- 
házati boltban dolgozott. Éppen szemben azzal a 
szállodával, ahol Hitler akkoriban lakott. A bolt a 
család tulajdona volt, de anyjuk halála után (apjuk- 
ról nincs adat) két nővér, az idősebb Anna és a fi- 
atalabb Maria vezették az üzletet. Mariának ezért 
is kellett félbehagynia tanulmányait, hisz anyjuk 
halála után egyrészt vezetniök kellett a boltot, 

másrészt úgysem lett volna elegendő pénzük a kisebbik 
lány taníttatására. Annál is inkább, mivel volt még 
két másik nővér is. A Reiter-lányok négyen voltak. 

Maria vitte ki nap mint nap Marco nevű ku- 
tyájukat sétáltatni a közeli parkba. 

Talán véletlen volt, talán nem, hogy Hitler is 
mindig ekkor vitte sétálni Prinz (Herceg) nevezetű 
farkaskutyáját. Lehet, a férfi már a szálloda abla- 
kából kinézte magának a lányt? Vagy a parkban 
figyelte meg? Mindenesetre nagyon jó alakjának 
kellett lennie, sajátos kisugárzásának, ha a férfi 
minden belső ellenállását legyőzhette... 

Ahogyan az lenni szokott, az ismeretséget a 
kutyák révén lehetett megkötni és egyikük sem el- 
lenezte ezt. Eleinte — nem tudni pontosan, mennyi 
ideig, de talán egy-két hétig — csak közömbös té- 
mákról beszélgettek. Maria nyilván az első pilla- 
nattól kezdve pontosan tudta, ki ez az ember. Akit 
olykor . kisebb-nagyobb embercsoportok  üdvözöl- 
tek a szálloda előtt, amit látnia kellett a bolt kira- 
katán át. Hallott róla másoktól és ha akarta, a la- 
pokban is olvashatta sokszor. 

Aztán Hitler törte át a jeget. Meghívta a kis- 
lányt egy hangversenyre. Őt ismerve feltehetően 
Wagner volt a műsoron, mert mást nem szívesen 
hallgatott. Maria azt felelte: engedélyt kell kérnie 
legidősebb nővérétől, Annától, aki akkor már any- 
juk helyett anyja volt három húgának. 

Anna azonban nem engedélyezte a koncertet. 
Tudjuk, hogy minden társadalmi szokástól eltérően 
ő bizony kivetnivalót talált Hitler korában. Felte- 
hetően a foglalkozása sem ragadta magával az idő- 
sebb nővért. Arról nem is szólva, hogy a politikus 
aligha nézett ki jó partinak, és húgát is túl fiatalnak 
vélte egy efféle kapcsolatra. Tehát kategorikus 
, nein" volt a válasz. 

A férfi lázasan töprengett, mivel győzhetné 
meg egyszerre mind a két lányt? Az alkalom hama- 
rosan magától kínálkozott. Éppen a szállodában 
rendeztek egy gyűlést, ahová Hitler — ismét a park- 
ban, majd utána a boltban is, ahová bemerészkedett 
— személyesen beszélte rá Annát, hogy mindketten 
jöjjenek el és hallgassák meg beszédét. Ösztönösen 
érezte — akár egy ragadozó! — hogy a saját terüle- 
tén, a barlangjában sokkal nagyobb hatást tud ki- 
fejteni, mint bárhol másutt, semleges, közömbös 
terepen. 

Nos, azok el is jöttek a , barlangba". Azon az 
estén Hitler ismét remekelt, beszédével feltüzelte a 
jelenlévőket és még a politikával nem foglalkozó 
két nővér sem vonhatta ki magát a hatása alól. 
Maria ugyan később azt mondta, kicsit furcsán 
érezte magát — ugyanis Hitler szokásától eltérően 
az egész beszéd alatt csak őt nézte, mintegy hozzá 
intézte a beszédet. Ez másoknak nem tűnt fel, 

elül 44 , 


hiszen a jelenlévő nácik, szimpatizánsok, érdeklődő 
kívülállók még nem hallották őt beszélni. 

Hogy valójában milyen hatást gyakorolt a po- 
litikai beszéd a tizenhat éves kislányra? Alighanem 
alig értett belőle valamit. Viszont érezte a férfi 
mágneses vonzását és azt az erőt, szinte delejes 
hatást, amit kifejtett a környezetére. És ez bizony 
erős szexuális vonzalmat tud kelteni! 

Persze másnap a parkban Hitler első kérdése az 
volt, tetszett-e neki a beszéde, a szereplése? Maria 
kicsit bizonytalanul mondta ki az ,igent", de ez 
valósággal szárnyakat adott a férfinak. Rögtön be- 
cézni kezdte a lányt, osztrák szokás szerint (ame- 
lyeket láthatóan még mindig nem tudott levetni, 
pedig tízegynéhány éve élt már német földön) hol 
, Mitzinek" (Mici), hol Miminek, sőt  Mitzerl-nek 
szólította a lányt. Akinek ez kezdetben tényleg tet- 
szett, hiszen kinyíló női ösztönével érezhette, hogy 
mennyire fontos ő ennek az embernek. Ennek a 
varázsos, mágneses férfinak! 

Ekkor Hitler , rákapcsolt" és úgy érezte, most 
már nyitva áll előtte a pálya, csak udvarolni kell. 
Maria Reiter későbbi elmondása szerint viszont 
meglehetősen ügyetlenül fogott hozzá a dologhoz. 
Mint aki még sohasem csinálta. És lehet, nem na- 
gyon udvarolt eddig az életében... Azzal a hagyo- 
mányos — és meglehetősen elcsépelt mondattal 
kezdte, hogy milyen szép szeme van Mariának 


102 


(, Mitzinek"...). Aztán — mivel előzőleg a kislány 
már megmutatta neki anyja halála előtt készült 
fényképét — most azzal tetézte a dolgot, hogy a 
szeme nagyon hasonlít édesanyja szeméhez. Ezzel 
remélte javítani a helyzetét. Utána azt lódította, 
hogy ő is tizenhat évesen vesztette el az anyját (a 
valóságban, mint tudjuk, tizennyolc éves volt ak- 
kor). Mindez persze nem jelent semmit és nem 
feltétlenül jelzi, hogy Hitler magánügyekben is 
kóros hazudozó lett volna. Ennyit, és ennél sokkal 
többet szinte minden férfi megenged magának ud- 
varlás közben. 

Később tovább ment és bizonyos dátumok is- 
meretében jelezte: nem lehet véletlen, hogy Maria-Mit- 
zi születésnapja éppen arra a napra esik, amikor 
az ő anyját eltemették — mármint Hitlerét. Meg- 
ígérte, hogy elmegy vele a temetőbe, Maria anyjá- 
nak sírjához. Este pedig, amikor ismét sétálni 
mentek a kutyákkal, Prinz engedetlenségéért alapo- 
san kikapott gazdájától. Aki talán ily módon akarta 
ott helyben bizonyítani  férfiasságát...? Estefelé 
mentek vissza, a park szélén Hitler arra számított — 
ki is mondta — hogy kap a kislánytól egy jó éjsza- 
kát-puszit, de Maria erre nem volt hajlandó. Sze- 
rinte ezzel túl messzire mentek volna (ne feledjük, 
ez a huszadik század húszas éveinek erkölcsi kó- 
dexe szerint zajlott le, legalábbis Maria Reiter ré- 
széről). Mivel nem jött össze a puszi, Hitler kissé 

morcosan a fasiszta üdvözléssel köszönt el tőle. 
Jobb karját feldobta előre, a magasba, és azt kiál- 
totta: 

— Heil Hitler! 

A náci köszöntés alkalmazása saját maga által 
roppant komikus lehetett, de ő ebben semmi furcsát 
nem látott... Mint a későbbi kabaréjelenetekben, 
ahol ,Hitler" a többiek , Heil Hitler"-jére azzal 
válaszolt: Heil — én magam! 

Nyilván azt akarta ezzel jelezni, hogy a kislány 
puszi-ügyben tanúsított makacskodása elvette a 
kedvét. De már annyira benne élt önnön ideológi- 
ájában és annyira csak párthívei között mozgott, 
hogy valami más módon akart elköszönni. De nem 
mondta volna ki a kispolgárias ,jó estét" vagy ,,vi- 
szontlátásra"-formulát sem. Így lett búcsúja oly 
komikus. 

Abban a helyzetben vagyunk, hogy Maria 
Reiter megérte a világháború végét és nagyon tár- 
gyilagos módon számolt be azoknak, akik az 1926-os 
ügy felől kérdezték. Sokkal szavahihetőbb volt 
tehát, mint az a sok nő, aki 1945 után azzal állt elő, 
hogy ők bizony a Führer szeretői voltak. Ez utób- 
biak nagyobb része soha nem is került Hitler kö- 
zelébe, vagy ha mégis, hát történeteikben sok volt 
az illogikus részlet. Nemegyszer önmaguknak is 
ellentmondtak, nem is szólva a Führer utazásainak 
és elfoglaltságainak pontos listájáról. Ez utóbbiakat 

környezete nagyon pontosan vezette és a höl- 
gyek némelyik története már csak azért sem lehe- 
tett valós, mert az általuk előadott időpontokban 
Hitler másutt tartózkodott, vagy ellenőrizhetően 
másokkal tárgyalt, ügyeket intézett, stb. 

Maria Reiter ezekhez képest keveset mondott, 
de azt nagyon hitelesen. 

Több interjút adott később a Stern és a The 
Times napilapoknak, majd az egész történetet 
magnószalagra mondta és ezek alapján lehetett re- 
konstruálni a történetét. Mindezt ellenőrizték is. 
Adatait Hitlertől kapott személyes jellegű tárgyak- 
kal és levelekkel is bizonyítani tudta. Az esemé- 
nyeket később Eugen Kogon a Der SS-Staat (Az 
SS-állam) című könyvében foglalta össze. 

Mariától tudjuk, hogy Hitler már akkoriban is 
furcsán viselkedett. Persze, ez csak olykor bukkant 
elő, de sikerült vele meglepnie környezetét, noha 
biztosan nem ez volt a célja. Már akkor kezdődött 
ez, amikor még nem volt túl ismert és igazi céljai- 
ból semmit sem ért el. Később gyakoribb lett. A 
jelenség leírása: Hitler néha egy-egy másodpercre 
mintha teljesen kikapcsolt volna a környezetéből és 
az időből, amelyben élt. Ilyenkor nem számított, 
hol van és kik veszik körül — mondott vagy tett 
valamit, ami nem illett oda, de neki valamiféle bel- 
ső folyamatban éppen a maga helyén lehetett, ezért 
tetté vagy mondta. 

Nos, Maria Reiter is mesélt egy ilyen jelen- 
téktelennek tetsző epizódot. Amikor végül mégis 
elmentek Maria anyjának sírjához, Hitler megállt a 
sír előtt. Nézte azt, és váratlanul ennyit mondott: 

— Ich bin noch nicht so weit. 

Amit a legegyszerűbben így fordíthatnánk le: 
,Én még nem jutottam ilyen messzire" vagy ,ide". 
Vagyis a halál gondolata rázta meg ott a temető- 
ben. 

De nem ez volt az egyetlen furcsaság. A lánnyal 
töltött órák alatt voltak immás furcsaságai is. 
Például arra kérte Mariát, hogy ne Hitlernek, ha- 
nem , Wolfnak" (,Farkasnak") szólítsa őt. Ez volt a 
kedvenc álneve, ha valahol bejelentkezett egy ho- 
telba és nem akarta, hogy szétkürtöljék érkezését, 
mindig Herr Wolf néven írta alá a vendégkönyvet. 
Egyszer meg elmentek a kislánnyal az erdőbe, ahol 
arra kényszerítette, hogy a füvön birkózzon vele, 
ahogyan a kicsiny gyermekek szoktak játszani. 
Egyszer meg kinevezte Mariát , erdei tündérnek" és 
odaállította egy fa alá. Mint egy élő szobrot, úgy 
, mintázgatta", hogyan tartsa egyik kezét, a mási- 
kat, stb. 

Amikor viszont Maria nem bírta tovább ko- 
moly arccal ezt az egész játékot és elnevette magát 
— Hitler azt hitte, rajta nevet. Az arca rögtön szigo- 
rú, sőt haragos lett: 

— Soha ne merészelj nevetni rajtam! — kiáltotta 
dühösen. Maria szerencsére nem ijedt meg tőle. 

Főleg azért nem, mert ekkor Hitler szenvedé- 
lyesen magához rántotta és megcsókolta. Olyan 
erősen szorította, hogy az végül neki magának is 
feltűnt és később azt mondta a lánynak: 

— Úgy ölellek, hogy szinte meg is fojthatnálak 
a karjaimban... 

Az ügy áthúzódott a következő évre is. És 
hogy mi a helyzet a szexualitással...? Nos, Maria 
Reiter kijelentette, hogy igenis a szó fizikai értel- 
mében Hitler szeretője lett! De erre nem 
Berchtesgadenben, hanem Münchenben került sor 
1927-ben. Hitler éppen Münchenben volt hosszabb 
ideig, Maria pedig egy napon fogta magát és be- 
ment a városba. Felkereste a Führert, aki nagyon 
lelkesen fogadta és rögtön azt tervezte: lakást bé- 
relnek majd, ahol együtt élhetnek. Alighanem az 
ottani kis lakásában történt meg végre AZ. Bár so- 
kan kételkednek ebben. A legtöbben hisznek Maria 
Reiternek, de ezt az egyet nem akarják tőle elfo- 
gadni. Ugyanis ahhoz a képhez, amit addig Hitler- 
ről megismertünk, valahogyan nem illik ez a szen- 
vedélyes szerelem és főleg az nem, hogy teljesen 
normálisan szeretkezett volna a fiatal lánnyal. 

Lehet, Maria annyira naiv volt, hogy nem is 
tudta, milyen lehet egy igazi szeretkezés? Hiszen 
azelőtt soha nem volt dolga férfival. Még tizenhét 

sem volt, amikor 1927 első felében létrejött ez az 
(állítólagos) müncheni találkozás. 

Amikor 1927 júliusában Maria visszatért 
Berchtesgadenbe — mivelhogy Hitler nagyon el- 
foglalt volt, a közösen bérelt lakásból pedig semmi 
sem lett — a Führer már felmondta szobáját abban a 
szállodában. Itt kell megjegyeznünk, ami majd ké- 
sőbb is fontos lesz. Maria meglehetősen hasonlított 
Gelire, az unokatestvérre és későbbi nagy szerel- 
mére. Vagyis egy bizonyos lánytípust kedvelt már 
ekkor? 

Hitler akkoriban elköltözött Berchtesgadenből 
és Obersalzbergben — vagyis a közelben — bérelt ki 
egy házat. Meg is vette volna, de a tulajdonos, egy 
északon élő tehetős özvegy nem adta el. Száz ak- 
kori márkáért, ami a kilencvenes évek végén kö- 
rülbelül 800 márkát ért — bérbe vehette és használ- 
hatta az egész házat. Pár héttel a költözés előtt va- 
lami ajándékot kapott Mariától — , Mitzitől" —, ami- 
re szokása szerint levélben válaszolt. Ezek a leve- 
lek adták később bizonyságát annak, hogy Maria 
Reiter nem úgy találta ki az egész történetet. Lás- 
suk ezeket a sorokat, amelyek meglehetősen jel- 
lemzőek Hitlerre: 


Kedves gyermekem! 


csak amikor elolvastam a számomra oly ked- 
ves leveledet, értettem meg, milyen csúnya dolog 

volt részemről, hogy nem írtam neked azonnal a 
visszatérésem után... Mielőtt visszatérek utolsó  le- 
veled tartalmához, mindenekelőtt szeretnék  köszö- 
netet mondani a bájos ajándékért, amellyel oly 
kellemes — meglepetést szereztél. Igazán nagy örömet 
okozott a barátságodnak ez a jele. Nincs a házam- 
ban egyetlen más tárgy sem, amely ennél nagyobb 
örömet okozna nekem. Ez mindig emlékeztetni fog 
bátor arcocskádra és a szemedre... 

Ami pedig aggodalmaidat illeti, biztos lehetsz 
benne, hogy őszintén együttérzek Veled. De nehogy 
a szomorúság hajlítsa szép fejecskédet a föld felé! 
Meg kell értened és el kell hinned, hogy még az 
apák sem értik meg gyermeküket, amikor azok fel- 
nőnek. Amikor nem csak éveik száma szaporodik, 
hanem mindjobban éreznek is. Annak ellenére, 
hogy a szülök általában tele vannak jószándékkal. 
Bár a Te érzelmeid nagy boldogsággal töltenek el 
engem, teljes szívemből arra kérlek, hogy  mind- 
kettőnkre légy tekintettel és hallgass apádra. 

Most pedig, egyetlen kincsem, fogadd a legszí- 
vélyesebb üdvözletet a Te  Wolfodtól, aki  szüntele- 
nül Rád gondol. 


A szövegből kiderül, hogy azért Maria árvasá- 
ga nem volt teljes és előbukkan itt az apja, akiről 
addig nem beszélt. Ha nincs ez a levél, valóban azt 
hittük volna, hogy a négy nővér vezette a boltot. 
Az apának viszont aligha lehetett nagyobb szerepe. 

A levél stílusa és tartalma egyaránt leleplezi 
kissé Hitlert. Igaz, tele van érzelmekkel, ugyanak- 
kor nagyon pompázatos ez a stílus, amellett pedig 
— már a ,gyermekem!" megszólítástól kezdve — 
igencsak , protekciós", kicsit lekezelő és nagyon 
felülről nézi a címzettet. Úgy is bánik vele. Vajon 
ezt csak Hitler kora diktálta? Az, hogy ő már egy 
nagyon is érett férfi volt, a lány meg még mindig 
innen volt a tizenhét éven...? 

Hogy mi volt az ajándék, nem derül ki a levél- 
ből. Az sem, mit akart elérni Maria apja, amivel a 
lány talán szembeszállt volna. De nem olyasmi ez, 
amire gondolhatnánk, ha komolyan vesszük Hitler 
és Maria szexuális kapcsolatát. A lány nem esett 
teherbe és nem erről szól a levél rejtett célzása. 

Hogyan lett vége az ügynek, nem tudjuk. Va- 
lahogyan megszakadt a kapcsolat. Talán éppen erre 
célzott Hitler az idézett levelében? Hogy Maria 
apja elégelte meg a dolgot és betiltotta a további 
találkozásokat? . Mindenesetre tény, hogy Maria 
Reiter attól kezdve eltűnt Hitler életéből. 

Mondhatnánk, éppen jókor! Mert két olyan 
esemény is történt, ami ismét alapvetően befolyá- 
solta, megváltoztatta az addigi életét és új pers- 
pektívákat nyitott meg előtte. 

Az egyik az volt, hogy híveinek sikerült elér- 
nie: a bíróság ,levette?" róla az ,átkot". Vagyis 
megszűnt a nyilvános fellépési tilalom és bárhol 

egész Németországban ismét szabadon beszélhetett 
közterületen is! Ez hatalmas lökést adhat az amúgy 
éppen csak vegetáló pártjának, ezzel ő is, hívei is 
tisztában voltak. Nagy energiákkal készült hát a 
változásra. De ugyanakkor — pontosabban két nap- 
pal a kedvező hír vétele előtt — történt valami más 
is. Előzőleg Hitler úgy látta, hogy az új házban 
nem élhet egyedül. Most már maga is belátta, hogy 
szüksége van megbízható , segéderőkre", akik főz- 
nek, takarítanak, stb. Ki lehetne megbízhatóbb, 
mint féltestvére, Angela asszony? 

És ha már ő jön, akkor — pontosan tudta a férfi 
— magával hozza a gyerekeit is. Vagy legalább két 
lányát. Elfriedét és a kis Angelát, vagyis Gelit. 

És ezzel új fejezet kezdődött Hitler életében. 

4. 


,, Szerelmem, Geli!" 


Ha Hitler tudatában volt, hogy Angela asszony 
majd magával hozza Gelit is, akkor eleve azt akar- 
ta, hogy a csinos kislány odakerüljön. Ily módon 
tehát nem volt véletlen, hogy éppen őt akarta oda- 
fogadni. Hiszen felvehetett volna egy vagy két 
asszonyt a környékről, vagy bárhonnan Németor- 
szágból. De ő inkább ausztriai rokonaiban bízott. 

Tény, hogy Geli bajor földre érkezett. És több 
jel mutat arra: Hitler éppen erre számított. Az el- 
múlt években kétszer látta a lányt, és az minden 
bizonnyal mély nyomokat hagyott benne. 

Angela asszony nem nagyon örülhetett az ügy- 
nek, de elfogadta az ajánlatot. Addigi életéhez ké- 
pest nem jelentett társadalmi emelkedést az, hogy 
féltestvére  házvezetőnője lehetett. Viszont nem 
volt büszke — ezt a megélhetése érdekében nem is 
engedhette meg magának. Azonfelül arra számított, 

hogy legalább a lányainak biztosít egy jobb startot 
az életben. 

Később arra is büszke lehetett, hogy Hitler a 
hivatalos iratokban őt nem valamiféle szolgálónak, 
hanem ,bérlőtársnak" nevezte. Rendelkezésünkre 
áll a Führer 1929-es adóbevallása, ahol Angela 
Raubal és Adolf Hitler közösen bérlik azt a hegyi 
házat... Csak az a furcsa, hogy később sok más 
papíron többé nem az igazi , Raubal" néven szere- 
peltette Angelát, hanem az váratlanul , Frau Wolf" 
lett. Ez a Wolf-mánia már arra utal, hogy igyeke- 
zett eltörölni a nyomokat, amelyek az igazi és 
csöppet sem dicséretes családjához vezettek volna. 
Hiszen egyes élelmes riporterek vagy idegen ügy- 
nökök a Raubal-család ausztriai nyomait kutatva 
könnyűszerrel rábukkanhattak a Hitler-család sötét 
ügyeire is... 

Hitler egyszerre volt közönséges és titokzatos. 
Közönséges, azaz megismerhető és teljesen rejté- 
lyek nélküli életet élt a húszas évek végén. Lega- 
lábbis gyakorta lehetett őt látni München kávézói- 
ban, ahol érdekes módon nem a többi náci vezérrel 
töltötte napjait, hanem egyszerű  kiszolgálókkal. 
olyanokkal, akik semmilyen téren nem érték fel őt 
ésszel, nem lehettek vita- vagy egyéb intellektuális 
partnerei. Ez a szokása aztán élete végéig megma- 
radt. Mindig magánál alacsonyabb szellemi szín- 
vonalú emberek között szeretett , villogni". 

Élete másik része viszont tele volt rejtéllyel. 
Ez a pénzre vonatkozik. Az életrajzírók még az 
1990-es években sem lehettek biztosak abban, va- 
jon miből élt akkor Adolf Hitler...? Mert volt pén- 
ze, az biztos. A Mercedes-gyár ajándékozott neki 
egy autót, ez jó reklám volt a gyárnak. Hiszen 
Hitler sokat mozgott, járta az országot, és rengeteg 
fotó készült róla, különösen a harmincas évek ele- 
jén, még mielőtt a csúcsra érkezett. Sofőrt a párt 
adott. De miből vett magának egy gyönyörű házat a 
berchtesgadeni hegyen, és miből Vásárolt Münc- 
henben, a Prinzregentenstrasse 16, szám alatt egy 
kilencszobás lakást? Ez ott már akkor is egy kisebb 
vagyonba kerülhetett. 

Amit az adóhivatalnak bevallott, az csak 
olyasmi volt, amit a hivatal is könnyen ellenőriz- 
hetett. Például a könyvének kiadásából származó 
haszon. Ez azonban távolról sem takarja költséges 
életmódjának kiadásait. 1927 után, amikor végre 
visszavonták a beszédtilalmat, már szerte az or- 
szágban mondhatott beszédeket. És ezek bármennyi- 
re is politikai természetűek voltak, ő ezekért 
minden alkalommal pénzt kapott! Ráadásul gyak- 
ran írt cikkeket álnéven a pártlapokba, ezeket is 
szépen honorálták. 

De ismétlem, mindez együttesen sem takarja 
be költséges életmódját. Az sem világos, miből élt 
az NSDAP? 1925 után legalább hat éven át teljesen 


114 


homályos, honnan volt oly sok millió márkája a 
pártnak arra, hogy költséges és pompázatos ren- 
dezvényeket tartson, hogy különféle társszerveze- 
teket hozzon létre, hogy pénzelje a több tízezer fős 
SA-t, sőt hogy éppen 1925-től létrehozza az SS-t? 
Ezt eredetileg a vezetők védelmére rendelt kis lét- 
számú testőrségnek szánták, de később, amikor 
Hitler félni kezdett Röhm-től és annak SA-jától, 
hihetetlen méretekben fejlesztette fel az SS-t. 

De miből, miből...? A pártot igaz, sokan támo- 
gatták otthon és külföldön, de ugyanaz volt a hely- 
zet ezzel is, mint Hitler magánkasszájával: a legá- 
lis és ellenőrizhető bevételek közel sem fedezték a 
kiadásokat. Hitler a maga módján feltehetően ado- 
mányokból élt, és ezt nem szégyellte. Gazdag gyá- 
rosok, arisztokrata férfiak és nők adtak neki ko- 
molyabb összegeket, remélve későbbi támogatást. 
Volt olyan férfi a környezetében, akinek eleve az 
volt a feladata, hogy támogatásokért kilincseljen — 
no nem a párt, hanem Hitler számára... 

No de térjünk vissza Gelihez. Amikor anyja 
elvállalta az obersalzbergi ház vezetését, talán arra 
számított, hogy ebben azért a lányai is besegítenek. 
De csak a nagyobbikra, Elíriedére számíthatott, aki 
csúnyább volt mint Geli. És mondjuk ki kereken: 
butácska is. 

Ám Geliből csak úgy áradt az életkedv! A 
fennmaradt fotók ezt nem igazán adják vissza. A 

fekete-fehér fényképeken (másmilyen akkor még 
nem készülhetett) egy eléggé közönséges arcú le- 
ányt látunk. Óva intek mindenkit, aki még nem 
látta a lány fotóit — nehogy azt higgye, hogy egy 
gyönyörű, vibráló szépségről, egy világhírű film- 
színésznő hasonmásáról van szó! 

Nem, a lánynak nem ebben rejlett a szépsége. 
Kicsit nagy volt az álla — mint oly sok német nőnek 
— de szépen tudott mosolyogni. Hitler egyik adju- 
tánsa szerint a lány tele volt életkedvvel, mindig 
készen állt egy kis tréfálkozásra és aki a közelébe 
került, arra is átragadt a jókedve. Vannak olyan 
fotók a lányról, amelyek azt sugallják, hogy telje- 
sen normális, köznapi arcot viselt. Sőt, itt-ott falusi 
kislány benyomását kelti. Tény, hogy volt valami 
bája, ami hatást gyakorolhatott a Hitler-féle, nők- 
höz nem igazán értő férfiakra. Geli szépen tudott 
nézni, ha mosolygott, akkor kifejezetten kellemes 
jelenség lehetett. 

Hitler környezete is imádta őt — de nem tudni, 
ebben mekkora szerepe volt a ,gazda" nem is tit- 
kolt érzelmeinek. Maurice, a sofőr szerint , Geli 
szeme akár egy költemény", Hoffmann pedig, a 
fotós, aki kezdettől Hitler szűkebb környezetéhez 
tartozott, egyenesen , boszorkánynak" nevezte a 
lányt, persze a szó pozitív értelmében. Ám a már 
többször említett és szintén a belső, bizalmas körbe 
tartozó Hanfstaengl] (ő volt az, aki a Führer 

környezetében a pénzszerzéssel is foglalkozott...) úgy 
vélte, a lány szépsége meglehetősen közönséges. 
sAkár egy szolgálólány". De ezt persze soha nem 
mondta a Vezér szemébe. 

A legtöbb fotón a lány valóban nem néz ki még 
húsz évesnek sem. Barnás hajának egy tincsét — a 
bal szeme fölött — a homlokába fésülve hordta, 
kétoldalt a fülek magasságában pedig bodorította a 
haját. olykor a jelek szerint — a húszas évek nagy 
és , felszabadult" női egyenjogúságot sugalló  di- 
vatja szerint — cigarettázott is. Van olyan fényké- 
pünk róla, ahol a hegyi ház mellett áll nadrágban, 
a fején csibészesen félrecsapott sapka, a szája sar- 
kában ugyanolyan , lezseren" lógó cigaretta. 

Nagyon tudott örülni és nevetni, ezt mindenki 
egyaránt feljegyezte róla. Ezért is furcsa későbbi 
tragikus sorsa. Geli nem volt annyira ,nő", mint 
amennyire — ,gyermek". Vagyis Lolita, amivel 
együttjárt az is, hogy Hitler az érett nőktől mene- 
külve negyven éves korában inkább a nála mini- 
mum húsz évvel fiatalabb lányokra spekulált. 

Tény, hogy még a komoly életrajzírók is meg- 
említik Gelit, míg más szeretőket — különösen a 
kisebb terjedelmű művek szerzői — teljes mérték- 
ben elhallgatnak. Jelezve, hogy jelentéktelenek 
voltak és nem töltöttek be fontosabb szerepet Hit- 
ler életében. Angela-Geli viszont mindenütt szere- 
pel. 

Azt sem titkolják el, hogy az új müncheni lu- 
xuslakásban egy szobát Geli kapott. 

Nem tudni, Hitler hogyan intézte el a dolgot 
féltestvérével? Angela asszony alighanem  megbí- 
zott Adolfban és eszébe sem jutott volna, hogy az 
majd elcsábítja unokatestvérét. Hitler meg nyilván 
azzal érvelt, hogy ő bevezeti a lányt a jobb társasá- 
gokba, talán egyetemre is viszi, vagy talál neki egy 
,jó partit". Akkoriban egy húsz éves lány anyjának 
keresve sem találhatott volna alkalmasabb és csá- 
bítóbb érveket-szavakat, mint a ,jó partit". Angela 
nem volt ostoba és annyit hamar észrevett, hogy 
féltestvére igencsak feltört. Abba a hegyi házba is 
csupa híres és gazdag ember járt. 

1929-et írtak hát, és Hitler elmúlott negyven 
éves. Münchenbe vitte Gelit, és megmagyarázta 
anyjának: ha a kislány a hegyi házban marad, on- 
nan az út sok óráig tart Münchenbe (a távolság 180 
kilométer a két város között), jobb tehát, ha mindig 
ott van és szabadon mozoghat. Az ígéretét pedig be 
is tartotta: Gelit rendszeresen vitte társaságba, fo- 
gadásokra, és még moziba is. Ha nem volt ideje — 
kevés volt! —, akkor megkért valakit a környezeté- 
ből, foglalkozzon kicsit a lánnyal. Az uraknak per- 
sze eszükbe nem jutott volna akár a leghalványabb 
módon udvarolni Gelinek. Valahogyan férfiösztön- 
nel kiérezték, hogy Hitler nem ok nélkül tartja ma- 
ga mellett az unokahúgát. A legtöbbjüknek már az 


118 


is elég volt, hogy Geli a Führer unokahúga, ezért 
aztán nem mertek volna , hozzányúlni" sem szóval, 
sem tettel. 

Az sem titok, hogy Hitler kifelé mindig a ,ne- 
velőapa" szerepkörét játszotta Gelivel kapcsolat- 
ban. Ez nem is volt nehéz, hiszen már a korkü- 
lönbség és a tagadhatatlan rokonság is ezt sugallta. 
Azonkívül ez a ravasz férfiú mások előtt mindig 
kifogástalan udvariassággal és tisztelettel bánt a 
lánnyal és minden mozdulatával, szavával, testbe- 
szédével arra utalt, hogy ő valóban nem több, mint 
csak egy nevelőapa... 

Jártak színházba is, persze soha nem kettesben. 
Hitler sehová sem ment el egymaga a Gelit meg- 
előző időkben, legfeljebb hegyi túrákra vagy kutyát 
sétáltatni. Talán a párt is féltette vezére életét — 
tény, hogy közúton minimum egy sofőr (aki testőr 
is volt) volt vele. A városban pedig mindig többen 
kísérték színházba, moziba, fogadásokra, pártérte- 
kezletekre. Ugyanez volt a helyzet, ha elhagyta 
Münchent és az országot járta. 

Geli kifejezte azt a kívánságát, hogy szeretne 
énekelni! Hitler rögtön szerzett egy énektanárt és 
Geli valóban tanult is. Minden jel szerint azonban 
a lánynak nem sok tehetsége lehetett ehhez a mű- 
vészeti ághoz, mert egy idő után abbahagyta az 
énektanulást. 

Hitler természetesen tegezte a lányt, már csak 
az idősebb rokon jogán is. Geli viszont , Alf bá- 
csinak" szólította a férfit, ami az , Adolf" egy sa- 
játos és csak nála használatos rövidítése lehetett. 

Mindenesetre Geli a többiekkel együtt nyáron 
érkezett Obersalzbergbe, és Hitler nem azonnal 
, csapott le" rá... Csak októberben vitte őt magával 
Münchenbe. Akkor volt az egyetemi tanév kezdete 
és a lány beiratkozott az orvosi fakultásra. De ezt 
senki sem vette komolyan — legkevésbé ő maga. Ez 
csak egy ürügy volt arra, hogy ott maradhasson a 
városban. Hitler a maga részéről — mint fentebb 
írtuk — már éppen elég ürügyet biztosított Angela 
asszony használatára, és ezeket a kis Geli is alátá- 
masztotta ezzel a beiratkozással. Ám az előadások- 
ra ritkán járt el és ez a dolog is — mint a későbbi 
énektanulás — hamar hamvába holt. Egyszerűbben 
szólva Geli maga sem tudta még, mit akar csinálni 
az életben. 

Sokan töprengtek már rajta, vajon az ifjabb 
Angela Raubal sejtette-e Hitler szándékait? Vagy a 
férfi olyan jól álcázta magát és kívánságait, hogy 
semmi sem derülhetett ki? Vagy Geli még olyan 
kis hamvas és naiv ,falusi kislány" volt, akinek 
ilyesmi meg sem fordult a fejében és ,Alf bácsi- 
ban" valóban csak az idősebb rokont látta? A húsz 
éves lányok számára egy negyvenes férfi bizony 
sokszor már csillagászati távolságban áll koránál 

fogva és az esetleges szexuális kapcsolat gondolata 
meg sem születik a leányfejekben. 

Az biztos, hogy ha otthon marad az anyjával a 
hegyi házban, nagyobb a szabadsága, mint így. 
Hitler ugyanis a megbízható személyzet révén 
folyton szoros ellenőrzés alatt tartotta a lányt. Ki- 
csi a valószínűsége, hogy ezt azért tette volna, mert 
megígérte Geli anyjának: vigyáz a lányára. 

Ő inkább a saját maga számára őriztette-őríz- 
gette Gelit! 

Hitlernek mindenképpen jól jött az a müncheni 
tartózkodás. Itt távol volt Angelától, aki nem szól- 
hatott bele abba, mit csinál a lánya. És mit csinál 
Hitler az unokahúgával...? 

Ismerve a férfi tekervényes gondolatmenetét és 
azt, hogy mindig jobban kedvelte a bonyolult meg- 
oldásokat, mint az egyszerűeket — feltehető, hogy 
ez a ferdelelkű férfi már abban is nagy örömet lelt, 
hogy Geli a hatalmában van. Hogy ő a , nevelőap- 
ja", aki parancsolhat, aki bezárhatja vagy éppen 
ellenkezőleg, megmutathatja őt a világnak. És 
Gelinek is a világot. Minden, amit a lány Münc- 
henben látott, valóságos csoda volt egyszerű lelké- 
nek. Hitler pedig végig abban a szerepben tetsze- 
leghetett, hogy ezt mind ő biztosítja a lánynak! 
Tehát neki lehet, legyen érte hálás... 

Attól kezdve Hitler ritkábban ment el a hegyi 
házba, mind több időt töltött Münchenben és ennek 


121 


tekintélyes részét éppen Gelivel. Ahol már akadtak 
kisebb viták is közöttük. Hiszen ez nem is lehetett 
másképpen, annyira másfélék voltak ők ketten. 

Geli például, mint egy húszéves lány 1929-ben, 
szerette, ha udvarolnak neki. Kedvelte — volna 
—, ha korabeli fiatalemberek veszik körül. Ilyenek 
fel-felbukkantak ugyan, de az efféle ügyek mindig 
valahogyan rosszul végződtek. A legtöbbször per- 
sze azért, mert , Alf bácsi" közbeszólt és intézke- 
dett. 

Igaz, a közbelépéseket igyekezett mással ma- 
gyarázni. Akkor még fel sem merült a lányban, 
hogy ennek hátterében a férfi féltékenysége állhat. 
Hogy a ,bácsi" őt kizárólagosan akarja birtokol- 
ni...! 

Emil Maurice sofőrnek, aki Hitler társa volt 
már a húszas évek elején, tehát már a landsbergi 
börtönhónapok előtt is, állítólag éppen azért kellett 
megválnia gazdájától, mert ,Alf bácsi" rajtakapta 
őt Gelivel. No, nem kell mindjárt ágyjelenetre 
gondolni. Feltehetően — ha hihetünk az akkoriban 
elterjedt pletykáknak és néhány rövidke sajtóhírnek 
— a fiatalember csak a csókolózásig jutott el 
Gelivel. Az sem zárható ki, hogy eleve ő volt az 
első, akivel a lány csókolózott (ez akkoriban sok- 
kal nagyobb dolognak számított egy fiatal nő éle- 
tében, mint manapság). 

Tény, hogy Maurice búcsút mondott a szolgá- 
latnak Hitler mellett. Hogy mivel indokolta Hitler 
a döntést — vagy hogy egyáltalán szükségét érezte-e 
az indoklásnak? — nem tudható. Geli tovább élte 
a maga gondtalan és könnyed életét. Nem kétséges, 
hogy minden kiadását Hitler állta, vagyis kitartotta 
a rokonát. Ez — ha a rokonság határain belül marad 
— teljesen normális dolog lett volna. 

Pletykák születtek egy második, sőt egy har- 
madik , szerelemről" is. Geli szabadon járt-kelt a 
városban, már amikor Hitlernek nem volt módja 
odafigyelni és valakit küldeni vele. A fiatal lány 
hát megismerkedett hol ezzel, hol azzal. Osztrák 
lévén és többszörösen , vidéki", nyilván kezdetben 
nem látta át a viszonyokat. Azt beszélték, hogy 
Maurice után egy zsidó zenésszel volt kapcsolata. 
Amitől Hitler dühöngeni kezdett, amikor megtudta. 
Hiszen így kétszeresen is megrövidítve érezte ma- 
gát. Méghogy az ő unokahúgára, egyben titkos sze- 
relmére (amiről egyelőre csak ő maga tudott...) 
éppen egy zsidó vetett szemet? 

Nem tudjuk, mi lett a zenész későbbi sorsa. 
Ténynek tűnik viszont, hogy ,Alf bácsinak" még 
egy keserű poharat kellett kiinnia. Nem tudni, ,,or- 
vosi tanulmányai" vagy , zenei tanulmányai" köz- 
ben ismerkedett-e meg Geli a harmadik férfival. 
Aki a változatosság kedvéért most egy festőművész 
volt. A háború után egyik túlélő titkos titkárnője 

vallotta, hogy Hitler elvette Gelitől a festő hozzá 
írott leveleit és azokat sokáig őrizgette, egyszer 
pedig éppen azzal a titkárnővel le is gépeltette 
őket. Hogy erre miért volt szüksége, csak sejteni 
lehet. Geli tragikus halála után is tovább élt benne 
a lány iránt érzett szerelme? Vagy valami másról 
lehetett szó...? Majd Geli halálát tárgyalva meg- 
látjuk, mennyire zavaros volt az az ügy és még az 
sincs kizárva, hogy Hitler bűntudatból őrizte meg 
azokat a leveleket. Vagyis megőrzött minden em- 
léket, tárgyat, amely Geli után maradt ezen a vilá- 
gon? 

1927—28 telén azért Hitler még sokszor vissza- 
ment a hegyi házba. Ott remekül lehetett beszé- 
deket írni, no és felkészülni az 1928-as tavaszi vá- 
lasztásokra. Amikor aztán megszűnt a beszédtila- 
lom, nekivágott Németországnak. Valamivel több 
mint fél év alatt 56 beszédet tartott. 

Addig a hangja is nagyon behízelgő és bárso- 
nyos volt — ezért is tudott úgy hatni a női válasz- 
tókra is, akik tömegesen jöttek el gyűléseire. Ám 
ezekben az intenzív megerőltetést követelő idők- 
ben lett olyan rekedtes a hangja, amely aztán a ké- 
sőbbiekben már elterjedt a világban. Sokan máig 
azt hiszik, hogy Hitler világéletében olyan rekedt-ri- 
kácsoló, erőszakos hangnemben beszélt minden 
nyilvános felszólalásnál — amilyennek ezt a hangot 

a pár másodperces rövid  híradó-felvételekből 
megismerték. Nos, ez csak később lett ilyenné. 

Sok baja volt a Strasser-fivérekkel is. Ezek a 
későbbi Röhm- és SA-emberekhez hasonlóan ko- 
molyan hitték, hogy a nácik forradalomra készül- 
nek és hogy a , nemzetiszocialista" jelzőből a , szo- 
cialista" is fontos. Még rövidebben fogalmazva: azt 
akarták, hogy a náci párt és mozgalom forduljon 
szembe a kapitalizmussal, ahogyan azt Hitler is 
megígérte még az , ősidőkben", a húszas évek ele- 
jén. A Strasser-fivérek és követőik — nem voltak 
kevesen a náci pártban! — még nem fogták fel, 
hogy Hitler csak akkor ellensége a kapitalizmus- 
nak, ha annak a , nemzetközi zsidó plutokrácia által 
irányított" intézményeiről vagy részéről van szó. 
Ám ha a német árja nagytőke támogatja a náci 
mozgalmat, akkor miért kellene ellene cseleked- 
ni...? 

Az 1928-as májusi választásokon kevesebb 
szavazatot kaptak, mint három évvel korábban és 
kevesebb képviselőt küldhettek a Reichstagba, va- 
gyis a birodalmi (országos) parlamentbe, mint elő- 
zőleg. Akkor már mindenki láthatta az NSDAP 
színeiben, hogy a párt hiába apellál a munkásokra, 
inkább a sokkal tudatosabb és jobb anyagi körül- 
mények között élő polgárságra és a parasztokra 
kell koncentrálnia. 

De minket most nem ez érdekel elsősorban. 
csak annyiban vonatkozott ez történetünkre, hogy 
, Alf bácsinak" éppen elég politikai gondja volt, és 
a magánéletre kevés ideje maradt. Ezért történhe- 
tett úgy, hogy a Hitler—Geli kapcsolat végső soron 
több mint három évig tartott, azonban ezen idő 
alatt egyáltalán nem történt olyan sok esemény. 
Hitler gyakorta hetekre elment onnan vagy az or- 
szágot járva, vagy hazarohant a hegyi házba, ahol 
, feltöltődött" és terveket szőtt, beszédeket írt. Né- 
ha jelentősebb vendégeit is ott fogadta. 

Mindez — ismétlem — azt jelentette, hogy Geli 
nemegyszer hetekig sem látta nagybátyját. Minden, 
ami vele Münchenben megesett és Hitlerrel állt 
kapcsolatban — huszadik és huszonharmadik élet- 
éve között történt. 

Milyen volt hát Geli? Hogyan viselte el azt az 
életet? 

Amíg nem volt Hitler szeretője, és csak Hitler 
unokahúgának hitte magát, vidám volt. Több kora- 
beli szemtanú éppen erre a felhőtlen vidámságára 
emlékezett. Geli még az utcán is énekelve járt és 
az embereket elragadta. Tetszett nekik. Piros arcán 
még ott volt a falusi jó levegő nyoma. Vonzó volt, 
nem csoda hát, ha szinte ragadtak rá a férfiak, 
amerre ment. De senkit sem engedett magához túl 
közel. Magas volt és néha, bizonyos körülmények 
között szép is. 

Henny Hoffmann, Hitler fotósának lánya pár 
évvel fiatalabb volt nála, de azért összebarátkoz- 
tak. Ehhez tudni kell, hogy Hoffmann a szorosabb 
baráti körhöz tartozott, egyesek szerint egyike volt 
azon keveseknek, akik tegeződhettek a Führerrel — 
éppen e korai és még politikától nem igazán felhő- 
zött korszak révén. Hoffmann különben később 
sem foglalkozott politikával. Hitlernek voltak ilyen 
ismerősei. Például egy építész, Troost is, akivel 
élete végéig tartotta a tisztán szakmai kapcsolatot 
és soha nem beszélt vele politikáról, csak építé- 
szetről, művészetről. Nos, Hoffmann lánya innen 
ismerte Gelit. Henny szerint Gelinek görögös arc- 
éle volt. Hitler bemesélte a társaságnak — Henny is 
a Führertől hallotta a félrevezető , információt" —, 
hogy egyszer századokkal korábban görög telepe- 
sek érkeztek Ausztriába és Linz mellett telepedtek 
le. , Ezért szebb Geli, mint a bécsi nők" közölte a 
Führer ellentmondást nem tűrően, amibe Geli bele 
is pirult. Annyi ember előtt mondta ki róla ,Alf 
bácsi", hogy ő szép...! 

Más egykori ismerősök, például Rudolf Hess 
felesége, Ilse — aki a század második felét is meg- 
érte, börtönben élt férjéhez hasonlóan — ezt mondta 
róla: ,Nem volt olyan szép, de mindenképpen azt a 
híres bécsi bájt képviselte". 

Egyre több jele van annak, hogy a megmaradt 
fényképek nem őrizték meg a lány igazi külsejét. 

Többen állítják, hogy amikor Geli a járdán ment, 
az emberek — és nem csak a férfiak! — gyakran 
megfordultak utána. 1928 márciusában Göbbels — 
aki eleinte a Strasser-fivérekkel tartott és maga is 
követelte a kapitalizmus elleni forradalmat, később 
Hitler szolgalelkű, feltétlen támogatója lett — is 
találkozhatott Gelivel. 

Ekkor ugyanis Hitler, bár politikai körútra 
ment, mondhatni , hivatalosan" tartózkodott Ber- 
linben, magával vitte Gelit is. Azt ígérte neki, hogy 
kedvére járhat színházba, kiállításokra, hangverse- 
nyekre, vagyis mélyen meríthet a nagyváros kultu- 
rális örömeiből. Göbbels aznap ezt írta naplójába: 

,Ma találkoztam Hitlerrel, aki azonnal meghí- 
vott ebédre. Jelen volt egy csinos fiatal hölgy is." 

Nos, ez a fiatal dáma éppen Geli volt. Göbbels, 
bár maga is nagy nőfaló volt, nem vesztegetett több 
jelzőt a fiatal hölgyre. 

Egy hölgy, aki 1930-ban látta először a lányt 
egy müncheni színházi bemutató alkalmával, vi- 
szont szinte elájult Geli szépségétől. Talán azért, 
mert a lány egész testét egy hófehér rókabundába 
burkolta... 

Ez már egy jele annak, hogy Hitler bőkezűen 
bánt vele és sok mindent megkapott Geli, amiről 
csak álmodott. Egy másik Hitler-rokon is látta 
Gelit és azt mondta róla: ,nem lehet szépségnek 
nevezni, de igen nagy személyes vonzása van. 

Általában kalapot hord és egyszerűen öltözik. Fehér 
blúzt és rakottszoknyát hord. Nem visel ékszereket, 
kivéve egy arany horogkeresztet, amelyet Hitler 
ajándékozott neki". 

Ennyi év után már abban sem lehetünk bizto- 
sak, milyen színű volt a haja...? A fekete-fehér fo- 
tókon barnának látszik, de többen arra esküdtek, 
hogy Geli szőke volt. Érdekes, hogy azok a fasiszta 
vezetők és egyéb főemberek, akik 1927 vége és 
1931 között megfordultak Hitler környezetében és 
találkoztak  Gelivel, hol szőkének, hol barnának 
írják őt le. Ráadásul Maurice, az elcsapott sofőr, 
aki túlélte a háborút és nyilatkozott egy Eva Bra- 
unról könyvet író amerikai szerzőnek, ejtett pár 
szót Geliről is. Ott viszont azt állítja, hogy a lány- 
nak... fekete haja volt! Ez furcsa, különösen, ha. 
figyelembe vesszük, hogy  Mauricenak állítólag 
kisebb flörtölő viszonya is volt a lánnyal. Akkor 
csak emlékeznie kell a haja színére...? 

Baldur von Schirach, aki később Hoffmann 
fényképész már említett lányát, Hennyt vette fele- 
ségül, esküdött arra, hogy Geli barnahajú volt. Mi 
több, szerinte Geli nemegyszer ki is gúnyolta a 
müncheni nőket, akik büszkék ,kese szőkeségük- 
re". Akkor ő maga csak nem lehetett szőke...? Más 
források szerint is kinevette a , buta szőkéket". 

A legtöbben arra esküsznek, hogy gesztenye- 
barna, vagyis mondjuk így: világosbarna, majdnem 

szőkés haja volt. Akkoriban még nem volt annyira 
általános, hogy a nők festik a hajukat, bár termé- 
szetesen előfordult ilyesmi is. Sehol semmi utalás 
arra, hogy Geli valaha is használta volna ezt a 
módszert. 

Geli 170 centiméter magas volt, ami nem kevés 
a nőknél, és arányos volt a termete is. Mivel vilá- 
géletében fiúkkal járt iskolába, semmiféle lányos 
tartózkodás vagy zavar, félelem nem volt benne a 
férfiak, fiatalemberek társaságában. Folyton kész 
volt viccelődni, értette is a tréfákat és , vette a la- 
pot", ahogyan ma mondanánk. Ugyanakkor igen jól 
uralkodott magán és nemegyszer érthetetlen ma- 
kacsság fogta el. Egy nagy gyerek volt lényegében. 

Még abban sem lehetünk biztosak, hány éves 
volt? Egyesek szerint tizenhét, mások szerint ti- 
zennyolc, amikor ,Alf bácsi" környezetébe került. 
Egyesek úgy tudták, hogy 1909-ben született. Má- 
sok viszont azt állítják, hogy 1931-ben bécsi sírkö- 
vére (amely már nem látható, a háború alatt meg- 
semmisült) születési dátumként 1908. június 4-ét 
vésték. 

Nem érdemes belemerülni a kor-kérdésbe. Az 
életrajzírók (úgy Hitler, mint Geli Raubal biográ- 
fusai) fele-részben hol az 1908-as, hol az 1909-es 
születési dátumot fogadják el. De van-e ennek 
bármilyen jelentősége? Hitler nem erőszakolt meg 
egy kiskorút, hiszen minden jel szerint a kapcsolatukra 

csak akkor került sor, amikor  Geli már 
mindenképpen nagykorú volt. 

Igaz, még abban sem biztosak az életrajzírók, 
hogy Angela Raubal a lányaival 1927-ben vagy 
1928-ban érkezett-e Németországba, hogy Hitlert 
szolgálja? 

Éppen Gelitől tudjuk — aki elmondta barátnő- 
jének — hogy ez a máskor oly komor és semmi hu- 
mort nem kedvelő, mindig feszült férfi az ő társa- 
ságában valahogyan megváltozik, lágyabb,  szelí- 
debb lesz és valóban így volt. Hitler a jelek szerint 
maga is nagy döbbenettel vette tudomásul, hogy a 
mindig vidám Geli társaságában ő is ,kiengedhet" 
kissé. Hogy remekül érzi magát a lánnyal! Lehet, 
ez volt az első lépés a viszony eltervezése felé? 
Vagy az már korábban is megtörtént? 

Hitler senkivel sem volt bizalmas viszonyban. 
A férfiakkal is nehezen barátkozott össze — már ha 
ezt a szót egyáltalán használni lehet vele kapcso- 
latban —, a nőkkel meg, mint már írtuk, még nehe- 
zebben. A gyerekeket ugyan a filmesek és fotósok 
előtt mosolyogva ölelgette, de ez csak propaganda 
volt. Kizárólag néhány közeli ismerős: Hoffmann 
fotós, Hanfstaengl vagy Wagnerék (igen, a zene- 
szerző leszármazottai!) gyermekeivel tudott nor- 
málisan bánni. 

Nos, sok szempontból Maria Reiter is gyermek 
volt a számára, és most lám, ott élt a házában egy 

másik , gyermek", Geli. Még soha nem élt egy fe- 
dél alatt egy nővel. Mert hiszen Geli egyben nő is 
volt, és ezt neki is észre kellett vennie. 

Hitler néha meglepte környezetét. Senki sem 
tudta róla például, hogy tud zongorázni. Vagy le- 
galább egyetlen dalt tudott...? Mert egyszer a ki- 
lencéves  Henny  Hoffmannak egy  Strauss-polkát 
játszott el a kislány zongoráján. Vagy mesét mon- 
dott neki. Mivel egy házban laktak akkor, a kislány 
rávette Hitlert: jöjjön le hozzá minden délután, ő 
majd zongorázik neki, míg , Hitler bácsi" elolvassa 
az aznapi újságokat. Utána pedig Hitler fog zongo- 
rázni a kislánynak — és ezt az egyezséget sokáig be 
is tartották mindketten. 

Mivel foglalkoztak, — ha kettesben voltak 
Gelivel? . Legalábbis kezdetben Hitler igyekezett 
megnevettetni a lányt. Tudjuk egy másik gyermek 
felnőttkori — visszaemlékezéseiből, — hogy Hitlerrel 
igenis jól eljátszottak a gyerekek. Például , Dolfi 
bácsi" (ők így hívták) a vonat hangját utánozta, 
vagy az összes falusi állatot olyan remekül adta 
elő, hogy majd meghaltak a nevetéstől... 

Nos, amit szintén kevesen tudnak: Hitler jól 
utánozta nemcsak az állatok, de az emberek hang- 
ját is. Gelit nemegyszer könnyesre nevettette, ami- 
kor közös ismerőseik hangján szólt hozzá. 

Hitler számára nyilván nagy megkönnyebbü- 
lést okozott, ha olykor összefutott a lánnyal a 

kilenc szobás nagy házban és végre elfeledhette a 
protokollt, a sok hivatalos merevséget vagy éppen 
ellenkezőleg, az örökös vitákat az elvtársakkal. A 
feszültséget, az állandó fenyegetettség állapotát 
(hiszen bármikor merényletet követhettek ellene. 
Amikre aztán később sor is került). Amikor viszont 
meghallotta Geli hangos nevetését, valami felderült 
a szívében. 

Persze a környezetében lévő férfiak egy része 
lelkesedett Geliért, mások viszont ki nem állhatták 


a lányt. Hanfstaengl például — az imént említett 
zongorázó kislány apja, Hitler egyik bizalmasa sok 
éven át — üresfejű és ostoba kis nőnek tartotta 


Gelit. , Se esze, se jelleme", nyilatkozott később és 
ezen a véleményén akkor sem változtatott, amikor 
már több éve jól ismerte a lányt. Szerinte Geli csak 
egy szolgálóhoz hasonló falusi lány volt, aki kiáll- 
hatatlanul bájolgott a rá nem illő elegáns ruhákban, 
amiket Hitlertől kapott. 

A lány hívei viszont — nem tudni, Hitler 
miatt-e? — szuperlatívuszokat zengedeztek Geliről. 
Schirach szerint mindenki kedvelte  Gelit, aki 
,kedves, természetes és mérhetetlenül , varázsos" 
nő volt". Mások szerint intelligens és kultúrált, aki a 
fenti véleményt megcáfolva ügyesen varrt is. Mi 
több, a legtöbb ruháját állítólag ő maga varrta. 

Hitler majdnem minden nap üldögélt hívei kö- 
zött egy kávézóban. De csak addig vitte a prímet, 

míg oda nem ért Geli. Akivel nyilván ott beszéltek 
meg találkozót. Akkor Geli is beült a férfiak közé, 
Hitler pedig elhallgatott, átengedte a terepet a 
lánynak. És csak őt nézte, ahogyan beszélt. , Min- 
denki imádta a lányt, elsősorban pedig a nagy- 
bátyja, Adolf Hitler" — e sorokat később éppen 
Hoffmann, a fényképész vetette papírra emlékira- 
taiban. Bár éppenséggel neki nem nagyon hihe- 
tünk, hiszen utólag mindig a szükségleteknek meg- 
felelően , emlékezett". 

Geli szerette az állatokat, egyszer egy sebesült 
madarat ápolt sokáig, amivel nagyon meghatotta az 
amúgy szintén állatkedvelő Hitlert. Egyáltalán el- 
mondható, hogy Geli abban a müncheni lakásban 
élve alaposan megváltoztatta Hitler életét is. Még 
akkor, amikor szó sem volt közelebbi kapcsolatról. 
Ráadásul nemcsak otthon, hanem házon kívül is 
megváltoztatta a Führer életét. Hitler olyasmiket 
tett a kedvéért, ami azelőtt soha eszébe sem jutott 
volna. Például elvitte a lányt bevásárolni (amit 
utált), vitte magával a kedvelt piknikekre és hegyi 
kirándulásokra, és már-már nem is ment nélküle 
operába, színházba, moziba. Hitler szeretett antik- 
váriumokba —— és  —  képkereskedésekbe, régiség- 
boltokba járni. Könyveket és képeket vásárolt, és 
ha olcsón jutott valamihez, úgy örült neki, akár egy 
gyerek. 

Nos, ebben is társra lelt most. Geli még jobban 
örült minden , zsákmánynak", mint maga ,Alf bá- 
csi". Ezenfelül Hitler elkísérte a lányt a divatke- 
reskedésekbe és türelmesen várta, míg az egyik 
ruhát a másik után próbálja fel. Von Schirach sze- 
rint még az is megesett, hogy a lány elcsalta a , bá- 
csit" az illatszer-kereskedésbe és ott sorra szagol- 
tatta vele a parfümöket — persze csak a franciákat, 
mert másfélét sohasem vásárolt! — és ha nem talál- 
tak olyat, ami mindkettőjüknek tetszett, akkor 
mentek tovább egy másik, harmadik, negyedik 
boltba... Hitler pedig engedelmesen követte a 
lányt, akár egy borjú (!). Ezt a kifejezést nem mi 
találtuk ki, hanem Schirach használta visszaemlé- 
kezéseiben. 

Egyszóval a negyvenes férfi — és nem a leendő 
népvezér és politikus — boldogan adta át magát a 
kislány szelíd zsarnokságának és örömmel teljesí- 
tette minden szeszélyét, kívánságát. Persze azért 
vannak olyan beszámolóink is, amelyek szerint 
Hitler mindig zavarba jött, ha csomagokkal megra- 
kottan kellett követnie Gelit egy boltba. Valaki 
egyszer hallott tőlük egy rövid beszélgetést — miu- 
tán Geli egy kalaposboltban végigpróbálta a szó 
szoros értelmében az összes kalapot, amit csak 
árultak a boltban, majd egyet sem talált magához 
illőnek. 

Mire Hitler: 

— Ezt nem csinálhatod! Csak öltözöl és vetkő- 
zöl, és a végén semmit sem vásárolsz! 

— Az eladónők azért vannak, hogy kiszolgálja- 
nak — mondta Geli hűvösen és ezzel be is fejezte a 
témát. 

Hitler azért is mutatkozott oly szívesen a lánnyal, 
mert Geli csinos volt. Ahhoz képest pedig, 
amilyenek a pártbeli főelvtársak feleségei és sze- 
retői voltak... Néhány szintén korabeli beszámoló 
szerint azok a nők afféle szakácsnők vagy mosónők 
benyomását keltették. Így aztán Hitler minden al- 
kalommal, amikor nyilvánosan mutatkozott a gyö- 
nyörűen öltöztetett, mindig divatos, friss, fiatal és 
mosolygó Gelivel, adott egy fÍricskát amazoknak. 
Férfiaknál ennek is nagy jelentősége lehet. A hím 
büszke nőstényére és annak értékét csak emeli, ha 
a többi hím irigyli tőle. 

Ez volt az az időszak, amikor Hitler elvetette 
saját , fotó-fóbiáját" és mind többször jelentek meg 
fényképei a lapokban. Így aztán nemegyszer felis- 
merték őt az utcán is, ha Gelivel vagy másokkal 
ment. A kislánynak imponált, hogy ilyen híres és 
olykor ünnepelt férfit hódított meg. Ezt a szemta- 
núk szerint önkéntelenül jelezte is nemegyszer. 
Vagyis soha nem mondta ki, de különféle , birtokba 
vevő mozdulatokkal és testtartással" (ma azt mon- 
danánk: testbeszéddel) egyértelműen jelezte a kö- 
zönség felé. Az sincs kizárva, hogy ezt nem mindig 

tudatosan tette. Egyszerűen belőle, az egyéniségé- 
ből, az élményeiből fakadt. 

Akkor már megjelent Hitler homlokán az a 
belógó tincs, és megtartotta kis bajuszát is — bár az 
elvtársai nagyon nem szerették, nevetségesnek 
tartották. De a Führer, bármennyire narcisztikus 
alkat volt is, sokat foglalkozott önmagával, itt nem 
engedett és megtartotta a kis bajuszt. 

Gelinek mindenképpen imponált ez az ember, 
akkor is, ha nem mindenre tudta rábeszélni. Azon 
az egy arany nyakláncon kívül, amin horogkereszt 
lógott, semmi ékszert nem vásárolt neki. Bundát is 
csak egyet, azt a szép fehéret, mert ő is a bunda- 
ellenzőkhöz tartozott, nem szerette, ha emiatt gyil- 
kolnak le állatokat. De e kettőn kívül szinte min- 
den kívánságát teljesítette és ez érthető módon na- 
gyon , feldobta" a lányt. Geli tisztában volt azzal is 
— elég volt körülnéznie a társaságokban —, hogy a 
legtöbb nő szívesen cserélne vele. Bárki szívesen 
lenne ezzel a varázslatos, mágnesként ható férfival, 
akit Adolf Hitlernek hívtak. Hát büszke volt rá, 
hogy ő hódította meg és nem más. Az övé hát...! 

Mivel Hitler nem dohányzott, a többi nemdo- 
hányzóhoz hasonlóan igen jó szaglása volt. Többek 
között ezzel magyarázta, hogy nem szereti a köze- 
lében a bundákat, hisz érzi a kikészítésük szagát. 
No és elmagyarázta egyszer a bundáért ,síró" 
lánynak, hogy ő mint pártvezér nem engedheti meg 

magának a túlzott luxust, az ellenérzéseket éb- 
reszteni sok millió állampolgárban, nem is szólva 
saját pártjának tagjairól. 

Kevés levelet küldtek ,haza" a hegyi házba. 
Így Angela Raubal csak arról tudott, amit ők ketten 
közölni akartak vele. Megírták hát, hogy 1927 
őszén a lány beiratkozott az orvosegyetemre — de 
azzal a hírrel már nem siettek, hogy 1928 elején 
már fel is hagyott tanulmányaival. 

Nem vitás, hogy Geli alaposan megváltozott. A 
kislányból igazi nő lett a Hitlerrel töltött három és 
fél-négy év során. Látóköre kitágult, sok okos em- 
bert ismert meg, bejutott olyan társadalmi körökbe 
is, ahol azelőtt semmi keresnivalója nem lett volna. 
Mindez természetesen megváltoztatta gondolatvi- 
lágát és egész személyiségét. 

Csak egy dolog nem változott: továbbra sem 
érdekelte a politika. Nem olvasta el a Hitlertől ka- 
pott, neki dedikált Mein Kampf-ot sem. Ritkán kí- 
sérte el a férfit a politikai gyűlésekre. Egy barát- 
nőjével ment el egyszer egy cirkuszi sátorban ren- 
dezett náci gyűlésre, ahol az ünnepi szónok termé- 
szetesen Hitler volt. De a barátnő későbbi beszá- 
molója szerint minden érdekelte ott, csak nem a 
politika: megcsodálta a díszítéseket, a felszerelést, 
az embereket, a mozgásukat. Aztán amikor nagy- 
bátyja kezdett beszélni, érdeklődése teljesen ellan- 
kadt, talán nem is hallotta, miket mond Hitler. 

Pedig hát Hitler elvitte mindenhová. Geli talán 
neki nem mondta sohasem — hogy is mondhatta 
volna? —, hogy őt nem érdekli a politika. Számos 
beszámolónk van arról, hogyan lepte meg Hitler 
pártbeli környezetét, amikor nagyobb alkalmakra is 
elvitte magával a lányt. Mindenütt büszkén és lát- 
ható örömmel mutatta be , unokahúgát, Raubal kis- 
asszonyt". Az emberek meg csak néztek, mert bár 
sok éve ismerték Hitlert, egyrészt sohasem látták 
őt nővel — másrészt sohasem látták őt ennyire 
örömtelinek, ennyire izgatottnak és boldognak. 
Igen, ez a helyes kifejezés. Ez pedig jelzés lehet a 
mi számunkra is. Mégis létrejött a szexuális kap- 
csolat...? Ha már a környezete is felfigyelt rá, va- 
laminek biztosan történnie kellett a háttérben. 

Hitler boldog volt, vagyis... sikerült végre egy 
igazi, egy normális kapcsolatot kialakítania egy 
nővel? 

Erre sok jel mutat, de azért ne legyünk ebben 
olyan bizonyosak. 

Majdhogynem vetélytársai is akadtak! 

1928-ban éppen Göbbels, a későbbi talpnyaló 
és hűséges bajtárs, szinte az egyetlen, aki héttagú 
családjával együtt öngyilkosságot követett el vele 
és miatta a berlini Bunkerben 1945 tavaszán, va- 
gyis a Harmadik Birodalom összeomlása idején. 

Erről az epizódról sem számoltak be a fasiszta 
párt krónikái. A nácik nem is tudtak róla, mások 


139 


számára pedig mindig is Hitler, a politikus volt 
fontosabb Hitlernél, a  magánembernél. Dr. Josef 
Göbbels, a dongalábú, ámde igen eszes férfiú már 
régóta tagja volt a náci pártnak. Csak ő éppenség- 
gel Berlinben ügyködött és ritkán futott össze Hit- 
lerrel. 

Nos, 1928-ban Göbbels egyszerre két nőre pá- 
lyázott. Egy weimari férjes asszonyt  , hajtott", 
ugyanakkor minden energiájával szerette volna 
megszerezni magának Tamara von Heede-t, aki a 
náci párt berlini központjában dolgozott. Ekkor 
bukkant fel Berlinben Hitler oldalán —  Geli. 
Göbbelsnek fogalma sem volt róla, hogy ki ez a 
lány és milyen szerepet játszik a Führer oldalán? 
Álmában sem gondolta volna, hogy Hitler mint fér- 
fi érdeklődik Geli iránt. Úgy vélte, ha feleségül 
veheti, még inkább megerősíti pozícióját a pártban. 

Nem világos, hogyan ismerkedtek meg. Már 
idéztünk Göbbels naplójából, aki azt írta 1928 
márciusában, hogy a Berlinbe érkező Hitlerrel 
együtt látta meg először Gelit. Ám ennek ellent- 
mond, hogy egy későbbi bejegyzésben meg az ol- 
vasható: , Reggel öt órakor érkeztem meg Münc- 
henbe... Aztán megismerkedtem  Geli  Rauballal. 
Szeretne Berlinbe jönni. Drága kislány! Különböző 
dolgokat terveztünk el együtt." 

Hát most akkor Berlinben, vagy Münchenben 
ismerkedtek meg? Vagy Göbbels szótárában a 

, megismerkedtem" szó azonos lenne a bibliai 
, megismerni" (szexuálisan megismerni) igével...? 

Arra is vannak adataink, hogy Göbbels, az in- 
telligens törpe, a behízelgő és nagy nőcsábász 
mozgássérült — hogy ne használjuk itt a megalázó 
, nyomorék" szót — megkérte a lány kezét! 

És ami talán még meglepőbb — 1928 márciusá- 
ban Geli igent mondott! 

Ez azt jelenti, hogy 1928 tavaszán még messze 
nem volt közte és Hitler között az a kapcsolat, amit 
feltételezünk. Erre úgy igazán valószínűleg csak 
1929 folyamán került sor. Tehát Geli 1928 tava- 
szán még nyugodtan odaígérhette a kezét bárkinek. 
De az sincs kizárva, hogy szeleburdi tizenkilenc 
éves lányként nem is vette túl komolyan azt a le- 
ánykérést. 

Hitler egyszer vitte magával Angela asszonyt 
egy nagyobb kirándulásra. Talán úgy érezte, ennyi 
jár a féltestvér  házvezetőnőnek, úgy is, mint 
obersalzbergi , bérlőtársának" (lásd az adóbevallá- 
sokat). Ezért 1928 júliusában Helgolandra ment 
kirándulni Angela és Geli társaságában. És oda 
meghívta Göbbelst is. Persze nem azért, hogy az 
ott udvaroljon Gelinek. Nem tudjuk pontosan, ki 
figyelmeztette a dongalábú propagandistát és ké- 
sőbbi minisztert, de ott már visszavonult és eszébe 
sem jutott volna vetélkedni a Führerrel — Geli ke- 
gyeiért. 

Mellesleg ott készült talán az egyetlen olyan 
fénykép, amelyen Angela és féltestvére, Hitler 
együtt láthatók. Szembeszökő a hasonlóságuk. 

Henny barátnője évtizedekkel később sok ér- 
dekes, ámde az idők távlatából már nem igazán 
ellenőrizhető történetet adott elő Geli magánéleté- 
ből. Kiderül ebből, hogy — különösen az 1929-es 
évet megelőző időszakban — Geli még , vadul válo- 
gatott" a férfiakban. Emil Maurice, a sofőr úgy 
adta elő a dolgot, mintha Hitler is áldását adta vol- 
na arra, hogy ő és Geli összekössék az életüket. 
Ellentmond ennek az, hogy amikor Hitler rájött: 
Maurice túl közel került a lányhoz, kirúgta. 
Maurice különben több vezető náci elvtárstól is 
tanácsot kért ezen szerelmi ügyben, merthogy ő 
állítólag halálosan beleszeretett a lányba. 

De Gelit mindez nem zavarta. Már csak ezért 
sem vehetjük komolyan Göbbels házassági terveit 
és naplóbejegyzéseit arról, miféle komoly szándé- 
kaik voltak egymással — hiszen ezen időben egy- 
szerre többen udvaroltak a lánynak és nekik is 
, megígért" bármit. Nem azért, mert könnyű nőcske 
lett volna, hanem mert mindössze tizenkilenc éve- 
sen csöppent bele a számára izgalmas nagyvilági 
életbe és hol elvesztette a fejét, hol meg élvezte, 
hogy ilyen népszerűségnek örvend. 

Emil Maurice, a sofőr és állítólagos bizalmasa 
egyszer váratlanul hazajött és úgymond in flagranti 

találta Gelit egy diáktársával. Többek elbeszélése 
szerint nekiesett az egyetemistának, alaposan el- 
verte és kivágta a lakásból. Henny ugyanakkor azt 
állította,  Geli őszintén beleszeretett  Maurice-ba. 
Ha igen, akkor meglehetősen furcsa szerelem volt 
ez. 

Hogy mennyire bonyolult volt az élet ebben a 
kicsi náci vezetői világban és környezetében, bizo- 
nyítja egy másik vallomás. Csaknem negyven évvel 
Geli halála után a túlélő egykori ismerősök között 
olyan is akadt, aki szerint Maurice egy finom úri- 
ember volt, aki őszintén szerette Gelit és ez az ér- 
zés benne maradt még a lány halála után is — mi 
több, harminc évvel eltemetése után is szerelmes 
volt Geli Raubal... emlékébe? Ehhez nem tudunk 
hozzászólni. 

Tudjuk viszont, hogy ha Geli érzett is valamit 
Hitler iránt mindjárt kapcsolatuk kezdetén, akkor 
ezt meglehetős brutalitással dúlta fel az ún. , Wag- 
ner-ügy". 

Legjobb tudomásunk szerint már tartott a Hit- 
ler—Geli viszony, amikor a húszas évek végén ismét 
megerősödött a pletyka Németországban: Hitler, a 
náci párt bajuszos, rikácsoló szónok-vezére aligha- 
nem mégis feleségül veszi Winnifred Wagnert! Aki 
nem volt más, mint a zeneszerző Wagner egyetlen 
fiának angol felesége. 

Egy kis ismertető: Wagner fiát természetesen 
Siegfriednek hívták, aki azonban homoszexuális 
volt egész életében. Ez nem akadályozta meg őt 
abban, hogy különböző, gyaníthatóan főleg anyagi 
okok miatt negyvenhat évesen feleségül ne vegye a 
tehetős angol lányt. Aki akkor mindössze... ti- 
zennyolc éves volt! A férj szexuális preferenciái 
ellenére született néhány gyermekük.  Winnifred 
Wagner is Németországban élt és megtanulta a 
nyelvet is, majd 1923-ban nyilvánosan kijelentette, 
hogy ő bizony a nácikkal szimpatizál. Ez okból 
került kapcsolatba Hitlerrel, aki gyakorta felkereste 
őket Bayreuthban. Siegfried úrnak ez nem nagyon 
tetszett, de semmit sem tehetett felesége ilyetén 
, politikai" érdeklődése ellen. Hitler annyira be- 
kapcsolódott a család életébe, hogy a Wagner-gye- 
rekek csak ,Dolfi bácsinak" szólították és... 
tegezték! 

Feltesszük, hogy még ennél is jobb kapcsolat- 
ba került az asszonnyal. Hitler mindig inkognitó- 
ban érkezett Bayreuthba, ahol ha mégis együtt 
mutatkozott az asszonnyal, meglehetősen komikus 
látványt nyújtottak. Winnifred ugyanis igen magas 
volt, Hitler meg kicsi. Az elterjedt pletykák szerint 
már a húszas évek közepén — amikor Geli még nem 
volt a porondon — szóba került: Winnifred elválik 
férjétől és hozzámegy Hitlerhez. Aki közismert 
Wagner-mániája miatt nyilván bele is ment volna 

ebbe a dologba, annak ellenére, hogy Winnifred 
nemcsak hogy nem volt vér szerinti leszármazottja 
a nagy zeneszerzőnek, de ráadásul külföldi volt. 

Már 1929 végén ismét felerősödött a pletyka, 
miután Hitler visszajött egy újabb bayreuthi tar- 
tózkodásból. Geli állítólag dühöngött és jelenetet 
csinált, mire , Alf bácsi" egyszerűen betuszkolta a 
lányt a szobájába és rázárta az ajtót... 

Ám a dolognak, legalábbis látszólag, nem akart 
vége szakadni. Amikor Siegfried Wagner 1930-ban 
meghalt, még Angela Raubal is tudomást szerzett a 
dologról (a jelek szerint a München és 
Obersalzberg közötti 180 kilométeres távolság nem 
jelentett akadályt a pletyka számára!). Ő figyel- 
meztette Gelit, hogy vigyázzon, mert az a rámenős 
angol asszony , dinasztikus kapcsolatot akar léte- 
síteni Berlin és Bayreuth között". A célzás egyér- 
telmű volt, és egyben azt is jelezte, hogy Angela 
akkor már sejtette, miféle kapcsolat van Hitler és 
Angela között. Talán a vérfertőzés lehetősége is 
megfordult a fejében? 

Maga Hitler pedig, mint a szadisták általában, 
még otthon is felhozta a témát. Nemegyszer Geli 
jelenlétében mondta többeknek: 

— Az egyetlen asszony, aki méltó lenne arra, 
hogy mint Führer feleségül vegyem, Madame 
Wagner. Ez aztán egy hatalmas állami esemény 
lenne...! 

Többen azon filozofáltak, vajon Hitler tudott-e 
Geli és Maurice viszonyáról? Néhányan arra sza- 
vaztak, hogy csak később szerzett róla tudomást. 
Mások meg bizonyítékokat lobogtatnak — köztük 
Geli Maurice-hoz írott leveleit is —, amelyekből 
egyértelműen kiderül: Hitler tudott a dologról, de 
eleinte nem szólt. Talán csapdát akart állítani ne- 
kik? Hiszen máskor, másokkal szemben is ez volt a 
kedvelt taktikája. A pártot is látszólag elhanyagolta 
olykor, és messziről figyelte, ki az, aki 
hatalomközeibe kerül, ha érzik, nincs gyeplő. Az- 
tán gyorsan visszatért és az illetőktől így vagy úgy 
megszabadult, és megint vetélytársak nélkül ma- 
radt... 

Nos, — Geli — szerelmi levelezést folytatott 
Maurice-szal és ebből kiderül: Hitler tudott kap- 
csolatukról, csak azt követelte, hogy még várjanak 
a házassággal — két évig. Miért éppen annyit? Nem 
tudni. De , Alf bácsi" azt követelte tőlük — legaláb- 
bis Geli levelei szerint —, hogy tartsák titokban sze- 
relmüket és ne menjenek messzebb, mint néhány 
csók... no és persze azt is akarta állítólag, hogy 
Geli folytassa egyetemi tanulmányait. Cserébe 
megígéri, hogy gyakori együttléteket tesz számukra 
lehetővé. Geli a levelek szerint nagyon boldognak 
érezte magát a sofőrrel. Ámde az is kiolvasható 
belőlük, hogy  , mostanában Alf bácsi ijesztően 
kedves lett hozzám" (!). 

Egy grafológus, aki tanulmányozta ezt a leve- 
let, kijelentette: írója meglehetősen szenvedélyes, 
érzéki, ugyanakkor mégis merev és minden sponta- 
neitást nélkülöző személy. Gyermekkorában nagy 
fegyelemben nevelték, gyakran büntették, ezért 
kötelességtudó. 

Ami más szóval azt jelenti, hogy nem szegte 
volna meg Hitlernek adott szavát. Aki viszont nem 
tartotta be ígéretét, mert attól kezdve, hogy felfe- 
dezte ezt az ügyet, mindent megtett a szerelmespár 
elválasztása érdekében. Nyilvánvalóan csak magá- 
nak akarta ezt a finom kis falatot, ezt a romlatlan, 
gyermeki nőt. Akkor is az övé lesz, ha nem tud 
vele mit kezdeni! 

Persze volt annyira ravasz, hogy ne szóljon a 
kapcsolat ellen. Csak éppen különféle manőverek- 
kel hol egyiküket vitte el napokra és hetekre, hol a 
másikat, és így mind kevesebb időt tölthettek 
együtt. Amúgy is kedvelte összekapcsolni és szét- 
választani a környezetében élő embereket, mint 
majd látni fogjuk. Itt saját megsértett birtoklási 
ösztöne is dolgozott benne. Feltételezhetően. 

Valamivel később már a pártban is suttogtak a 
sajátos , háromszögről", aminek nyomát felleljük 
Göbbels naplójában. Egy müncheni barátjával ta- 
lálkozott, aki... , rémisztő történetet mesél a főnök- 
ről. Róla, az unokahúgáról Geliről és Maurice-ról. 
Egy — háromszög-történet, nővel a főszerepben. 

Miért kell nekünk férfiaknak ennyit szenvednünk a 
nők miatt?" 

A dongalábú hazugságmester utolsó felkiáltá- 
sát ne vegyük túl komolyan. Bár Hitler éppenség- 
gel érezhetett valami szenvedés-félét vagy csaló- 
dást, amikor látta, hogy a sofőr lassan teljesen elté- 
rítené tőle az unokahúgát. A zsákmányát. 

Ezt nem engedhette meg! 

Így hát miközben tartott Geli úgynevezett sze- 
relme Maurice iránt, Hitler még inkább megját- 
szotta a szerető nagybácsit, az önfeláldozó rokont. 
Igaz, időlegesen impotens lehetett, de ő már a jö- 
vőre gondolt. És előkészítette a szerepet. Geli sem 
volt egészen tiszta az ügyben: kettesben Hitlerrel 
minden bizonnyal olykor , játszottak" egyet, és eb- 
ben a testi érintkezés szelídebb formái is felme- 
rültek már. Geli azonban erről mélyen hallgatott 
Maurice előtt. Alf bácsi és Geli flörtöltek, szavak- 
kal hozták egymást zavarba, no és biztosan voltak 
olyan érintések is, amelyek már előrevetítették a 
szexuális kapcsolat jellegét. Gelinek tudnia kellett 
hát, hogy Hitler nem csupán mint nagybácsi köze- 
ledik, közeledne hozzá. 

1978 
A pók szövi hálóját 


Amit alább olvashatnak, azt nem találják meg 
egyetlen Hitlerről írott könyvben sem. Csak azok a 
források emlékeznek meg egy ilyen másfajta Hit- 
lerről, amelyek nem a politikát helyezik előtérbe, 
hanem a későbbi diktátor korábbi magánéletét. 
Biztosan csodálkozni fognak: ,hát ilyen ember 
volt?" 

Ne feledjék: ilyen ember is volt. Vagy ilyen is 
tudott lenni. Rosszindulattal elmondhatnám, hogy 
ilyennek is tudta magát álcázni, pedig ez igazság- 
talan megállapítás, hiszen még a legkegyetlenebb, 
legrosszabb embernek is vannak fényes napok, he- 
tek, netán évek az életében. Kár, hogy ezek nem 
képesek őket elégségesen befolyásolni a jó irány- 
ban. 

Nos, nemcsak Hitler, hanem Geli is kedvelte a 
piknikeket, a kirándulásokat a természet , lágy ölé- 

re", Hitler akkor már nagyon népszerű és ismert 

személy volt. Ha közismert nyitott Mercedesét az 
emberek meglátták valamelyik étterem előtt par- 
kolni, szüntelenül bementek csak azért, hogy meg- 
nézzék, hogy lássák őt. Ha kirándulni indult, men- 
tek utána. Ez csak kicsit zavarta, valójában nagyon 
kedvelte a népszerűséget. Ez doppingolta is őt. 

A dolog általában úgy kezdődött, hogy Geli 
Hitler nyakába ugrott: 

— Alf bácsi, menjünk el piknikezni a tópartra! 

És ,Alf bácsi" csak nagyon ritkán mondott 
nemet. Általában a Chiemsee partja volt a cél, azt 
már jól ismerték. De mentek máshová is. 

A rituális szertartás így zajlott le: beültek a 
Mercedesbe. Mivel Hitler nem tudott vezetni, a 
kocsi kormánya mögé Maurice került (amíg ott 
szolgált.  Távozásának körülményeiről hamarosan 
többet olvashatnak majd.) Hitler a vezetőülés mel- 
lett foglalt helyet. Mindketten civilben voltak, ál- 
talában bőrnadrágot, fehér vászoninget és halvány- 
kék vászonzakót viseltek, rá — mivel a kocsi nyitott 
volt - bőrzakót vettek. Geli hátul ült egy vagy két 
barátnőjével, legtöbbször a már sokszor említett 
Henny Hanfstaengllel. Ha ennek apja is velük jött, 
őt középre ültették. Ha Geli volt az egyetlen nő és 
egy vagy több férfi jött velük — például Hitler náci 
segédtisztjei —, akkor azok ültek hátul oldalt. Volt a 
kocsiban egy összehajtható középső kétszemélyes 
kisülés is — megesett, hogy a társaság nagyobb 

számú volt és ott is ültek. Hitler hamar rájött, hogy 
a hölgyek frizuráját megóvandó sapkákat kell tar- 
tania a kesztyűtartóban. Ahol édességek, sütemé- 
nyek is voltak, éppen a hölgyekre való tekintettel. 
Természetesen vitték az ,előírásos" vesszőkosara- 
kat tele minden földi jóval: sült csirkét, sajtos 
szendvicseket, kolbászt, almás pitét, kávéstermo- 
szokat, és — csak Hitlernek —  Apollinaris-ás- 
ványvizet. Persze vittek magukkal plédeket és 
pázsitra teríthető abroszokat is. 

A tóparton volt Hitlernek egy kedvelt helye. 
Gyakran táboroztak le ott, de Hitler sohasem für- 
dött a tóban. Egyáltalán nem vetkőzött le idegenek 
előtt még annyira sem, hogy akár a felsőtestét 
megmutassa. Feltételezhetően hófehér volt a bőre, 
ami meglehetősen undorító látvány lehet azoknak, 
akik napozni szoktak. 

Ő mindenképpen úgy érezte, hogy elvesztené 
vélt méltóságát, ha együtt pancsikolna a lányokkal 
és társaival. Így aztán végső soron a többi férfi sem 
fürdött. Ezt csak a lányok tették meg, méghozzá 
gyakran... "meztelenül! Elmentek távolabb, a kö- 
kénybokrokra akasztották ruháikat és nyakig a víz- 
ben úszkáltak. Nem közeledtek a férfiakhoz. Vi- 
dám kiáltásaiktól zengett a part. Aztán visszaúsz- 
tak és felöltöztek, napoztak. 

Közben Hitler maximum a cipőit és zokniját 
vette le és bokáig (!) gázolt a vízbe, majd lapos 

köveket dobált a többiekkel együtt, akár a gyere- 
kek. Néha akkora , kacsát" dobott, hogy a kő vagy 
tízszer ért a vízre, mielőtt elsüllyedt. , Ezt a játékot 
alighanem már az ókorban is ismerték", jegyezte 
meg egyszer. 

Kedvelt témája volt ilyenkor az építészet. És a 
nagy tervek. Mi mindent fog ő csinálni, ha végre 
hatalomra kerül a pártja! Autósztrádákat fognak 
építeni mindenfelé, a nagyvárosok között, és per- 
sze itt is. A tópartra egy nagy vendéglőt , épített" 
fejben, szavakban. Vagy felragadott egy botot és a 
tóparti homokba rajzolta, milyen épületekből áll 
majd az a nagy egyetem, amit felépíttet majd. És 
ahol természetesen rengeteg sportlétesítmény is 
lesz. Azt is megjegyezte, hogy pár év múlva az 
emberek ,rakétákkal a Holdra repülnek majd". 
Különös, hogy ezt ilyen határozottan jelentette ki, 
mi több, ismerte a kor rakétákkal foglalkozó tudó- 
sainak nevét is. Meg kell jegyeznünk, hogy a tu- 
domány nagyjai, az akadémikusok akkoriban még 
igencsak kinevették azokat a kutatókat, akik a ra- 
kétatechnikát egyáltalán komolyan vették. 

Néha kaptak a környéken frissen fogott halat, 
akkor megsütötték. Maurice gitározott és énekelt, a 
többiek vele zümmögtek. Kivéve Hitlert, ő ezt so- 
hasem tette. Ha velük volt , Putzi" Hanfstaengl, aki 
Amerikában végezte az egyetemet és több nyelven 
is tudott (akkoriban sokáig ő volt a náci párt 

külföldi sajtófelelőse) hozott magával idegen lapokat 
és a tóparton heverészve hallgatták végig, mit is ír 
az idegen sajtó Hitlerről és a nácikról. Ha jött a 
fényképész Hoffmann is — Henny apja — ő meg 
német újságokat hozott és abból szemezgetett. 
Hitler maga mindig vitt néhány könyvet, amit ép- 
pen olvasott. Nem árt megjegyezni, hogy a legjob- 
ban Trockij életrajza tetszett neki. Ami már csak 
azért is furcsa, mert Trockij zsidó volt... 

Ha nappal utaztak a Mercedesben, Hitler nem 
bírta elviselni, ha egy másik autós lehagyta őket. 
Folyton arra bíztatta Maurice-t, ne hagyja magát, 
adjon több gázt, gázt..! Ám ha rájuk esteledett és 
éjszaka mentek hazafelé, gyakran megálltak és 
nézték a csillagokat. Alkonyatkor azért is megáll- 
tak — általában Geli vagy Hitler kérésére —, hogy 
hosszasan  szemlélhessenek egy magasan köröző 
sast vagy más állatot. Esténként olykor énekeltek 
is, mindent, ami eszükbe jutott. Népdaltól az éppen 
divatos slágerekig. Még operettáriákat is, ezekben 
— osztrák lévén — éppen Geli vitte a prímet. 

Hitler sohasem énekelt velük. 

Néha valamelyik vidéken élő  barátjukhoz, 
pártemberhez mentek és ott , mulattak". 

Geli és Hitler ekkor már sokkal több időt töl- 
töttek együtt, mint az első egy évben. Mire eljött 
1928 vége és 1929 kezdete, nem is szólva az 1930-as 
évről, Hitler szinte mindenhová magával vitte. 

Még Bayreuthba is, annak ellenére, hogy Gelinek 
ott találkoznia kellett az  ,égimeszelő" — Winni- 
freddel is. De együtt jártak operába és hangverse- 
nyekre. Akkor már a párton belül is kezdett közis- 
mert lenni az ügy. A jól értesültek el-elsuttogták 
egymásnak, hogy a Führer feltehetően nem csak 
mint nagybácsi gondoskodik a lányról. Érdekes 
módon viszont senkinek sem volt ellenvetése dGeli 
ellen, mert annyira rokonszenves és kedves terem- 
tés volt. Aki csak egyszer is eltöltött vele két per- 
cet, mindig kellemesen emlékezett vissza rá. 

Számos náci Hitler kíséretében és környezeté- 
ben nagyon örült Gelinek. Főleg azért, mert ha a 
lány is ott volt, a Führer egész viselkedése meg- 
változott. Ha Geli távol volt, Hitler már akkor is 
folyton kis- és nagyelőadásokat tartott társainak, 
órákon át monologizált és senkit sem hagyott szó- 
hoz jutni. Ez nagyon fárasztó és időrabló volt. Ám 
ha Geli is ott volt, a társaság valóban , társaság" 
lehetett a szó eredeti értelmében. Mindenki felsza- 
badult és nyájas, jókedvű és beszédes volt. Mások 
is szóhoz juthattak, hiszen a Führer ilyenkor in- 
kább magába vonult és általában csak a lányt fi- 
gyelte. No és csak Gelinek volt szabad megigazíta- 
ni a Führer félrecsúszott nyakkendőjét vagy más 
efféle — , bizalmaskodást" — megengedni magának. 
Geli nem játszotta meg magát, nem akart okosabb- 
nak látszani, mint amilyen volt. Egy darab kellemes 

természetesség ebben a kicsit merev világba 
— ezért örültek jelenlétének. 

Persze ezenközben Hitler mindent megtett, 
hogy Gelit visszavegye Maurice-től. Akkor köl- 
töztette el az addigi szobájából és egy igazi, de 
elszegényedett hercegnőt rendelt mellé, hogy az őt 
, nevelje". Hogy aztán végül is hogyan zajlott le 
Maurice eltávolítása, nem tudjuk, mert legalább 
három verzió forgott közszájon. ,Putzi" 
Hanfstaengl szerint Hitler inkább elintézte, hogy 
egyre kevesebb munkája legyen mellette, ugyanak- 
kor a fizetését is mind hosszabb szünetek után 
kapta meg, ettől elment a kedve és felmondott. Egy 
másik verzió szerint maga Geli hallgatta ki az ajtón 
át, hogy Hitler kirúgta Mauricet-t és megfenyeget- 
te, soha többé ne kerüljön a szeme elé, mert... Erre 
a sofőr állítólag megzsarolta Hitlert, mondván, el- 
mondja a sajtónak, mit tapasztalt a vele töltött évek 
során. Mire Hitler állítólag visszavonta a kirú- 
gást... Ez a verzió már csak azért sem lehet igaz, 
mert Emil Maurice túlélte az egész hitleri korsza- 
kot. Márpedig aki valaha is szembekerült a 
Führerrel, netán egyenesen megzsarolta őt, az 1933 
után nem maradhatott életben. 

A harmadik változat szerint Hitler arra vette rá 
Maurice-t, hogy mondjon le Geliről és akkor nem 
tesz ellene semmit. A különös ,tranzakció" is 
eléggé — valószínűtlen. — Mindenesetre — tíz éves 

, barátság" (?) után Hitler és Maurice útjai szétváltak 
(1919-ben egyszerre léptek be a náci pártba). Tény 
viszont, hogy később zajlott köztük egy munkaügyi 
per 3 ezer márka elmaradt fizetésért, a bíróság 500 
márkát ítélt meg a sofőrnek. Aki ebből vett egy 
órásműhelyt, de nem adta fel politikai elveit és 
tagja maradt az SA-nak, később pedig belépett a 
sokkal elitebb SS-be is. 1935-ben állítólag a Ges- 
tapo érdeklődött felőle, de Hitler közbelépett és 
szólt az érdekében, attól kezdve nem mertek hoz- 
zányúlni. Lehet, a Führer így biztosította magának 
Maurice hallgatását? 

Az új sofőr Hitler tizenkét fős testőrségének 
főnöke, Julius Schreck lett. Ezt az őrséget a párt 
már 1923-ban megszavazta a Führer számára. A 
Stabswache (vezérkari őrség) tagjai igyekeztek 
mindig Hitler közelében tartózkodni. Schreck józan 
paraszti ésszel figyelte az eseményeket és feltétle- 
nül hű volt Hitlerhez. Talán ezért olyasmit is meg- 
engedhetett magának, amit Hitler senki mástól nem 
tűrt volna el. Schreck olykor gunyoros megjegyzé- 
seket tett a Hitler körül nyüzsgő náci alvezérekre, 
arra, hogyan alázkodnak meg Hitler előtt. Hitlert 
alighanem mulattatta ez a keresetlen őszinteség, 
ezért hagyta Schrecket beszélni. 

Ekkoriban Hitler meglehetősen szabálytalanul 
élt. A müncheni , Barna Házba" — a párt székhelyé- 
re — vagy bement, vagy sem. Volt, hogy már reggel 

ott volt, és megesett, hogy bár jelezte érkezését, 
órák múlva sem jelent meg. Szerette várakoztatni 
az embereket és a párt ügyeivel akkor is keveset 
törődött, ha minden rosszul ment. Ha jól ment, ak- 
kor sem ült folyton a Barna Házban. 

Leginkább egy olasz étterembe szeretett járni, 
hol ebédre, hol vacsorára. Imádta a spagettit. 
Gelivel már csak azért is ide jöttek sokszor, mert 
Hitlernek az egyik belső teremben volt egy , örökre 
lefoglalt" asztala, oda csak ő ülhetett. A vendég- 
lősnek persze így is megérte, hiszen sokan jöttek 
azért, hogy lássák Hitlert. Nyáron a kerthelyiség- 
ben, a szabad ég alatt vacsoráztak. 

Az operában mindig a földszinti hatodik sor- 
ban ültek — Hitler szerint ez volt a legjobb hely az 
egész nézőtéren. Rengeteget jártak moziba, ahol is 
kedvenc filmjei természetesen amerikai alkotások 
voltak: a King Kong, és a Hófehérke és a hét tör- 
pe... 

Kedvenc filmszínésznője Shirley Temple volt, 
melódiája pedig a Három kismalac, amit gyakorta 
fütyült is. Tudott rajzolni is — egyszer például 
egyetlen estén három kitalált férfiportrét rajzolt 
Gelinek. 

1929 augusztusában elvitte a lányt Nürnbergbe 
a párt éves gyűlésére is. Ő, aki addig sohasem kö- 
tötte le magát egyetlen nő mellett, most kénytelen 
volt megszokni, hogy mindig mindenhová csak 

ezzel a kislánnyal jár. De élvezte a dolgot, pedig a 
hozzá hasonló egocentrikus, önző férfiaknak ez 
nem ment könnyen. 

Voltaképpen furcsa, hogyan éltek ők egymás 
mellett? Alig volt érintkezési pont. Geli csak a sze- 
relmet kereste, és halványan, tudat alatt biztosan 
egy jó parti járt az eszében. Hitler ezenközben már 
nem csupán németországi méretekben gondolko- 
zott. Tudatosan és becsvággyal építgette politikai 
karrierjét, figyelte, mi történik az országban és 
azon kívül, terveket és taktikákat dolgozott ki, irá- 
nyította a pártot. 

Közben ott volt Geli, aki nem szeretett olvasni, 
ha kellett főzött, varrt és keresztrejtvényt fejtett, de 
ilyenkor számára , nem történt semmi". Csak társa- 
ságban, beszélgetve, flörtölve érezte jól magát. 
Münchenben egyedül volt és ha ismeretséget akart 
kötni valakivel, számítania kellett Hitler durva re- 
akciójára. Állítólag Hitler beszélte rá, hogy tanul- 
jon énekelni — szép hangja volt és a Führer fejébe 
vette, hogy operaénekesnőt csinál belőle. Aki ter- 
mészetesen majd Wagnert fog énekelni...! 

De ez is untatta a lányt és csak Hitlernek enge- 
dett. Amikor pedig egy  nőismerőse gyermeket 
szült, elsőnek éppen Geli futott a kórházba őt 
meglátogatni. És ezt mondta neki: , Nagyon szeret- 
nék gyereket szülni. Ugye, sejti, hogy ki lenne az 
apja...?" 

Nos, ekkor már valószínűleg , volt köztük va- 
lami", de talán nem szex. Henny szerint Geli soha 
nem szeretett bele Hitlerbe, bár az mindent megtett 
ezért és ő a maga módján (!) talán szerette is a 
lányt. Persze ez attól is függ, hogy az 1927 és 
1931 közti időszak melyik részét vesszük szem- 
ügyre, melyiket — és milyen ismeretek alapján — 
elemezzük? 

Ha Geli úgy említette Hitlert, mint leendő és 
olyannyira vágyott gyermeke apját, akkor talán 
mégis szerelmes volt belé? Vagy azt hitte? Hiszen 
bele lehet , szeretni" a gazdagságba, az ismertség- 
be, a luxuséletbe, a tekintélybe — vagyis szinte 
bármibe, ilyen felállásban. Ahol az egyik fél a hu- 
szonéves kis vidéki lány, a közismert és tehetős 
,nhagy ember" a másik. Persze úgy is feltehető a 
kérdés, hogy normális, egészséges lánynak, nőnek 
nevezhetjük-e azt, aki annyi éven át , szerelmes" 
lehetett az impotens, undok, egocentrikus és sok- 
szor eltaszítóan viselkedő férfiba? 

Volt már ilyesmi a világon, van is, talán milli- 
ószámra. 

Hitler nagyon komolyan vette az énektanulást. 
Láthatóan megtetszett neki a gondolat, hogy híres 
énekesnőt farag szeretőjéből. De Geli lusta volt, a 
leckék egyik felét telefonon lemondta, ha meg mé- 
gis elment a tanárhoz, kiderült, nem tanult semmit. 
Otthon nem is gyakorolt soha, ami persze feltűnt 

Hitlernek. olykor ő maga jött el érte a tanárhoz, ha 
már közeledett a lecke vége. Ilyenkor megtorpant 
az előszobában és nem ment be, csak az ajtón át 
hallgatta, hogyan énekel Geli. 

Geli csak akkor mehetett volna férjhez, ha 
nagykorú, vagyis 21 éves lesz. Addig csak az anyja 
engedélyével tehette meg, azt viszont Hitler tar- 
totta sakkban. Így nyilvánvaló volt, hogy akárhá- 
nyan , ugrálnak" is körülötte, Hitler beleegyezése 
nélkül nem lesz belőle más felesége. A Führernek 
pedig esze ágában sem volt ilyesmit megengedni. 

Geli halála után találtak a szobájában egy ci- 
pős dobozt tele szerelmes levelekkel — ezt mind 
különféle férfiak írták neki a Maurice-utáni kor- 
szakban, és némelyik levélíró meg is kérte a lány 
kezét. 

De eljött a nagykorúság ideje is. Geli 1929 jú- 
niusában töltötte be a huszonegyedik életévét. Va- 
lószínűleg akkortájt jött létre közöttük az első, 
majd a többi szexuális együttlét. Nem mintha Hit- 
ler okvetlenül — valami morális, vagy törvénytisz- 
telő magatartásként — meg akarta volna várni, míg 
a lány betölti a huszonegyedik évét. Hiszen bár a 
német törvények szerint már nem számított kisko- 
rúnak —, de a dolog nem ettől függött. Azonfelül 
Hitlert nem úgy ismertük meg, mint aki görcsösen 
ragaszkodik bármiféle szabályok betartásához — 
éppen ellenkezőleg! 

Ez nem csupán a politikában, de a magánélet- 
ben is jellemző volt rá. A szabályok, törvények, 
egyezségek azért vannak, hogy felrúgjuk őket — 
mondhatta volna. Persze nem mondta, csak csinál- 
ta. 

Sok szakember elemezte Hitler szexualitását. 
A legismertebb Fromm elemzése, amely nagyon is 
valósnak tűnik — de minket most nem ez érdekel. A 
kezdeti időkben minden bizonnyal még az ,impo- 
tens" férfi is ért el sikereket és ez őt nagyon fel- 
dobta. 1929 nyarától kezdve több feljegyzés, vissza- 
emlékezés jegyzi meg, hogy Hitler akkoriban 
nagyon jókedvű volt és a szokottnál is több időt 
töltött Gelivel. A lány pedig mintha nem lett volna 
magabiztos, mint máskor, de jókedvét nem vesz- 
tette el. Sőt, valamiféle más viselkedés is tapasz- 
talható nála, de az emlékezők persze ennek nem 
ismerhették sem az okát, sem a mértékét. 

Később persze már nem annyira szerető volt a 
férfi, mint egy  szadista-mazochista partner, aki 
ilyesmiket is követelt a lánytól. 1930-ban és főleg 
1939 őszét megelőzően már a , szerelem" biztosan 
átfordult ebbe az irányba és attól kezdve Geli mind 
mélyebbre süllyedt egy olyan kapcsolatban, amely- 
ről nem álmodozott előzőleg. Ami eléggé rémisztő 
lehetett egy olyan lány számára, aki még az igazi 
szexről sem sokat tudott, nemhogy annak Hitler 
által gyakorolt perverz változatáról! 

Nehéz elképzelnünk, milyen lehetett Hitler a 
hálószoba sötétjében. 

Mindenki tudja, ő maga milyen szokott lenne 
ebben a helyzetben. Tudják a férfiak és tudják a 
nők is. Már a közeli rokont, ismerőst vagy barátot 
sem igazán tudjuk elképzelni ugyanezekben a szi- 
tuációkban, ha nem voltunk velük ugyanígy. Hát 
hogyan is tudhatnánk, mit művel egymással két 
idegen ember a maga hálószobájában? 

Akik azt hiszik, nem olyan nagy a repertoár és 
lényegében az emberiség kezdete óta mindig min- 
den nemzedék mindenütt ugyanazt csinálja — na- 
gyon téved. A sajátos , repertoár" igen széles, föld- 
rajzi helytől, éghajlattól és kultúrától, történelmi 
múlttól és folklorisztikus elemektől függően válto- 
zik. A szexuális cselekedetek variációja szinte 
végtelen. 

Különösen akkor, ha egyesek — mint Hitler is — 
még fokozzák a hatást némi mazohizmussal, egy 
kis szadizmussal és még ki tudja, mivel. Az ő vá- 
gyait fokozza az is, hogy szexuális partnere saját 
közeli rokona volt. Az is adhatott neki egy kis , tü- 
zet", hogy a lány feleannyi idős, mint ő. 1929-ben 
Hitler éppen negyven volt (1889 áprilisában szü- 
letett), Geli meg betöltötte a huszonegyet. Sok férfi 
számára ez a korkülönbség nemcsak hogy nagyobb 
teljesítményre ösztönöz, de büszkeséget is okoz. 

Zavarta az összképet — mindkettőjük számára —, 
hogy Hitler nagyon lenézte a nőket. Mint ezt egyes 
elemzői megállapították, csak kétféle nőtípust is- 
mert el, csak azok létezésében hitt. Az egyik az 
idősebb, fennkölt dámák köre, vagyis azok a nők, 
akik szexuális szempontból már nem jönnek szá- 
mításba, viszont valamilyen pozíciót értek el a tár- 
sadalomban és ezért tiszteletre méltóak. 

A másik csoport az összes többi nő. A fiatalok, 
az alacsony származásúak, a prostituáltak vagy 
akik úgy viselkednek — netán egyenesen csak ,ar- 
ra" valók. És azt kell mondanunk, hogy a jelek sze- 
rint Gelit is ebbe a második csoportba sorolta füg- 
getlenül a rokonságtól. 

Hitler soha nem ismerte el, hogy egy nő érhet 
annyit, mint egy férfi, ellenkezőleg. Nietzsche sza- 
vaival vallotta: ,Egy nővel fogsz találkozni? Ne 
hagyd itthon a lovaglóostorodat!" Néhány kivételes 
teljesítményt látszólag elismert ugyan — például a 
híres filmrendezőnő vagy a híres pilótanő, netán 
egy-egy  operaénekesnő esetében —, de ezt sem 
hangsúlyozta túlzottan. Szemlátomást zavarták őt 
ezek a hölgyek, hiszen nem illettek bele az általá- 
nos , képbe". Abba a saját, külön Hitler-féle világ- 
képbe, ahol minden ennyire le volt egyszerűsítve. 

Milyen lehetett az ágyban? — tesszük fel ismét 
a kérdést. 

Sajnos, aki erre válaszolni tudna, már nem él. 
De képzeljük csak el abból, amit már tudunk róla. 
Egy biztos: soha nem mutatkozott meztelenül Geli 
előtt. Erre mérget vehetünk, hiszen ha számára kö- 
zömbös személyek és férfiak előtt sem vetkőzött le 
szinte soha — kivételt képeztek az orvosok, de azok 
is panaszkodtak a férfi , szégyenlősségére" —, akkor 
nyilván fontos volt számára, ne lássa őt olyannak, 
amilyen. A viszony tehát egy-egy fülledt hálószo- 
bában bontakozott ki. Tehették, hiszen éjszakán- 
ként sokszor voltak egyedül ők ketten abban a ki- 
lenc szobás Prinzregentenstrassei lakásban. 

Hitler lenézte a nőket, ami abban is megmutat- 
kozott, hogy már egy 1921-es pártgyűlésen kikö- 
tötte: a párt vezetőségébe soha nem választhatnak 
be nőt! Így lelkének ezt a részét is figyelembe kell 
vennünk. Amikor titokban ágyba bújt Gelivel, talán 
szégyellte is, hogy ennyire lealacsonyodik. Egy 
ilyen alacsonyabbrendű élőlénnyel van ilyen bi- 
zalmas közelségben? Örült hát, ha Geli nem látja 
ilyenkor az arcát. 

Később meg rá kellett jönnie, hogy nem képes 
normális szexuális kapcsolatra. Ez néhányszor ta- 
lán ment még az elején, sikerült többé-kevésbé. 
Geli aligha vehette észre, ha nem volt az együttlét 
teljes és jó — hiszen meglehetősen , zöld" volt még 
ezen a téren. Aztán sejtésünk szerint Hitler egyre 
különösebb dolgokat követelt tőle, amikben már 

nem az öröm, hanem a fájdalom dominált. Ezen 
eleinte csak csodálkozott és azt hitte tán, hogy ezt 
más emberpárok is így csinálják. 

Hitler közben — olykor Geli jelenlétében is — a 
társaságban előadta a nőkkel kapcsolatos nézeteit. 
Nem zavarta, hogy ezt olykor éppen nőknek 
mondja. Ami bizonyítja, hogy nem vette őket em- 
berszámba. 

Tudjuk tehát, mikor, hol, milyen alkalomból, 
miféle társaságban mondta el ezeket a ,gyöngy- 
szemeket". Speer visszaemlékezik rá, mennyire 
kényelmetlen volt hallgatni ezeket az eszméket 
nagyobb társaságban, ahol ráadásul nők is voltak. 
Hitlert ez nem zavarta és szenvedélyesen adta elő 
például a következőket: 

A nő legyen kedves, simulékony, puha, édes 
és ostoba lény". 

Vagy: 

A férfi legyen képes otthagyni bélyegét min- 
den nőn. Mert a nőknek éppen erre van szüksé- 
gük". 

Vagy: 

A nők világa tele van férfiakkal — semmi más- 
ra nem tudnak gondolni". 

Vagy: 

,Nincs nagyobb öröm, mint formálni egy ti- 
zennyolc-húsz éves lányt. Ekkor olyan puhák, akár 
a viasz". 

Ezek után nem csoda, ha megint csak arra gon- 
dolunk, hogy Hitlert ezek az ,eszmék" valóban 
vezették, ezek szerint gondolkodott és cselekedett, 
már ami a nőket illeti. Sőt, ez kiszélesíthető, hi- 
szen tudjuk, hogy rengeteg ember életét alakította 
át nemcsak háborúival, hanem személyre szabott 
beavatkozásaival. Egyeseket a mennyekbe emelt, 
másokat letaszított környezetéből, ahogyan  sze- 
szélye diktálta. Élvezte azt is, ha összeházasíthat 
egyeseket, másokat pedig elválaszthat. 

Nos, nem csoda, ha Gelivel is úgy bánt, mintha 
az tényleg viaszpuha bábu lenne. A maga képére 
akarta őt formálni — a szexben is. Nyilván nagyon 
kapóra jött neki, hogy minden különösebb ürügy 
nélkül egy fedél alatt élhetett vele, hiszen közeli 
rokona volt. Hogy Geli vidéki volt, tehát rászorult 
az idősebb, tapasztaltabb rokonra. Hogy nem volt 
pénze, tehát mindent csak ,Alf bácsitól" kaphatott 
meg. Hogy ha akarta, szinte a börtönőre lehetett. 

No és fiatal volt, tapasztalatlan az ágyban is. 
Így hát formálhatta őt e téren is. Kiszolgálójává 
akarta tenni. Olyan nővé, akinek csak egyetlen 
célja és feladata van: kielégíteni az ő beteges ösz- 
töneit, amikor arra van szüksége. 

Hogy mit gondolt ezenkívül a fiatal lányokról 
úgy ,allgemeine", vagyis általában? Nem titkolta. 
A fiatal lány gyakran hisztériába vagy betegségbe 
menekül, míg nem szül egy gyereket". 

Ennek ellenére eszébe sem jutott gyermeket 
nemzeni Gelinek vagy Eva Braunnak. És másnak 
sem. 

A nőnek szerinte semmi joga kezdeményezésre 
— sem komolyan, sem viccből. Ő maga hölgytársa- 
ságban gyakran odatartotta az arcát valamelyik nő- 
höz és kért egy , csókot", ami persze inkább puszi- 
nak nevezhető. Ugye, mennyire más ez a kép, mint 
ami eddig élt bennünk a fél világot fenyegető, em- 
berbőrbe bújt fenevadról...? 

De amikor egy-egy nő akarta ugyanazt meg- 
tenni, csak úgy spontán, önmagától, Hitler felhábo- 
rodottan tiltakozott. Vagyis nem ismerte el az 
egyenjogúságnak még ezt az ártatlan apró jelét 
sem. 

1923 szilveszterén történt egy jellemző eset 
ebből a tárgykörből. Hitlert meghívta Hanfstaengl 
a házába, ahol kisebb körben rendeztek egy szil- 
veszteri mulatságot. A házigazdáról már említet- 
tük, hogy az angolszász világban tanult és némely 
szokását onnan hazahozta. A nagyobbik szobában a 
csillárra egy fagyöngyöt akasztottak. Eredetileg az 
a szokás az angoloknál, hogy aki alááll, azt meg- 
csókolja valamelyik ellenkező nemű vendég. Nos, 
Hitler — harmincnégy éves volt ekkor — e szokásról 
mit sem tudva megérkezett, üdvözölte a társaságot 
és... beállt a csillár, azaz a fagyöngy alá. Az egyik 
fiatal nő, bizonyos Elsa Brummer — Hoffmann 

fényképész egyik gyönyörű modellje — odament 
hozzá és mielőtt Hitler bármiképpen reagálhatott 
volna, szájon csókolta a férfit. 

Nos, az lett volna a normális egy ilyen szil- 
veszteri , bulin", hogy Hitler is visszacsókolja a 
lányt, aztán , majd meglátjuk", lesz-e belőle vala- 
mi, vagy az egész megmarad egy ilyen kis szóra- 
kozás keretei között. De nem — Hitler egy pillana- 
tig megkövülten állt, aztán szó nélkül megfordult, 
felöltötte esőkabátját, fejébe nyomta fekete kalap- 
ját és kiment az éjszakába. Senkitől el nem köszönt 
és persze újévi jókívánságokat sem mondott... 

, Nehéz eset", mondhatnánk. És csakugyan az 
volt. 

Szerette, ha szép nők vannak a társaságában, 
de nem tűrte el, ha azok politikai véleményeket 
kezdtek hangoztatni. Szerinte ugyanis a nők — még 
a legintelligensebbek is — képtelenek logikusan 
gondolkozni, ugyanis folyton az érzelmeik befo- 
lyása alatt állnak. 

Mi most azt állítjuk, hogy aki ilyen mértékben 
antifeminista volt — mi több, a nők deklarált ellen- 
sége! — az nyilván nem is volt képes teljesen szok- 
ványos, normális szerelemre, és persze normális 
szexuális kapcsolatra sem. 

Ha pedig ezt a tételt elfogadjuk, logikus, hogy 
a Gelivel való kapcsolatára is vonatkozott, sőt arra 
vonatkozott a leginkább. Hiszen  Gelin kívül 

egyetlen nővel sem töltött el annyi időt addig, a 
kapcsolat egyikkel sem volt ennyire széles, időben 
és térben, energiában ennyire átfogó. 

Azt is kimondhatjuk nyugodtan — életében 
Hitler ennek sok ezer jelét adta —, hogy nincs benne 
egy csipetnyi empátia sem. Soha nem volt képes 
belátni, másoknak mi bajuk van, merre szeretnék 
irányítani az életüket. Mint a csak önmagukkal 
foglalkozó narcisztikus lények, és abszolút mér- 
tékben önző emberek, Hitlert is csak a saját élete 
érdekelte. 

Négy olyan férfiról tudunk, akik barátai voltak 
vagy lehettek volna, és akiknél ez az ismeretségi 
fok annyira közelinek bizonyult, hogy tegezhették 
Hitlert. Az első Kubizek, a gyermekkori barát volt 
Linzből, akivel éveket töltött együtt. De emlékez- 
zünk csak, hogyan végződött a barátság: amikor 
Hitlert nem vették fel a festőakadémiára, egyszerű- 
en eltűnt. Nem akarta, hogy barátja értesüljön ku- 
darcáról — pedig hát nem azért vannak a barátok, 
hogy jóban-rosszban mellettünk álljanak...? Hitler 
akkor fogta magát és elköltözött és még arra sem 
méltatta barátját, hogy küldjön neki egy képesla- 
pot. (Csak harminc évvel később találkoztak, de 
akkor Hitler már a Führer volt, így aligha került 
szóba a régi barátság...) 

A másik ilyen jó barát Röhm volt, az SA főnö- 
ke, aki annak idején sokat tett Adolf Hitlerért, a 

névtelen kis katonáért és elintézte, hogy feljusson 
egy bizonyos szintre, ahonnan az már saját magá- 
nak és pártjának köszönhetően ment tovább. Ugye, 
nem kell emlékeztetnünk sorsára: amikor Hitler 
attól félt, hogy Röhm és szervezete a fejére nőhet 
és elveheti tőle a hatalmat, parancsot adott meg- 
gyilkolásukra. Röhm-mel együtt sok ezren vesztek 
oda azon az egyetlen éjszakán. Speer vagy Göbbels 
megúszták ezt a sorsot, mert végig kitartottak 
mellette és nem volt oka rá, hogy drasztikusan 
bánjon el velük. De ha úgy érezte, erre van szük- 
ség, lelkiismeretfurdalás nélkül bármikor és habo- 
zás nélkül megteszi. 

Itt kell megemlíteni, hogy Hitler nagy hatással 
volt a környezetére. Hipnotikus hatást gyakorolt és 
még Göring is azt mondogatta, hogy amikor a 
Führer elé állt, ,a szíve a gatyájába csúszott". Bár- 
ki volt is az illető, bármilyen fontos és jelentős 
vezető a maga területén, amikor Hitler elé került, 
furcsán elgyengült. Ma már tudjuk, hogy ennek a 
hipnotikus erőn kívül más oka is lehetett. A parap- 
szichológiai tudomány ismeri a jelenséget. Vannak 
olyan " emberek, akik  ,energiafalók"  — vagy 
, energiatolvajok" másokkal szemben. Belső, és a 
tudomány által ma még nem eléggé ismert tulaj- 
donságaik révén szinte elszívják környezetük ener- 
giáját, gyengévé téve így azokat. Vannak ezzel el- 
lentétes tulajdonságú emberek is, ezek meg 

sugározzák, adják az energiát másoknak, akikre ez jó, 
sőt nemegyszer gyógyító hatással van. Nem vitás, 
hogy Hitler az első csoportba tartozott. 

Amúgy azt is el kell ismerni, hogy nagyon bő- 
kezű volt azokkal, akikre éppen fájt a foga vagy 
más okból közelállónak érzett — akár férfi, akár nő, 
akár szeretője, akár közömbös személy volt. Egye- 
seket elhalmozott ajándékokkal, másoktól mindent 
megtagadott. A Raubal-családból is csak Geli él- 
vezhette az ajándékokat. Amikor Angela Raubal 
1936-ban ismét férjhez ment — ötvenkét éves volt 
ekkor, a vőlegénye pedig hatvan — az esküvői meg- 
hívóra Hitler nem személyes jelenléttel reagált, 
hanem valamilyen értéktelen ajándékot küldetett. 
Ennél szomorúbb, hogy másik unokatestvére, Geli 
öccse, Leo Raubal 1942-ben Sztalingrád alól írt 
levelére — a szerencsétlen azt kérte, nagybátyja 
helyeztesse át őt a nyugati frontra, mert az orosz 
front maga a pokol! — Hitler megtagadta a kérés 
teljesítését. 

1929 szeptemberétől kezdve ,felállt" a sze- 
mélyzet is a nagy müncheni lakásban. Hitler úgy 
vélte, kell ide legalább négy ember, akik rendben 
tartják őt is, a házat is. Megfelelő kérdezősködés 
után - részben katonai, pártvonali és arisztokrata 
ismeretségek között — sikerült összeállítani a sze- 
mélyzetet, amelyről álmodott. 

Egy fiatal házaspár, Georg Winter és felesége, 
Anni vállalták a munka egy részét. Winter eredeti- 
leg egy tábornok tisztiszolgája volt, felesége vi- 
szont jobb körökben is mozgott és tudott viselked- 
ni. Aztán ott volt régi gazdaasszonya, Maria 
Reichert és annak siket anyja, bizonyos Frau 
Dachs. Anni nagyon jól főzött, férje pedig kitűnő 
pincér volt. Így aztán nem csoda, ha nagyobb ebé- 
deket adhatott híres személyiségeknek, ahol vado- 
natúj, méretre készített bútoraival és a szalon falán 
sajátkezűleg festett  akvarellekkel dicsekedhetett. 
Még Siegfried és Winnifred Wagnert is sikerült 
elragadtatnia ezzel a lakással. Ahol a falakat hal- 
ványzöldre festették és még a lepedőket is kézzel 
hímezték... 

Ne feledjük: azon az őszön történt, hogy Hitler 
megismerkedett egy tizennyolc éves bolti eladó- 
lánnyal, akit Eva Braunnak hívtak. Ennek körül- 
ményeiről persze majd az Eváról szóló részben be- 
szélünk. Csak jelezni akartuk itt, hogy a két isme- 
retség időben fedte egymást. Bár Hitler akkor még 
nem foglalkozott komolyan Evával, azért ez az is- 
meretség nem múlott el nyomtalanul. Egyben azt is 
jelzi, hogy a negyvenéves férfi még kapkodott, hol 
itt, hol ott látott meg valakit és lecsapott rá, bár 
nemegyszer éppenséggel ,talonba tette?" ezeket az 
ismeretségeket... 

Ennek ellenére Evával ,járt" egy kicsit — el- 


vitte operába és sétálni, többször is —, amikor Geli 
beköltözött a lakásba. Reggel vagy délelőtt Eva, 
délután Geli — ám Eva akkor még messze volt a 


céltól. Jószerével azt sem tudhatjuk, voltak-e ko- 
moly tervei Hitlerrel, vagy csak hagyta magát so- 
dortatni az eseményektől? 

Egy dolog még mindig homályos a számunkra: 
Angela magatartása. Geli anyja tudta, hogy lánya 
beköltözött féltestvére lakásába, és hogy ez adott 
esetben jelenthet bizonyos , veszélyt". Erre mint 
tapasztalt asszonynak gondolnia kellett. Nem zár- 
ható ki: sejtette, mi zajlik a háttérben. Hiszen idő- 
ről időre Geli hazament az obersalzburgi házba és 
ott csacsogott, tehát beszélhetett érzelmeiről és 
főképpen ,Alf bácsi" gazdag ajándékairól, közös 
programjaikról. Nagyon naiv lett volna Angela, ha 
erre nem gondol. 

Még a házasság is megfordulhatott Angela fe- 
jében. A közeli rokonság Hitler és Geli között csak 
elvileg képezett akadályt — éppen az ő családjuk- 
ban történt régebben, hogy két közeli rokon kü- 
lönleges — engedéllyel — összeházasodhatott. — (Hogy 
aztán ennek milyen szerepe volt a család genetikai 
állományában, azt már láttuk...) De volt ilyen pél- 
da és Angela talán csöndben arról ábrándozott, 
hogy a lánya feleségül mehet a féltestvéréhez? 

Azonkívül Angelának nagyon is megfelelt a 
jelenlegi állapot. Obersalzbergbe Hitler ritkán jött 
ki, legfeljebb a hétvégeken, akkor sem mindig. Né- 
ha eljött Geli is és beszélgettek. Az asszony kiseb- 
bik lányával nyugodtan és kényelemben élhetett 
ott, nem volt semmi dolga. Ennyi kényelemre iga- 
zán rászolgált már addigi zaklatott élete és a sok 
nyomorgás után. 

Az  életrajzírók, akik egyáltalán figyelembe 
vették Geli létezését és vaskos könyveikben a Hit- 
ler—Geli viszonynak is szenteltek egy-két bekez- 
dést, biztosak benne: ebben az időszakban ők ket- 
ten már szeretők voltak. Különben a lány nem 
költözött volna most már teljesen és feltételek nél- 
kül Hitler fedele alá, hiszen ott a férfi teljes mér- 
tékben ellenőrizhette és befolyásolhatta őt. Ha te- 
hát Geli mégis hajlandó volt erre a lépésre, nyilván 
azért, mert azt hitte, szereti Hitlert és Hitler szereti 
őt. Jellemző, hogy még saját magával sem volt 
teljesen tisztában ez a tapasztalatlan lány — honnan 
is tudhatta volna hát, miféle , szerelem" vár rá ab- 
ban a luxuslakásban! 

A korabeli barátnők azt állították, hogy Hitler 
egyre féltékenyebb volt Gelire. Ez bizony az a vad, 
semmivel sem fékezhető birtoklási vágyból eredő 
féltékenység volt — nem a szerelmes ember társ- 
féltése. Egy idő után már maga is tudta, mit akar a 

lánytól és nem bírta volna elviselni, ha az valaki 
másé lesz... 

Azok a hosszú hónapok 1927 és 1929 között, 
amikor Hitler még csak mint kislánnyal bánt 
Gelivel, sok mindent  hordozhattak magukban. 
Számos akaratlan szexuális élményt is, ha ennek 
vesszük a ,kislány" vidám közeledését a , bácsi- 
hoz". Írtuk már, hogy ha Geli nagyon akart valamit 
a bácsitól, a nyakába ugrott, átölelte a nyakát, úgy 
kérte. Nehéz elképzelni, hogy ha Hitler valamilyen 
fokban is férfi volt, ne használta volna ki ezt egy 
kis csókolózásra. Egyes életrajzírók azt is feltéte- 
lezik, hogy bár Geli nem volt belé szerelmes a szó 
klasszikus értelmében, azért minden további nélkül 
feleségül ment volna hozzá, ha Hitler megkéri a 
kezét. 

Anni Winter, az új és fiatal szakácsnő (1929-ben 
24 éves volt mindössze, tehát majdnem annyi 
idős, mint Geli) szerint Geli szélvészként viselke- 
dett a házban, körös-körül minden férfit el akart 
csábítani, persze nem komolyan. Még Hitlert sem 
kímélte, aki pedig csak , védelmezni akarta Gelit". 
Ő így látta, ott és akkor. Mert később már, máskor 
és másnak így emlékezett vissza: "Geli szerelmes 
volt Hitlerbe. Folyton felajánlkozott neki. Termé- 
szetesen köztiszteletben álló Frau Hitlerré akart 
válni. Hitler jó parti volt. De Geli jobbra-balra 
flörtölt, nem volt egy komoly lány." 

Bár ebben a visszaemlékezésben találunk belső 
ellentmondást, ezt most ne boncolgassuk. Mások, 
köztük a már többször említett Helene barátnője 
szerint Geli inkább komoly lány volt és egyáltalán 
nem az a flörtölős típus. Mintha a két visszaemlé- 
kező hölgy nem is ugyanarról az emberről beszél- 
ne... Tény az is, hogy Anni Winter, és Hoffmann, a 
fényképész még Hitler halála után sem voltak haj- 
landók elhinni mindazt a rosszat, amit a Führer 
valóban tett. Mindketten belőle éltek, belőle gaz- 
dagodtak meg, és lám, még halála után is ,szol- 
gálták" őt. 

Akadt olyan egykori barátnő, aki közel fél év- 
századdal (!) később azt mondta: Geli annak idején 
eldicsekedett neki azzal, hogy azt csinál a bácsijá- 
val, amit akar, ,az ujja köré csavarja" és , nagy 
ajándékokat vesz neki akkor, ha ő meg kedves a 
bácsihoz". Ami viszont már a cukrosbácsik irányá- 
ba viszi el gondolatainkat és halványan el is tudjuk 
képzelni, mi mindenre volt hajlandó a kislány (?), 
ha szép bundára, ékszerre vagy hasonlóra fájt a 
foga. 

Glenn Infield ,Eva és Adolf" című könyvében 
is esik szó Geliről, bár alapvetően nem témája an- 
nak. A szerző ugyanis 1973-ban felkereste azokat, 
akik Hitler egykori müncheni környezetében ját- 
szottak szerepet és még éltek. Így talált rá az egy- 
kori SS-tisztre, aki Hitler házának őrzését vezette 


176 


azokban az években. 1930 körül — saját állítása 
szerint — ez a fiatal tiszt is belépett Geli szeretői- 
nek sorába. Akik nem kevesen voltak. Azt mondja, 
amikor Hitler több napra elutazott valahová párt- 
ügyekben, Geli máris összehozott egy-egy randevút 
hol egy síoktatóval, hol egy zenésszel vagy mással. 
Többek között a szóban forgó tiszttel is. Amikor 
pedig Geli meggyőződött róla, hogy a tiszt nem 
jelenti Hitlernek ezeket a , kirándulásokat", őszin- 
tébb lett hozzá és többek között egyszer állítólag 
ezt mondta: Hitler olykor a lakásban, bizalmas 
együttléteik alatt olyasmiket követel tőle, amiktől 
hányingere támad... és amikor a tiszt megkérdezte, 
miért nem hagyja ott a nagybátyját, Geli azt felel- 
te: Nem áll szándékában otthagyni a terepet egy 
másik nőnek, aki aztán majd boldogan megteszi 
Hitlernek, amit az kér... 

A tiszt szerint Geli mindenképpen Hitler ked- 
vence akart maradni és nyilvánvalóan nem akart 
lemondani a jólétről sem. Felmerül, hogy ha ellen- 
kezik, ezzel anyját és húgát is kellemetlen helyzet- 
be hozza, hiszen azokat a Führer azonnal kirúg- 
hatta volna a hegyi házból és visszazsuppoltatja 
őket Ausztriába, ahol ismét a nyomor várt volna 
rájuk. 

Mellesleg Geli 1930 körül azt is mondta vala- 
kinek: alighanem van egy másik nő is a bácsi 

életében, mert mintha most már nem érdeklődne iránta 
annyira, mint addig. 

Hitler ideje sem volt gumiból, nem is szólva az 
energiájáról. Bizony mind gyakrabban következtek 
fontos események. 1929 után, és főleg 1930-ban 
egyre többször kényszerült választani, mit tegyen: 
menjen egy piknikre Gelivel és a többiekkel, vagy 
utazzon el szónokolni egy fasiszta népgyűlésen? 

Az összeütközések kezdtek napirenden lenni, 
amikor a Führer , rosszul választott". Göbbels pél- 
dául dühöngött, amikor 1930-ban egy általa rende- 
zett nagyon fontos eseményre — Horst Wessel náci 
, vértanú" temetésére — Hitler, bár ígérte, mégsem 
jött el, hanem ehelyett Gelivel elment a hegyekbe 
piknikre. A későbbi hűséges propagandaminiszter 
még naplójába is azt írta be: , Túl keveset dolgozik, 
no és ráadásul ott van az a nőszemély... Ezek a 
nők!" A többes szám másra is utalt, nemcsak 
Gelire. 

Akkoriban már egyesek arról suttogtak a párt- 
ban — igen elégedetlenül —, hogy Hitler egészen jól, 
sőt luxusban él a párt pénzéből! Mert bizony rész- 
ben tényleg abból élt. Két nappal azután, hogy a 
párt egy vadonatúj, nagyteljesítményű, nyitható 
tetejű Mercedest vásárolt neki személyes haszná- 
latra, Hitler fogta magát és Gelivel Berlinbe utaz- 
tak. Igaz, a Führer beszédet is mondott egy sport- 
csarnokban, de azért a kocsit különféle kellemes 

sétákra és programokra használták fel. A kritikus 
hangok különben sohasem voltak túl erősek a párt- 
ban. 1933, vagyis a hatalomra kerülés évétől kezd- 
ve még ezek is fokozatosan elcsitultak. A , hosszú 
kések éjszakája" után pedig végleg elnémultak. 

Hitler féltékeny volt. Ha elment valahová és 
közben Gelinek előre ismert programja akadt, min- 
dig gondoskodott arról — jó előre! — hogy valame- 
lyik férfi az ő környezetéből, de még jobb, ha ket- 
ten is elmennek vele és vigyáznak rá. Képes volt 
sokáig veszekedni a lánnyal egy utcabál ügyében 
(1930 elején a karnevál idején), vagy azon, hogy 
ha meghívták egy bálra, amelyre Hitler nem tudott 
elmenni, akkor Geli oda milyen merész vagy ke- 
vésbé merészen kivágott ruhában mehet-e el...? 
Nagy veszekedések voltak ezek, de ritkák. Ha Geli 
már végleg felhúzta az orrát, akkor Hitler utána- 
ment és elnézést kért — de szándékaiból, tilalmai- 
ból nem engedett. 

Hoffmann, a fényképész — egyike a tegeződő 
barátoknak — egy ilyen alkalom után szemrehányást 
tett Hitlernek. Előző este ő és egy másik ,elvtárs" 
vitték a lányt egy bálba, ahol csak velük táncolha- 
tott és úgy ügyeltek rá, akár a börtönőrök. Geli dü- 
hös volt, amikor kiderült, hogy tizenegykor haza 
kell menni. Úgy bántak vele, mint egy gyerekkel... 

Hitler erre állítólag megmondta az igazat 

Hoffmannak: ő bizony szereti Gelit és bármikor 


179 


feleségül vehetné. De nem teszi, mert úgy érzi, 
nagy küldetését csak magányosan tudja teljesíteni. 
Ezért fenntartja magának a jogot, hogy majd a jö- 
vőben ő válassza ki azt a férfit, akihez hozzáadja 
Gelit, most pedig ügyel rá, nehogy rossz társaságba 
keveredjen. Amit Geli kényszernek vél, az nem 
más, mint egyszerű elővigyázatosság... , Nem aka- 
rom, hogy illetéktelen kezekbe kerüljön!" — jelen- 
tette ki Hitler. 

Ha ez igaz, akkor bizony elszólta magát. Sze- 
retem Gelit! Tényleg így volt? Vagy csak érzett 
valamit, amiről azt hitte, az a szerelem? Hiszen 
honnan is tudhatta volna, milyen érzés az! 

Az ember, aki senkit sem szeret önmagán kívül 
és mások sorsa úgy igazán nem is érdekli — azért 
kivételt tehet egy, egyetlen emberrel. Egy nővel, 
gyerekkel, öreggel, baráttal. Tehát azért nem sza- 
bad teljesen elvetnünk azt a feltételezést sem, hogy 
Adolf Hitler egyszer az életben képes volt szeretni 
valakit. Mondjuk, éppenséggel Gelit, vagy Evát. 

Vagy egyiket sem, csak önmagát? 

Geli helyzete mindennek ellenére nem volt 
irigylésre méltó. Persze, hogy kellemesen legyez- 
gette a hiúságát, ha ez a negyven éves, másoktól 
olyannyira tisztelt és félt ember az ő kedvét keresi 
és ezer jellel mutatja ki ragaszkodását. Ugyanakkor 
Geli természetes és egyszerű lény volt, olykor még 
gyerek, és mindenképpen szerette a szabadságot. 

Nos, itt erről szó sem volt. Valamit valamiért adni 
kellett — de éppen a szabadságát..." Nehezen vi- 
selte el, hogy folyton ellenőrzik, hogy gyerekként 
vigyázzák a lépéseit, igyekeznek kifürkészni eset- 
leges kicsiny vagy nagyobb titkait. 

Mert voltak titkai Hitler előtt, és ezek egy ré- 
szére a halála után, más részére pedig évtizedekkel 
később a visszaemlékezők szavaiból derült fény, 
mint már olvashattuk is. 

Ezenközben Hitler körül lassan, de biztosan 
változott a világ. A náci párt egyre több képviselőt 
küldött a parlamentbe, de maga Hitler még nem 
jelöltette magát képviselőnek. A párttagok létszá- 
ma 1929 végére elérte a 120 ezret. Előző évben a 
választásokon a fasiszták-nácik már több mint 800 
ezer szavazatot szereztek. A következő választáso- 
kat 1930 szeptember közepére írták ki. Ekkor úgy 
döntött, most már még nagyobb erővel veti magát a 
küzdelembe és a náciknak ezúttal jelentős győzel- 
met kell aratniok. Abban biztos volt, hogy hamaro- 
san nagy győzelemre számíthat, hiszen az emberek 
milliói még mindig nagyon rossz sorban éltek. És 
az elégedetlenkedők — mint tudjuk — minden kor- 
ban és földrajzi szélesség alatt egy erős emberért 
és a , rendért" kiáltanak... 

Ilyen szempontból tökéletesen érthető volt 
Hitler abbéli törekvése, amelyet immár tíz éve ho- 
nosított meg pártjában: az egyeduralom! Az 

elégedetlenek szívesen szavaznak egy olyan pártra, 
amely már bebizonyította, hogy egyetlen erős em- 
bert követ, annak akaratát teljesíti. Akik a , rendre" 
vágytak, azok már tudták, ki az az ember, aki 
ugyanazt akarja, amit ők. Ha pedig ráadásul kez- 
detben kicsit ködös, később egyre nyíltabb célzá- 
sokat tesz arra, hogy majd megváltoztatja a világ- 
háború eredményeit, lerázza az országot gúzsban 
tartó kötöttségeket és rákényszerített egyezségeket 
— akkor csak növelheti szavazói számát. 

Volt egy meglehetősen hamisan érvelő cso- 
portja is az állampolgároknak. Akik úgy hitték: ha 
beszavazzák a nácikat a kormányba, akkor azok 
többé nem fognak az utcákon randalírozni és tö- 
megverekedéseket provokálni, hiszen mint kor- 
mánytagoknak tartaniok kell magukat bizonyos 
normákhoz. Ők Mussolini és az olasz példa nyo- 
mán hitték, hogy így lesz ez Németországban is. 

Hitlert az is segítette, hogy a közállapotok és a 
gazdasági helyzet ismét romlott. Mire eljött 1930 
nyara, tudta már, hogy minden összeomlóban van. 
Neki ez nagyon kedvezett és ki is használta a dol- 
got. Tudta, alig egy év, és ha szerencséje van, a 
hatalom szinte a kezébe hullik. Erősen bízott ben- 
ne. 

Ugyanakkor mindez hatással volt a Gelivel 
való viszonyára is! 

Hiszen Geli valamilyen értelemben veszélyes 
ballasztot jelentett egy politikusnak, aki országos 
babérokra tör és gyakorta emlegeti az erkölcsöt, a 
tisztaságot, a feddhetetlenséget — valóban annak 
kell lennie! Ezt magyarázták neki a főelvtársak is. 
Persze nem irigyelték Hitlertől Gelit (no talán az 
egy Göbbels kivételével...), inkább a pártot féltet- 
ték. Ha kipattan valami botrány, mi lesz a nácik- 
kal? Az a különös helyzet állt elő, hogy mivel ad- 
dig mindig önmagát tolta előtérbe, Hitler veszé- 
lyessé vált a párt számára. Minden rajta múlott, 
tőle függött. Ha a sajtó kideríti a viszonyt és abban 
találnak valamilyen botrányra érdemes, , szaftos" 
részletet, akkor nekik végük. Éppen a választások 
előtt nem hiányzott nekik egy botrány! 

A vezérek mind tudtak már arról, hogy Geli 
nem csupán egy kedves rokon. 1930 nyarán és 
őszén, amikor Németországban számos politikai 
erő csapott össze, ez fontos tényezővé válhatott 
volna. Például egy olyan katolikus centrumpárt 
került hatalomra, amely — ha rövid időre is, de — 
betiltotta például a  , magánjellegű szervezetek 
egyenruháinak" viselését. A finom és  polgárias 
megfogalmazás ellenére nyilvánvaló volt, és ezt 
senki sem titkolta, hogy elsősorban a náci párt 
egyenruhás  — szervezeteinek — működését akarták 
megnehezíteni. Hitler persze nem esett kétségbe. 
Valakinek a tanácsára elrendelte, hogy az SA és SS 

emberei ezentúl is ugyanúgy vegyenek részt a tö- 
meges megmozdulásokon, csak éppen a horogke- 
resztes zászlók alatt, amelyeket nem tiltottak be, ne 
egyenruhában, hanem... fehér ingben  menetelje- 
nek. Így is tudta jól mindenki, kik azok a fehérin- 
ges férfiak, akik náci jelszavakat skandálnak. A 
tilalom tehát mit sem ért. 

Ezzel azt akartuk jelezni: a nácik kiérezték, 
hogy vannak olyan politikai erők, amelyek birkó- 
zónyelven szólva , fogást keresnek" rajtuk. A harc 
tehát élesedik, nyilván azért, mert a nácik megerő- 
södtek. Most már mások sem vélik őket jelenték- 
telen kis csőcseléknek, mint addig. 

Nagy volt hát a tét! 

És ekkor az elvtársak felvetették a , Geli-ü- 
gyet". Finoman bár, de ,Alf bácsi" fejére olvas- 
ták, hogy mindig azt mondta: nem köti le magát 
egyetlen nőnek! Azt mondogatta beszédeiben és 
írta időközben egyre ismertebbé váló könyvében, a 
Mein Kampf-ban, hogy csak úgy érheti el élete 
nagy célját, ha magányosan él. Akkor most hogyan 
is van ez? — fordultak hozzá ál-naivan. 

Lássuk a neveket is, mert hiszen ez adta a do- 
log lényegét. Az egész vezérkar — nem csak a 
müncheniek — pontosan tudták, honnan fúj a szél és 
ki is az a Geli Raubal. Szóval ezen a tanácskozáson 
1930 szeptemberében ott volt Göbbels, Himmler, 
Göring, Schwarz és Gregor Strasser. Mindnyájan 

szinte rávetették magukat a Führerre és kézzel-láb- 
bal magyarázták neki, milyen sokat kockáztat. 
Bár javaslataikat a jelek szerint nem beszélték meg 
előre, ezért azok különböztek egymástól — egyben 
mégis egyetértettek: meg kell szabadulni Gelitől. A 
vitázók éppen arra hivatkoztak, amivel Hitler 
kezdte a beszélgetést: politikai áttörés következik 
be hamarosan. Akkor pedig a náci párt nagy győ- 
zelmet arat és már nem sok választja majd el a ha- 
talom megszerzésétől. Viszont ha így lesz - érvel- 
tek és el kell ismerni, a maguk szempontjából tö- 
kéletesen igazuk volt! —, akkor reflektorfénybe ke- 
rül a párt és mindenekelőtt annak vezetője, maga 
Hitler. 

Akkor pedig sokkal nagyobb az esélye, hogy 
, lebukik" Geli miatt. Ma még csak egyike az is- 
mert embereknek, de ha nagyarányú győzelmet 
aratnak, a közvélemény sokkal többet akar majd 
tudni Geliről... Itt jelentőségteljesen néztek Hitler- 
re. Nem tudni, mindegyik tisztában volt-e pontosan 
azzal, miket is szokott művelni a fiatal lánnyal. 
Kicsi az esély, hogy azt teljes mélységében ismer- 
ték volna. Hiszen Geli legfeljebb pár szavas célzá- 
sokat tett rá. Vagyis nem tudhatták, hogy a háló- 
szobában olykor szado-mazochisztikus  szörnyűsé- 
gek játszódnak le. Amelyekről Geli állítólag azt 
mondta a testőrtisztnek — emlékezzünk csak! —, 

hogy ,Hitler néha olyasmit követel tőle, amitől 
hányingere támad". 

A dolog hát komoly lehetett. Ha csak egy na- 
gyon is normális szerelmi viszonyról lett volna 
szó, akkor Göring, Göbbels és a többiek legfeljebb 
azt kérték volna Hitlertől: vegye feleségül a kis- 
lányt! Ebben legfeljebb az lett volna némileg zava- 
ró, hogy a saját unokahúga lenne a felesége, de ezt 
ki lehet védeni. Még talán bele is nyugodtak volna 
abba, hogy az a falusi osztrák kislány legyen a 
majdani államfő felesége. Hiszen ha rendesen 
felöltöztetik (erre már , Alf bácsi" is tett kezdő lé- 
péseket, mint tudjuk... és drága, szép ruhákat és 
ékszereket visel, akkor egészen elfogadható , Vezér 
Feleség" lenne... Az osztrák állampolgárságot pil- 
lanatok alatt németre lehet cserélni, és különben is, 
hiszen valaha Hitler maga is osztrák volt, mint 
emlékszünk rá. 

De az urak ezt a lehetőséget csak mint végső 
lépést szerették volna elérni — ha Hitler is hajlamos 
a nősülésre. Más módon Geli nem maradhat mel- 
lette, győzködték. Szerintük már abból is botrány 
lehet, hogy az unokahúgával lakik egy fedél alatt, 
,mint egy plébános", mondta valamelyikük meg- 
vetően. 

Akkor ugyan még ellenállt a Führer és végle- 
ges döntés nem született. Mindenesetre adtak neki 
gondolkoznivalót és lehet, már másképpen nézett a 


186 


lányra. Talán óvatosabban bánt , szerelmi" viszo- 
nyukkal és ez is oka lett a későbbi tragédiának. 

A politikai események mindenesetre az ő vára- 
kozásait és az elvtársak jóslatait igazolták. A 
majdnem ismeretlen kis náci párt 1930 szeptembe- 
rében az addig 12 képviselője helyett... 107-et 
küldhetett a parlamentbe! Ez fényes eredmény volt, 
egy csapásra a fénybe hozta az addig árnyékban 
éldegélő  NSDAP-ét, élén Adolf Hitlerrel. Hogy 
még a vezérek sem számítottak ekkora győzelemre, 
azt Göbbels akkori  naplóbejegyzése bizonyítja 
(Egyszerre 107 mandátum... Erre közülünk senki 
sem számított.") 

Hitlernek most már mindenképpen egy hős be- 
nyomását kellett keltenie, hiszen naponta a leg- 
fontosabb lapok címlapján szerepelt ő és pártja. 
Már nem volt mindegy, hogyan öltözik, hová 
megy, kivel fog kezet és kivel nem. Kivel találko- 
zik hivatalosan és kivel félhivatalosan vagy titok- 
ban? És ahogyan várható volt, a katolikus, a szoci- 
alista és a konzervatív újságok igyekeztek őt ,le- 
leplezni". Brosúrák jelentek meg róla és pártjáról — 
ez akkoriban igen kedvelt, közvéleményt befolyá- 
soló műfaj volt, a nácik is éltek vele — és azok 
szerzői hetet-havat összehordtak a nácikról, de per- 
sze nemegyszer az igazat is megírták. 

És valahol a háttérben még mindig ott ketye- 
gett egy időzített bomba: Geli. 

Közben Hitler a fejére állt, csakhogy bebizo- 
nyítsa, mennyire más is ő, mint amilyennek addig 
feltételezték! Az erősen katolikus Bajorországban 
nem tűrhette, hogy a náci pártot mint valamiféle 
neo-pogány szerveződést mutassák be. Ezért olykor 
el kellett határolnia magát kedvenc eszmetársai (pl. 
Rosenberg) egyes műveitől vagy beszédeitől, állí- 
tásaitól. A médiák, különösen az ellenséges sajtó- 
termékek nemegyszer megírták róla, hogy Hitler 
nem más, mint ,a csőcselék elvtelen szítója"... 
Mindenképpen bizonyítani akarta, hogy nem csu- 
pán a marxizmus elleni könyörtelen küzdelemben 
lehet rá számítani, de képes megtartani a sokak 
által olyannyira értékesnek tartott magas morális 
színvonalat. 

Ilyen körülmények között valóban  , rázós" 
üggyé válhatott, ha a sajtó Geli nyomára bukkan. A 
hajtóvadászat valahol már talán tartott is, csak az 
érdekeltek még nem szereztek róla tudomást. De 
szinte a bőrükön kellett érezniök, hogy a veszély 
napról napra nagyobb. A főelvtársak bizony még 
többször elővették a témát. Hitlernek döntenie 
kellett. 

Hogy nem csupán politikai okokból , engedé- 
lyezte Geli távozását" (mert később így nevezte ezt 
a lépést), arra ismét csak gyanúink vannak. Erősen 
hisszük, mert hinnünk kell, hogy a szadista ,játé- 
kokból", már nagyon elege lehetett a lánynak. 


188 


Akkor volt huszonkét éves és kétséges, hogy megis- 
mert-e már másfajta szexualitást? Vagy azt hitte 
szegény, hogy eleve csak az a szerelem és csak az 
a szex, amit , Alf bácsi" mutatott be neki fülledt 
éjszakákon, és aminek kénytelen volt alávetni ma- 
gát? Akkor is, ha nem akarta, ha undorodott ezek- 
től a sajátos , praktikáktól"...? 

1930 ősze más szempontból is fontos esemé- 
nyeket hozott. Gelinek, mint már említettük, már 
fél évvel korábban olyan benyomása támadt, hogy 
Hitler életében van egy másik nő is, de kilétéről 
semmit sem tudott. Pedig nem kellett sokáig vár- 
nia, és megismerkedhetett... Eva Braunnal. 

Ami Evát illeti, vele majd később foglalko- 
zunk, de itt a két nő még ,fedi egymást" Hitler 
életében. Tény, hogy 1930 októberében Geli nagy 
cirkuszt csinált , Alf bácsinál", merthogy el akart 
menni az ünnepségre. Az Oktoberfest, Október-ün- 
nep akkor már százhúsz éve ismert volt. Két hé- 
tig hatalmas sátrakban osztogatták a sört, és egy 
gigantikus , búcsú" vagy vásár benyomását keltette 
— mi több, lényegében az is volt. Itt lehetett óriás- 
kerekezni, körhintázni, célba lőni és hasonlókat 
művelni. No és jókat enni-inni. 

Hitler ide nem ment el, de elengedte Gelit a 
barátaival (mármint Hitler barátaival) és azok fele- 
ségével vagy menyasszonyával. Így nagyobb társa- 
ság keringett a látványosságok között, amikor 

találkoztak Hoffmann fényképésszel. Valaki éppen 
megsúgta Gelinek, hogy az a , másik hölgy" nem 
más, mint Eva Braun. És éppen akkor , futottak 
össze véletlenül" a fotóssal, aki rögvest be is mu- 
tatta a társaságában lévő , unokahúgát": Eva Bra- 
unt... 

Geli nagyon dühös volt — emlékeznek az egy- 
kori szemtanúk. Akkor már tudta, hogy Hitler egy 
másik fiatal lánnyal jár operába, éttermekbe, mozi- 
ba, sőt az annyira kedvelt piknikekre is... Hitler 
ezt többek között azért is csinálhatta, mert megfo- 
gadta a pártbeli elvtársak szavát. , Hanyagolta" az 
unokahúgát, hogy majd hamarosan végleg el is ejt- 
se őt — de mivel a médiáknak is kellett mutatnia 
valamit, vagy valakit — hát inkább a sokkal 
problémamentesebb és legalább olyan csinos Eva 
Braunt mutogatta. Bár nem állítjuk, hogy ennek 
mindenképpen csak politikai oka lett volna. Hitler 
alighanem úgy érezte, szüksége van a szép fiatal 
nők társaságára, és amíg nincs felesége, addig ezt 
meg is teheti. Akkor is, ha már egy, a hatalom felé 
törő nagy politikai párt vezére! 

Máig nem tudni, valóban véletlen volt-e a ta- 
lálkozás, vagy nem? Lehet, Hitler szerveztette így, 
hogy Gelit kiüsse a nyeregből? Hogy a lány hara- 
gudjon meg és maga mondja föl szerelmi viszo- 
nyukat? Vagy Hoffmann tette ezt Hitler tudta 

nélkül — éppen azért, hogy Gelitől megszabadítsa 
, Vezérét"? 

Tény, hogy az emlékezők szerint amikor leül- 
tek egy sörsátorba, két különböző asztalt kellett 
lefoglalnia a hét-nyolc fős társaságnak, mert Geli 
láthatóan igen dühös volt Evára. Mivel Braun ak- 
kor prémmel szegett fekete nagykabátot viselt, Geli 
kijelentette, hogy az biztosan majomszőrből van. 
Ezért aztán azon az estén folyton csak úgy emlí- 
tette Evát, hogy , az a majom ott!" 

Külön dühíthette a lányt az is, hogy bár Hitler 
láthatóan egyre kevesebb időt töltött vele, régi el- 
véhez hűen most sem engedett neki nagyobb sza- 
badságot. És közben a Führer más lányokkal is 
flörtölt — igaz, ezek valóban csak flörtök voltak. 
Például sorra került a környezetében élő és általa 
kicsi korától ismert Henny Hoffmann is. Aki na- 
gyon divatosan öltözött és Baldur von Schirach 
szerint akkoriban München legszebb nője volt. 
Hitler gyakran ment ebédelni Hoffmannékhoz. Még 
mindig nem volt szüksége testőrökre. A ház előtt a 
Mercedes várta a sofőrrel, ő maga pedig fekete 
csizmáját csapkodta lovaglóostorával. Fekete bőr- 
kabátot is viselt, amikor eljött. Ebéd után leült a 
zongorához és Wagnert, majd Verdit játszott 

Egyszer a tizenhét éves Hennyt is rá akarta 
venni, hogy csókolja meg, amit a lány ellenzett. És 
elmondta az apjának is, mire akarta őt rávenni 

, Hitler úr". Az apja dühös lett és megtiltotta lá- 
nyának, hogy bárkinek említse ezt a kis epizódot. 
Mi már tudjuk, miért — Hoffmann attól tartott, 
hogy Hitler az ő lányát is , befogja" abba a sajátos 
hárembe, amelyről annyit suttogtak a párt vezetői 
között. Mindenki sejtette vagy érezte, hogy csúnya 
dolgok történhetnek Hitler lakásának falai között — 
de senki sem tudott semmi biztosat, és ez csak nö- 
velte nyugtalanságukat. Nagyon féltek, hogy egy- 
szer a sajtó leleplezi Hitlert és akkor ennek a párt 
és az ő politikai ambícióik isszák meg a levét! 

Hitler néha döbbenetes dolgokat művelt más 
téren is. Az egyik ilyen esetet meséljük most el, 
mert az szervesen kapcsolódik a Geli-történethez, 
ráadásul éppen 1930 őszére datálódik. A Führer, 
vagy mások számára egyszerűen , Herr Hitler" so- 
kat üldögélt egyes kedvenc müncheni kávézóiban. 
Például a Café Heck-ben, ahol szintén , örökre le- 
foglalt" asztala volt. Egyik kedves beszélgetőpart- 
nere, bizonyos Karl Anton Reichel mesélte később, 
hogy Hitler megmutatta neki azt a levelét, amit 
Gelinek írt. 

A dolog már önmagában is , meredek" és kissé 
értelmetlennek tűnik. Miért mutogatná valaki a 
szerelméhez írott leveleit egy másik férfinak? Ak- 
kor is, ha azt a barátjának tartja. Nevezett Reichel 
annyira azért nem lehetett fontos ember — bizo- 
nyítja, hogy az illető nevét a Hitler-életrajzokban 

nem találni még a teljesen jelentéktelen személyek 
és kapcsolatok listáján sem. 

De állítólag Hitler megmutatta neki azt a le- 
velet, mielőtt elküldte volna Obersalzbergbe, ahol 
akkor Geli tartózkodott. Nos, a levél állítólag tele 
volt romantikus fordulatokkal, de olyan szavakkal 
és kifejezésekkel is, amelyeket Reichel nem tudott 
másnak, mint , anatómiaiaknak" nevezni. Minden- 
képpen egy búcsúlevél benyomását keltette. Lehet, 
Hitler ezért mutatta meg neki? És nem csak neki? 
Talán többeknek is, akik mind tudtak a Gelivel 
fenntartott kapcsolatáról. A lányt előtte két éven át 
gyakran hozta el a Café Heck-be, így jól ismerték 
őt. Talán ilyen körülményes módon akarta tudatni a 
párt alvezéreivel is, hogy szakított a lánnyal, többé 
nem kell félniök egy esetleges botránytól? 

De ezzel nincs vége a sztorinak. A levélben 
ugyanis volt némi... hm... hogy is nevezzük... 
szóval , illusztráció" is. Ma már sokan tudják, hogy 
Hitler szeretett és tudott is rajzolni, hiszen festő- 
nek készült. De azt már kevesebben tudják, hogy 
pornográf rajzokat is készített. Ezek némelyike ma 
talán még ott lapulhat egy vagy több magángyűj- 
teményben — akár úgy is, hogy a tulajdonosok nem 
tudják, kit takarnak az , AH" betűk. 

Nos, abban a levélben Hitler egy reménytele- 
nül sajnálatra méltó állapotban lévő férfi... péniszt 
rajzolt a szöveg mellé! 

Ami kétségtelenül az övé volt, a saját állapotá- 
ra, impotenciájára utalt..! Ebből több következte- 
tést is levonhatunk. 

Az első: a Führer tudatában volt saját állapotá- 
nak, férfiúi tehetetlenségének. Nem szégyellte azt 
beismerni, legalább Geli előtt. Talán nem is tehe- 
tett mást, hiszen erről már nyilván , értesült" a lány 
is az együttléteik alkalmával. 

Másodszor: Hitlernek biztosan volt szexuális 
kapcsolata Gelivel. Ha nem így volna, sohasem 
küld neki ilyen levelet és ilyen rajzot. Vagyis annyi- 
ra jóban voltak már, hogy ezt is megengedhet- 
ték maguknak, egymásnak. 

Harmadszor: Hitler a jelek szerint még mindig 
nem fogta fel teljesen, milyen veszélyes lehet a 
közvélemény, a média szempontjából ez a kapcso- 
lat. Hatalmas hibát követett el azzal, hogy elküldte 
azt a levelet. Óriási baj lehetett volna belőle, ha a 
csalódott és megkeseredett lány azt kihasználja! 
Elég lett volna elvinnie valamelyik szerkesztőség- 
be, az pedig leközölte volna (no persze csak a szö- 
veges részét, hiszen 1930-ban egy ilyen rajzot 
semmiféle európai ország lapszerkesztője nem kö- 
zölt volna...) és kész a világraszóló botrány! 

Szakértő  szexológusok, akik foglalkoztak — 
persze utólag — Hitlerrel is, rámutatnak: az efféle 
krízisek nem ritkák az olyan emberek esetében, 
akik nagy stressznek vannak kitéve. Azokban az 

időszakokban, amikor nagyon sok minden történik 
körülöttük és azok az események roppant fontosak, 
döntőek a jövő szempontjából — akkor az amúgy is 
bizonytalan férfiasságuk egy időre gyakorlatilag 
, leáll", impotenciájuk totálissá válik. Ez eltart egy 
ideig, aztán később kezdenek , magukhoz térni", 
ismét udvarolnak, bátortalanul tapogatóznak és 
próbálkoznak. És valahogyan megy is nekik a do- 
log, egészen addig, míg ismét következik egy poli- 
tikailag döntő korszak. Ilyenkor ismét , lehervad- 
nak". 

A dráma már a végkifejletéhez közeledett. Bár 
talán egyik résztvevője sem sejtette, hogy ennyire 
szomorú lesz a vég. 

De addig azért még történt egy és más. 

6. 


Az utolsó napok és órák 


Hitler még mindig nem tudott dönteni. Igaz, 
elküldte azt a levelet, de végső soron nem vett bú- 
csút a lánytól. 

Mi több, ismét elvitte magával néhány nyilvá- 
nos fellépésére. Például amikor a lipcsei bíróság 
néhány náci-szimpatizáns katonatiszt ügyének tár- 
gyalására beidézte tanúnak. Ott is hatalmas beszé- 
det vágott le a tárgyalóteremben — hiszen az effé- 
lékre minden lehetséges alkalmat kihasznált. Az 
alvezérek mindent megtettek, hogy lehetőleg keve- 
sen fotózzák a Vezért éppen Geli társaságában. 
Szerencséjükre az újságírók akkor még nem tudták, 
kicsoda Geli. Azt hitték, egyike a lelkes híveknek, 
akikből volt elég ott is, a bíróság épülete körül és 
mindenhol, ahol Hitler megjelent. 

Ahányszor Hitlernek el kellett hagynia Münc- 
hent — ebben a Geli számára utolsó korszakban — 
annyiszor engedélyezte, hogy a lány elmehessen 

Obersalzbergbe az anyjához. Az is megesett, hogy 
a három nő — Angela asszony, Geli-Angela és 
Elfride, a kisebbik lány — átrándultak a határon az 
alig harminc kilométerre lévő Salzburgba és nagy 
bevásárlást rendeztek. Nem kétséges, hogy volt 
pénzük. Mindkét asszony Hitlerből élt — de míg 
Angela, a féltestvér valóban dolgozott is a 
Führernek és rendben tartotta a hegyi házat, addig 
Geli egészen másfajta szolgálataival érdemelte ki 
azt a pénzt, amit kapott. 

Mellesleg Hitler hol roppant bőkezű volt vele, 
hol meg nagyon fukar. Mások beszámolójából is- 
merjük egyik vitájukat, amely egy hegyi kirándulá- 
son zajlott le. Kint mászkáltak a hegyekben. Geli 
azzal a géppel fényképezte a társaságot, amelyet 
éppen , Alf bácsitól" kapott ajándékba. De közölte, 
hogy szeretne egy másikat, egy jobbat venni, meg 
is mondta, milyet. Hitler ehhez is értett — vagy 
csak úgy tett — és közölte, arra a gépre nem ad 
pénzt. — Összevesztek.  Geli haragosan ismételte, 
hogy van neki saját pénze, mire Hitler — mint egy 
veszekedő gyerek — rávágta, hogy akkor sem enge- 
délyezi azt a vásárlást. A lány durcásan hallgatott 
egész úton, a férfi pedig tettetett vidámsággal ment 
tovább és úgy csinált, mintha nem is látná, milyen 
szomorúságot okozott a lánynak. 

Ilyen körülmények között persze viszonyuk 
nyilván nem volt felhőtlen. 

Geli 1931 folyamán más elfoglaltságokat kere- 
sett és talált magának. Összebarátkozott Hitler 
egyik segédtisztjének menyasszonyával és együtt 
készültek az esküvőre. Ruhákat válogattak, lakást 
díszítettek, és ezzel is elment az idő. Mert valljuk 
be őszintén, Geli voltaképpen semmit sem csinált. 
Így számos szeszélyének oka lehetett éppenséggel 
az unalom is. Csak múltak a napjai, amikor egye- 
dül volt. Mindenképpen akart hát valamit, ami be- 
töltheti az idejét. Pótcselekvésekben élte ki magát. 

Jó lenne tudni, milyen gondolatok foglalkoz- 
tatták. Mennyiben volt még neki fontos a , bácsi", 
mint szerelmi partner? Vagy már csak a pénzére 
számított? Az sem zárható ki, hogy valamilyen ér- 
telemben megkönnyebbült, hogy nem kell vele len- 
nie éjszakánként. De a későbbi események fényé- 
ben az sem lenne furcsa, ha egyáltalán nem hiány- 
zott volna neki Hitler, és inkább más férfiakra vá- 
gyott...? 

A későbbi események megértéshez tudnunk 
kell, hogy Geli nem félt a fegyverektől, mi több, 
ismerte és használta azokat. 

Hitler lakásában több pisztoly is volt. A Führer 
félt az esetleges támadásoktól és  merénylőktől. 
Említettük már, hogy egy külön tizenkét fős oszta- 
got hozott létre a párt a húszas években, hogy Hit- 
lert őrizzék. Ez az őrizet kiterjedt a lakására is, de 
nem volt túlságosan látható. Mint már volt róla 

szó, a piknikekre például szinte teljesen testőr nél- 
kül járt, ha csak a mindenkori sofőrt nem számítjuk 
annak. 

Ám otthon tartott a merényletektől, és nem is 
ok nélkül. Számos fenyegető levelet kapott, az 
egyik farkaskutyáját ismeretlenek megmérgezték. 
1930 környékén már sehová sem mozdult ki testőr- 
ség nélkül. A lakásban tehát voltak fegyverek és 
Hitlernek ez némi önbizalmat és biztonságérzetet 
adott. Az íróasztala fiókjában tartott egy 6.35-ös 
kaliberű Walthert. Ő maga szólította fel Gelit: ha 
már itt él, tanuljon meg lőni. Hiszen , ebben a ház- 
ban a politika lakik, kedvesem". 

Mivel olykor Geli is félt, mindig tartott a keze 
ügyében egy pisztolyt. Mi több, elment Henny ba- 
rátnőjével, aki akkor mindössze tizenhét éves volt 
és mindketten megtanultak bánni a fegyverrel. Egy 
müncheni lőtéren rendszeresen lőttek és megta- 
nulták azt is, hogyan kell tisztítani, sőt szétszedni 
és összerakni a Walthert. Mindkét lánynak volt 
fegyverviselési engedélye is. Nemegyszer a reti- 
külben vittek is magukkal fegyvert és nagyon él- 
vezték, hogy ily módon képesek elhárítani minden 
támadást. 

De arról nem tudhatott a lány, hogy valami ké- 
szül ellene. 

Márpedig a történetünk itt kétfelé kell hogy 
ágazzon. Az egyik az öngyilkosság irányába 

kanyarodik, a másik egy gyilkosság összes lehetséges 
változatát veszi majd szemügyre. A történetek ter- 
mészetesen egy ponton — a halál tényénél — ismét 
egyesülnek. De mindkettő eléggé érdekes ahhoz, 
hogy egyik verziót se hagyjuk ki. Annál is inkább, 
mert jelenleg tulajdonképpen — idestova hetven 
évvel az események után! — még mindig nem lehet 
tudni teljes bizonyossággal, hogy mi is történt. 


Az első változat: öngyilkosság 


Az időpont: 1931. szeptember 19. szombat 
reggel. 

Angela Raubalt (Gelit) holtan találták Hitler 
lakásában, a saját szobájában. Ruhája csupa vér, 
amely a szívkörnyéki sebből folyt ki. A lány arccal 
a padlón feküdt, az orra is a padlót érintette. Az 
egyik keze még a díványon heverő pisztoly felé 
volt kinyújtva. 6.35-ös Walther volt. A golyó a 
szív környékén hatolt be és áthaladt a tüdőn, de a 
testében maradt. A háta bal oldalán, a csípője alatt 
találták meg a boncolás során. 

Az asztalon hevert egy levél, amelyet nem fe- 
jezett be. A címzett egy bécsi lakos volt — de nem 
derült ki eléggé egyértelműen, hogy nőnek vagy 
férfinak akarta-e Geli a levelet írni? Az egyik 

változat szerint egy zenetanárról volt szó, tehát mint- 
ha egy addig ismeretlen, de létező szeretőjének 
akart volna írni. A másik változat szerint egy ba- 
rátnője lett volna a címzett. Mindenesetre a rendőr- 
ségi jelentésben ,egy barátnő" szerepel, Schirach 
emlékezéseiben pedig — aki már akkor is közel állt 
hozzájuk, hiszen nem sokkal később feleségül vette 
Hoffmann fényképész lányát, Geli jó barátnőjét, 
Hennyt — az első változatot olvashatjuk. 

Érdemes megjegyeznünk két tényt a levéllel 
kapcsolatban. Az első: a hangulata teljesen normá- 
lis és nyugodt volt. Nem egy olyan ember utolsó 
írása, aki pár perc múlva öngyilkosságot akar elkö- 
vetni. Az írása sem zaklatott, hanem teljesen sze- 
líd, olyan, mint máskor. A másik: az a hely, ahol 
befejeződik, helyesebben megszakad a levél. Egy 
mondat közepén, az ,és" szócskánál (und). Vagyis 
az a mondat így kezdődött: , Amint Bécsben leszek 
— és remélem, hogy erre hamarosan sor kerül — el- 
megyünk együtt Semmeringbe, és..." 

Semmering üdülőhely Bécstől nem messze. 
Vajon kivel akart oda elmenni Geli? 

Még azok is, akik az öngyilkossághoz ragasz- 
kodnak, számtalan verziót mesélnek. Ezek közös 
jellemzője, hogy senki nem tud semmit, de min- 
denki hallott valamit. Általában több szájon ment 
át a sztori, mire eljutott hozzájuk, tele van nyil- 
vánvaló tévedésekkel és hibákkal (sokszor szerepel 

benne például Geli anyja, Angela, aki pedig azon a 
napon is a hegyi házban volt, 180 kilométerre 
Münchentől...), vagy a neveket írták el, vagy telje- 
sen valószínűtlenül hangzanak. 

Minket természetesen nagyon érdekel, mi is 
történhetett Geli halála előtt, vagyis mi okozhatta a 
lány halálát? Már ha öngyilkos lett. Ennek nagy és 
jelentős eseménynek kellett lennie. 

Geli akkor már egy ideje mindenképpen el 


akart menni Bécsbe — ezt sok szemtanú megerősí- 
tette, Hitler viszont nem engedte el. , Mi van Bécs- 
ben, amit itt ne lehetne kapni?" — kérdezte, arra 


célozva ezzel, hogy Gelinek nyilván csak egyetlen 
célja lehet: a bevásárlás. Vagyis az esztelen pénz- 
szórás, amiért nagyon dühös tudott lenni , Alf bá- 
csi". 

De az sincs kizárva, hogy Hitler akkor már tu- 
dott vagy sejtett valamit egy udvarlóról, aki kedves 
a lány szívének és akivel Geli pár napot vagy hetet 
szeretne tölteni az osztrák fővárosban. Állítólag 
előző napon, ebédnél történt. Mások szerint ez a 
szombati reggelinél esett meg. A lány halkan is- 
mételgette, hogy neki mindenképpen el kell mennie 
Bécsbe. Hitler pedig szokásos makacsságával el- 
lenkezett vele és folyton nemet mondott, akárhány- 
szor kérte is a lány. 

Hol voltak már azok az idők, amikor elég volt, 
ha Geli a nyakába ugrott és megcsókolta az arcát — 

és a Führer azonnal sutba vágta terveit és egyéb 
programjait, máris szólt a sofőrnek és hamarosan 
robogtak a Chiemsee felé vezető úton...! 

Geli azt mondta — hazudta? —, hogy Paula nén- 
jét akarja meglátogatni. Ez volt Hitler másik, 
meglehetősen elmebajos (családilag ő is sok gene- 
tikai terhet örökölt) féltestvére. Hitler egy másik 
verzió szerint erre azt kiabálta: 

— Azt hiszed, nem tudom, miért akarsz oda- 
menni? Hogy megint találkozz azzal a tetves zsi- 
dóval, aki énektanárnak adja ki magát? Erről van 
szó, ugye? Megint titokban találkozgatsz vele. El- 
felejtetted, hogy ezt megtiltottam? Mondd meg az 
igazat, miért akarsz Bécsbe menni? 

Akik ezt a beszélgetést hallani vélték — 
sokadkézből tudták meg, állítólag — azok szerint 
úgy fejeződött be, hogy Geli könnyekben tört ki és 
közölte: teherben van... 

Nos, a későbbi rendőrség és boncolási jegyző- 
könyv ezt aligha erősítette meg. Ugyanakkor hal- 
lottunk olyan állítólagos boncolási jegyzőkönyvről 
is, amely szerint a helyzet éppen az ellenkezője 
volt: Angela Raubal szűz volt... Ez éppen olyan 
valószínűtlenül hangzik, mint az előző változat. 

A személyzet egyik tagja akkor éppen a kony- 
hában mosogatott és a beszélgetés egyes részleteit 
hallotta. Az ismeretlen informátorok szerint több- 
ször elhangzott Geli szájából az is, hogy , agyonlövöm 

magamat", míg Hitler állítólag nyugtatgatta a 
lányt. De persze a politika nem állt meg miatta, 
már várták odalent a kocsinál, hogy ismét egy nagy 
németországi beszéd-körútra vigyék. Hát minden- 
képpen mennie kellett, ezért azt mondotta volna, (e 
verzió szerint), hogy Geli nyugodjon meg, majd ha 
visszajön, mindent megbeszélnek és találnak meg- 
oldást. Hitler állítólag még elnézést is kért a lány- 
tól, amiért most olyan ideges, de ez majd elmúlik 
és akkor beszélnek róla. Lehet persze, hogy csak a 
sima bécsi utazásról volt szó és szóba sem jött a 
terhesség. A fültanú vagy rosszul hallotta a dolgot, 
vagy ezt a részletet csak kitalálta — de az sem zár- 
ható ki, hogy a történetet később szájról szájra adó 
pletykások nagyították fel a , sztorit". 

Ennek ellenére évekkel később is ,élt" a ter- 
hesség-változat. Hat évvel az események után, te- 
hát 1937-ben az akkor Londonban élő régi barát, 
Hanfstaengl] azt mondta egy régi ismerősének — mi 
több, könyvében is leírta a következő mondatot —, 
hogy ,a legszorosabb család jól tudta, hogy Geli 
öngyilkosságának oka a terhessége volt. Teherben 
volt egy fiatal zsidó férfitől, aki Linzben rajztanár 
volt. Őt Geli még 1928-ban ismerte meg és felesé- 
gül akart menni hozzá." 

Mit gondoljunk Geliről abban az esetben, ha 
mindez igaz lenne? Hogy volt egy fiatal szerelme 
vagy szeretője a komor és rejtélyes nagybácsi 

mellett — vagy annak ellenére — még elképzelhető. 
Az is, hogy az osztrák fiatalember olykor átjött 
Münchenben és ott titokban találkoztak. Az sincs 
kizárva, hogy valahol szexuális életet éltek, innen 
eredne a terhesség — már ha azt elfogadjuk. A jelek 
szerint Gelinek valamikor 1931 nyarán kellett vol- 
na teherbe esnie, ha szeptember közepén már biz- 
tos volt a dologban. Viszont nem találtak később 
olyan müncheni, obersalzbergi vagy máshol prakti- 
záló nőgyógyászt, aki azt a terhességet megállapí- 
totta volna. 

No persze az is lehet, hogy hamis néven jelen- 
tették be Gelit a vizsgálatra, vagy az osztrák férfi 
mint hites feleségét mutatta be az orvosnak. 

De menjünk tovább. Maradva az öngyilkos- 
ság-verziónál, lássuk, voltaképpen hogyan találták 
meg a holttestet? És mi történt akkor? 

Egyet ne felejtsünk el: az egész pártvezérkar 
összeszaladt Hitler lakásában még azon a szombat 
reggelen! 

Vajon miért? Miért kellett mindnyájuknak ott 
lenniök, ha Geli valóban csak , simán" meglőtte 
magát? Mert tény, hogy 1931. szeptember 19-én 
szombaton reggel, nem sokkal az esemény után 
már ott volt Gregor Strasser, Rudolf Hess, Franz 
Schwarz, Baldur von Schirach és Max Amman. 
Vagyis azok, akik akkor éppen Münchenben vol- 
tak. A többi alvezér, mint Göbbels és Göring 

Berlinben voltak, Hitler pedig már régen úton Nürn- 
berg felé, ahol első beszédét kellett tartania. A 
, válságtanács" jó ideig töprengett, mit tegyen. A 
tényt nem lehetett elhallgatni, hiszen a személyzet 
már tudott mindent és ha később szivárog ki az 
igazság, akkor meg azért kerülhet bajba a párt és 
vezére. Szóval döntöttek, és értesítették a münche- 
ni Barna Ház (fasiszta székház, Hitler hivatala) 
sajtófelelősét: Hitler unokahúga öngyilkos lett. Ké- 
sőbb újra megvitatták a dolgot és ismét telefonál- 
tak a sajtónak, hogy mégsem öngyilkosságra, ha- 
nem , szerencsétlen balesetre" hivatkozzon — ámde 
már késő volt, az első változat ment ki a lapokhoz 
és a hírügynökségekhez. 

Minderről szintén Hanfstaengl később megje- 
lent könyvéből tudunk. A vezérkar megtudva, hogy 
most már az első változat lesz a , kötelező" és an- 
nak határain belül kell mozogniok, ismét tovább 
tanácskoztak a részletekről. Milyen okot találjanak 
ki, amely Gelit az öngyilkosságba hajszolta? Azt 
mégsem írhatták meg, amit tudtak , Alf bácsi" és a 
lány igazi viszonyáról. Arról is jobb volt 
hallgatniok, hogy Hitler végső soron rabként bánt a 
lánnyal és nem adott neki teljes szabadságot. 

Érdemes tudnunk, hogy ekkor még nem értesít 
tették a rendőrséget! 

A személyzet tehát tudta, hogy kihez fordul- 
jon, mielőtt bármi egyebet is lépett volna! Hitler 

távollétében a Barna Házat hívták és a főnököknek 
jelentették. A főnökök odagyűltek és képletesen 
szólva a padlón heverő halott mellett (a valóságban 
a kilencszobás lakás egy másik helyiségében) tár- 
gyaltak az ügyről. Végül úgy döntöttek, azt fogják 
hazudni: Geli énekesnői jövője miatt aggódott és 
úgy érezte, nem teljesülhet nagy álma, az éneklés. 
Arra is gondoltak, hogy a rendőrség nem értesülhet 
az ő előzetes tanácskozásukról. Ezért csak Schwarz 
maradt a lakásban, aki a városi önkormányzat ta- 
nácstagja volt — kellő tekintély Münchenben. Csak 
azután értesítették a rendőrséget. 

A helyi rendőrség két nyomozója, bizonyos 
Sauer és Forster urak érkeztek. Első dolguk volt 
feljegyezni a  Winter-házaspár vallomását. Annin 
(vagy Annie, sőt Anny, több változatban is írták a 
nevüket) és Georg Winteren, a két házvezetőn kí- 
vül az eset időpontjában a lakásban tartózkodott 
Maria Reichert és a bejáró konyhai cseléd, Anna 
Kirmair is. 

Winter szerint reggel 9 óra 30 körül a felesége 
azt mondta neki: Geli szobájának ajtaja zárva van 
és eltűnt a pisztoly, amelyet Hitler a szomszéd 
szobában egy polcon tartott. Winter többször be- 
kopogott, de nem kapott választ és zajt sem hallott. 
Tíz órakor már nekiesett a zárnak egy csavarhúzó- 
val. Az ajtó erőszakos kinyitásakor a másik három 
cseléd, vagyis a három nő is ott volt. Így együtt 

pillantották meg ,a halott Raubal kisasszonyt", aki 
agyonlőtte magát. Winter természetesen nem tudta 
megmondani az öngyilkosság okát. 

Minden kihallgatott fontosnak tartotta hang- 
súlyozni, hogy a szoba kulcsa belülről volt a zár- 
ban, ezért nem is tudták azt kinyitni. 

Hogy mikor állt be a halál, arról is különféle 
verziók keringtek. Sokáig mindenki azt hitte, hogy 
azon a napon reggel történt az öngyilkosság. De 
Maria Rechiert előző nap délután háromkor hallott 
valami zajt. Azt hitte, felfordult egy szék Geli szo- 
bájában. Neki sem volt fogalma róla, miért tette 
Geli azt, amit tett, de megjegyezte: , mostanában 
nagyon izgatott volt". 

Az előző napi esemény mellett , szavazott" 
Anni Winter is, aki előző nap, tehát péntek délután 
három óra körül látta utoljára Gelit. Aki izgatottan 
ment be Hitler úr szobájába, majd nem sokkal ké- 
sőbb visszaszaladt a saját szobájába. , Úgy vélem, 
akkor vette el a pisztolyt Hitler úr szobájából". 

A rendőrorvos, dr. Müller is azt állapította meg 
a holttest helyszíni vizsgálata után, hogy a halál 
előző nap este következhetett be. Okaként minden 
kétséget kizáróan öngyilkosságot jelölt meg. A 
golyó mellesleg nem találta el a szívet. 

A müncheni  Rendőrigazgatóság — szeptember 
28-án, tehát az eset után tíz nappal tett jelentést a 
bajor tartományi  belügyminisztériumnak és az 

esetet minden kétség nélkül tiszta öngyilkosságnak 
tartotta. Rendelkezésünkre áll a korabeli rendőri 
jelentés is, amely ezt tartalmazza. Így természete- 
sen engedélyezték a temetést is, tehát a boncolás 
sem talált olyan adatot, ami megváltoztatta volna 
ezt a (szak) véleményt. 

Bár a rendőrség az első és igen megnyugtató 
jelentést már 21-én, hétfőn kiadta, a sajtó persze 
felkapta az ügyet és , további nyomozásra" buzdí- 
totta a hatóságokat! Vagyis az újságírók talán tud- 
tak valamivel többet is, vagy csak a szokásos szen- 
zációhajhászás zajlott...? 

A  Münchener  Neueste Nachrichten hasábjain 
például valaki azt írta, hogy szeptember 18-án 
pénteken délután a lakásban élő személyzet ,,kiál- 
tást hallott, de nem jöttek rá, hogy az ugyanott lakó 
huszonhárom éves diáklány kiáltott". Geliről ter- 
mészetesen azonnal megírták, hogy Hitler unoka- 
húga, és azt, hogy kicsoda , Herr Hitler", nem is 
kellett bővebben magyarázniok. Münchenben min- 
den újságolvasó ember tudta ezt. 

Azt is írta még a lap, hogy a tett oka ismeret- 
len. De hozzátette, hogy , még", vagyis a reményt 
sugallta az olvasóknak: majd kiderítik az igazsá- 
got! De szóba került az a verzió is, hogy az öngyil- 
kosság oka egy ismeretlen fiatal , bécsi énekes" 
volt, mások szerint azért, mert most kellett volna 
fellépnie mint énekesnőnek, de nem érezte magát 

arra eléggé érettnek. Sőt azt is írták, hogy rettegett 
a közönségtől, ami a lámpaláznak egy igencsak 
erős fajtája kellett volna, hogy legyen. Ha igaz lett 
volna. 

A szocialisták által kiadott másik ottani napi- 
lap, a Münchener Post már eleve , Rejtélyes histó- 
ria! Hitler unokahúgának öngyilkossága!" címekkel 
hozta le a sztorit. Az események ismertetése köz- 
ben jelzi a szerző, hogy ,még mindig nem lehet 
tudni, mi volt oka tettének". De már írja, hogy a 
halál napján, vagyis pénteken, szeptember 18-án 
Hitler és Geli között vita zajlott le. Geli Bécsbe 
akart utazni, hogy ott eljegyezze magát, amit Hitler 
határozottan ellenzett. Ezt követően Hitler elhagyta 
lakását, a lányt pedig másnap holtan találták, kezé- 
ben Hitler pisztolyával. 

Ami érdekesebb. Az újság azt írta, Geli orrát 
betörve találták és testén is több más sérülési nyo- 
mot találtak a boncolás során. Nos, az orr törése 
lehetett annak eredménye, hogy a lövés után már 
haldokolva vagy holtan éppen az orrára esett — ha 
igazak az erről szóló beszámolók. 

De a szocialista napilap már arról is tudott, 
hogy mielőtt a rendőrséget értesítették volna, a párt 
vezetői titkos tanácskozást tartottak a lakásban! A 
személyzetből járt el valakinek a szája, vagy a ház 
más lakói voltak ilyen szemfülesek? 

Ugyanakkor a náci párt a maga orgánumaiban 
és ahogyan csak lehetett, más sajtótermékekben is 
— azt terjesztette, hogy Geli nem Hitler lakásában 
élt, hanem ugyanazon az emeleten egy másik, tel- 
jesen független lakásban —, ami nem volt igaz. 
Igyekeztek hát növelni a fizikai távolságot is Hitler 
és unokahúga között. Igaz, erre már csak posztu- 
musz került sor... 

Müller rendőrorvos, talán a sajtó piszkálódá- 
saira válaszul kiadott egy jelentést, ahol tagadta, 
hogy az orron vagy bárhol a testen egyéb sérülése- 
ket vagy annak nyomait lelték volna. Ellenben a 
természetes úton képződő, a halál után megjelenő 
hullafoltokról tesz említést, ami normális tünet, ha 
a halála beállta után fél- vagy egy nappal találnak 
meg valakit. 

Hamarosan persze Hitler is hazaért a hírre és 
még aznap délután nyilatkozott Sauer nyomozónak. 
A Führer természetesen azt a verziót adta elő, 
amelyben távollétében a párt vezetői megállapod- 
tak. Ő is mint énekesnőt említette Gelit. A vitáju- 
kat sem hallgatta el. Úgy mondta: Geli Bécsbe 
akart menni, de ő, a nagybátyja csak akkor lett 
volna hajlandó ezt engedélyezni, ha vele megy az 
édesanyja, Angela Raubal is. Ez viszont Geli tet- 
szését nem nyerte el. Ez idegesítette a lányt, de 
Hitler szerint nem úgy nézett ki, mint aki emiatt 
ilyen tragikus szándékot forgat a fejében. Például 

amikor Hitler péntek délután elutazott (vagyis szó 
sem volt szombat reggeli távozásról a pletykákkal 
ellentétben, igazolható, hogy Hitler már pénteken 
délután elhagyta Münchent!), egészen nyugodt kö- 
rülmények között búcsúztak el egymástól 

Hitler némi szándékossággal bejelentette: Geli 
egyszer részt vett egy spiritiszta szeánszon és utá- 
na kijelentette: biztosan nem természetes halállal 
fog meghalni. A fegyverekhez pedig könnyen hoz- 
záférhetett, mert tudta, hogy ő, Hitler hol tartja 
ezeket a lakásban. Hozzátette: nagyon fájlalja a 
lány halálát, mert ez volt az egyetlen rokona, aki- 
vel közelebbi kapcsolatot tartott. Ez az ő számára 
nagy szerencsétlenség — tette hozzá komor arccal. 

Vagyis megint kibújt belőle igazi természete. 
Neki fájt, az ő baja volt, vele történt a baj...! 

Érdekes, ez a fájdalom nem fogta őt el, amikor 
sajtókiigazítást kért. Ugyanis már aznap, amikor 
megjelent a fent idézett beszámoló a szocialista 
Münchener Post-ban, Hitler levelet írt a szerkesz- 
tőségnek. Rögvest a Sajtótörvény 11-es paragrafu- 
sára hivatkozva akarta cáfolni az ott közöltek egy 
részét... Tagadta, hogy megtiltotta volna Gelinek a 
bécsi utazást — amit pedig még szombaton elismert 
Sauer nyomozónak! 

Továbbá követelte, hogy ,a lap következő kia- 
dásában ugyanazon a helyen ugyanolyan betűtípus- 
sal közöljék az alábbiakat: nem igaz, hogy közte és 

Angelika (! nevű unokahúga között ,ismét volt 
egy nagy veszekedés", no és hogy ő soha nem elle- 
nezte unokahúga bécsi utazását, sem most, sem 
máskor. Ez is nyilvánvaló hazugság volt a Führer 
részéről. Úgy látszik, eldöntötte, hogy mindent le- 
tagad a sajtóban, ami rossz fényt vethet rá. Tagadta 
azt is, hogy unokahúga eljegyzés szándékával ment 
volna Bécsbe és azt is, hogy neki ez ellen bármi- 
lyen ellenvetése lett volna. (Ez logikai bukfenc, de 
a jelek szerint Hitler nem vette észre). Szerinte 
Geli azért akart Bécsbe menni, hogy szakemberek- 
kel vizsgáltassa meg a hangját és énektudását, mi- 
előtt a nagyközönség elé lépne. Azt is tagadta Hit- 
ler, hogy 1931. szeptember 18-án pénteken délután 
egy ,viharos veszekedés" után hagyta volna el la- 
kását. Szerinte ott és akkor semmiféle veszekedés 
nem történt. 

Négy nagy tagadását akkurátusan pontokba 
szedte, dátumozta, aláírta és elküldte a szerkesztő- 
ségbe. A jelek szerint elküldhette ezt más lapoknak 
is, mert azok is lehozták a következő napokban. 
Ehhez hasonló tagadást helyeztetett el a náci párt 
lapjában, a Völkischer Beobachter hasábjain is. 

Érdekes, hogy ily módon aztán elterjedt az 
énekesnői karrier velejéig hamis története, és azt a 
rendőrség is elfogadta. Senki nem nyomozott Geli 
után? Nem derült ki, hogy olykor elment az ének- 
órákra, olykor meg egyenesen kerülte az ,iskolát", 

no és hogy igen gyengécske volt a hangja és még 
ennél is gyengébb az énektudása? Ha így tanult 
volna tovább, öt év múlva sem jut el színpadra és 
nem hallja őt a közönség... Nem derült ki, hogy a 
személyzetnek miért azok a tagjai nyilatkoztak-val- 
lottak a rendőrségnek, akik nem is éltek a la- 
kásban? Viszont aki ott lakott, a siketecske Dachs 
asszonyt egy nyomozó sem kérdezte, főleg azért, 
mert amikor a rendőrség megérkezett, az asszonyt 
elküldték valahová. Nyilván nem véletlenül — vala- 
ki nem akarta, hogy vallomást tegyen. No és miért 
volt éppen azon az éjszakán egyedül a lakásban 
Geli és a siket öregasszony? 

Mert pénteken délután háromkor, miután Hitler 
elment, a lány még élt. Az öngyilkosságra valami- 
kor pénteken estefelé kerülhetett sor (a rendőror- 
vos szerint a holttest 17-18 órát feküdt az arcára 
borulva a padlón, amikor ő odaérkezett. Dr. 
Müllert pedig szombaton délelőtt tíz óra után hív- 
ták ki a prinzregentenstrassei lakásba. A halál tehát 
legkorábban pénteken délután hat és hét óra között 
következett be. 

Ha tovább firtatjuk az ügyet, fokozatosan eltá- 
volodunk az  öngyilkosság-verziótól és  veszélye- 
sebb vizekre evezünk. 

Miért nem lehetett akkor este a lakásban Maria 
Reichert, aki pedig ott szokott lenni olyankor? 
Vajon nem azért távolították el valami ürüggyel, 

hogy csak a siket asszony maradjon? Reichert nem 
láthatott valamit, Dachs asszony meg nem hallha- 
tott valamit... De mit? 

Igaz, Maria Reichert később makacsul állította, 
hogy péntek estefelé a lakásban volt. Igaz, ő késő 
estéről beszél, amikor ő maga már régen ágyban 
volt. Akkor hallott valami tompa dörrenést, kiál- 
tást, de nem kelt ki az ágyból. Ő is csak másnap 
reggel kezdett nyugtalankodni, amikor látta, hogy 
Geli ajtaja belülről zárva van és senki sem válaszol 
a kopogásra. Aztán azt mondta, hogy két pártbeli 
, elvtársnak" telefonált először, és azok — egyikük 
volt Schwarz — hívattak egy lakatost, aki kinyitotta 
a zárat... nos, ezzel tökéletesen aláásta az első, 
hivatalos és a rendőrségnek is előadott változatot, 
amely szerint a pincér-inas szerepét betöltő Georg 
Winter nyitotta ki a zárat. Sőt, volt egy olyan ver- 
zió is, miszerint elhívták Rudolf Hesst, ezt a közel 
két méteres erős férfit — Hitler későbbi helyettesét, 
aki aztán 1941-ben rejtélyes okból Angliába re- 
pült, majd a háború után negyven évig ült a végén 
már csak miatta fenntartott négyhatalmi berlini 
katonai börtönben, Spandauban — és az törte fel az 
ajtót... Hogy hányan törték fel Geli szobájának 
ajtaját! Már persze, ha komolyan vennénk minden 
pletykát. 

Anni Winter is összevissza beszélt akkor és 
évtizedekkel — később, — amikor a  Geli-ügyben 

nyomozó szerzők jártak nála. Gyakorlatilag mindenki- 
nek mást mondott a halál okáról, előzményeiről és 
Geli természetéről. Tudunk olyan vallomásáról is, 
amelyben nyilvánvalóan hazudott. 

De maga Hitler is össze-vissza beszélt! 

Természetesen később nagyon ritkán hozta elő 
az ügyet és egész környezete jól tudta, hogy Geli 
Raubalról jobb hallgatni. Ők soha nem merték vol- 
na szóba hozni. Olykor állítólag azt mondta — tud- 
juk, hogy Eva Braunnak is nem egyszer — miszerint 
Geli szerelmes volt belé és azért lett öngyilkos. 
Egyszer állítólag az is kicsúszott a száján, hogy 
, mindnyájan felelősek vagyunk a drága Geli halá- 
láért", amit sokféleképpen értelmezhetünk. Később 
— nem tudni, már az emlékezete mondta-e fel a 
szolgálatot? — egyszer úgy említette a lány halálát, 
hogy Geli egy kis törölközőn keresztül (hogy 
csökkentse a zajt) a saját szájába lőtt. És bár tud- 
juk, hogy barátnőjével együtt Geli szinte dédel- 
gette saját pisztolyát és szeretett lövészetre járni — 
Hitler egyszer később azt állította Fridelind Wag- 
nernek: Geli félt a tűzfegyverektől, mert egyszer 
egy jósnő közölte vele, hogy tűzfegyver által ve- 
szíti majd életét. 

A legtöbb Hitler-életrajzíró, köztük a leghíre- 
sebbek, mint Bullock, John Toland, W. Görlitz és 
mások is elfogadják Geli öngyilkosságának verzi- 
óját, igaz, mindegyik egy kicsit más okot lát 

mögötte. De az fel sem merült senkiben, hogy esetleg 
Hitler maga lett volna a tettes? 


A második változat: a gyilkosság 


Ha kicsit elemezzük Hitler és társai — talán ír- 
hattuk volna úgy is: bűntársai? — vallomásait az 
ügyről, akkor már nem vagyunk olyan biztosak az 
öngyilkosság-változat hitelességében. 

Az egyik alapvető kérdés az, hogy hol volt 
Hitler, amikor eldördült a lövés? 

Winterné asszony maga látta, amikor Hitler 
pénteken délután elhagyta a müncheni lakást, és 
akkor Geli még élt. Állítólag el is búcsúzott ,Alf 
bácsitól". A másik tanú Hoffmann, a barát és egy- 
ben , udvari" fényképész, aki azt állította: ő bizony 
szeptember 18-tól a következő hét szombatig, va- 
gyis szeptember 26-ig megszakítás nélkül együtt 
volt Hitlerrel. (Hoffmann később, a háború után, 
egy édes-bús romantikus, de szerinte igazmondó és 
reális történetet is írt a Geli-ügyről, amelynek az- 
tán nem sok köze volt az igazsághoz). 

A fotós változata szerint Hitler maga hívta őt a 
Nürnbergben, majd Hamburgban és az észak-német 
területeken zajló politikai körútjára. De maga is 
elismeri, hogy azért az a , megszakítás nélküli" 

együttlét mégsem volt ilyen egyértelmű. Hitler 
szeptember 18-án pénteken este eljött érte a lakásá- 
ra és felvette kocsijába. Nos, itt már sántít a dolog, 
hiszen a Führer joggal várhatta volna el, hogy ven- 
dége maga jelenjen meg kis bőröndjével vagy az ő 
lakásában, vagy a pártházban, ha onnan indult a 
Führer a kísérőivel együtt. Annál inkább, mert mi- 
után felvette a kocsiba Hoffmannt, mégis vissza- 
mentek a Hitler-lakásba. Hoffmann szerint azért, 
mert Hitlernek lelkiismeretfurdalása (!) volt, hogy 
vitázott Gelivel. Felszaladt hát a lakásba, hogy 
megkövesse és megvigasztalja. Hoffmann nyilván 
gondolt rá: ezt a momentumot később egyesek 
esetleg úgy értékelhetik, hogy ekkor ölte meg Hit- 
ler az immár veszélyessé vált kedvesét. Tehát úgy 
folytatta a történetet, hogy Hitler lejött ismét az 
utcára, de Geli is elkísérte, még suttogtak valamit a 
bejáratnál, aztán Hitler beült a kocsiba és elmen- 
tek. 

Ezzel úgy állította be a dolgot, hogy Hitler 
nem lehetett a gyilkos, hiszen ő tanúk előtt beszélt 
utoljára a lánnyal, aki elutazásuk után is élt még...! 
Winterné is beszélt erről a látogatásról, de lám, ő 
meg azt mondta, hogy Hoffmann és Hitler együtt 
jöttek fel a lakásba elbúcsúzni Gelitől. Így mindjárt 
meg is dől Hoffmann állítása, hiszen így nem lát- 
hatta Hitlert és a lányt odalent, az utcai kapunál 
búcsúzkodni. Ezek után Geli állítólag telefonált 

egy barátnőjének, akitől tudjuk, hogy teljesen ér- 
dektelen — dolgokról: ruhákról,  szabásmintákról, 
megnézett kirakatokról volt szó. Nos, egy nő ön- 
gyilkossága előtt ilyesmikről fecseg a barátnőjé- 
vel? 

Hoffmann azt is állítja, hogy Geli segített taka- 
rítani Hitler szobájában és a férfi egyik zakójának 
zsebében talált egy kék papírra írt levelet, amit el- 
olvasott és dühösen összetépett. Feltételezhetően 
egy szerelmes levél volt, amit egy másik nő írha- 
tott a Führernek. És aznap este fordította maga el- 
len a fegyvert — így a fotós. A levelet mellesleg 
állítólag Eva Braun írta. 

Az éjszakát Schreck, a sofőr, Hoffmann és 
természetesen Hitler egy nürnbergi szállodában 
töltötték. Reggel korán hagyták el a várost, így a 
hír nem érte őket utol. Hogy ki telefonálta meg ne- 
ki, arról is egymásnak ellentmondó vallomások 
születtek. Már az is furcsa, hogy ez végül is 
Hessnek sikerült, aki szintén ott volt szombaton 
reggel a lakásban a tanácskozók között, de valami 
okból azt mondták a személyzetnek: Hess úr ottlé- 
téről semmi szín alatt ne nyilatkozzanak a rendőr- 
ségnek. Állítólag 11 óra 45 perc körül sikerült vég- 
re Hitlert valahol megállítani. Ekkor egy szállodá- 
ba telefonáltak Hessék és az egy boyt küldött utá- 
nuk taxival, és a nyílt műúton kapták a hírt. Vissza- 
mentek hát a városba, a szállodába. Hess azt 

üzente, hogy Hitler lakásában várja a Führer mi- 
előbbi jelentkezését, mert rendkívül fontos hírt kell 
közölnie. 

Hoffmann szerint amikor Hitler megkapta a 
hírt, kijött a telefonfülkéből, a haja a szemébe ló- 
gott, ,a szeme szinte üveges volt" (ami erős túlzás 
lehetett, nem kétséges...) és úgy tűnt, őrjöng a fáj- 
dalomtól. Hess nem felelt a kérdésre, hogy él-e a 
lány, ezért aztán Hitler megparancsolta a sofőrnek, 
hogy menjen olyan gyorsan, ahogyan csak bír, 
irány München! És elindultak visszafelé, őrületes 
tempóban száguldott a Mercedes az úton. Olyannyi- 
ra, hogy délután Ingolstadt környékén egy 
rendőr fel is írta őket gyorshajtásért. Hoffmann 
aztán leírt egy ilyen mondatot: , Münchenbe vissza- 
érkezve tudtuk meg a szörnyű hírt: Geli már 
huszonnégy órája meghalt". Kérdem én: hogyan 
halhatott volna meg 24 órával korábban? A rendőr- 
ségi jelentésből tudjuk, hogy , Herr Hitler" fél négy 
tájban ért vissza Münchenbe, a lakására, és akkor 
tett vallomást a  rendőrnyomozóknak. Hoffmann 
pedig előző este látta a lányt. Estétől másnap dé- 
lután közepéig nem huszonnégy óra telik el. Ez is 
csak azt bizonyítja, hogy Hoffmann jóval később 
sem sokat adott a pontosságra. Ezért egyéb állítá- 
sait is kellő óvatossággal kell fogadnunk. 

Mert elképzelhető az is, hogy a fényképész el- 
szólta magát és Gelit bizony valaki már pénteken 


220 


délután három körül, vagy még korábban agyon- 
lőtte...? És talán a rendőrorvos sem tévedett, mert 
hiszen lehet, hogy a tettes vagy tettesek az üres 
lakásban rálőttek a lányra, de az később még órá- 
kon át élt, és csak estefelé halt meg? 

Gyanús most így utólag az a pálya is, amit a 
golyó leírt a lány testében. Megvizsgálta-e valaki, 
hogy egy öngyilkosjelölt lőhet így önmagára? És 
nincs adat, hogy megvizsgálták-e Geli bőrét, a 
fegyvert, stb. Vagyis voltak-e lőpornyomok a bő- 
rén, tehát milyen közelről adták le a végzetes lö- 
vést? No és az, aki sokat lőtt már fegyverrel, neki 
magának is volt, az miért nem fejbe lő? Miért koc- 
káztatja, hogy a sokkal bizonytalanabb szívlövést 
választja? 

Hát senki sem vette észre, hogy tökéletes az 
ellentmondás Hitlernek a nyomozók előtt tett val- 
lomása és a sajtóban követelésére közzétett hely- 
reigazítása között? A rendőrség arra sem figyelt 
fel, hogy az újság kiderítette: a fasiszta vezérek 
először hosszan tanácskoztak, aztán előbb a sajtó- 
titkárt értesítették, és csak utólag a rendőrséget? 
Még a legostobább detektív is sejtheti: azon a ta- 
nácskozáson döntötték el, ki mit mondjon az ügy- 
ről. Vagyis a cél az igazság valamilyen fokú eltit- 
kolása volt. Az is fura, hogy a rendőrség nem jött 
rá: becsapták, mert nem közölték velük mindazok 

teljes névsorát, akik a házban dolgoztak, sőt laktak 
(Dachs asszonyt teljesen kihagyták a névsorból). 

És vajon ki találta ki azt, hogy a holttestet kül- 
földön temessék el? Állítólag Angela, de erős a 
gyanú, hogy ezt is Hitler nyomására intézték így. 
Ugyanis ha később egy német hatóság vagy bíróság 
exhumáltatná a testet, ezt külföldön nem teheti 
meg... Mindenesetre a rendőrség már szerdán ki- 
adta a holttestet, öt nappal azelőtt, hogy elkészült 
volna a hivatalos jelentés az esetről! A rokonság 
persze villámgyorsan el is vitette Geli földi marad- 
ványait Bécsbe. 

No és Gürtner, a bajor igazságügy feje, Hitler 
régi barátja volt, már nem egy szolgálatot tett neki. 
Talán nem is véletlen, hogy 1933-tól kezdve a 
Führer első kormányában ő kapta meg az... 
igazságügyminiszteri tárcát. 

Nyomozzunk tovább! A pap, aki Bécsben a 
központi temetőben eltemette Gelit katolikus szer- 
tartás szerint, elvileg ezt nem tehette volna meg, ha 
a lány csakugyan öngyilkos lett volna. Ezen Leo 
Raubal, Geli öccse is fennakadt és meg is kérdezte 
őt a temetés után. A pap személyesen ismerte nem- 
csak Angelát — Leo anyját —, de magát Adolf Hitlert 
is. Ugyanis annakidején ő volt a pap, aki a férfiak 
menedékhelyére, a bécsi tömegszállásra járt be lel- 
ki vigaszt nyújtani. Most Leo kérdésére azt a 

különös választ adta, hogy neki más információi van- 
nak. 

Ha Hitler volt a gyilkos — mert ez is felmerült 
— akkor talán elégséges indok volt a terhesség. Már 
ha ez igaz. Ha Gelit egy zsidó férfi ejtette teherbe, 
ez a hír mindent megváltoztathatott Hitler tudatá- 
ban. Hiszen Geli már amúgy sem kellett neki, a 
lány is el akart szakadni tőle. Ott volt neki Eva 
Braun. Valóságos csapás lehetett neki ez a zsidó 
terhesség, és ettől elveszíthette a fejét, előkapta 
fegyverét és lelőtte a lányt. Vagy ami inkább illik a 
természetéhez, megszervezte Geli kivégzését. Egy 
alkalmas időpontban eltávolította a személyzetet és 
Hamburgba indulása előtt maga húzta meg a ra- 
vaszt...? 

De mint zsaroló — élete későbbi részében is 
gyakran zsarolt másokat — azt is mondhatta a lány- 
nak: ölje meg magát, mert ha nem, ő teszi ezt. 
Vagy hogy ha nem teszi meg, többé nem fogja 
anyagilag segíteni Geli anyját és húgát. Más élet- 
rajzírók szerint is elképzelhető, hogy Gelit rábírták 
az öngyilkosságra. Van, aki Heinrich Himmlert 
gyanúsítja, aki pénteken este eljöhetett a lakásba — 
ahol akkor már csak Geli és a siket Dachs asszony 
tartózkodott — és ő vette rá a tettre. (Hogy ő lett 
volna az elkövető, azt nem feltételezik). Rudolf 
Hess a háború után a börtönben azt mondta: Geli 

nem öngyilkos lett, hanem megölte... egy másik, 
Hitlerre féltékeny nő! 

Henny, a barátnő szerint Geli azért lett öngyil- 
kos, hogy fájdalmat okozzon Hitlernek, aki azt 
meg is érdemelte. Mi több, Geli eredetileg Hitlert 
is meg akarta ölni, de ehhez nem volt elég bátorsá- 
ga. Így hát önmagát ölte meg, mert már nem látott 
más kiutat ebből a szoros csapdából. 

Csak az a baj, hogy Geli nem volt öngyilkos 
típus. Ezt még azok is elismerik, akik amúgy kész- 
pénznek veszik az öngyilkossági verziót. 

Ezért számos barátja soha nem hitte el, hogy 
valóban öngyilkos lett volna. Senki sem gondolt 
például arra, hogy a levél, amelyet írt, nem volt 
pesszimista. Sőt, egyáltalán nem! Geli éppen arról 
írt, hogy elmegy Bécsbe. Nos, aki ilyen levelet ír, 
az egy ,és" szócskánál abbahagyja az írást, fogja a 
pisztolyt és lelövi saját magát..." Erre mondják 
manapság, hogy ,nem életszerű" — még ha éppen a 
halálról van is szó. 

Nem volt éppenséggel depressziós alkat. El- 
lenkezőleg, a halála előtt mindenki a jókedvét 
emelte ki, mint fő tulajdonságát. Sokan a halála 
után is így emlékeztek rá, így még kevésbé értet- 
ték, miért lett (volna) öngyilkos? 

Hogy a halála előtti napokban vagy órákban 
mégis rossz hangulatban volt, azt csak egyetlen 
tanú jelezte, ő is jóval később. Frau Schaub, (a 

férje Hitler környezetének tagja volt) színházban 
volt Gelivel és a lány nagyon szomorú volt egész 
este. De nem volt hajlandó elmondani bánatának 
okát. 

Mindent összevetve lehetséges, hogy valóban 
találkozni akart valakivel Bécsben és mivel Hitler 
nem engedte el, öngyilkos lett. De csakugyan hi- 
hető ennyi indok...? Ezért valaki eldobja magától 
az életet? 

Mindenesetre az említett Schaub emlékezései — 
meglehetősen zavarosan — azt sugallják, hogy a 
halálra egy nappal korábban került sor, és Hitler- 
nek is köze lehetett hozzá. A legjobb persze az 
lenne, ha valamiféle Hitler-emlékiratok kerülnének 
elő. De a Führernek nem volt szokása bármit is 
felírni. Másokra bízta az események jegyzetelését. 

A fenti beszámoló azért érdekes, mert senki — a 
szó szoros értelmében Hitler környezetéből senki 
sem említette soha sehol egyetlen szóval sem, hogy 
a halála előtti estét Geli színházban töltötte. Ennek 
a ténynek persze nincs érdemi jelentősége, mégis 
jelzi, hogy a környezet egyes tagjai mennyire más- 
ra, másképpen emlékeztek és mit tartottak fontos- 
nak. Így viszont — gyanítjuk — más, valóban fontos 
részletek is elkallódhattak. 

Hitler nem ment el a temetésre. Erre volt egy 
kényelmes, ráadásul valós ürügye: az osztrák ható- 
ságok nem engedték volna be az ország területére. 


225 


Ugyanis annakidején, amikor 1914-ben önként be- 
lépett a német hadseregbe, elveszítette osztrák ál- 
lampolgárságát. Amikor pedig 1923-ban puccsot 
szervezett Münchenben, Ausztria (már nem a csá- 
szári, hanem az új, a köztársasági) elrendelte a ti- 
lalmat, és emiatt Adolf Hitler legálisan sehol sem 
léphette át Ausztria határait. (1938 márciusában 
persze hadserege élén tette meg azt, és az osztrá- 
kok nagy többsége ujjongva üdvözölte őt. A tila- 
lomról már szó sem eshetett...) 

Mindenesetre a sok egymásnak ellentmondó 
vallomás teszi leginkább kétségessé az öngyilkos- 
sági változatot. No és az az apróság, hogy két 
rendőrségi . dokumentumon kívül (a müncheni 
rendőrség végleges jelentése 1931 szeptember 28-ról 
Angela Raubal öngyilkosságáról és az a másik, 
amelyben Hitler sofőrjét gyorshajtásért megbünte- 
tik, amikor a holttest felfedezése utáni órákban a 
Führer őrületes tempóban száguldott vissza Münc- 
henbe) minden egyéb papír, okmány, dokumentum 
eltűnt! 

Igen, azon a kettőn kívül semmi sem maradt. A 
jelek szerint Hitler 1933-as hatalomra jutása után a 
müncheni rendőrség is — mint minden rendőrségi 
szervezet és bármilyen egyéb intézmény — a nácik 
hatalmába került. Így ott azt tehettek, amit akartak. 
Feltehető, de nem bizonyítható, hogy valamelyik 
biztonsági — szervezet — tevékenykedett itt is. 

Himmler, az új biztonsági főember, vagy Müller, a 
Gestapo főnöke volt a tettes? Nem tudjuk. 

Az is elgondolkodtató, hogy akik ellenezték az 
öngyilkossági verziót, azok némelyike nem élt már 
sokáig. És haláluk ritkán volt természetes halál. 

Ilyen volt például Hitler esküdt ellensége, Fritz 
Gerlich, aki a harmincas évek elején egy meglepő- 
en jól prosperáló antifasiszta lapot adott ki. A , Der 
Gerade Weg" (- Egyenes Út) több mint egymillió 
olvasót vonzott és ebben Gerlich kíméletlenül le- 
számolt Hitler elveivel. Még nyílt levelet is írt neki 
1932-ben (!), ahol előre megjósolta, micsoda vi- 
lágégés lesz abból, ha a Führer kaparintja meg a 
hatalmat. Gyűjtötte maga köré Hitler ellenfeleit, 
kritizálóit. Geli halála után pedig hamarosan olyan 
anyagokat közölt, amelyekből több terhelő dologra 
derült fény. Az egyik szerint Hitler a lakásban tar- 
tózkodott, amikor eldördült a lövés, és a mást 
mondó tanúk mind hazudnak. Vagy az egyik rend- 
őrnyomozó véleményét, aki szerint egyáltalán nem 
öngyilkosságról, hanem gyilkosságról volt szó... 

De ezzel még nem volt vége. Gerlich közölte 
lapjában egy müncheni vendéglős vallomását, aki 
megesküdött, hogy szeptember 18-án pénteken este 
Hitler és Geli nála vacsoráztak és éjjel egy óráig 
ott voltak. Mi több, szokásával ellentétben Hitler 
egy kis sört is ivott... ne feledjük, a hivatalos 

vallomások szerint Hitler már pénteken délután Nürn- 
bergbe távozott...! 

De aztán Hitler hatalomra került, és hogy, 
hogy nem, de egy napon leégett a birodalmi parla- 
ment, a Reichstag épülete. Ami remek ürügyet 
adott az új diktátornak a rendkívüli állapot beve- 
zetésére. Így már semmilyen törvény nem állhatta 
útját, hogy bosszút álljon Gerlichen, akivel termé- 
szetesen nem csak a Geli-ügy miatt akadt leszá- 
molnivalója. Gerlichet 1933 márciusában letartóz- 
tatták és Dachauba vitték, ahol egy bő évvel ké- 
sőbb, 1934 júniusában kivégezték. Egy bizalmas 
emberét, aki szintén tudott a Geli-ügyben össze- 
szedett, és Hitlert terhelő bizonyítékokról, a náci 
titkösügynökök külföldre is követték és ott ölték 
meg. 
A Strasser-fivérek egyike úgy tudta, hogy Hit- 
lert a müncheni ügyész, Glaser a Geli-eset után 
meg is akarta vádolni azzal, hogy a Führer 
sajátkezűleg gyilkolta meg Angela Raubalt. De a 
már említett Gürtner, a bajor igazságügy főnöke 
ezt nem engedélyezte (és akit Hitler később 
igazságügyminiszterévé tett hálából). A Strasser-fi- 
vérek egyike, Gregor mindent összeszedett, ami 
Hitlerre nézve terhelő adat vagy bizonyíték volt 
Geli ügyében. Már csak azért is, mert a párton be- 
lül ő volt Hitler egyetlen igazi ellenfele, aki még 
1932 végén is sikerrel üthette volna ki a nyeregből 

a , Vezért". Az iratokat ügyvédjénél hagyta, akit 
azonban 1934-ben szintén legyilkoltak a , hosszú 
kések éjszakáján". Nyilvánvalóan feltörték a pán- 
célszekrényét és megsemmisítették a terhelő anya- 
gokat. 

Talán nem kell mondani, hogy az a vendéglős 
is odaveszett, aki Gerlich lapjában a terhelő vallo- 
mást tette Hitlerre. Őt is mint ,elhajlót" és a , fa- 
sizmus esküdt ellenségét" ölték meg. Ismeretes, 
hogy a meggyilkolandók listáját bizalmasan készí- 
tették elő Hitler szűkebb környezetében. A 
Führernek hát volt gondja rá, hogy mindazok felke- 
rüljenek a listákra, akikkel le akart számolni. 

Feltehető, hogy ez a változat az igazi. 
Hoffmann, a fényképész hazudott, amikor előadta 
az érzelmes történetet arról, hogy Hitler hogyan 
búcsúzott el a kapu alatt kedvesétől. Vagyis min- 
denáron azt a verziót akarta hihetővé tenni, hogy 
Geli még élt, amikor ők Hitlerrel pénteken késő 
délután, vagy majdnem estefelé elhagyták Münc- 
hent. 

Nincs kizárva tehát, hogy Nürnbergben nem is 
aludtak. Mert már túl későn indultak el München- 
ből! Lehet, hogy a dolog így játszódott le: Hitler 
valóban étteremben volt Gelivel. Hogy nagyon 
fontos lehetett a beszélgetésük, jelzi: mindössze 
ketten mentek, a szokásos kíséret nélkül. Geli ak- 
kor mondhatta el neki azt, hogy nem akar többé 

szexuálisan engedelmeskedni neki. Kérte Hitlert, 
, engedje el" őt. És mint utolsó érvet, felhozta vagy 
azt, hogy Bécsben vár rá valaki, akit máris vőle- 
gényének tekint. Ha talán még ez sem segített és 
Hitler továbbra is csak azt hajtogatta, hogy nein, 
nein! — akkor talán Geli bedobta utolsó érvét: te- 
herben van. Ez utóbbi talán nem volt igaz, de a 
kétségbeesett lány már nem is tudta, mit mondjon? 
Az is elképzelhető, hogy mindenáron meg akart 
szabadulni , Alf bácsi" káros befolyásától és ural- 
mától maga fölött. Ezért talán ő találta ki, és 
mondta is Hitlernek, hogy a férfi, aki őt teherbe 
ejtette, zsidó. 

Ismerte Hitler nézeteit és ha nem is foglalko- 
zott politikával, azért azzal nyilván tisztában volt, 
mit gondol Hitler a zsidókról. Éppen eleget ült a 
beszédeit hallgatva a gyűléseken, és a kávéházi 
nagy monológokból is egyértelműen kiderült, hogy 
Hitler a zsidókat tartja minden baj okozójának, 
olyan fajnak, amely csak bajt hozott az emberiség- 
re és különösen a német népre... 

Nem lehet hát véletlen, hogy végül gyilkosság 
történt. Hitler nem szokott alkoholt inni, erős fel- 
indulásban kellett legyen, hogy akár csak pár kor- 
tyot is leeresszen a torkán. Ez egyben azt is jelenti, 
hogy az erősebben hatott rá, mint másokra. Ráadá- 
sul ez az eset Geli távozási szándékával, a , vőle- 
gényével" és a terhességgel...! Összeomlani látszottak 

a  Gelivel kapcsolatos tervei. Mert bár már 
kezdett , átszokni" Eva Braunra, Geli mégiscsak az 
egyetlen kedvelt rokona volt. Ha megteszi, amit 
mondott — vagyis Bécsben férjhez megy egy zsidó- 
hoz — őt és eszméit örökre nevetségessé teszi. 
Azonfelül mi lesz a másik tervével? Hiszen azt 
akarta, hogy Gelit hamarosan férjhez adja valaki- 
hez, akiben megbízik. Ez nyilván valamelyik náci 
barátja lehetett csak. 

Sok baja volt mindkettőjüknek azon az éjsza- 
kán. A tanúvallomások szerint — amelyek csak 
Gerlich lapjában jelentek meg, vagy ott sem láttak 
napvilágot — szeptember 18-án pénteken éjfél után 
hagyták el a  Bratwurstglöckl vendéglőt.  Haza- 
mentek, ahol Hitler először azt mondhatta Gelinek: 
rendben van, mehet Bécsbe! 

Így míg a lány a késői időpont ellenére is 
örömmel nekifogott levelének, ahol dicsekedett a 
vőlegénynek, hogy megy ám Bécsbe! — Hitler a 
maga szobájában forrt a dühtől és elhatározta, hogy 
végez a lánnyal. Ezt a szégyent nem engedheti 
meg! Az akkor talán eszébe sem jutott, hogy a párt 
valamelyik mindenre kész fanatikusát kérje meg a 
tette elkövetésére. Félt, hogy ha tovább vár, a lány 
kifecsegi valakinek a nagy titkot, hiszen most 
olyan boldog lett az engedély miatt! 

Tennie kellett valamit. Most, azonnal. Fogta a 
pisztolyát és átment Geli szobájába. A lövés eldördült, 

de rajtuk kívül csak a siket Dachs asszony 
tartózkodott a lakásban. Senki sem hallott hát 
semmit. Miután végzett vele, kulcsra zárta az ajtót, 
de a kulcsot természetesen nem tudta a zárban 
hagyni belül. Aztán felhívta Hoffmannt és rávette, 
hogy most, az éjszaka kellős közepén induljanak el 
Hamburgba! 

A sofőr, Schreck bizalmasa volt. Hoffmann 
szintén. Talán valakit még megkért az alvezérek 
közül, és azzal találkozott is. Nekiadta Geli szo- 
bájának kulcsát és figyelmeztette, mi történt. Aztán 
a Mercedes nekieredt az éjszakának. Nürnbergbe 
már csak hajnalban jutottak el, talán nem is volt 
érdemes szállodába menniök. Ugyanis... Soha sen- 
ki nem ellenőrizte, melyik nürnbergi szállodában 
szállt meg Hitler és kísérete, és oda hány órakor 
érkeztek? 

Mindez csak a rendőrség hathatós segítségével 
történhetett így. Az alvezérek közül az, aki be volt 
avatva és alig várta a reggelt, már ott volt, amikor 
feltörték az ajtót. De a tanúknak lelkére kötötték, 
róla se szóljanak semmit. Lehet, hogy ez éppen 
Schwarz volt, akiről tudjuk, hogy megvárta a rend- 
őrség érkezését. Akkor még betehette a kulcsot a 
feltört ajtó zárjába belülről. Ezt senki sem vette 
észre, hiszen amikor benyomták az ajtót, már min- 
denki a földön heverő vérbefagyott holttesttel fog- 
lalkozott, nem az ajtóval. 

Mire gondolhatunk végül is? 

A változatok közül az öngyilkossági is hihető, 
de nem túlságosan. Túl sok jel mutat arra, hogy az 
öngyilkossággal , valami baj van", valami nem úgy 
történt — vagy úgy éppenséggel nem is történhetett 
meg —, ahogyan a hivatalos változat azt előadja. 

A gyilkossági változat már életszerűbb, bár az 
is zavaros. Ez főleg annak köszönhető, hogy Hitler 
hatalomra jutása után eltűntette a bizonyítékokat. 
De közvetett módon éppen az a tény, hogy eltün- 
tette őket — sugallja, hogy neki is vaj volt a fején. 
Aligha arról volt szó, hogy szégyellte unokahúga 
öngyilkosságát. Hiszen az már köztudott lett pár 
nappal az eset után, azt nem csinálhatta vissza. El- 
lenben ha mégis ügyködött, akkor valami mást 
akart elleplezni. 

És ez a , más" lehetett éppenséggel a gyilkos- 
ság is! 

A fent leírt verzió szerint ugyan Hitler maga 
volt a tettes, de ebben sem lehetünk biztosak. Azon 
a számára csúfosan végződött estén éppenséggel 
telefonálhatott is valamelyik pártbeli bizalmasának 
és az küldött egy névtelen bérgyilkost. Ne feledjük, 
a náci pártban már akkor is történtek rejtélyes 
gyilkosságok, mi több: még a hatalomra jutásukat 
követő években is öltek meg SS-tiszteket soha fel 
nem derített tettesek! (Minderről részletesebben 

olvashatnak Stefan Niemayer Az SS története című 
könyvében — a kiadó megj.) 

Az sincs kizárva, hogy Hitler csak áttételesen 
volt a tettes. Mi van, ha Geli még délután elvitte 
Hitler pisztolyát a szobájába, mert annyira el volt 
keseredve? De magától soha nem lett volna öngyil- 
kos? Az esti nagy beszélgetés után a pisztoly még 
ott volt nála, miközben ő boldogan írta levelét sze- 
retőjének. Ám Hitler észrevette, hogy eltűnt a 
pisztolya, bement érte Geli szobájába, ahol a fegy- 
ver miatt dulakodni kezdtek, az elsült — az ered- 
ményt már ismerjük. Tehát lehet, hogy Hitler nem 
akarta megölni a lányt, csak így , sikerült", véletle- 
nül. 

Vannak egyéb változatok is, de kevéssé hihe- 
tőek. Az, hogy Geli a fegyverrel csinált valamit és 
az elsült... De ez azért sem hihető, mert hiszen eh- 
hez hasonlókkal gyakorlatozott a lőtéren is. Tudta, 
hogyan kell velük bánni. 

Az is felmerülhet, hogy valaki Hitler tudta nél- 
kül belopózott a lakásba és megölte a lányt. Ez 
nyilván csak valamelyik pártbeli elvtársa, méghoz- 
zá főembere megbízásából cselekedhetett. Az alve- 
zérek nagyon veszélyesnek tartották a lányt. Talán 
már hallották is, hogy említette valakinek: Hitler 
milyen aberrált dolgokat követel tőle. Féltek hát a 
botránytól, amely a pártot is hátravetheti a követ- 
kező választásokon. Így mindnyájan a személyes 

karrierjüket is féltették egyben, hiszen közülük a 
legtöbben akkor már legkevesebb hét, legtöbben 
pedig tizenkét-tizenhárom éve arra a lapra tettek 
fel mindent. Küldtek tehát egy bérgyilkost, végez- 
zen a lánnyal. 

Annyira viszont nem lehettek hülyék, hogy ezt 
Hitler jelenlétében végezzék el. Tehát ez esetben 
igazak azok a verziók, amelyek szerint a Führer 
mit sem sejtve aludt a nürnbergi szállodában, ami- 
kor eldördült a végzetes lövés. 

Ennek a bérgyilkos-verziónak is van logikai 
hibája. A párt nevében kivégezhették ugyan Gelit —, 
de bárhol másutt, csak nem éppen Hitler lakásában! 
Minden lehetséges hely közül ez volt a legrosszabb, 
a legkevésbé alkalmas. Ha ők akartak volna 
végezni vele, kihasználták volna azt, amikor a há- 
zon kívül van. Elrabolni, kivinni egy városkörnyé- 
ki erdőbe és ott agyonlőni — játszi könnyedséggel 
megtehették volna. De azt is, hogy balesetet okoz- 
nak, mondjuk elütik egy autóval. Vagy kicsalják 
egy piknikre Hitler nélkül — lehetőleg jó alibit adva 
neki, mondjuk amikor Münchentől távol éppen be- 
szédet mond egy stadionnyi nép előtt! — és akkor 
végeznek Gelivel... 

A szerencsétlen véletlennek, a balesetnek is 
voltak hívei. Az egyik legismertebb maga Angela 
Raubal. Geli anyja, aki többször is kijelentette, 
hogy lánya véletlenül agyonlőtte magát. Szakemberek 

így utólag rekonstruálva a lövedéknek a testben 
megtett útját szintén azt állítják, hogy az csak na- 
gyon nyakatekert módon sülhetett el Geli kezében. 
Mi több, feltehetően a bal kezében, ami azért is 
furcsa, mert jobbkezes volt és mindig azzal sütötte 
el fegyverét a lövészeteken is. 

Mindenesetre nem szabad elfelejtenünk: lehet- 
séges, hogy Geli halála előtt volt egy veszekedés 
közte és , Alf bácsi" között, ami verekedésbe ment 
át. Akkor törhetett el a lány orra és kapta a kék 
foltokat az arcára — amelyeket aztán később a hul- 
lafoltok közé sorolhatott egy felületes (vagy szán- 
dékosan hanyag!) orvosi vizsgálat. Lehet,  Geli 
megírta barátjának, hogy mehet Bécsbe, de még a 
levél felénél sem járt, amikor valaki abbahagyatta 
vele az írást. Talán jött Hitler, hogy közölje: mégis 
meggondolta magát, és mégsem engedélyezi az 
utat. Lehet, ott akarta tartani a lányt pár napig, míg 
eldönti a sorsát? Vagy amíg megbeszéli a dolgot a 
főelvtársakkal? Vagy amíg találnak egy  bérgyil- 
kost, aki valahol a városban elteszi Gelit láb alól? 

De ott és akkor a szobában ismét vitába bo- 
nyolódtak, előkerült a pisztoly is, és... A fegyver 
talán Hitler kezében volt már, amikor ez az ember 
— imádta a teátrális gesztusokat! — ráfogta a lány- 
ra, hogy fenyegesse: 

— Ha nem engedelmeskedsz, megöllek! 

Vagy azt mondta fojtott haraggal: 

— Még egy szó, és lövök! 

Talán nem akarta komolyan, talán egyáltalán 
nem akarta. De ivott, és az ujja a ravaszon volt... 
Vagy Geli csinált egy hirtelen mozdulatot? Véde- 
kezni akart a lány, vagy támadni? Vagy nem vette 
komolyan a bácsit? És elsült a fegyver? 

Minden, ami ezután történt, már a dolgok logi- 
kájából következett. Az eset után Hitlernek el kel- 
lett távolodnia a helyszíntől. Mivel a véres halottat 
nem lehetett nyomok nélkül elszállítani, és féltek, 
hogy lebuknak, hát úgy beszélte meg egy vagy két 
bizalmasával, hogy ő most gyorsan eltűnik, azok 
pedig másnap megrendezett körülmények között 
, megtalálják az öngyilkost". A fegyvert úgy he- 
lyezték el, hogy minden jel szerint Geli lőtt volna 
önmagára. A többit tudjuk. 

De gondoljunk arra is, hogy a beavatottak 
tudtak egymásról is. És semmi sem kapcsolja job- 
ban össze az embereket, mint a közösen elkövetett 
bűn emléke, tudata, ténye. Senki sem léphetett ki a 
körből. No és mire Hitler, Göring, Göbbels, Hess, 
Himmler és a többiek feljutottak a csúcsra, ezer 
egyéb, Angela Raubal halálánál sokkal fontosabb 
és szörnyűbb bűnök elkövetése terhelte a lelküket. 

Végigmehetnénk könyvünk eddigi egyéb sze- 
replőinek névsorán és feltehetnénk a kérdést: akik 
sejtettek vagy tudtak valamit, miért hallgattak? Hát 
természetesen azért, mert vagy jelentős anyagi 

hasznot húztak a Hitlerrel és a nácikkal fenntartott 
barátságból, vagy egész karrierjük ezektől függött. 
Hoffmann, a fényképész sokat tudott, sőt mint lát- 
tuk, feltehetően , falazott" is Hitlernek. De remekül 
élt Hitlerből. Kizárólagos jogot kapott arra, hogy 
fotózhassa a Führert, és a képeket eladhassa. De 
úgy, hogy a bevétel felét át kellett engednie Hitler- 
nek... Így mindketten milliókat kerestek évente! 
Hoffmann voltaképpen egész életében abból élt, 
amit abban a körülbelül húsz évben, 1925-1945 
között keresett, a háború után pedig ismét milliókat 
keresett azzal, hogy egyedül neki volt egy Hitlerről 
szóló, mintegy másfél millió fotót tartalmazó 
gyűjteménye. 1957-ben 72 évesen jómódban halt 
meg. 

Tulajdonképpen azon sem lehet csodálkozni, 
hogy Geli anyja, Angela sem emelte fel szavát 
Hitler ellen sem lánya halála után, sem később. 

Mindentől függetlenül — akár Hitler volt a 
gyilkos, akár más, akár valóban öngyilkosság tör- 
tént — Hitler a következő napokban nagyon össze 
volt törve. Ezt minden szemtanú megerősíti. Állí- 
tólag három napig az öngyilkosság gondolatával is 
foglalkozott. Vajon csak Gelit sajnálta — vagy félt 
az eset következményeitől? Igaz, a bécsi temetés 
után egy nappal, szeptember 24-én megtartotta a 
múltkor elhalasztott beszédét Hamburgban. A tanúk 

szerint rosszul nézett ki és nagyon ideges volt, 
, de remek beszédet vágott le!" 

Hans Frank szerint — aki akkor mellette volt, 
később magas rangú főemberré vált a Birodalom- 
ban, aztán a háború után kivégezték a győztesek — 
még soha nem látta annyira összetörtnek Hitlert. 
Közel állt az idegösszeomláshoz, állította később. 
Rudolf Hess azt állította: Hitlert nem Geli halála 
törte össze, hanem azok a pletykák, melyek szerint 
ő lett volna tettes, vagyis Geli gyilkosa. Állítólag 
úgy megviselték a sajtóban megjelent cikkek, hogy 
vissza akart vonulni a politikától — ami azonban 
nem hangzik hihetően. 

Elterjedt a hír, hogy az osztrák hatóságok spe- 
ciális engedélyével Hitler a legnagyobb titokban 
szeptember 26-án szombaton Bécsben volt. A 
központi temetőben megnézte Geli sírját. De ez a 
lelkiállapota nem tartott soká, mert két héttel a te- 
metés után október elején már a legnagyobb len- 
dülettel és erővel vetette bele magát a politikai 
küzdelembe. 

Azt mindenki észrevette, hogy bizonyos szoká- 
sai megváltoztak Geli halála után. Például többé 
nem ült le a pianínó vagy a zongora mellé. Innen 
ered aztán az a tévhit, hogy botfüle volt, csak 
Wagnerért rajongott, de voltaképpen nem értett a 
zenéhez. Élete még hátralévő tizennégy évében 
már senki sem látta-hallotta őt zongorázni. 

Általában komorabb lett, a külsejére nem 
ügyelt annyira és soha nem beszélt Geliről. Többé 
nem járt el piknikekre sem. Az is döbbenetes volt — 
tudjuk Henny Hoffmann visszaemlékezéseiből —, 
hogy Geliről attól kezdve egyetlen szó sem esett a 
környezetéből. Mintha soha nem is létezett volna! 

Csak a szobája maradt érintetlen. Hitler meg- 
parancsolta, hogy mindent hagyjanak úgy. Ott he- 
vertek hát a kották, a hanglemezek, a könyvek, a 
parfümös üvegek a toalettasztalkán. A szekrények- 
ben ott lógtak a drága ruhák, amiket ,Alf bácsi" 
vásárolt a lánynak. 

Egyetlen személy: Anny Winter léphetett be 
ebbe a szentélybe. Ő is csak hetente egyszer, taka- 
rítás céljából. Különben a kulcsát Hitler magánál 
hordta. Később elkészíttette Geli mellszobrát egy 
ismert szobrásszal, aki persze így utólag már csak 
fényképekből dolgozhatott. Amikor Hitler Néme- 
tország kancellárja lett, ezt a mellszobrot a hivata- 
lába vitette. 

Ha  Hoffmannál fellelt egy régi fényképet, 
amelyen Geli is rajta volt, megcsókolta és szó nél- 
kül zsebre tette. Persze senki sem merte szóvá ten- 
ni a dolgot. Vajon csak játszott? Megjátszotta, 
mennyire szerette a lányt, hogy Geli milyen sokat 
jelentett neki? Vagy tényleg így érzett? Alighanem 
igaza lehet azoknak, akik szerint egyetlen egy nő: 
Geli volt képes emberi érzéseket ébreszteni ebben 

a fenevadban. Eva Braun később már csak halvány 
mása volt a szerelemnek. 

A festőt, aki egy remek portrét festett Geliről, 
hálából a legmagasabb művészeti tisztségre emelte, 
amit  megkaphatott a Harmadik Birodalomban: 
Adolf Ziegler ezért a képért cserébe a Német Mű- 
vészeti Akadémia elnöke lett. 

Ha csak ránézett egy Gelit ábrázoló fényképre 
vagy festményre, azonnal könnyek törtek ki a sze- 
méből. Meglehetősen furcsa látvány lehetett ez. És 
most utólag, ha belegondolunk az eseményekbe, 
nehéz elhinni az érzelem őszinteségét. Aki szívfáj- 
dalom nélkül ítélte halálra emberek tízmillióit és 
tevékenyen részt vett abban, hogy valóban ki is 
iktassák őket az élők sorából — csakugyan ennyire 
sajnált egy, csak egyetlen egy személyt? 

Mellesleg ő már csak ilyen volt. Amikor a há- 
ború alatt elpusztult kedvenc kutyája, három napig 
nem lehetett vele beszélni, még a frontokon zajló 
és sürgős intézkedést követő eseményekről sem. 
Vagyis Geli legalább annyit jelentett neki, mint 
kedvenc farkaskutyája...? 

Eva, és mások 


Mielőtt elhinnénk, hogy Hitler nagyon szenve- 
dett, nézzünk körül a környezetében. 1931 őszét 
írjuk. És bár egyesek még a nürnbergi perben is azt 
állították, hogy Hitler egész személyisége éppen 
Geli halála miatt lett olyan kegyetlenné, amilyen- 
nek később megismertük — ne vegyük készpénznek. 

Ugyanis már Gelivel egy időben , szeretett" 
más nőket, persze a maga módján. Felbukkantak 
ott nők, előtte, alatta és utána, és némely esetben 
azokkal több időt töltött, több energiát áldozott 
rájuk, mint Gelire annak utolsó évében. Így hát 
bizonyos értelemben komédiának kell neveznünk 
azokat a dolgokat, amelyeket Geli halála után mű- 
velt. 

Akkor is, ha elismerjük, hogy Gelinél közelebb 
soha senki nem került a szívéhez. 

De ott volt Magda Göbbels! 

Igaz, vele csak 1932-ben találkozott, de a Geli-ügy- 
nek még elég közel kellett lennie ahhoz, hogy 
ha tényleg szerette az unokahúgát, akkor fel se fi- 
gyeljen egy ilyen asszonyra. Mégis felfigyelt. 

Mert Magda Ouandt akkor asszony volt, mi 
több, elvált asszony. Egy iparmágnás felesége volt 
korábban, aztán a válás után megismerkedett a 
dongalábú, ördögien hipnotikus egyéniségű nyo- 
morék Mefisztóval, Göbbels-szel. Éppen a későbbi 
propagandaminiszter mutatta be az asszonyt Hit- 
lernek. 

Aki azonnal felfigyelt rá. Magda szőke volt, 
csinos, intelligens. Akkor harmincegy éves. Az 
apja mérnök, ám az anyja csak egy szolgálólány 
volt, de ez akkor már senkit sem zavart. Legkevés- 
bé magát az asszonyt, Magdát. 

Göbbels szeretője volt akkor, amikor erre a 
bemutatásra sor került. 

Hitler megkedvelte Magdát és többször kije- 
lentette: Gelire emlékezteti őt. Lehet, ez felhívás 
volt a táncra? Később a férfi már nem volt ilyen 
kétértelmű, sokkal egyenesebben haladt célja felé. 
Egyik közös  ismerősüknek (nem  Göbbelsnek) 
megjegyezte: 

— Ez a nő nagy szerepet játszhat az életemben, 
még akkor is, ha nem veszem feleségül... Kár, 
hogy nincs férjnél. 

Vagyis Hitler egyenesen arra utalt, hogy mos- 
tantól inkább férjezett nőkre fáj a foga. Talán hogy 
ne legyen velük egyéb baj, hogy ne akarjanak férj- 
hez menni hozzá? Magdával kapcsolatban még erre 
is kész lett volna. 

Ugyanis nem sokkal később már fondorlatos 
módon tudtára adta, hogy még a házasság is szóba 
jöhet... De Magda nemet mondott! 

A közvetítő náci úr egyszer négyszemközt 
megkérdezte Magdát, mit gondolna a Führerrel 
kötendő házasságról? Ebből Magda tudhatta már, 
hogy az ajánlat magától Hitlertől származik. Vol- 
taképpen nem mondott sem igent, sem nemet. Nem 
fogadta el az ajánlatot, de azt nem is utasította el. 
Schirach könyvéből tudjuk a részleteket. Magda 
így válaszolt: 

— Hitler nem alkalmas férjnek. Az ő felesége 
nagyon gyakran csak a bútorzat része lesz. Afféle 
szekrény, amely a keze ügyében áll majd. Egy mik- 
rofon, amin keresztül beszédet tart, vagy egy gra- 
mofon, amelyről lemezeket hallgat, persze ezeket 
kénye-kedve szerint fogja feltenni vagy levenni. 

Magdának viszont értésére adták, hogy ha kö- 
zelebbi kapcsolatba akar lépni Hitlerrel, feleségül 
kell mennie valakihez a náci elitben. Persze olyan 
valakire gondoltak, aki nem nehezítené meg neje 
kapcsolatát a Führerrel. A közvetítő — nyilván már 

erről is beszéltek a Führerrel — Göbbels nevét su- 
gallta. 

Magda Ouandt nem túl hosszú töprengés után 
elfogadta ezt az ajánlatot és feleségül ment 
Göbbelshez, igaz, ennek ára volt. Göbbels ugyanis 
csak azzal a feltétellel volt hajlandó őt feleségül 
venni, ha az asszony nem ellenzi majd az ő házas- 
ságtöréseit. Mint oly sok testi hibás embernek, neki 
is folyton bizonyíték kellett: képes hódítani, ennek 
ellenére is! 

De mivel a házasság célja úgysem ez volt, hát 
Magda beleegyezett a dologba. Sokak szerint sze- 
relmes volt Hitlerbe, de ez kevéssé valószínű. 
Tény, hogy a férjével együtt voltaképpen csak ők 
tartottak ki a Führer mellett szó szerint az utolsó 
pillanatig és csak akkor lettek öngyilkosok gyer- 
mekeikkel együtt, amikor Hitler teste már benzin- 
nel leöntve, lánggal lobogott a berlini Bunker ud- 
varán. 

De mindez még nem ad elegendő magyarázatot 
az egész ügyre. Volt-e kapcsolat Hitler és Magda 
között? Ha igen, akkor erről tudnia kellett 
Göbbelsnek, aki persze olyan hűséges szolga volt, 
hogy ennél többet is felajánlott, engedett, megtett 
volna a Führerért. Hiszen ő aztán nem különöseb- 
ben szerette feleségét. 

Magda és Göbbels eljegyzésére egy hotel 
dísztermében került sor, amelyre természetesen — 

igaz, megkésve — Hitler is eljött. Egy szemtanú 
szerint ekkor Hitler, Magda és Göbbels olyan bol- 
dognak látszottak, mintha mindhárman megnyerték 
volna a főnyereményt. 

És valószínűleg így is volt. Magda magasra 
jutott a nácik között, és mivel mindig szerette az 
erőszakos férfiakat, azokat, akik erővel veszik el 
azt, ami úgymond jár nekik — hát most egyszerre 
kettő közelébe is került. 

Nincs arra bizonyítékunk, hogy Hitler valaha is 
lefeküdt volna Magda  Göbbels-szel. De ez nem 
jelent semmit. Biztosan elég volt egyet intenie, ha 
úgy kívánja, és Magda örömmel teljesíti a kérést. 
Lehet viszont, hogy Hitlernek már ez a tudat is 
elégnek bizonyult: bármikor megteheti, ha akarja. 

De nem tette meg... 

Magda végig kielégületlen maradt, amire szá- 
mos jelből lehet következtetni. Sokat elérhetett 
volna, de nem , hajtott". Anyanyelvi szinten beszélt 
franciául és eléggé jól angolul is (házassága előtt 
hosszabb ideig volt az USA-ban is, és ott az ameri- 
kai elnök egyik közeli rokona éveken át udvarolt 
neki) — tehát sokra vihette volna a náci párt külföl- 
diekkel foglalkozó központjaiban vagy az odafelé 
irányuló propaganda területén. 

A házasság azonban létrejön  Göbbels-szel, 
pontosan 1931. december 19-én. Éppen három hó- 
nappal Geli halála után... És Hitler ott van a fogadáson, 

mosolyog és szemlátomást jókedvű. Még a 
felkínált ünnepi pezsgőbe is belenyal, igaz, valójá- 
ban nem iszik belőle. Magda pedig nagyon is tu- 
datos ebben a házasságban. Kitart férje mellett ak- 
kor is, amikor az egy cseh színésznővel folytat vi- 
haros és több évig tartó szerelmi viszonyt. Kitart, 
mert voltaképpen — születendő hat gyermekük elle- 
nére sem! — ő Hitler mellett van. Göbbels csak egy 
kolonc, egy szükséges rossz. Az asszony olykor 
még azt is megteszi, hogy veszekedik férjével va- 
lamelyik soron következő szerető miatt. Így hatá- 
sosabb a dolog és persze életszerűbb. De végül 
mindent eltűr. Azt is, ha Lida Barova színésznőt 
férje , második feleségének" nevezi (akár egy isz- 
lámhitű...) és bevezeti a házába is. Ahol Magdának 
jó képet kell vágnia a dologhoz. 

De mindez nem jelent neki semmit! Hiszen ő 
Hitler miatt van ott, ahol van. És bár lehet, hogy ez 
még mindig nem igazi szerelem, csak bámulat és 
mérhetetlen vonzódás — azért létezik a dolog. Nem 
lehet véletlen, hogy Magdát egyik életrajzírója ,,az 
ördög segédjének" nevezte már könyve címében is, 
és bizonyítja, hogy az asszony már házassága előtt 
is Hitlert tartotta az igazi célpontnak. Azt mondta: 
,Ha Hitler csakugyan hatalomra jut, akkor én le- 
szek Németország első asszonya!" 

És később voltak ennek jelei. Nemegyszer 
ugyanis Magda kísérte el Hitler kancellárt diplomáciai 

fogadásokra — és — más állami eseményekre, 
mint , asszonya". Igaz, senki sem merte használni 
azt a szót, hogy , felesége", és nem ejtették ki vele 
kapcsolatban azt, hogy , Frau Hitler", Hitlerné len- 
ne. Ez a sajátos és soha nem hivatalos cím később 
olykor Eva Braunhoz ragadt. Akire Magda félté- 
keny is volt, meg nem is. Sokszor egyáltalán nem 
tartotta ellenfélnek, vetélytársnak. Annyira biztos 
volt abban (és többször mondta is), hogy a Führer 
és közötte valamilyen titkos, rejtélyes vonzalom 
létezik, amit senki és semmi nem szakíthat el. 
Közelségük nem puszta szavakon alapult. A 
Göbbels-család lakása — ahol akkoriban Magda 
szinte szüntelenül terhes volt, éppen szült vagy 
elvetélt, mert ez is gyakorta megesett vele — Hitler 
főhadiszállása lett. Az 1932-es év elejétől 1933 
tavaszáig, vagyis míg Hitler elérte célját és Né- 
metország vezetőjévé választották (mert igenis 
demokratikus úton jutott a hatalom csúcsára, a náci 
párt választási győzelmeit pedig nagyrészt éppen 
Göbbels propagandájának köszönhette!) — Hitler a 
legtöbb időt már nem Münchenben, hanem Berlin- 
ben, ott is Göbbelsék Berlin westend-i nagyméretű, 
roppant előkelő benyomást keltő házában töltötte. 
Ide jártak tanácskozni a főelvtársak és mindig kellő 
vendégszeretettel találkoztak Magda részéről. En- 
ni-inni kaptak az urak, és Magda egy irodát is be- 
rendeztetett, ahol titkárnők álltak rendelkezésükre. 

Hitler voltaképpen innen irányította a hatalomra 
jutása előtti utolsó simításokat. Amelyek oly fonto- 
sak és végső soron tragikusak voltak Németország 
számára. 

Magda odaadó segítséget jelentett a náciknak 
és főleg Hitlernek. Nyilvánvalóan nem az eszme 
lelkesítette — bár egyetértett vele — hanem, és főleg 
Hitler személye körül forogtak Magda gondolatai. 

Hogy ilyen közel kerülhetett a Führerhez, ab- 
ban persze néha a véletlenek is segítették. Akkori- 
ban egy merényletet is próbáltak elkövetni Hitler 
ellen, méghozzá mérgezés útján. Nem sikerült, de 
Hitler attól kezdve a legjobb szállodák konyhájá- 
ban sem bízott — csak Magdánál volt hajlandó ebé- 
delni. Ez csaknem két évig tartott, és Magda alapo- 
san kihasználta a lehetőséget, hogy szinte nap mint 
nap találkozhat a szívének oly kedves férfival. 

Ennek ellenére nincsenek bizonyítékaink, hogy 
lett volna valami igazán közeli viszonyuk. Bár 
Hitlernek — ha emlékszünk rá — nem lett volna el- 
lenére a dolog, amikor először pillantotta meg az 
asszonyt. Az viszont biztos, hogy ha egy , német 
anyát" kellett a közönségnek bemutatni, Hitler elő- 
szeretettel , rántotta elő" Magdát. Feleség volt és 
sokgyermekes anya, aki otthon várta férjét, de ha 
kell, fellép az anyák kongresszusán (1933) és ott 
majdnem olyan lelkesítő beszédet tud mondani, 
mint maga Hitler. Mert hát ez is Magda volt! 

Igaz, akadt itt vetélytársa Göring felesége, 
Emmy személyében, de őt nem vette komolyan. 
Magda a maga útján haladt. 

Az kétségtelen, hogy akkoriban egyetlen nőnek 
sem volt akkora hatása Hitlerre, mint éppen Mag- 
dának. Elég, ha megemlítjük: amikor 1933 január- 
jában — Hitler számára minden nap, minden óra 
hozhatott politikai meglepetéseket, egyik találko- 
zót a másik után tartotta befolyásos személyekkel, 
politikusokkal! — arra is volt ideje, hogy egy veté- 
lés miatt éppen kórházba került Magdát megláto- 
gassa. Valamilyen módon tehát csakugyan műkö- 
dött köztük az a vonzalom. Magda a maga módján 
csodálta és , szerette" Hitlert, az pedig vonzódott 
az asszonyhoz. Ha akarja, Göbbels egyetlen perc 
alatt félreáll, hiszen ő nem lehetett vetélytársa a 
Führernek — nem is akart az lenni. Különben is 
annyi nője volt, amennyit akart, tehát Hitlernek 
elég lett volna egyet intenie és akár törvényesen is 
szabad utat kap Magda felé. Akár feleségül is ve- 
hette volna. 

Vajon azért nem tette, mert még mindig tar- 
totta magát régi elvéhez: csak egyedül és magá- 
nyosan vívhatja meg harcát (,Mein Kampf...") a 
németség feletti uralom és vezetés megszerzéséért? 
Vagy Eva Braun ekkor már jelentett neki valamit? 
Egyik sem biztos érv. 

Magda Göbbels mindig két férfi asszonyának 
vallotta magát. Bizalmas barátnői előtt olykor 
megnyilatkozott e tárgyban és ebből az derült ki, 
hogy Göbbels és Hitler egyaránt vonzották. Mind- 
ketten használták az erőszakot, elképesztően alja- 
sak és romlottak voltak — ezt a nagy dámát pedig 
semmi sem tudta annyira felizgatni, mint éppen az 
efféle férfiak. Ezek jelentették a végzetét. Göbbels 
felesége volt, de Hitler asszonyának hitte és val- 
lotta magát. Ő volt az egyetlen, aki nyilvánosan is 
kacérkodhatott a Führerrel és az semmiképpen sem 
torolta ezt meg, sőt kedvelte. Bár olykor köztük 
sem volt minden rendben, a későbbi években egyre 
idegesebb és munkával agyonterhelt Hitler néha 
nem is akarta őt látni. Nem segített kapcsolatuknak 
Eva Braun később már-már tartós jelenléte sem — 
de a végén mindig kibékültek és Magda nem akarta 
elhagyni a Führert. 

Mint tudjuk, nem is hagyta el soha. 

Henny, a néhai Geli jó barátnője, Hoffmann 
fényképész lánya — említettük volt — az egyik fa- 
siszta — nagysághoz, Hitler számos  alvezérének 
egyikéhez, Baldur von Shirach-hoz ment feleségül. 
Mint ilyen aztán a náci korszakban végig az élen 
volt és sok mindent látott, hallott. A háború után 
megírta azt is, mi történt abban az órában, amikor 
Magda és Hitler első ízben pillantották meg egy- 
mást és beszédbe is elegyedtek. Ezt szándékosan 

most illesztem bele a történetbe, hogy az olvasó 
megértse, milyen nagy hatást gyakoroltak egymás- 
ra. Henny volt az első, aki Magda távozása után ott 
volt Hitler közelében. És a férfi megnyílt a fiatal 
hölgy előtt, akit szinte születésétől ismert, akit 
egykoron a térdén lovagoltatott: 

— Több ez annál, mint ami kölcsönösen egy- 
máshoz köti az embereket... Gelivel való szeretet- 
teljes barátságom idejéről ismerem ezt az érzést, de 
azóta sem éltem át. Halála óta várok erre, bár meg 
voltam győződve arról, hogy vele együtt örökre 
elvesztettem. Ma teljesen váratlanul ismét feltá- 
madt bennem... 

Lám csak, milyen költői is tudott lenni az a 
ferdelelkű tömeggyilkos! Mert mielőtt meghatód- 
nánk és azt mondanánk, , ugyebár a diktátor is em- 
ber, szeret és szenved", ne vessük el a sulykot. Ne 
menjünk túl messzire Hitlerrel kapcsolatban. Nem 
tudott szenvedni és erős a gyanúnk, hogy szeretni 
sem tudott. Csak azt hitte. 

Nem csoda, hogy aztán amikor a közvetítő azt 
sugallta Magdának: menjen feleségül Göbbelshez, 
így együtt dolgozhat Hitlerrel és közel kerül a 
Führerhez — mi több, maga Hitler akarja ezt így! —, 
akkor az asszony csak annyit válaszolt: 

— Hitler úrért mindent hajlandó lennék meg- 
tenni. 

És így lőn. Nem volt olyan kérése a Führernek, 
amit Magda ne teljesített volna. De az az igazi 
nagy dolog a jelek szerint nem következett be, bár 
néhányszor nagyon közel kerültek hozzá. Nem le- 
het véletlen, hogy Henny jóval a háború után vissza- 
emlékezve így foglalta össze Magda érzelmeit 
és helyzetét: 

,Azt hiszem, Magda beleszeretett Hitlerbe, aki 
osztozott sorsában. Ahogy egyre kevésbé kötődött 
Göbbelshez, úgy került mind közelebb Hitlerhez. 
Voltaképpen mindketten magányosak és boldogta- 
lanok voltak." 

Ne feledjük, hogy Magda valódi náci volt. El- 
vileg ugyan nem érdekelte a politika. De elég elol- 
vasni azt a levelet, amit első házasságából szárma- 
zó Harald fiának írt az utolsó napon a berlini bun- 
kerből. Ahol megindokolja, miért lesz öngyilkos a 
gyerekeivel együtt. Amit ott ömleng Hitlerről, az 
mind semmi ahhoz az elvakultsághoz képest, 
amellyel a náci rendszert dicsőíti. , Az ezután kö- 
vetkező világ nem érdemli meg, hogy benne él- 
jünk..." Micsoda beképzeltség és politikai, emberi 
elvakultság kellett ahhoz, hogy egy nő ilyen soro- 
kat vessen papírra! 

Mindez azonban nem jelentette azt, hogy Mag- 
dának ne lettek volna szeretői! Hitler sokat tett 
azért, hogy összebékítse a házasokat. Amikor a 
Barova-ügy már veszedelmes méreteket öltött, 

Hitler egyszerűen ráparancsolt barátjára, miniszte- 
rére és szolgájára, hogy , dobja" a nőt. És Göbbels 
amit soha nem tett meg Magdáért, azt megtette a 
Führer egyetlen szavára. 

Ám amikor Magda is szerzett magának egy 
szeretőt — nyilván azért, hogy bosszúból sokkolja 
férjét — Hitler megint közbelépett, ezúttal Göbbels 
javára. Most Magdát tiltotta el Karl Hanke alsó-szi- 
léziai — körzetvezető  bajtárstól, akivel túlontúl 
összemelegedett. 

Ideje rátérni Eva Braunra. 

Csak emlékeztetőül: Evát Hitler Hoffmann 
fényképész műtermében ismerte meg még 1929-ben. 
Ily módon tehát időben a két hölgy — Geli és 
Eva — , összeértek" és Hitler életében sajátos mó- 
don ,egymásra rétegeződtek". Nem kétséges azon- 
ban, hogy 1930-ig Geli volt a fontosabb. És miután 
1931-ben a lány oly tragikusan meghalt, Hitler már 
több időt tudott szentelni a nőknek és persze 
Evának is. 

Ugyanakkor — három hónappal Geli halála után 
— felbukkant életében Magda is, akiből hamarosan 
Göbbelsné lett. 

Eva Braun tulajdonképpen egy üresfejű lány 
volt. Őt voltaképpen csak a ruhák, a csillogás, az 
ékszerek és bizonyos mértékig a fényképek érde- 
kelték.  Reklámfotókat készített vele Hoffmann, 
mint ezer más lánnyal azokban az években. 

München a divat egyik központja volt, ahol a rettenete- 
sen rossz átlag-életszínvonal ellenére a felső tíz- 
ezer öltözködött. 

Eva Braun 1929 és 1936 között, majdnem hét 
teljes évig dolgozott Hoffmannál. Először ugyan 
csak fényképész-tanoncként került oda, de mivel 
nem nézett ki rosszul, és tanulóként amúgy sem 
sok hasznát vették, hát eladóként alkalmazták a 
boltban. Később laboránsmunkákat is végzett és az 
előhívóban, a sötétkamra mélyén töltötte napjait. 
Persze ez sem tartott sokáig. Henriette, vagyis 
Henny Hoffmann — aki Geli jó barátnője is volt, 
később pedig Magdával is jóban lett — végső soron 
jó kapcsolatokat ápolt Evával is, így előállt az a 
furcsa helyzet, hogy Henny volt az egyetlen nő a 
Führer környezetében, aki személyesen, közelről és 
jól ismerte annak minden jelentősebb , asszonyát". 

Eva tizenhét évesen került a boltba, Henny ek- 
kor két évvel volt nála fiatalabb. Nem csoda, ha 
összebarátkoztak és sokat jártak együtt. De mire 
Gelivel megismerkedett volna Eva, már bizonyos 
értelemben késő volt. (Emlékszünk a müncheni 
Oktoberfest ünnepségre, ahol találkoztak...) Egyi- 
kük rúdja kifelé állt a kapcsolatból, a másik pedig 
még nem is sejtette, mennyire meghatározó lesz 
számára Adolf Hitler. Aki nemcsak az életét tölti 
majd be, de a halálát is neki köszönheti. 

Eva egész addigi életútjában tehát az első ti- 
zenhét évben nincs semmi rendkívüli, rejtélyes 
vagy szokatlan. Teljesen szokványos életet élt, ha- 
sonlóan sok millió német vagy európai fiatal lány- 
hoz, akik a század kezdete és a világháború között 
születtek. Apja egy ipariskolai tanár volt. Friedrich 
Wilhelm Otto Braun enyhén szólva nem lelkesedett 
a nácikért. Legalábbis tudjuk, hogy Hitlert egyál- 
talán nem tartotta nagyra — ellenkezőleg. Egy be- 
képzelt, üresfejű senkinek tartotta és többeknek 
elmondta, hogy ,ha meglátom az utcán, átmegyek a 
másik oldalra". Hát ez csakugyan nem túl hízelgő 
vélekedés. 

Így nem csoda, hogy 1929 után Eva elhallgatta 
szülei előtt: időnként találkozik , Hitler úrral". At- 
tól félt, hogy azok — megóvandó őt attól a széllel- 
bélelt alaktól — visszaküldik a kedvesnővérekhez a 
kolostorba, ahol azelőtt tanították. Eva anyja egy 
állatorvos lánya volt. aki 1908-ban ment feleségül 
férjéhez és a legteljesebb — békességben éltek 
együtt... 56 évet! Kevesen sejtették, hogy évtize- 
dekkel a háború után még ott éltek Németország- 
ban. Mivel nagyon közönséges nevet viseltek, hát 
az emberek nem tudták, hogy ők a , néhai Eva Bra- 
un, Hitler szeretőjének" szülei, és érthető okokból 
ők sem dicsekedtek ezzel. Friedrich Braun 84 éve- 
sen, 1964-ben halt meg. Anyja pedig 89 évet élt és 
csak 1975-ben távozott. 

Három lányuk volt, Eva korban éppen közöttük 
helyezkedett el. Nővére három évvel volt nála idő- 
sebb, húga pedig hárommal fiatalabb. A szülők 
nem voltak antiszemiták, ezért eszükbe sem jutott 
volna ellenezni például Eva egyik első szeretőjét — 
aki zsidó volt... A lány pont olyan volt, mint a 
többiek, akik a húszas évek végén lettek nővé. Sze- 
rette az amerikai dzsessz-zenét, amerikai és francia 
regényeket olvasott, persze nem eredetiben, mert 
idegen nyelveken nem tudott. Modern életet akar- 
tak élni és sokat beszéltek a női egyenjogúságról — 
nos, ilyenek voltak azok a lányok. Ennek egyik 
jeleként nem az volt az ideálja, hogy feleségül 
menjen valakihez, hanem szakmát akart tanulni, és 
önállóan érvényesülni! 

Tiszteletreméltó elhatározás. Eva ennek meg- 
valósítása érdekében igyekezett is megtenni min- 
dent. Főleg azért, mert — szintén oly sok korabeli 
lány mintájára — ő is filmszínésznő akart lenni! A 
divatfotózásban látta az egyik lehetséges utat. Sej- 
tette, hogy itt közel kerülhet a , világot jelentő 
deszkákhoz". A filmművészet akkor kezdett kiala- 
kulni és a berlini, müncheni filmgyárak első , fecs- 
kéi" is megjelentek. Megnyílott hát a pálya — csak 
valahogyan rá kellett kerülni... 

Túl fiatal, mindössze tizenhét éves volt, ami- 
kor találkozott Hitlerrel. Mondhatjuk persze úgy is, 
hogy ezt a sors rendezte így, akár egy rossz darabban 

vagy filmben. Eva még nem sejtette, hogy 
élete folyása is egyszer majd filmre kívánkozik. Az 
a dologban a különös, hogy először Evának sejtel- 
me sem volt, kivel is találkozott. Nem csak azért, 
mert Hitler nem volt számára ismerős. Hanem mert 
az kedvenc álnevén, , Herr Wolf"-ként mutatkozott 
be. És mivel nem érdekelte a politika, nem is fog- 
lalkozott vele, így miért érdekelte volna , Herr 
Wolf", akiről megsúgták, hogy ismert politikus? 
Ráadásul akkor a férfi már negyven-negyvenegy 
éves volt. Nem a fiatal lányok ideálja. 

Apja ugyan kezdetben szintén elutasította Hit- 
lert — írtunk már róla —, azonban később megrögzött 
császárpárti  ex-katonatisztből éppen olyan meg- 
rögzött nácivá lett. Igaz, az NSDAP-be, vagyis a 
náci pártba elég későn, csak 1939-ben lépett be, 
amikor a nácik már hatodik éve uralták az orszá- 
got. Lányával különben nem volt túl jó viszonya — 
1912-ben fiút várt, és később elkeserítette, hogy a 
háromévenként óramű pontossággal születő gyer- 
mekek mindegyike ,csak" lánynak sikerült. Így 
aztán dühét is gyakorta a lányokon töltötte ki, Evát 
például sokszor megverte, hogy a lány kék-zöld 
foltokat viselt kis testén. 

Az apja akkor is zsarnoki módon akart ural- 
kodni a lány fölött amikor az már húsz éves is el- 
múlt és évek óta külön lakásban élt, meglehetősen 
szabadosan kezelve az úgynevezett , szerelmet" is. 

Ez persze nem sikerült. Arra azonban alkalmat 
adott néhány szakértőnek és pszichológusi babé- 
rokra vágyó életrajzírójának, hogy későbbi vonzó- 
dását — az idősebb Hitlerhez afféle apa- 
komplexusként ábrázolják, vagy annak tartsák. 
Tény, hogy az apa nem apaként viselkedett, ki- 
sebbfajta rémuralmat vezetett be, felnőtt lányait 
addig akarta terrorizálni, mígnem azok férjhez 
mennek. Vagyis akkor kerülnek ki a , felügyelete" 
alól. 

Eva, talán ezt ellensúlyozandó, már gyermek- 
ként is nagyon fiúsan viselkedett. Tetszeni akart 
apjának? Kárpótolni akarta őt az ,elvesztett" fiú- 
ért? Nem tudni. Tény, hogy a tekintélyt nehezen 
ismerte el, és még nehezebben, ha korlátozni akar- 
ták. Oscar Wilde műveit szerette olvasni, és erről 
akkor sem szokott le, amikor a nácik betiltották a 
(homoszexuális) angol szerző műveit. A tiltott mű- 
vet Hitler társaságában is olvasta... 

Azt is állítják sokan, hogy Eva életének 
mindössze harminchárom évéből az első felét az apja 
kedvéért próbálta másképpen élni, mint ahogyan 
szerette volna — a másik felét pedig Hitler uralta 
ugyanígy. Vagyis soha nem lehetett önmaga. 

Ez vonatkozott később a szerelmi életére is. 
Apja is folyton beleszólt volna, ha hagyja. Már jó 
ideje benne volt a Hitler-kapcsolatban (1935-ről 
van szó), amikor egy nyaralás közben megismerkedett 

egy férfival. Akire olyan hatást gyakorolt a 
szőke nő, hogy mire véget ért a nyaralás, megkérte 
a kezét. Testvérei szerint éppenséggel komoly ügy, 
sőt házasság is lehetett volna a dologból, de Eva 
elutasította a férfit, mondván, ő már foglalt: Ter- 
mészetesen Hitlerre célzott. 

Hitlerre, kinek 1933 után meglehetősen külö- 
nös — bár tulajdonképpen normális — kapcsolata 
volt az őt körülvevő nőkkel. Kifejezetten kedvelte 
titkárnőit, és azt szerette, ha a mellette élő és dol- 
gozó nőknek vannak egyéb kapcsolataik. Ha férje- 
zettek például. Így volt ez Magda esetében is, jól 
emlékszünk. Jóban volt az alvezérek feleségeivel 
is. Nagyon kedvelte például, ha a nők körülveszik 
és rajonganak érte, és ennek számos jelét is adják. 
Ugyanakkor ez a mindenkori többes szám aligha- 
nem félelmet takart. Amíg egyszerre ketten, öten, 
tizenketten vették körül, addig semmi veszély nem 
fenyegette. Nem történhetett meg, hogy valaki ,rá- 
hajt" a személyére, a lelkére, a testére. Így nem 
kellett szexuális kapcsolatot létesítenie egyikkel 
sem, és nem derülhetett ki kínzó impotenciája vagy 
szadista természete, kedvtelései. Nem  vallhatott 
szégyent. 

Mi kapcsolta össze őket az elején? 

Ezt nehéz lenne kideríteni, már csak azért is, 
mert azok a beszélgetések kettejük között zajlottak. 
Eva nem élte túl Hitlert, tehát soha nem mondhatta 

el immár a Führer fenyegető felügyelete nélkül, mi 
is történt pontosan 1929-ben vagy 1930-ban, va- 
gyis kapcsolatuk kezdetén. Még az sem zárható ki 
— voltak Evának bizalmas körben elejtett megjegy- 
zései, amelyek erre engedtek következtetni —, hogy 
Hitler házasságot ígért neki, de ezt nem azonnal és 
nem is a közeli jövőben, hanem valamikor a na- 
gyon ködös jövőben akarta teljesíteni. És ez az ak- 
kor tizennyolc-tizenkilenc éves lánynak igazán 
nem jelenthetett gondot. Sőt, biztosan nagyon hí- 
zelgett is a hiúságának. 

Volt egy olyan feltételezés is — szintén Eva 
ködös kijelentéseiből eredt —, amely szerint Hitler, 
ha már ,sínre tette" az országot, visszavonul és 
helyetteseire hagyja az irányítást. Ő pedig vissza- 
megy az ausztriai Linzbe, ahol festeni fog és kép- 
kiállításokat rendez... Ez az idilli jövőkép csak az 
olyan naiv és mit sem sejtő, az összefüggéseket 
nem értő lányra hathatott, mint Eva. Akik jobban 
ismerték Hitlert, azok tudták (pláne, ha elolvasták 
a Mein Kampfot), hogy ez az ember soha nem vo- 
nul vissza. Előre fog törni mindig, és mindig talál 
magának újabb célokat. Nem az a típus volt, aki 
egyszercsak sutba vágja a hatalmat és elmegy is- 
mét festeni, kispolgárként élni... 

Természetesen egy feleséggel éldegélt volna, 
aki Eva Braun lett volna... Végső soron azt mond- 
hatjuk, hogy a házassági ígéretét teljesítette. Igaz, 

csak körülbelül másfél napig, de Eva mégis Adolf 
Hitler felesége, , Frau Hitler" lehetett 1945 április 
végén... 

Majdnem két éve ismerte már Hitlert, amikor 
Geli meghalt. A sajtóban aztán heteken át mást 
sem lehetett olvasni, mint a tépelődő töprengést: 
vajon öngyilkos lett-e Hitler unokahúga? Vagy ő 
maga ölte meg? Esetleg az ő parancsára tették el 
láb alól? Jellemző Eva naivságára, aki ebből az 
esetből csak annyit vont le: , Ez a Hitler egy érde- 
kes ember lehet, ha ennyi minden történik körü- 
lötte..." 

Ha addig nem is volt igazából a szeretője, ak- 
kor nem sokkal ezt követően már bizony azzá lett. 
Nem tudjuk, hogyan, mikor és milyen körülmények 
között. Hiszen közben még ott volt Hitler sajátsá- 
gos és nem szexuális természetű fellángolása Mag- 
da Göbbels iránt. De ez sem lehetett akadály. 

Az életrajzírók szerint a közeledésükre 1932 
tavaszán került sor. Mindenesetre nem hagyhatjuk 
ki a számításból, hogy nyilván Eva is értesült arról: 
Geli alighanem Hitler szeretője volt. Nos, ha eltűnt 
a vetélytárs, aki eddig közöttük állt, akkor most 
szabad a pálya! 

Gátlástalanul tört rá ,Alf bácsira", , Wolf úr- 
ra"? Nem valószínű, hiszen az ellenkező hatást ért 
volna el. És ilyent nem akart tenni. De tudjuk, 

hogy Eva is közelített a férfihoz. Megvoltak erre a 
maga kis ravasz módszerei. 

Például tudjuk Henny barátnőjétől, hogy ötle- 
tesen kerülgette , Wolf urat". Ő maga vallotta be — 
még a kezdeti időkben, amikor Hitlerrel csak a 
boltban találkoztak —, hogy egyszer Eva egy papír- 
lapot csúsztatott a férfi kabátzsebébe, ezzel a szö- 
veggel: 

, Sajnálom, hogy olyan szomorú, Eva." 

Mi ez, ha nem egy szelídebb felajánlkozás? 
Különösen a huszadik századnak abban a korsza- 
kában egy nő csak akkor írt , levelet" egy férfinak, 
ha akart tőle valamit. Vagy ha bátorítani akarta az 
illetőt. Így aztán nem csoda, hogy Henny ezt rosszall- 
ta, bár ő is modern felfogású lánynak tartotta 
magát. De neki aligha jutott volna eszébe ilyesmi. 

Eva viszont egyre bátrabb lett. Geli idejében 
történt, hogy a lány segített otthon rendet csinálni 
Hitler szobájában. És a férfi kabátjának zsebében 
talált egy levelet — Evától... Vagy Hitler elolvasás 
után azt visszatette oda és megfeledkezett róla, 
vagy nem is vette még észre. 

Észrevette viszont Geli és el is olvasta: 


"Drága Hitler úr! 


Még egyszer köszönöm ezt a remek színházi 
estét. — Csodálatos — este — volt. — Nagyon — köszönöm 

Önnek, hogy magával vitt! Már számolom az órákat, 
alig várom, hogy ismét találkozhassam Önnel. 
Az Ön Evája." 


A hangsúlyozott , önözés" nem csupán a német 
nyelv sajátosságaiból adódik. Itt már érezhető, 
hogy messze voltak a tegeződéstől, és a viszonyuk 
sem volt annyira közeli, ahogyan azt talán Eva sze- 
rette volna. 

Nem csoda, hogy Hitler kezdetben azért nem 
számított arra, hogy a lány az övé lesz. Akkor még 
nagyon is benne élt a Gelivel folytatott viszony- 
ban. Ne vegyük szó szerint azt, hogy Eva később 
másképpen írta le az első találkozásukat — ez me- 
gint csak a lányról állít ki bizonyítványt. 1929 ok- 
tóber elején egy péntek este történt, hogy 
Hoffmann elküldte a tanonc-lányt kolbászért és 
sörért, mert mindketten megéheztek a műteremben 
és boltban. Eva meg is hozta, ettek. Lássuk Eva 
későbbi beszámolóját: 

, Amikor lementem a boltba, volt ott egy ven- 
dég. Egy idősebb úr. (Hitler akkor negyven éves 
volt..! — a szerző megjegyzése.) Hoffmann bemu- 
tatott bennünket egymásnak. sWolf úr, ez a mi 
eladó lányunk, Evax ...Az idősebb úr bókokkal 
halmozott el. Emlékszem, a zenéről és egy színházi 
előadásról beszélgettünk, közben majdnem felfalt a 
szemével. Közben eltelt az idő és már indultam 

volna hazafelé. El akart vinni a Mercedesével, de 
nem egyeztem bele. Mit szólt volna erre az apám! 
De mielőtt kimentem volna, Hoffmann félrevont és 
azt kérdezte: Nem ismerted meg őt? Hát meg sem 
nézed a fotókat, amiket árusítasz?" 

Némi magyarázattal tartozunk. Hoffman mint 
egyedüli feljogosított fotós árusította nemcsak 
Németországban, de az egész világon Hitler fotóit 
már abban a kezdeti korszakban is. Éppen ebben a 
müncheni boltban zajlott mindaz, amit fentebb ol- 
vashattak. Így valóban furcsa, hogy a tizenhét éves 
kis szeleburdi lány nem ismerte fel , Wolf urat". 
No és ha igaz, amit írt — , majdnem felfalt a szemé- 
vel", és , bókokkal halmozott el?" —, akkor ismét egy 
kissé másféle Hitlert ismerhetünk meg. 

Amikor Hitler ismét felbukkant a boltban, már 
egy csokor virággal jött és egy operai matiné- 
előadásra hívta Evát. Hoffmann, a fényképész — 
mint ma már sejthető — sajátos kerítőként is tevé- 
kenykedett. Tudjuk, hogy Eván kívül sok fiatal 
fotómodellt és más lányt mutatott be Hitlernek. 
Most azt mondta Evának — ezt maga a lány írta 
meg később —, hogy Gelivel kell felvennie a ver- 
senyt, aki pedig nála szebb és fejlettebb. Sajátos 
stílusában a fotós azt mondta Evának, hogy 
, Gelinek aztán van tüdeje!" — amivel annak mell- 
bőségére célzott. Atyai módon tanácsolta a lány- 
nak: ha elmegy az operába, a melltartóját tömje ki 

néhány zsebkendővel, ,úgy mégis jobban fog mu- 
tatni, legalább a szemnek..." 

Akkoriban Hitler még csak napközben találko- 
zott Evával — hiszen az estéket Gelivel töltötte. 
Nem mondhatni, hogy ajándékokkal halmozta vol- 
na el. Amíg Gelinek csodaszép dolgokat vásárolt, 
Evának még a kancellárrá választását követő na- 
pokban (amikor a lány 21. születésnapját ünnepel- 
te) is csak a segédtisztjével küldött egy olcsó kö- 
vekkel kirakott karkötő-gyűrű-fülbevaló készletet — 
a kutya helyett, amiről Eva sokkal inkább álmodo- 
zott. Ebből aztán gyakorlat lett és a későbbi évek- 
ben a Führer, népvezér, kancellár, pártfőnök és ál- 
lamfő — Eva soron következő születésnapjaira csak 
a segédtisztjét menesztette egy-egy dobozka olcsó 
ékszerrel. Nem csoda, ha Eva később felpanaszolta 
barátnőinek:  aranykalitkába zárt fogolynak érzi 
magát. Mégis, Hitler iránt érzett lojalitása soha 
egyetlen pillanatra sem ingott meg. Gelivel ellen- 
tétben neki nem voltak más férfiak az életében, 
nem voltak egyéb szeretői. 

Néha  ,csodálatraméltó" az az  ignorancia, 
amellyel neves történészek — Hitlerről írva vaskos 
köteteket — mennyire nem veszik komolyan a sze- 
retőket, a szerelmi viszonyokat. Tudunk olyan 
szerző(nőjről, aki szerint Eva Braun , majdnem 
húsz éves volt", amikor Hoffmann fényképésznél 
megismerkedett Hitlerrel. Nos, — aki 1912-ben 

született, az 1929-ben aligha volt , majdnem húsz 
éves", legfeljebb tizenhét. De persze nem ez a 
pontatlanság a baj, — ez csak jelzi, mennyire ha- 
nyagul veszik ezeket az adatokat —, hanem hogy a 
diktátor egyéniségéből vagy szinte teljesen kifelej- 
tik a nőket és a szexualitást, vagy azt annyira a 
margóra lökik, oly mellékesnek tekintik, mintha 
nem is létezett volna. Márpedig tudjuk, hogy a 
szexualitás nagyon fontos része az embernek. Ak- 
kor is, ha az illető milliók sorsáról dönthet. Sőt, 
akkor az csak igazán! 

Hitler később sem volt nagyon bőkezű, bár 
olykor valóban nagy ajándékokkal lepte meg a 
lányt. 1932-től kezdődő szerelmi viszonyukat alig- 
hanem egy öngyilkossági kísérlet hozta meg. Hit- 
lert folyton kísértette Geli árnyéka, és nem akarta, 
hogy ez a szerelme is ugyanolyan véget érjen — 
akkor is, ha intenzításában fel sem ért addig. Tény, 
hogy Hitlerre akkor szakadt ez a kapcsolat, amikor 
a leginkább el volt foglalva. Az utolsó évet hajtot- 
ta, mielőtt feljutott a csúcsra. A csúcson aztán vég- 
képpen nagyon kevés ideje maradt. 

Tudjuk, hogy egyszer azért szakított időt arra 
is, hogy szinte , nyilvánosan" meglátogassa Evát. 
Erre 1935-ben került sor a müncheni Widenmayr 
utcai lakásában. Sajnos a dolog rosszul sült el 
mindkettőjük szempontjából. Ugyanis Hitler biz- 
tonsági felelősei  túllihegték a dolgot, már a 

kancellár , inkognitóban" tervezett látogatása előtt 
rendőrök és SS-ek lepték el nemcsak a bérházat, de 
az egész környéket is. Ami érthetően felkeltette a 
lakosság figyelmét és amikor Hitler megérkezett a 
szerelmi légyottra, kisebb tömeg üdvözölte és 
, Heil!" -ezett neki. Természetesen dühöngött egy 
sort és intézkedett, hogy vegyenek Evának egy ki- 
sebb házat. Így jutott Eva Braun 1936-ban Münc- 
hen egyik legszebb negyedébe, a  Wassenburger 
utcában egy szép villához. 

Azt is utasításba adta, hogy a hegyi házban, 
Obersalzbergben is legyen Evának egy lakosztálya, 
amely mindenben a rendelkezésére álljon. Csak 
arról feledkezett meg a kancellár, hogy ott szolgált 
Geli anyja, Angela Raubal. Aki enyhén szólva nem 
tette kellemessé Eva ott tartózkodásait, hiszen — 
jogosan — lánya utódát látta benne. Ott keserítette 
meg az életét, ahol tudta. Angela pontosan tisztá- 
ban volt azzal, hogy Eva nem fog rá panaszkodni 
Hitlernél, vagy ha mégis megtenné, hát a Führer 
vele szemben nem fog megtorlást alkalmazni. Így 
is lett. 

Eva feljárt Hitler prinzregentenstrassei lakásá- 
ra is. Ám amíg otthon élt, addig egy külön telefon- 
vonalat szereltetett be magához, amire a pénzt 
nyilván Hitlertől kapta. Ezt a vonalat a család nem 
tudta lehallgatni, ha Eva beszélt valakivel. Nem 
kétséges, hogy miért volt erre szükség. Amint elérte 

a nagykorúságot, saját lakást bérelt, de Hitler- 
rel általában annak lakásán találkoztak. Néhány- 
szor ugyan megpróbálták késő este nála is, de Eva 
szüleinek ez nem tetszett. Ráadásul Eva egy szobá- 
ban lakott két lánytestvérével, ami pláne megnehe- 
zítette a dolgokat. 

Hitler hálószobáját viszont csak néhány fal 
választotta el attól a szobától, ahol Geli halálát 
lelte. (Fogalmazzunk ilyen óvatosan, hisz nem tud- 
ható, Geli csakugyan öngyilkos lett-e, vagy sem?) 

Itt most kicsit ugrálni fogunk. Nincs értelme 
pontosan betartani az időrendi sorrendet, ugyanis 
Evával kapcsolatban számos esemény történt, 
amely csak nyomokban maradt fenn. Annál több 
feltételezés született és ezek sem mindig kapcso- 
lódnak egy-egy konkrét eseményhez vagy időpont- 
hoz. 

Voltaképpen nem tudni, Hitler mit látott ebben 
a butácska, nem is túl szép, bár bizonyos szem- 
pontból nyilván érdekes lányban? A "bizonyos 
szempont" alatt itt semmi esetre sem Eva valamely 
fejlett és robbanóan szexuális tulajdonságát vagy 
képességét értjük, dehogy. Minden jel szerint e 
téren sem nyújtott semmi rendkívülit Hitlernek. De 
ragaszkodott hozzá, és tökéletesen alárendelte ma- 
gát a férfinak. 

Ez pedig sokat számított egy olyan embernek, 
aki újszerű nézeteivel már 1933 tavaszától , helyére 

tette" a német nőket. A Birodalom polgárainak ez- 
zel minimum a felét arra degradálta és 
kényszerítette, hogy a férfiak árnyékában éljenek. 
Akkoriban a Führer éppen a német nőszövetség 
képviselői előtt tartott nagy beszédében (ez volt az 
első eset, hogy kizárólag nők előtt szónokolt) a 
még rá nézve is kötelező , tiszteletkörök" után ke- 
ményen kijózanította a hölgyeket. Mert mi a nő? — 
tette fel a kérdést, és a német nők megtudhatták 
tőle, voltaképpen mik is ők. Mi hát a nő, Hitler 
szerint? Kijelentette: ,az ő világa a férje, családja, 
gyermekei és az otthona." 

Kiverte a fejükből a női egyenjogúságot. Ez a 
fogalom ,a zsidó intellektus által kitalált szó csu- 
pán" és úgy folytatta, hogy amikor még a régi szép 
időkben éltek a németek, akkor  asszonyaiknak 
eszükbe sem jutott volna az emancipáció. Nem volt 
rá szükség akkor, és nem is lesz szükség az elkö- 
vetkező remek időkben, az általa épített Harmadik 
Birodalomban. 

Mindenképpen kivette a nők kezéből a politi- 
kát. Persze azt nem ellenezte, hogy a Hitlerjugend 
ifjúsági szervezet mintájára alakuljon egy lányokat 
tömörítő testvérszervezet is, és a német nők szö- 
vetségét is fenntartotta (ott Magda Göbbels mon- 
dott néha remek beszédeket...), de voltaképpen 
ezeken kívül, nem hagyott teret a nőknek. 


270 


Mindenképpen a régi és általa eszményinek tartott csa- 
ládmodellt akarta ráerőltetni minden német nőre. 

Kivéve Eva Braunt! 

Mert előállt az a furcsa helyzet, hogy a Führer, 
aki azért , küzdött", hogy minden német nőnek joga 
legyen családot alapítani, férjhez menni, gyermeket 
szülni — ezt éppen attól az Evától tagadta meg, aki- 
hez állítólag vonzódott. Őt önző módon csak ma- 
gának akarta megtartani. Kivéve tán élete egy ké- 
sői szakaszát, amikor a háború második felében, 
1943 után vészesen öregedni kezdett és számos kór 
gyötörte. Akkor állítólag azt mondta Evának, ke- 
ressen magának más férfit, mert rá már ,ilyen te- 
kintetben" többé nem számíthat... 

De még messze nem tartunk ott. Hitler féltéke- 
nyen őrizgette Evát. A lány nem mehetett férjhez, 
tehát nem lehetett családja, nem szülhetett gyerme- 
keket sem. Az, hogy volt egy háza, vagy bármikor 
elmehetett lakni Hitler házába, egyáltalán nem je- 
lenti azt, hogy Evának lett volna igazi otthona... 

Eva Braun naplójának egy részét már nyilvá- 
nosságra hozták. 1935-ben például arra panaszko- 
dott benne — a március 11-i bejegyzés nyilvánvaló- 
an Hitlerre vonatkozott — hogy ,Csak bizonyos 
célokból van rám szüksége"... 

Ezt sokféleképpen értelmezhetjük, de nyilván- 
való a jelentése. Hitler nem érzelmi életet élt 
Evával. Nem udvarolt, nem jártak együtt moziba, 

színházba, operába, vendéglőkbe — mint 1927 és 
1931 között Gelivel. Akkor még megtehette a férfi, 
de 1933 után már nem. Két évvel később Eva tehát 
ezt írja be a naplóba, és sejthető: a luxus nem min- 
den. Az ,aranykalitka" hát így nézett ki közelről: 
Hitler akkor jött, amikor tudott, vagy magához 
rendelte a lányt és... A többit elképzelhetjük. 

Természetes dolog, hogy a huszonéves lánynak 
ez nem volt elég. Roppant különös életmódot volt 
kénytelen folytatni. Néhány barátnője maradt csak, 
köztük a legjobb, aki viszont majdnem élete végéig 
vele volt: Gerti, a testvére. Neki panaszkodhatott. 

Ráadásul a viszony folytatása mindig teljesen 
bizonytalan volt. Ha Hitler hetekig, sőt hónapokig 
nem jelentkezett, nagy néha lehetett csak telefonon 
beszélni vele. Neki viszont — akár egy kitartott nő- 
nek (aki volt!) — állandó készenlétben kellett áll- 
nia. Csak néhány bizalmas ember, általában Hitler 
minden szolgálatára hajlamos segédtisztek tudtak 
Eva létezéséről. Ők jelezték, hogy , valami történni 
fog". Vagy hozták a Führer ajándékait, utasításait. 

1939-től kezdve volt egy harmadik lakás- 
lehetősége is: Berlin. Hitler akkor már természete- 
sen állandóan ott lakott, bár még hetekre le-leruc- 
cant — Obersalzbergbe is. Eva tehát bármikor 
igénybe vehette az újonnan épült Kancellári Hiva- 
tal lakosztály-részében a neki fenntartott szobákat. 

De mindez csak további , aranyozást" jelentett 
a kalitka rácsain, nem igazi szabadságot. Ha Geli 
szenvedett a Hitlerrel fenntartott viszonyától, ak- 
kor Evának még több oka volt a szenvedésre. Hi- 
szen egy huszonéves fiatal nő, aki szerette az éle- 
tet, önként vállalt bezártságban sínylődött. Ráadá- 
sul ott volt a bizonytalanság: mi van, ha Hitler 
most azért nem jön, mert már... soha többé nem 
jön? Ha ráunt a lányra, ha talált egy másikat, ha 
elszólítják az államügyek és egyáltalán nem marad 
ideje a nőkre...? 

Az sem tetszett Evának — bár kevés alkalma 
volt megfigyelni —, hogy Hitler minden nővel, aki 
csak felbukkant a környezetében, roppant udvaria- 
san, régies szóval , gálánsan" viselkedett. Minden- 
kihez volt egy-két dicsérő szava, amit már-már ud- 
varlásnak vagy  bókolásnak lehetett értelmezni. 
Nemegyszer pedig éppen az is volt. 

Viszont ami valóban haragra késztethette a 
lányt — bár nyilvánosan nem mutatta ki — az volt, 
hogy a Führer nyilvánosan sohasem vállalta őt! 

Ha kérte is Eva, szavai leperegtek a férfiról. 
Múltak az évek és csak a legszűkebb környezete 
tudott róla. Úgy dugdosta a lányt, mint egy szé- 
gyellnivaló szeretőt. Egy öreg, elhanyagolt, régi 
kapcsolatból itt maradt valakit. És ez nagyon meg- 
viselte a lányt. Naplójából és másoknak elejtett 

megjegyzéseiből tudjuk, mit érzett akkor, amikor 
lopva kellett bejutnia a Führer lakosztályába. 

Az egyik kedvelt trükk az volt, hogy Hitler 
Eváért szalajtotta valamelyik beavatott segédtiszt- 
jét. Mivel ezek a nap huszonnégy órájában váltot- 
ták egymást mellette, mindig volt néhány tiszt, le- 
gyen az délelőtt kilenckor, este vagy éjfél után. A 
tiszt telefonált Evának, majd kocsiba vágta magát 
és elment érte a müncheni lakásra (ha a Führer ép- 
pen a bajor fővárosban tartózkodott). Vagy a berli- 
ni lakosztályból vezette át a lányt a Führerhez, és 
mindig azt mondták az őrségnek és bárki másnak 
az ellenőrző pontokon (ahol percre pontosan je- 
gyezték be, ki mikor ment be a kancellárhoz és mi- 
kor jött ki tőle, legyen az alvezér, vagy sofőrje, 
vagy titkárnője vagy bárki), hogy Eva Braun a 
Führer titkárnője és a kancellár leveleket fog neki 
diktálni. 

Nagyon megalázó lehetett minden ilyen távo- 
zás és érkezés szeretett Adolfjához. Mert mindezek 
ellenére azt kell mondanunk, hogy Eva valószínű- 
leg szerette Hitlert — a maga módján. Aminthogy a 
férfi is csak a maga módján volt képes őt viszont- 
szeretni. 

Megalázó lehetett továbbá az egész helyzet ab- 
ban az értelemben is, hogy amikor még két-három 
éve tartott így, akkor Eva sejthette: ez már nem is 
fog változni. Az biztos, hogy azt a tragikus véget, 

ami aztán 1945 tavaszán Berlinben várta őt, és őket 
— el sem tudta volna képzelni. De évről évre fogy- 
tak az esélyei, hogy egyszer Frau Hitler legyen. 
Hogy a vaskezű kancellár, a nép Vezére maga 
mellé emeli majd őt! 

Pedig biztosan erről is álmodott. Látta magát 
fényes estélyi ruhákban, reflektorok fényében, 
mindig Adolf mellett. Diplomáciai fogadásokon. 
Nagy vacsorákon. Operaházi díszbemutatókon, sőt 
talán katonai díszszemléken is. Látta, amint nagy- 
hatalmú államfőkkel parolázik, rögtön a férje után. 
Egyszóval a pompa, a fényesség, a diadal érzete is 
hiányzott. Kis szürke verébként tengette napjait, 
amit csak olykor egy-egy belföldi vagy külföldi 
utazással tudott feloldani. Érdekesebbé tenni. 

Olaszországba viszont a... Führerrel jutott el! 

Ezt is annak köszönhette — talán az egyetlen 
pozitívum volt —, hogy papíron a Führer titkárnője- 
ként ,vették státuszba". Így amikor Mussolini 
meghívására Hitler egyik itáliai útjára indult, akkor 
elég sok városba ellátogatott a német vezér, mert 
Mussolini meg akarta őt mutatni népének. Persze 
ahol csak lehetett, a két fasiszta vezér együtt mu- 
tatkozott. 

A filmhíradók csíkozott, kopott kockáin azon- 
ban nem fedezhetjük fel Eva Braunt. Pedig ott volt, 
de mindig egy kicsit a háttérben. Mint a Führer 
, magántitkárnője", tagja volt a delegációnak. Ő is 

látta ugyanazokat a tájakat, városokat, de csak ak- 
kor lehetett Hitler közelében, ha az a rendezvény 
nem volt szigorúan protokollos. Vagyis amikor a 
német vezér nem Mussolinival vagy más külföldi 
diplomatákkal, hanem az olasz szervezetek, intéz- 
mények képviselőivel találkozott, ebédelt vagy va- 
csorázott. Ilyenkor Eva végre mosolyogva nyüzs- 
gött és talán úgy érezte, egy kicsit bepótolhatta azt, 
amit addig elvesztett. Amit Hitler nem akart, nem 
tudott neki megadni. 

Mellesleg Eva akkor úgy beleszeretett Ola- 
szországba, hogy attól kezdve minden évben el- 
ment legalább egyszer. Persze egyszer sem Adolf- 
fal, hanem vagy barátnőivel, vagy a testvéreivel. 

Ráadásul Hitler megtiltotta neki, hogy viszo- 
nyukról kívülállók előtt beszéljen. A legnagyobb 
titokban kellett tartania azt, ami összekapcsolta 
őket. Ez még plusz lelki terhet rakott a lány vállai- 
ra. Nemegyszer erővel kellett fékeznie magát, ne- 
hogy valamely elszólása aztán Hitler fülébe jusson 
és az megbüntesse őt. A dolog odáig fajult, hogy 
még amikor kettesben voltak is Adolffal, soha nem 
merte őt így szólítani. Hanem akkor is , Mein 
Führer" volt a megszólítás. Meglehetősen komikus 
lehetett — próbáljuk meg elképzelni! —, amikor egy 
bizonyos intim helyzetben Eva ezt suttogta elfúló 
hangon... 


Erre állítólag azért volt szükség, nehogy meg- 
szokjon valami egyéb, intimnek tűnő megszólítást, 
például azt, hogy ,Adolf!". Akárkivel beszélt is a 
Führerről, soha nem sugallhatta, hogy van köztük 
valami. 

Ez persze csak a valóban kívülálló nőkre és 
férfiakra — vonatkozott. Volt egy szűkebb kör, 
amelynek tagjai — a náci alvezérek, feleségeik, a 
segédtisztek és más beavatott bizalmasok — előtt 
nem volt titok, ki az az Eva Braun és mi köze van 
Hitlerhez. Nem kétséges, hogy néhány asszony e 
körökben irigyelte is őt (Magda Göbbels bizonyo- 
san nem értette, miért kapja meg a Führertől azt ez 
a szürke veréb, amit tőle viszont megtagadott a 
kancellár...?) 

Eva annyira nem foglalkozott politikával, hogy 
ezt másoknak is megtiltotta. Akiknek persze meg- 
tilthatta. Ilse, a nővére nemegyszer vele volt 
Obersalzbergben és ott Hitlerrel beszélgetve Ilse 
egyszer szóba hozta a koncentrációs táborokat. 
Mert nem igaz az, hogy az átlagnémetnek fogalma 
sem volt arról, mi is történik a háttérben és hogy 
hány ezer zsidót és más személyt gyilkolnak le 
ezeken a helyeken. Ne feledjük, hogy koncentráci- 
ós táborokat Hitler uralmának első időszakában, 
1936 és 1939 között csak Németország területén 
építhették fel, ott működtek. Csak idegen országok 

elfoglalása után építhettek táborokat Ausztriában, 
Lengyelországban és másutt. 

Hitler nem felelt a kérdésre, Eva viszont letor- 
kollta nővérét. Egyszer s mindenkorra megtiltotta 
neki, hogy Hitler jelenlétében bármilyen politikai 
kérdést felhozzon. Hát igen, a ,nem emancipált 
német nőideálhoz" ez egy csöppet sem illett... 

Ennek volt azért egy erkölcsileg jó oldala is: 
Eva sohasem használta ki, hogy Hitler mellett áll. 
Nem kért protekciót senkinek, igaz, bajba jutotta- 
kat sem mentett ki ily módon a halál vagy a nyo- 
mor poklából. Olyannyira másik vágányon futott az 
élete — még kapcsolatuk másfél évtizede alatt is —, 
hogy szinte csak mint Hitler szeretője létezett. 
Nem követte elveit, nem politizált. Soha nem lépett 
be a náci pártba, az NSDAP-be sem. És hiába til- 
tották be a Birodalomban a dzsesszt mint ,er- 
kölcstelen műfajt", ő olyan lemezeket hallgatott, 
mi több, amikor már amerikai filmeket sem lehetett 
látni, akkor Eva éppen a ,hegyi házban" berende- 
zett külön vetítőteremben ilyen alkotásokat nézett 
sorozatban. No és — szó volt már róla —, hogy be- 
tiltott és , elégetett" zsidó szerzők könyveit olvasta 
nagy hévvel. 

De nem azért tette, hogy ezzel is bosszantsa 
drága Adolfját. Ez szóba sem jött. Egyszerűen 
ennyi szabadságot megengedhetett magának. Tud- 
ta, hogy ezért őt senki sem vonja felelősségre, még 

maga , Wolf úr" sem. Talán a rabság általános ér- 
zését akarta ellensúlyozni a személyes szabadság e 
kis morzsáival? 

Tudta már, hogy jobb, ha nem kérdez semmit. 
Hát nem is tett fel kérdéseket Hitlernek, és így 
szépen elvoltak egymással. Nem volt rakoncátlan 
és nem volt szeszélyes. Vagyis nem követelt sem- 
mit, nem csinált jeleneteket. Talán azért, mert ele- 
ve nem ilyen volt a természete. Nem szerette a 
feltűnést, ha az nem jelentett egyben valami na- 
gyon kellemes dolgot is. 

Még akkor voltak együtt a legtöbbet, ha a he- 
gyi házban tartózkodtak. Hitler ilyenkor minden 
este négy órán keresztül tanácskozott embereivel. 
Ilyenkor semmilyen ügyben nem volt szabad Za- 
varni, és Eva soha nem merte volna megszegni ezt 
az utasítást. Evát az sem érdekelte természetesen, 
hogy Hitler és társai ilyenkor miféle terveket szö- 
vögetnek, milyen utasításokat adnak ki. 

Ők akkor éppen gyilkoltak. 

A hegyi házból is mentek ki a parancsok az 
alakulatokhoz, a koncentrációs táborokba, a börtö- 
nökbe. A városi és falusi elöljárókhoz, a náci in- 
tézményekhez. A minisztériumokba, a biztonsági 
szervezetekhez, a  kémszolgálatokhoz, az SS-hez. 
Minden utasítás valakiknek a végét, egyedi vagy 
tömeges pusztulását jelentette. 

Eva meg ott ült, lemezeit hallgatta, ruhákat 
próbált. Hogy mennyire nem is volt fogalma, kik- 
kel ül olykor egy asztalnál — jellemző: Hitler köré- 
ben annak későbbi helyettese, Martin Bormann lett 
a legjobb barátja. Ezt a szót persze nem szabad ha- 
gyományosan érteni — egyszerűen ha Eva találko- 
zott az alvezérekkel, akkor ezzel a sötét alakkal 
értette meg magát a legjobban. 

Mivel nagyon sok ideje volt, hát azt igyekezett 
valamivel kitölteni. A legkülönfélébb dolgokkal 
próbálkozott mindhárom , házában". 

Például filmezett volna, ha sok energiát szán 
rá. Többet, mint amennyit megtett. Talán egészen 
jó filmes lett volna belőle, ha nem csak a család- 
tagjait filmezi teljesen amatőr módon. Ami javára 
szól: sokat olvasott. Igaz, semmilyen szakkönyvet 
nem vett a kezébe, csupán regényeket. Nem érde- 
kelte a történelem, a művészetek is csak igen átté- 
telesen. Például ott élt a német-osztrák határon, 
egy autóval negyven perc alatt Salzburgba érhetett 
volna, ahol egymást érték a remek koncertek — de 
nem, sohasem ment el oda. Legfeljebb hosszabb 
útra indulva utazott keresztül az egyik legszebb 
városon. 

Viszont ha csak tehette, vásárolt. Hitlertől ép- 
pen elég pénzt kapott. A vásárlás célja mindig... ő 
maga, vagyis önmaga öltöztetése volt. Ruhák, ci- 
pők hihetetlen mennyiségben kerültek a szekrényeibe. 

Naponta ötször, de volt, hogy hatszor is 
átöltözött és rengeteg időt töltött a tükör előtt. A 
legtöbb esetben egy ruhát csak egyszer vett fel — ha 
volt alkalma megmutatni másoknak, többször már 
nem öltötte fel, hanem elajándékozta valamelyik 
ismerősének vagy barátnőjének. Mindezek ellenére 
nem volt sok barátnője. Leginkább Gretl húgával 
értette meg magát, akivel folyton együtt voltak. 

Itt látható Hitler újabb fogása. A férfi rájött, 
hogy Geli esetében többek között az volt a baj, 
hogy a lányt elzárta a világtól. Nem akarta ismé- 
telten elkövetni ugyanazt a hibát, hát hagyta, hogy 
Eva Braun közben azért élje a maga életét. Más 
kérdés, hogy Eva meg nem tudott mit kezdeni ezzel 
a szabadsággal, és különben sem volt kedve má- 
soknak élni. Hát ő meg elvesztegette a napjait, hó- 
napjait, éveit. Elment mellette az élet, mint megje- 
gyezte róla valaki. Mehetett volna mindenhová, 
teljes és értékes életet élhetett volna, sőt pozitív 
befolyását kihasználva segíthetett volna másokon 
is. De így csak tengődött, vesztegette az oly drága 
időt. Azon töprengett, hogy egyik vagy másik is- 
mert filmcsillag milyen jegyben született, és fi- 
gyelemmel kísérte a színes magazinokban közölt 
eseményeiket,  élettörténetüket,  szerelmeiket és 
botrányaikat. A lakberendezéshez sem értett — akik 
jártak soron következő lakásaiban, meglehetősen 
lapos ízlésvilágról beszéltek, írták később. Ha 

Hitler nem volt ott, akkor cigarettázott — ez vitt 
egy kis izgalmat az életébe, ez volt az egyetlen 
tiltott dolog", amit mégis megengedett magának —, 
ha ura és parancsolója nem volt a közelben. 

8. 


Eva, és a vég 


Eva Braun nem léphetett be Hitler , hivatalos" 
világába — a helye csak a szigorúan vett magán- 
életben volt, ott is igen szegényes, kicsi, jellegte- 
len. Viszont más hölgyek — az alvezérek feleségei, 
élükön Magda Göbbels-szel, természetesen — annál 
többet csilloghattak a Führer oldalán. Míg Eva ak- 
kor sem léphetett be egyetlen előkelő fogadásra 
sem, ha éppen Berlinben tartózkodott, ez a tilalom 
természetesen másokra nem vonatkozott. Sőt — 
mint volt már róla szó — Hitler nagyon szerette, ha 
szép hölgyek csillognak mellette, körülötte, és 
azokkal fényképezik vagy filmezik őt. 

1935-től tíz éven át küzdött egymással a két 
, csúcs-asszony" a hitleri birodalom , first lady"7-cíi- 
méért: Magda  Göbbelsnek egyetlen komoly ve- 
télytársa e téren Emmy Göring volt. 

Ha pedig Hitler a hegyi házban tartózkodott, 
esetleg heteken át — mert erre is volt példa —, akkor 

ott fogadta jelesebb külföldi vendégeit. A diplomá- 
ciai látogatások idején Evának egyszerűen látha- 
tatlanná kellett válnia. Ott maradhatott a tágas ház- 
ban, de lakosztályát nem hagyhatta el, nehogy ta- 
lálkozzon a jeles vendéggel. 

Eva persze több esetben nem teljesítette az 
utasítást. Egyszer például Galeazzo Ciano, Musso- 
lini veje és egyben külügyminisztere érkezett kísé- 
retével vendégségbe Hitlerhez.  (Főnöke később 
lázadása miatt egyszerűen kivégeztette, függetlenül 
attól, hogy lánya férje és unokái apja volt...) Eva, 
ha már nem lehetett ott a fogadók és vendéglátók 
között, és főleg nem mutatkozhatott Hitler oldalán, 
szobája odanyíló ablakából filmezte az érkezést. 
Ciano fel is figyelt a szép kis szőke fejre, amely 
félig egy kamera mögé rejtőzött és megkérdezte, ki 
az. Hitler valamivel elütötte a kérdést (alighanem 
azt mondta, ,egy túlbuzgó titkárnő!"), közben már 
menesztette  küldöncét a szigorú  megrovással: 
,hagyd abba, ablakot csukd be, tűnj el!" — felkiál- 
tással. 

Nagyon sokszor célozgatott Eva arra, hogy 
milyen jó lenne, ha Hitler őt feleségül venné. Tör- 
ténelmi példákat is felhozott. A legjobban az a VIII. 
Edward angol király imponált neki, aki egy két- 
szer elvált amerikai nő kedvéért még a trónról is 
lemondott, és végül feleségül vette azt az asszonyt. 
E páros mellesleg — mivel Edward szimpatizált a 

náci eszmékkel — járt Obersalzbergben is Hitlernél. 
Eva akkor is hiába törekedett arra, hogy találkoz- 
hasson velük. 

Hitler pánikszerűen dugdosta el Evát minden 
vendég elől, és nem engedte be hivatalos életébe. 
Eva ugyanakkor még arra is célozgatott: mi lenne, 
ha Hitler lemondana a hatalomról — az ő kedvéért? 
Látszik, halvány fogalma sem volt Hitler igazi 
természetéről, vágyairól, emberi minőségéről. Ha 
valaha csak egy percig is komolyan hitte, hogy egy 
ilyen ember mint, a Führer otthagyna csapot-papot, 
azért, hogy vele, és csak vele éldegéljen valahol 
békességes öregségben, papucsban és újságot ol- 
vasva, lemezeket hallgatva, rózsákat ápolgatva... 
Akkor valóban egy álomvilágban élt. 

Márpedig tudjuk, hogy a házassági ,ajánlatot" 
vagy inkább ,legénykérést" többször is megújítot- 
ta. Erről Gertinek vagy barátnőinek számolt be, no 
és naplójában is nyoma van. 

Geli halála aligha lebegett a szeme előtt. Ő 
csak Hitlert látta és nem érdekelte, mit tett és miért 
tette Geli, vagy bárki más. Amikor Hitler egy ki- 
csit kevesebbet törődött vele — nyilván nem volt 
ideje és valljuk be őszintén, olyan fene nagy szexu- 
ális libidó sem hajtotta, hogy gyakorta maga 
mellé vegye Evát. Egyszerűen nem hiányzott neki, 
csak ritkán. 

De a másik oldalon Eva ezt nem így érzékelte 
és magyarázta. Ezért már kapcsolatuk kezdetén, 
amikor már túl voltak valamiféle szexuális együtt- 
léten — talán több ízben is —, akkor úgy érezte, a 
férfi eltávolodik tőle. Talán azt hitte, , kihasznált 
és eldobott", és ezért öngyilkosságot kísérelt meg. 

1932. november 1-én, halottak napján apjával 
és a családdal keresték fel halottaikat. Talán e gyá- 
szos színtér és amúgy is negatív gondolatai tették, 
hogy Eva elemelte apja pisztolyát és úgymond 
, fejbe lőtte magát". Persze a golyó csak a nyakába 
hatolt, ott sem sértett semmilyen fontos szervet és 
már az odaérkező első orvos egy csipesszel simán 
kiszedte. 

De mindenképpen figyelmeztető jelzés volt ez 
Hitlernek. És a sorban csak az első. De a férfi ki- 
csit megijedt, hiszen nem hiányzott neki még egy 
olyan botrány, amely miatt egy évvel korábban 
majdnem elvesztette mindazt, amit addig elért. Is- 
mét visszatért hát Evához és egy-két évig nem volt 
baj. 

Persze, ha egy nőnek folyton csak a várakozás 
a sorsa, az sohasem tesz jót a kapcsolatnak és a nő 
lelkiállapotának sem. Eva sorsa ez a rendkívül 
hosszú várakozás volt. Ha valaki tizenhat évig vár 
egy férfira, akkor vagy a férfi rendkívüli, vagy a 
nő egy hihetetlen jellem. Tizenhét éves volt, ami- 
kor először találkozott , Wolf úrral", és harminchárom, 

amikor együtt választották a közös véget. 
Minket persze elsősorban az érdekel, mi játszódott 
le közben...? 

1932 tavasza óta tartott a kapcsolat és nem volt 
az már olyan titok, mint ők hitték. Azok az alvezé- 
rek, akik értesültek róla, elég, ha csak feleségük- 
nek mondták el — és ezzel a pletyka útja szabaddá 
vált. Pedig el kell ismerni, hogy Hitler mindent 
megtett a viszony titokban tartása érdekében. Kü- 
lönösen az első évben, hiszen akkor még csak egy, 
hatalomra törekvő pártot képviselt és nem tett vol- 
na jót egy botrány. 

Ennek az álcázásnak volt része az is, hogy lát- 
szólag minden ment tovább a maga útján 
Hoffmann, a fényképész és gyanúnk szerint kerítő 
is úgy tett, mintha kedves barátja, , Wolf úr" csak a 
politikával foglalkozna — és nem az eladólánnyal 
is... Mert hát 1935-ig Eva ott dolgozott Hoffmann 
boltjában, ahol mindenféle feladattal ellátták. Ha 
kellett, fotómodell volt a divatképeknél, de éppen- 
séggel segített az előhívásoknál a laborban és be- 
állt a pult mögé is, ha fényképeket kellett árusítani. 
Igaz, 1932 augusztusa óta — amikor már nyilván 
bensőségesebb volt a kapcsolat Hitler és a lány kö- 
zött — egy önálló lakása is van. Ennek bérét azon- 
ban Hitler fizeti, méghozzá... Hoffmannon ke- 
resztül! A dolog nyilvánvalóan a fényképész 
egyetértésével zajlik. Technikailag úgy oldották 

meg, hogy valamely címen Hitler pénzt juttat a 
fényképész bankszámlájára, és az fizeti a lány lak- 
bérét erről a számláról. 

Említettük már, hogy sajátos és csak később 
napvilágra került egyezség szerint a köztéri nyil- 
vános fellépések kivételével — mindenütt csak 
Hoffmannak van joga fotózni a Führert. Hoffmann 
jó pénzért árulja a képeket szerte a világban, és 
minden egyes bevétel fele Adolf Hitlert illette két 
évtizeden keresztül. Ebből, és könyve honoráriu- 
maiból milliomossá lett Hitler. Nos, ilyen körül- 
mények között nem csoda, hogy találtak megoldást 
az efféle közös pénzügyletek lebonyolítására is. 

De visszatérve arra, kik tudtak róluk — hát 
tudtak a barátnők, például Henny Hoffmann, ké- 
sőbb Baldur von Schirach náci vezér felesége, 
tudta Herta Ostermayr, azaz Frau Schneider, a má- 
sik barátnő, akivel majdnem naponta együtt volt 
Eva és akinek — csakúgy, mint húgának — elmondta 
összes lelki baját és érzelmi válságát Hitlerrel kap- 
csolatban. 

Naplójában Eva olykor — egy-egy világosabb 
pillanatában — maga is pontosan látja reménytelen 
szerepét és helyzetét. Néha , buta nőcskének" ne- 
vezi önmagát és érezhető, hogy iszonyú nagy volt a 
reménytelenség tengere. A megmentő sziget, va- 
gyis a férfi roppant ritkán bukkant fel rajta. Persze 
a naplóban soha nem bukkan fel Hitler neve, még 

olyan formában, hogy , Adolf" vagy ,A" sem. A 
huszonharmadik születésnapján, vagyis 1935 feb- 
ruár 6-án nagyon várta a Führert, de az csak dísz- 
táviratot és virágot küldetett neki, ami hatalmas 
csapás volt a nőnek. Akkor kezdett el először attól 
tartani: vénlány lesz belőle, hiszen beállt a ,se ve- 
le, se nélküle" állapot. Mit hozhat még a jövő? — 
töprengett. 

Viszont pár nap múlva Hitler mégis felkereste 
őt. Igaz, meg sem kérdezte, mit szeretne kapni a 
születésnapjára... Eva különben eleinte mindig 
kutyát akart. Később volt neki kettő is, azok foly- 
ton vele voltak. Hitler bár szerette az állatokat és 
különösen éppen a kutyákat, Eva állataiért nem 
lelkesedett. 

A naplóból is tudjuk, hogy 1935 tavaszán elő- 
fordult: hetente találkoztak, aztán egy ideig nem, 
majd megint ismét, váratlanul. De Hitler szeszélye- 
sen viselkedett — vagy csak a feladatai szólították 
el... ? Eva boldog volt, ha együtt lehetett vele, ő 
viszont meglehetősen kimérten viselkedett. A fel- 
tűnést elkerülendő kis kísérettel járt akkor a Führer 
Münchenben, de azért éppen eléggé riaszthatták a 
biztonsági szolgálatokat, nehogy baja essen. 

Eva néha úgy viselkedett, mint egy bakfis lány 
egy szerelmes filmben. Ez igen, ez az ő világa 
volt! Hiszen filmekben élt, azokat nézte nap mint 

nap és olykor magát is egy nagy szerelmes film- 
történet, egy , sztori" részesének hitte. 

Tudjuk hát, hogy előfordult: Hitlert órákig 
várta a bejelentett napon, de az nem jött el. Ott állt 
az ablakban, az üveglapokon csorgott az esővíz, ő 
pedig csak nézte az utcasarkot, ahol majd befordul 
egy nagy Mercedes... 

A Mercedes aznap nem fordult be. Egy másik 
alkalommal meghallotta, hogy Hitler Münchenbe 
jött, de őt nem értesítette. Rohan hát a luxusszállo- 
da elé, ahol máskor is megszállt. Látja az őrséget, a 
nyüzsgést. De nincs ott egyetlen ismerős segédtiszt 
sem, akivel beüzenhetne. Az őrség pedig közelebb 
sem engedi. Ő hát a Birodalom Vezérének szerel- 
me, aki nem férhet oda a szerelméhez...! Ott állt 
hát három óra hosszat — és végül mit lát? Hogy 
Hitler kijön a hotelból, hatalmas nyüzsgés van kö- 
rülötte, náci egyenruhákban, horogkeresztes kar- 
szalaggal mindenféle főemberek szaladgálnak és 
paroláznak vele. De azt is látnia kell, hogy van ott 
egy hölgy is, akinek Hitler éppen akkor nagy vi- 
rágcsokrot küldet. És az a nő nem más, mint egy 
színésznő, név szerint Anny Ondra. Eva jól ismeri 
a fotóját a képeslapokból és a mozivászonról! 

Meg kell a szívnek szakadnia! 

Ugyanabban a szállóban azonban más is elő- 
fordul. A ,Vier Jahreszeiten" (Négy  Évszak") 
dísztermébe egyszer — csak egyszer! — Hitler őt is 

meghívja. Persze sok-sok más vendéggel együtt, 
nehogy feltűnő legyen a dolog. De éppen a sereglet 
létszáma miatt végül is Eva hiába ül a Führer asz- 
talánál kerek három órán keresztül, egyetlen szót 
sem válthat vele. Meg kell játszania a közömbös, 
ámde természetesen a Führer iránt lelkesedő 
hölgyvendéget, ám közben Adolf szóra sem mél- 
tatja. És a végén egy megalázó gesztus, amit re- 
mélhetőleg nem sokan vettek észre: Hitler egy 
bankjegyekkel tömött borítékot nyomott Eva kezé- 
be, miközben magázódva elbúcsúzott a ,schöne 
Frauleintől" (szép kisasszonytól)  Evát nem az 
döbbentette meg, hogy pénzt kapott, hiszen már 
évek óta a Führer pénzéből élt, hanem az, hogy 
szeretett Adolfja ezt olyan nyíltan csinálta... 

A naplóból tudjuk azt is, mennyire próbálta 
megérteni a férfit. Főleg azt, hogy nincs ideje. Né- 
ha egy-egy keserű-gúnyos megjegyzése árulkodik 
erről. Például: ,a szerelem most egyszerűen nem 
kap helyet a programjában", vagy az önvigasztaló 
, most élénk a politikai élet". 

De tudhatjuk, hogy a drága Adolf nemegyszer 
eljött Münchenbe politikát csinálni, a párt és az 
állam, a tartomány ügyeit intézni, de Eváról tudo- 
mást sem vett. Mintha nem is létezne. Eva ilyenkor 
folyton otthon ült és várta a telefonértesítést — hát- 
ha mégis eljön? Beugrik egy órácskára, titokban, 
az éjszaka leple alatt...? 

De Hitler nem jött, ő pedig könnyesre sírta a 
párnáját. 1935 májusában egy jóakarója megsúgta 
neki, hogy Hitler azért nem jön, mert más szeretőt 
talált helyette. Méghozzá egy angol nőt... Eva ezt 
nem akarja elhinni. Tudja ugyan, hogy Hitler min- 
dig igen nagyra becsülte az angolokat (és 1939 
előtt, sőt után is mindent megtett azért, hogy Nagy-Bri- 
tanniát rávegye: szálljon ki a háborúból, sőt fel- 
ajánlotta nekik, hogy az angolszászok és a germá- 
nok mint ,árják" együtt uralják majdan a világot!) 
— de azt nem akarja elhinni, hogy Adolf egy másik 
nővel van. 

Azon a tavaszon — három éves viszony után, 
amely alatt alig húszszor találkoztak — utoljára 
március 13-án voltak együtt "úgy", szexuális érte- 
lemben. Ezért Eva megvárta ennek három hónapos 
fordulóját, ezt mintegy határidőt tűzte ki maga elé. 
Ha Hitler addig sem jelentkezik, akkor... 

Akkor mit tehet? Egyáltalán volt-e a kezében 
bármilyen eszköz, amellyel megváltoztathatta vol- 
na Hitler érzelmeit vagy véleményét? Az akaratát? 

Persze, hogy volt. A már egyszer kipróbált 
, fegyver": az öngyilkossági kísérlet. 

De persze nem várja be a határidőt, mert annyi- 
ra türelmetlen. Még május végén levelet írt 
Hitlernek. Ez a levélváltás egy titkos címen lehet- 
séges volt gyakorlatilag állandóan, ha nem lakott 
Eva Berlinben, a kancellári palotában. De erre csak 

1939 után került sor. Ebben már kerek-perec meg- 
fenyegette Adolfot. Ha nem kap választ vagy va- 
lami életjelet ennyi hónapos meddő várakozás 
után, akkor , beveszek 25 tablettát és átmegyek a 
másvilágra". 

Képzelhetjük, a Führer mennyire ,örült" egy 
ilyen levélnek. Egy baljós híradásnak, amely a 
, másik életéből" jött. És ez éppen akkoriban tör- 
tént, amikor meg kellett szerveznie Röhm és társai, 
több száz ember titkos kivégzését! Eltenni az útból 
azokat, akik régi és már teljesíthetetlen ígéreteire 
emlékeztették és el akarták tőle venni a pártot — ha 
kell, erőszakkal is... Amikor első ízben szállt 
szembe fegyveresen az első világháborúban győz- 
tes hatalommal, Franciaországgal — és  rákény- 
szerítette, hogy adjon vissza egy akkor Németor- 
szágtól elvett területet. 

És gondoljunk csak bele: Eva minderről nem 
akart tudomást venni. Hallhatta a rádióban, olvas- 
hatta a lapokban is, hogy valami nagy horderejű 
események követik egymást. De nem, őt akkor is 
csak az izgatta, hogy Hitlernek állítólag egy másik 
szeretője van, aki miatt most elhanyagolja őt. Hogy 
emberek halnak és Európa békéje forog kockán, az 
nem hatolt el hozzá. Vagy nem is érdekelte. 

Egy kis időre most hagyjuk itt Eva Braunt. 
1935-öt írunk és nézzük meg, ki is volt az az ,an- 
gol szerető"? 

Lady Unity Valkyrie Mitford 1914-ben szüle- 
tett, vagyis Eva Braunnál két évvel fiatalabb volt. 
Egy angliai nemesi család sarjaként került a távoli 
Németország és Hitler befolyása alá. A messzeség- 
ből csodálta Adolf Hitlert és már tizenévesen el- 
határozta: egyszer elmegy Németországba és ott 
találkozik a Führerrel. Már csaknem húsz éves 
volt, amikor 1933-ban valóra váltotta terveit. Né- 
met földön követte Hitlert, meghallgatta beszédeit 
és annyira fellelkesült, hogy minden követ meg- 
mozgatott, találkozhasson a szónokkal és népvezér- 
rel. A történeteinkből, különösen a Geli-korszakból 
már ismert ,Putzi" Hanfstaengl került itt képbe, 
akinek angol volt az édesanyja és így Unity (a ke- 
resztnév kissé meglepő módon azt jelenti: ,Egy- 
ség") rajta keresztül próbált Hitler közelébe fér- 
kőzni. De még így sem sikerült. Hanfstaengl jól 
tudta, milyen drága a Führer ideje és egy csitri an- 
gol lányért nem áldoz fel negyedórát sem. 

Unity ekkor úgy döntött, többet nem vár köz- 
vetítőkre. A saját ügyeit emancipált angol lányhoz 
méltóan ő maga fogja intézni. Egyszerűen Münc- 
henbe költözött, mert azt tartotta Hitler , élőhelyé- 
nek" és nem is tévedett, még mint kancellár is ebé- 
delt ott a Führer nemegyszer. De ez 1933 elején 
történt, amikor a Führer még nem jutott fel a hata- 
lom csúcsára. Unity beiratkozott a müncheni 
egyetemre, ahol állítólag művészettörténetet tanult. 

De naponta megjelent abban az olasz étteremben, 
amelyről már írtunk és amely Hitler törzshelyének 
számított, hiszen állandó asztala volt ott. Unity a 
mellette lévő asztalnál foglaltatott magának állan- 
dó helyet és heteken át ült ott minden nap, de Hit- 
ler nem jött. A lány közben németül tanult. 

Végre megjelent a Führer és a lány akkor rá- 
vetette a szemét. A szó szoros értelmében ,,sze- 
mezni" kezdett Adolf Hitlerrel (mellesleg állítólag 
szép kék szeme volt). A dolog eltartott néhány 
ilyen alkalomig — ahányszor Hitler felbukkant az 
étteremben, Unity mindig ott ült és szemezett vele. 
1933 február 9-én aztán ebéd közben az üzletve- 
zető maga lépett Unityhoz az üzenettel. 

— A Führer beszélni kíván önnel, kisasszony. 

Elérte hát, amit akart! 

Az első alkalommal állítólag kerek fél órán át 
beszélgettek. Ebből a lány otthon sem csinált tit- 
kot. Azonnal megírta apjának, aki valódi lord volt, 
mi történt és biztosította afelől, hogy Hitler a világ 
legnagyobb embere. 

Feltehetően sok ilyen fiatal lány volt akkori- 
ban, akik nem  filmszínészekért, hanem efféle 
, nagy emberekért" lelkesedtek. Unity attól kezdve 
Hitler lelkes propagátora lett angol körökben. Min- 
den ismerősét elárasztotta Münchenből írt levelek- 
kel, amelyekben folyton ezt a rendkívüli embert, 
minden idők legnagyobb politikusát magasztalta, 

aki , még a csúcsra érve is egyszerű és szerény ma- 
radt". 

Mivel az angol lány levelekben és naplókban 
mindent dokumentált, minden találkozásról  fel- 
jegyzett minden lényeges dolgot — elég sokat tu- 
dunk róluk. Unity ugyanis egészen 1939-ig, a há- 
ború kitöréséig tartotta a kapcsolatot Hitlerrel és 
ennek csak az vetett véget, hogy országaik szem- 
bekerültek egymással. A hat év során pontosan 140 
alkalommal találkoztak. Unity hamarosan felkerült 
Hitler gyakran meghívott vendégeinek listájára is 
és felbukkant diplomáciai fogadásokon, sőt ha a 
Führer valahová utazott különvonatán, akkor a lány 
is ott lehetett. 

Ennek persze lehettek politikai okai is. Hiszen 
kapóra jöhetett neki, a deklaráltan angolbarát né- 
metnek, hogy lám, még egy igazi arisztokrata an- 
gol hölgy, egy lord lánya is vele tart, az ő eszméit 
vallja! Ezért jó volt Unityt mutogatni, demonstrálni 
minden lehetséges alkalommal. 

De volt-e köztük más kapcsolat is? Nem vilá- 
gos a dolog. Tény, hogy a lord családját megfer- 
tőzték a náci eszmék, mert például Unity néhány 
évvel idősebb nővére Oswald Mosleyhoz, a brit 
fasiszták  vezéréhez ment feleségül. Az esküvőt 
különben a berlini olimpia évében, 1936-ban tar- 
tották meg — Németországban. A költségeket a náci 
párt állta, hiszen ez jó reklámnak számított. 

A más kapcsolat nem bizonyított, de az két- 
ségtelen, hogy a lány mindenre kész lett volna 
Hitlerért. A külseje is megfelelt annak az északi, 
, germán", sőt ,árja" mintának, amit Hitler is 
olyannyira kedvelt. Vagyis Unity is kékszemű, 
szőke, üde szépség volt. Anyagilag független, ér- 
telmes és lelkes. Unity sok reális feltételezés sze- 
rint — amit rokonai is megerősítettek — azt tervezte, 
hogy ha létrejön a Hitler által is annyira várt és 
remélt brit-német szövetség (,északi árja összefo- 
gás a világ többi része ellen"), akkor nem csupán a 
szeretője, de talán még a... felesége is lehet a 
Führernek! 

Azt hiszem, el kell vetnünk azt a feltételezést, 
hogy Hitlernek szexuális kapcsolata lett volna 
Unityvel. Főleg azért, mert ha vele is csődöt mond, 
ha Unity számára is kiderül impotenciája vagy 
egyéb ferde hajlamai, akkor őt nem tarthatja vissza, 
mint német  szeretőit. Túl nagy nemzetközi 
botrány lett volna, ha Unityt lefogja a Gestapo és 
elhurcolják egy börtönbe vagy koncentrációs tá- 
borba. Nem, bármi is történt volna, Unityt el kel- 
lett volna engednie. Az pedig talán nem bírta volna 
elviselni a történteket és hazatérve Angliába , ki- 
tálalt" volna a világnak. 

Ezért gyanítjuk, hogy Hitler nem engedte őt 
magához olyan közel. Viszont kissé aljas módon 
más célokra használta. Unity akkor nem is sejtette, 

hogy Hitler hamis híreket és szándékokat csöpögtet 
bele. olyasmiket oltott az agyába, amiről szó sem 
volt terveiben, de a lord lánya annyira bízott ben- 
ne..! Így hát szorgos méhecske gyanánt hordozta 
ki a , Führertől kapott személyes híreket" és ter- 
jesztette őket a világban. Nem csoda, ha a lány 
megerősítve érezte saját vágyait és mindenkinek 
elmondta nyugaton, hogy Hitler a béke embere, 
esze ágában sincs háborúzni, stb. 

Persze azért, hogy ezt Unity éveken át csinálja, 
adtak is neki valamit. A Führer az idejéből áldo- 
zott, a párt és a kormány a meghívókat adta a ren- 
dezvényekre, és egyike lehetett azon kevés külföldi 
nőnek, akit felvettek a náci pártba (a jelvényét ma- 
ga Hitler adta át neki...). Röviden szólva a lelkes, 
de félresiklott fiatal nőt eszközként használták fel. 
A lány igen kifizetődő beruházásnak bizonyult — 
lényegében semmibe sem került, viszont bejárta 
egész birodalmát, szerte mutogatta Hitler neki de- 
dikált fényképét és terjesztette naiv meséit Hitler- 
ről, az emberbarátról, a béke megszállottjáról. 

Unity , fordítva is működött", vagyis szárma- 
zásánál fogva bemutatták a brit királyi udvarnál és 
bejáratos volt a politikacsinálók: Churchill, Cham- 
berlain, Eden és mások közé. Ott egyrészt szintén 
terjesztette a náci mételyt, másrészt értékes infor- 
mációkat hozott Hitlernek a londoni kormánykörökben 

uralkodó —— eszmékről,  — hangulatokról, —— szándé- 
kokról... 

Mindez ilyen szépen zajlott egészen a háború 
kitöréséig. Amikor a két ország hadat üzent egy- 
másnak, Unity, ez a vérbeli náci angol lány megha- 
sonlott és öngyilkosságot akart elkövetni. Búcsúle- 
velet is írt a Führernek. Mindez Münchenben tör- 
tént, az úgynevezett Angolkert-parkban. A rendőr- 
ség talált rá, egy padon ült és lőtt sebből vérzett. A 
seb nem volt túl veszélyes, pár hónapot töltött kór- 
házban. Ám a pisztolygolyó a fejében maradt, a 
németek nem merték kioperálni, nehogy kudarc 
esetén a világ azt mondja rájuk: szándékosan tették 
el láb alól, mert angol volt. 

Hitler különben többször meglátogatta őt a 
kórházban is. Amikor már szállítható állapotba ke- 
rült, Svájcba vitették és többé nem találkoztak. 

A következő kilenc évben a golyóval a fejében 
(a brit orvosok sem operálták ki) egy Csendes-óce- 
áni szigeten élt és szektákkal foglalkozott, de 
egyre feledékenyebb lett és már nem is emlékezte- 
tett egykori szépséges önmagára. 1948-ban, nyil- 
ván a régi sérülés miatt egyszercsak elvesztette 
eszméletét és pár órán belül meghalt. 

De most térjünk vissza Evához. Aki még mit 
sem tudott arról, hogy Hitler 1932-ben megismer- 
kedett egy másik nővel is. A roppant csinos német 
filmszínésznő, Renate Müller volt az áldozat. Ez a 
viszony rendkívül zavaros, és mint minden ügyben, 
aminek köze volt a filmhez, Göbbels is benne volt. 

A lényeg az, hogy Hitler akkor már nem elő- 
ször és nem másodszor okozott halált. Renate 
Müllerről annyit lehet tudni, hogy minden bizony- 
nyal Hitler szado-mazochista magatartásának lett 
áldozata. Nem, nem a Führer ölte meg őt — hanem 
minden valószínűség szerint az ő magatartását nem 
bírta már elviselni. Ez a viszony öt teljes évet vett 
igénybe, de erős a gyanúnk, hogy Hitlernek Renate 
számára sem jutott több ideje, mint amennyit 
Evának tudott szakítani. 

Tény, hogy Renate nem bírta tovább ezt az ál- 
lapotot. Nem volt olyan birkatürelmű, és nem is 
volt benne annyi Hitler iránti fanatizmus — vagy 
legyünk igazságosak: szerelem? —, mint Eva Braun- 
ban. Így aztán Renate 1937-ben öngyilkos lett. 

Ezt az ügyet is eltitkolták. Renate Müller neve 
fel sem bukkan a legtöbb Hitler-életrajz lapjain. 

Eva Braun jól számított, amikor , elkövette" a 
második  , öngyilkosságot". Nem lehet véletlen, 
hogy Hitler kedvenc titkárnője, Christa Schröder, 
aki évtizednél is hosszabb időt töltött a Führer 
mellett és végig megőrizte tárgyilagosságát, nem 

kedvelte őt. Elkényeztetett nyafkának és intrikus- 
nak vélte, aki meglehetősen erőszakosan harcolta 
ki magának azt, ami vélekedése szerint neki , járt". 
Erre például azt az esetet hozta fel: az újabb ön- 
gyilkossági kísérletével Evának sikerült kiütnie a 
nyeregből Angela Raubalt, Geli anyját. 

Addig ugyanis ahányszor Eva az obersalzbergi 
,hegyi házban" tartózkodott, Raubal asszony min- 
den alkalmat megragadott, hogy elviselhetetlenné 
tegye számára az életet. Hagyján, hogy soha nem 
fogott vele kezet, de nyíltan is őt okolta a lánya 
haláláért, persze áttételesen. Gondolatmenete a kö- 
vetkező volt: Hitler fejét elcsavarta ez a kis fény- 
képésztanonc, ezért az ő lánya pedig megölte ma- 
gát... ezzel mintegy elismerte Angela Raubal, hogy 
a lánya és Hitler között szerelmi kapcsolat volt — 
bár ezt így soha nem mondta ki. 

Nos, miután Eva gyomrát kimosták a klinikán, 
Hitler eljött hozzá. Hatalmas virágcsokrot hozott és 
az évek óta várt ajándékot — egy gyönyörű kutya- 
kölyköt... Közölte, hogy soha többé nem lesz oka 
ilyesmire, vagyis nehogy még egyszer merényletet 
kövessen el saját élete ellen. Bankszámlát nyitott 
neki, és utasította a bankot, hogy abból havonta 
egy nagyobb összeget utaljanak át  ,Braun 
kisasszonynak". Ezt követően kapta Eva a műünc- 
heni villát, de a hegyi házban is egy lakosztályt, 
Angela Raubalt pedig eltávolították onnan... Ez 

bizonyítja, hogy Eva  panaszkodhatott Hitlernek 
Raubal asszony magatartására. 

De azt se felejtsük el: Hitler a következő évek- 
ben is gyakran éppen úgy bánt (el) Evával, mint 
1935 előtt. De a lány szívére vette a tiltást és többé 
nem akart öngyilkos lenni (kivéve aztán az ismert 
véget). 

Beszélt-e valakinek Eva a szexuális életükről? 

Igen, elsősorban a két lánytestvérének. Itt is 
két változatot ismerünk. Kezdetben azt mondta ne- 
kik, hogy ez ,teljesén normálisan zajlik". Ám ké- 
sőbb olykor megengedett magának egy másféle 
véleményt vagy sugallatot is, amit az előző véle- 
mény tagadásának, ellenkezőjének  értékelhetünk. 
Egyik barátnőjének például azt mondta: 

— Als Mann habe ich von ihm überhaupt nichts. 
(Mint férfitől semmit sem kapok tőle.) 

Vagyis Hitler nem tudott férfiként ,adni" a 
szexualitásban? Nem tudott férfiként viselkedni? 
Impotens volt? Minden jel erre mutat. 

Persze nem tudhatjuk, hogy ez végigvonult-e a 
harmincas években az egész kapcsolatukon — vagy 
csak akkor volt érvényes, amikor ez a mondat el- 
hagyta Eva száját? Hogy csak a legutolsó együtt- 
létüket akarta-e ily módon jellemezni, vagy az 
összeset? Vagy annak egy hosszabb időszakát? 

Csak feltételezhetjük, hogy eleinte biztosan 
jobb volt. Majdhogynem , normális"? 

Persze maga Eva is töprengett ezen, erre van 
bizonyíték a naplójában. Őt is érdekelte, hogy 
ilyen körülmények között Hitler mit akar ettől a 
kapcsolattól, szereti-e őt? 1935. március 16-án — 
pár nappal szerelmes-szexuális együttlétük után — 
ezt írja a könyvbe: , Neki különleges okból van rám 
szüksége". Ez vajon mit jelent? Azt, hogy a fiatal 
lány azt hiszi, jelentős szerepet játszik a , nagy 
ember" életében? Vagy éppen ellenkezőleg: hogy 
annak csak különös szexuális igényeinek kielégíté- 
séhez van szüksége rá...? 

Tudjuk több forrásból is, hogy ami 1932 ele- 
jén, körülbelül négy hónappal Geli halála után 
vette kezdetét és meglehetősen ritkán, inkább vé- 
letlenszerűen került rá sor — az legkésőbb 1943-ig 
tartott el. Az utolsó két évben Hitler már arra is 
képtelen volt, hogy legalább imitálja, megjátssza a 
szexuális együttlétet, vagy azt, hogy abban ő is 
részt vesz. Mert 1943-ban meglepő vallomást tett 
Evának. Egyszerűen bejelentette neki, hogy többé 
semmire se számítson nála ezen a téren. Sőt, java- 
solta, hogy keressen magának egy másik férfit, ha 
a nemiségre vágyik, mert ő bizony arra már képte- 
len. Természetesen nem így mondta, és biztos, 
hogy az impotencia szó el sem hangzott. Hitler 
rengeteg elfoglaltságára hivatkozott, és arra, hogy 
nagyon fáradt és beteges mostanában (ez igaz is 
volt). Eva erről másik bizalmasának, Speernek 

beszélt, aki érdekes módon Hitlernek is bizalmasa 
volt: 

— A Führer azt mondta, túlságosan elfoglalt, le- 
foglalják az ügyek, és túl fáradt ahhoz, hogy en- 
gem ezután férfiként kielégítsen. 

Speer mindig kedvelte Evát, bár neki sem volt 
túl dicsérő véleménye róla. Viszont nagyon nőies- 
nek tartotta. Ráadásul úgy tudta, hogy Eva jóra 
használja befolyását, sok embernek segít azzal, 
hogy Hitlertől kieszközöl számukra ezt vagy azt 
(amit viszont mások tagadtak és azt írják, hogy Eva 
soha senkinek sem segített). 

Mégis furcsa, hogy egynéhány gyakorlott nő 
Hitler környezetében, aki látta őket együtt is, meg 
volt győződve, hogy ez a két ember még sohasem 
feküdt le egymással! Ezt a véleményt képviselte a 
már említett Christa Schröder, Hitler titkárnője. 
Mások úgy vélik, ha volt is köztük , valami ilyes- 
mi", az teljesen mellékes esemény lehetett és soha- 
sem játszott főszerepet a kapcsolatukban. Az nem a 
szexre épült, vallották a háború után. 

Ne feledjük el: a német nép a háború végéig 
nem tudott Eva Braun létezéséről sem. A Führer 
nagyon szigorúan ügyelt rá, hogy a legszűkebb 
környezetén kívül a dolog ne szivárogjon ki. Hitler 
egyesek szerint azért ,tartotta" Evát, hogy ez a 
szűk környezet azt higgye: ő is igazi férfi, van 
, nője". Ugyanis mindig is azt akarta, hogy tökéletes 

embernek és férfinak tartsák, tehát kellett erre 
egy élő bizonyíték. Viszont a nép meg azért nem 
tudhatott Eváról, mert kifelé a Führer egy másik 
látszatot kívánt kialakítani és megőrizni. 

Ez pedig a szorgalmas államfő ,image"-a volt. 
Azé az emberé, aki lám, teljes energiáját a hazának 
szenteli, egyszerűen nincs is magánélete, merthogy 
arra sem marad ideje. 

Ugyanakkor tudjuk, hogy néhány olyan bizal- 
masának, aki még nem értesült Eva létezéséről, 
maga a Führer dicsekedett el. Amint szóba került a 
szerelem vagy a szexualitás, Hitler megjegyezte: 

— A szerelem kedvéért tartok magamnak 
Münchenben egy lányt. 

De házasságról szó sem volt. Christa Schröder 
későbbi ismertetése szerint Hitler még halála után 
is — persze a maga kicsit beteges módján — ,sze- 
rette" Gelit. Egyszer állítólag kijelentette: , Eddig 
egyetlen nő létezett csak, akit feleségül vettem 
volna". 

Hogy ez egyértelműen Gelire vonatkozott-e, 
azt azok tudják vagy állítják, akik a megjegyzést 
hallották. Hiszen ők tudják, milyen helyzetben, 
milyen előzmények után, vagyis milyen szöveg- 
környezetben hangzott el az a mondat. 

Mindenesetre . érdemes elgondolkozni azon, 
hogy a négy nőből négy követett el öngyilkosságot 
Hitler — miatt.  Kettőnek:  Gelinek és  Renate 

Müllernek elsőre sikerült, a másik kettő: Eva Bra- 
un és Unity Mitford inkább csak a kísérletekkel 
zsarolta a férfit. Tehát az, aki tízmilliók számára 
végzetesnek bizonyult azokban az években, vala- 
milyen formában azokat sem kímélte, akik mellette 
álltak. Akik szerették őt, vagy azt hitték, hogy sze- 
retik. Akik sokat feláldoztak érte. 

Bizonyos értelemben a legtöbbet négyük közül 
a legkevésbé okos teremtés: Eva Braun áldozta a 
Hitler nevű oltáron. Braun ugyanis életének tizenöt 
évét adta át, csekély ellenszolgáltatás fejében. 
Harminchárom évéből tizenötöt, az majdnem a fe- 
le. És a végén szó nélkül követte a férfit a halálba 
is, ami nyilvánvalóan a legnagyobb áldozat volt. 
Hiszen senki sem kötelezte rá, nem kellett volna 
meghalnia. És a győztes hatalmak  megtorlásától 
sem kellett tartania. Hisz politikával nem foglalko- 
zott, a döntésekre nem volt befolyása, nem expo- 
nálta magát, mint az emberiségellenes rezsim ideo- 
lógiai híve... 

Az ok minden esetben ugyanaz lehetett: Hitler 
politikus volt és a politikának szentelte életét. Ké- 
sőbb, amikor államfő lett, még több dolog vonta el 
figyelmét és idejét. Mivel pedig nősülni nem akart 
— hisz éppen a fenti okok miatt tartotta távol ma- 
gától a családi életet, ezért nem akart sem felesé- 
get, sem gyereket — hát a szeretők mindig arra 
voltak ítélve, hogy valahol az , ötödik" vagy , tizedik" 

vonalban, örökké a háttérben maradjanak:  ez- 
zel azok — jogosan — degradálva érezhették magu- 
kat. Mindegyik lázadozott, még Eva is, igaz, ő csak 
kezdetben. 

De térjünk vissza Evához és Hitlerhez. Mint 
tudjuk, 1939 után a lány már a Kancelláriában la- 
kott, ahol külön lakosztályt bocsátottak rendelke- 
zésére. — Kiharcolta, hogy kedvenc barátnőjének, 
Hertának is jusson ott egy szoba, és persze elin- 
tézte, hogy szabadon beléphessen a Kancelláriába, 
amikor csak akart, még éjszaka is. Ami nem lehe- 
tett egyszerű dolog, hiszen a szintén ott élő Hitler 
miatt nagyon szigorúan őrizték az intézményt és 
még az arcról jól ismert vezető emberek is csak 
alaposan , megszűrve", ellenőrzés után léphettek be 
az állam legfontosabb épületébe. 

Hertának különben az  obersalzbergi , hegyi 
házban" is volt lakosztálya, a barátnőjéé mellett. 
Eva végig megtartotta azt a szokását, hogy minden 
ruhát csak egyszer vett fel, amin mellesleg még 
Hitler is megdöbbent néhányszor, újra és újra, és 
igyekezett őt leszoktatni erről. Nos, végső soron 
Adolf kérlelésére néha megesett, hogy ismét felvett 
valamit, de eléggé kényszeredetten és szerfölött 
ritkán. Aztán gyorsan eltüntette azt a ruhát, bár- 
mennyire is tetszett neki és a , drága Adolfnak". 

Az a tudat is gyötörhette a lányt, hogy sohasem 
volt egyedül Hitler mellett. A féltékenysége annál 

inkább megalapozottnak tűnt, mert hiszen azt látta 
a filmhíradókban és a képeslapokban, hogy Hitlert 
gyakran veszik körül fiatal, csinos, mosolygós nők. 
Ő pedig nem lehetett mellette, tehát ha nagyon 
féltékeny természetű lett volna Eva, egy hónapig 
sem bírja ki ezt a bizonytalanságot. Ő München- 
ben, Hitler pedig Berlinben vagy valahol másutt, 
olykor külföldön is... Tudta jól Eva, hogy Hitler 
egy birodalom ura, hatalma az ókori császárokéval 
vetekszik. Elég egy szava, egy pillantása, és embe- 
rek tűnnek el a süllyesztőben. Éppen úgy meg is 
halhatnak, mint örökre valamilyen börtönben vagy 
munkatáborban rothadhatnak, és senki sem hall 
felőlük. 

A nők pedig odavoltak Hitlerért. Ez a jelenség 
ma már nehezen érthető, de végső soron hasonlít 
ahhoz, ahogyan ma a fiatal lányok és fiúk istenítik 
a rockzene sztárjait. Mindegy, miféle emberek 
azok. A lelkesedést nem csökkenti semmi. Ha kide- 
rül a sztárról, hogy kábítószerezik, hogy bűnöző, 
hogy összeütközésbe került a törvénnyel, hogy nő- 
ket erőszakolt meg vagy lopott — a rajongók számá- 
ra ennek nincs jelentősége, ők csak a csillogást, a 
hírnevet látják és a sztárt istenítik. 

Nos, valami ilyesmi volt a harmincas évek 
Németországában (és mint Unity esetében láthat- 
tuk, másutt is terjedt a ragály). 

Akkor persze még nem tudhatták, ki ez az em- 
ber és miket művel az általa felállított rezsim. A 
nők csak azt látták, hogy ott van a férfi az élen, a 
FÉRFI, aki szabad! Aki erős, aki parancsol, és aki- 
nek mindenki engedelmeskedik. A nők ritkán hall- 
gatták beszédeit, nem nagyon jártak el a gyűlések- 
re, ahol Hitler szónokolt. Vagyis rájuk nem annyira 
a beszédeivel és a személyéből áradó hipnotikus-mág- 
neses hatással gyakorolt hatást, hanem  más- 
képpen. 

Nos, Eva jól tudta, hogy Hitler autója elé a fi- 
atal lányok odavetik magukat — remélve, kicsiny 
sérülésüket maga a meglepett és aggódó Vezér 
fogja ellátni, és  ijedtségükért,  vérveszteségükért 
őket kárpótolni, vigasztalni... Naponta jöttek a le- 
velek. Ezek szerelmes levelek voltak, némelyikben 
nem csak házassági ajánlattal, önfelajánlkozással, 
hanem pornográf rajzokkal is. Ezer és ezer fiatal 
lány küldött hímzett párnát Hitlernek, remélve, a 
feje alá teszi és róluk álmodik... no és válaszol 
levelükre, kapcsolat lesz a dologból, aztán házas- 
ság... 

Hitler persze jól tudta, mire megy ki a játék. 
Az egyik ok, amiért nem nősült meg, éppen ez volt. 
Majdnem cinikusan jelentette ki egyszer egyik bi- 
zalmasának: 

— Ha megnősülnék, elveszíteném ezeket a ra- 
jongókat. Így, ha képletesen is, de minden német 
nőnek én vagyok a férje, az apja, a Vezére...! 

És valahol igaza volt. Ott és akkor, a német 
háborús körülmények között, míg a férfiak na- 
gyobb része aktívan támogatta Hitler politikai 
irányvonalát — vagy legalábbis nem ellenezte és 
persze nem akadályozta azt — a nők ezzel a lelki, 
nem is olyan passzív rajongással támogatták őt. És 
így emberellenes rezsimjét is. 

Az az ember, akit mi elsősorban rettenetes tet- 
teiről ismerünk, aki agresszív erőpolitikát folyta- 
tott és nem habozott egyszerre százezer vagy millió 
embert halálra ítélni — a nők társaságában kedves 
volt és megnyerő. Meggyőző és mosolygós. Tudott 
bókolni a célpont korától függetlenül. Szépeket 
mondott a tizenhat éves pirulós kamaszlánynak 
éppen úgy, mint a nyolcvan éves befolyásos mat- 
rónának. Annak is, akitől függött valami és annak 
is, aki tökéletesen közömbös volt számára, akitől 
nem akart semmit. , Charme"-ja volt, hogy akkori 
kifejezéssel éljek. Minden nő elragadtatva ment 
haza egy vele folytatott, akár csak pár mondatos 
beszélgetés után. Bárhol is felbukkant, elsőnek a 
nők vették körül. Ő pedig érzelmeket sugallt, sőt 
olykor szenvedélyt is. 

Talán ha nem lett volna politikussá, akkor 
festőként,  művészlélekként egy újkori Casanova 

vált volna belőle. Járta volna Európát és nőket hó- 
dított volna. Nők kitartottjaként élt volna évtizede- 
ken át. Akkor is sokan szerették volna őt, de közel 
sem annyian, mint így, ebben a valós, reális életé- 
ben. 

Amikor elkezdődött a háború, Eva számára bi- 
zonyos értelemben befellegzett. Tudta, hogy Hitler 
most már még inkább elfoglaltságaira fog hivat- 
kozni és természetesen még inkább igazat mond, 
mint eddig. A más nők felbukkanása már nem is 
izgatta annyira. Bár például Magda  Göbbelsről 
köztudott volt, hogy szerelmes a Führerbe és min- 
den alkalmat megragad, csakhogy a közelében le- 
hessen. De Eva valamilyen belső női ösztönnel 
tudta: Hitler nem fog engedni annak a nőnek. 

Lehet, értesüléseit a szexuális együttlétek alatt 
szerzett bizonyosságra alapozta? Érthetőbben fo- 
galmazva: tudta már, hogy Hitler nem férfi a szó 
köznapi értelmében. Tudta már, hogy impotens, 
tehát nem csalja meg őt. Bárhogyan is igyekezne 
Magda Göbbels vagy bárki más, Hitlerből nem 
fogja kicsiholni a libidó egyetlen , használható" 
szikráját sem...? 

Ez talán a tipikus káröröm volt már: ,ha nem 
lehet az enyém, ne legyen másé sem". És Evának 
ezért sem kellett tennie semmit, a biológia megol- 
dotta a dolgot helyette. 

Hitler legunalmasabb szeretője Eva Braun volt. 
Ez egyben azt is jelenti, hogy a mi számunkra is 
unalmas a dolog, ugyanis alig van mit írnunk erről 
a kapcsolatról. Míg Gelivel sok esemény zajlott, és 
Hitler vele kapcsolatban mintha , élt" volna — addig 
Eva Braunnal kapcsolatban Hitler mintha eleinte 
, félholt", később meg egyenesen , halott" lett vol- 
na. Nagyon ritkán látta a nőt, természetesen az is 
őt, és bár anyagilag nagyon sokat megadott a lány- 
nak, a kapcsolatukban több hónapos lyukak voltak. 
Amikor nem találkoztak, nem történt köztük semmi 
és így a kapcsolat lelki része (ha volt ilyen) sem 
fejlődhetett tovább. 

Érdekesen alakult Hitler Eván kívüli magán- 
élete is. Különösen a már említett 1943-as törés 
után jöttek a szemmel látható változások. Egyrészt 
a külseje is megváltozott, nagyon megöregedett és 
egyre többet betegeskedett. Másrészt fokozatosan 
nőtt a magánya. Ezen persze könnyen segíthetett 
volna, ha nem olyan a természete, amilyen. Egy- 
részt igen gyanakvó lett — ez pszichés ferdülés, 
amely szinte mindig elfogja a diktátorokat, hisz ők 
tudják a legjobban, milyen törékeny az emberi élet, 
velük is bármelyik pillanatban végezhet valaki! — 
másrészt nem bírta elviselni a társaságot sem. Az 
életmódja sem könnyítette meg a helyzetet, hiszen 
majdnem egész éjszaka fent volt, akkor politizált, 
fogadta a katonai és polgári vezetőket, beszélt 

velük, aztán délelőtt aludt, hogy délutántól kezdve 
ismét , beinduljon". 

Mivel nem bírta elviselni mások társaságát, hát 
egyre ritkábban kereste fel valaki is. Volt időszak, 
amikor egyszerűen megparancsolta, hogy jöjjenek 
vendégségbe X-ék és Y-ék és mások, de ezt sem 
bírta elviselni. Így aztán 1943 után, különösen 
1944 második felében és 1945 elején — amikor már 
szinte végig a berlini Bunkerben élt — csak a sze- 
mélyzettel ült egy asztalhoz. Igen, a nagy diktátor 
élete végén a legszívesebben a szakácsnővel, tit- 
kárnőkkel, sofőrökkel ebédelt és vacsorázott. 

Persze erősen megrendült az idegállapota is, 
ami aztán újabb tüneteket hozott. Nem akarta, hogy 
így lássák. Kizárólag a mind gyakoribb kitöréseit 
használta fel céljaira. Ha valahol nem az történt, 
amit akart, akkor dühösen tört ki, ordított és egyéb 
ijesztő jeleneteket művelt. Ezeket ugyan régebben 
is megtette, de míg akkor jól kiszámított manőve- 
rek voltak — 1943 után már nem mindig uralta a 
helyzetet és persze nem tudott uralkodni önmagán 
sem. 

Ilyen körülmények között Eva szeme láttára 
, ment össze" az egykori nagy ember. A lány azon- 
ban nem adta fel a dolgot. Pedig biztos lehetett 
benne, hogy ha ,, válni" akarna, ha elege lenne eb- 
ből a viszonyból, és ezt szelíden, hatásos érvekkel 


313 


közölné a Führerrel, akkor az nagy ajándékkal bo- 
csátaná útjára és semmi bántódása sem esne. 

De itt nem ez volt a helyzet. Az amerikai és 
angol repülőgépek nap mint nap bombázták a né- 
met városokat, a Birodalom határai keleten vészes 
gyorsasággal rövidültek, az ellenséges hadseregek 
több földrészen támadták őt és szövetségeseit. 
Hitler impotens lett, vagyis már a régi, feltehetően 
szado-mazochisztikus nemi játékokhoz sem volt 
kedve, ami pedig régen oly szomorúvá tette Gelit... 

Eva megmaradt neki, de már semmi haszna 
sem volt a nőből. Ám mivel más nőre sem számí- 
tott már élete utolsó másfél-két évében, legalább 
becsületesen felajánlotta neki: keressen másik fér- 
fit... Eva nem élt a lehetőséggel. Valamilyen, szá- 
mára addig ismeretlen fanatizmus kezdte őt gyö- 
törni. Kitartani a végsőkig! Ha a Führer kitart a 
helyén és nem adja fel, nem kapitulál az ellenség 
előtt, akkor neki sem szabad erre gondolnia! 

Életük utolsó pár hetéről elég sokat tudunk. 
Hitler természetesen azt szerette volna, ha Eva nem 
jön Berlinbe. Akkor már sejteni lehetett, hogy a 
nyugati szövetségesek hagyják, hogy Berlint, a 
Harmadik Birodalom fővárosát az oroszok foglal- 
ják el. Washington és London ezen döntése persze 
később milliók emberi tragédiáját okozta, és ezt 
előre sejthették volna a szóban forgó fővárosokban. 

Hitler hát tudatosan zárkózott be Berlinbe, 
ahogyan azt több alkalommal elmondta, kihirdette. 
Nem valószínű, hogy annyira elszakadt volna a 
valóságtól, hogy még hitt volna a végső német 
győzelemben. Hiszen elég volt a térképre pillanta- 
nia — a Bunkerben volt egy külön térképszoba is —, 
hogy lássa: itt már minden elveszett. Nos, Eva 
Braunt nem akarta odahozni. 

De Eva odament! 

Pedig hát addig sohasem ,lázadt fel". Mindig 
pontról pontra teljesítette a Führer utasításait. Tíz 
éve élt már így, egyszerre kettős életet. Hitler sze- 
retője volt, aki a felesége akart lenni, de erről senki 
sem tudhatott. Őt eldugták a világ elől, csak Hit- 
lerhez kapcsolódott. Minden egyéb: a család, a 
testvérei, a barátnői megvoltak ugyan, de semmit 
sem jelentettek. 

1945 elején már nem találkoztak. A közlekedés 
olykor megbénult, de mindig is életveszélyes volt 
már. Akinek nem volt kötelező, nem utazott seho- 
vá. Hitler anyagilag bebiztosította Evát és legfel- 
jebb ködös üzenetek küldött neki. Ezek éppen 
olyanok voltak, mint amiket a német népnek mon- 
dott: kitartásra buzdított, és azt emlegette, hogy 
hamarosan megfordul a helyzet és a nácik győzni 
fognak. Eva számára ez azt jelentette volna, hogy 
maradjon a helyén és várja meg, míg megváltozik a 
helyzet. 

Eva akkor az obersalzbergi , hegyi házban" ült 
tétlenül, hónapok óta. Már eljött a tavasz — a náci 
birodalom utolsó, befejezetlen tavasza — és Eva 
nem volt képes tovább várni. A vég sejthető volt. 
Eva egy napon — már áprilist írtak — úgy döntött: 
nem számít, mit fog mondani a Führer, ő átverekszi 
magát Berlinbe. A hegyi ház biztonságosnak lát- 
szott, vélte a Führer és annyiban igaza volt: az el- 
lenséges légierő nem bombázta a nem katonai cél- 
pontokat, legfeljebb akkor, amikor a kíméletlenül 
szőnyegbombázott angliai városokért cserébe le- 
bombázták Drezdát. Akik akkor kisvárosokban és 
falvakban éltek, ahol a közelben nem voltak hadi- 
üzemek, vasúti csomópontok stb., azok viszonyla- 
gos biztonságban érezhették magukat. 

De Eva akkor fellázadt, életében először szegte 
meg a Führer utasítását. Nem volt könnyű dolga, 
ha Berlinbe akart eljutni. Akkor már nem jártak 
vonatok bajor területről Berlin felé (máshová se 
nagyon), ezért a vasúti közlekedés, mint olyan nem 
jött számításba. Repülőgép sem akadt, hiszen a há- 
ború utolsó fázisában már alig volt ép, használható 
gépe a  Luftwaffének, nem is szólva polgári 
légiforgalomról, amely akkor már szintén nem lé- 
tezett. 

Eva azonban ötletesnek bizonyult. Eszébe ju- 
tott, hogy évekkel korábban a Mercedes gyár fel- 
ajánlott a Führernek egy Mercedest — ki tudja már, 

hányadikat a húszas évek óta...? Az ott állt egy ga- 
rázsban, senki sem mert hozzányúlni, hiszen a 
Führeré volt. Akkor is, ha csak névleg vette át, de 
soha nem használta, mi több, tudomásunk szerint 
nem is látta a járművet. 

Eva parancsot adott a személyzetnek, hozzák 
ki a kocsit a garázsból, szerezzenek szürkészöld 
festéket, és fessék át az autót olyanra, amilyenek a 
katonai járművek. Ez egyrészt álcázásul is szolgál- 
hatott, másrészt ellenséges légitámadás esetén 
megkönnyítette a haladást német területen. Aztán 
Eva egy talpraesett sofőrt ültetett a vezetőülésbe, 
maga is beszállt bőröndjeivel, és... irány Berlin! 

Sikerült neki eljutnia oda. A városba, ahol az- 
tán pár hét múlva előbb Hitler felesége, aztán ha- 
lott lehetett. 

Indulás előtt elmondta összes barátnőjének: 
semmiképpen sem tudja elképzelni az életet úgy, 
hogy befejeződik a háború, Hitler meghal vagy le- 
lövik vagy kivégzik, de mindenképpen nélküle ké- 
ne élnie tovább. Magda Göbbelshez hasonlóan, bár 
más okokból, nem tudta az életét elképzelni a há- 
ború utáni, nem-náci, nem-hitleri Németországban. 
Azonfelül feltételezzük, hogy valamiféle egzaltált- 
ság is kellett ehhez a döntéshez. Számtalanszor 
elképzelte magát, amint megjelenik a Bunkerben és 
azt mondja Hitlernek: Íme, itt vagyok, miattad jöt- 
tem ide! 

Eva végső soron butuska, romantikus lélek 
volt. Ez az egyetlen döntése bizonyult igazán ko- 
molynak — rá is ment az élete... 

Mindenesetre megérkezett a Bunkerbe, és ép- 
pen időben jött, hogy április 20-án megünnepelhes- 
se a Führer 56. születésnapját. Hogy Hitler örült-e 
neki, nem igazán tudható. Az utolsó hetekről sok 
beszámoló maradt fenn, de hogy mi játszódott le 
,Eva Braun kisasszony, a Führer személyes titkár- 
nője" (így írták őt be a Bunker nyilvántartásába) és 
Adolf Hitler között, ez csak feltételezhető. Bizto- 
san lezajlott néhány személyes jellegű, bizalmas 
beszélgetés. 

A Führer hiúságát csiklandozhatta, hogy íme 
egy nő, aki az életét akarja adni érte. Ez minden 
férfira hatást gyakorol. Kérdés persze, Hitler 
mennyire volt még abban az állapotban, hogy 
ilyesmit — vagy bármit — megfelelően értékelni 
tudjon? 

Azt tudjuk teljes bizonyossággal, hogy Hitler 
próbálta rábeszélni Evát, hagyja el a Bunkert amíg 
megteheti! Ugyanakkor nem kegyelmezett mások- 
nak. Még Eva rokonainak sem. Például annak ide- 
jén ő hajtotta ki, hogy Eva húga és legjobb társa-ba- 
rátnője, Gretl feleségül menjen egy náci katona- 
tiszthez, — Fegeleinhez. Fegelein — végső — soron 
Himmler személyes képviselője volt a Bunkerben — 
az SS és a rendőrség miniszterének nem sikerült 

bejutnia a Führer mellé az utolsó időszakban (gya- 
níthatóan nem is nagyon törekedett erre) és így 
Fegelein képviselte őt. Egyes, ellenőrizetlen hírek 
szerint Fegelein nemcsak a Bunkert akarta illegáli- 
san elhagyni — féltette az életét —, hanem egy ma- 
gyar nővel és 100 ezer márkányi ékszerrel próbált 
megszökni, de elkapták. A Führert rettenetesen 
dühítette a dolog: hát az árulás már beférkőzött a 
Bunkerba is...? Április 27-én, három nappal a vég 
előtt történt az ügy és a Führer azonnal halálra 
ítélte a férfit. Fegelein különben azért akart el- 
szökni, mert főnöke, Himmler éppen a Führer háta 
mögött tárgyalásokba kezdett az ellenséggel. Tény 
viszont, hogy Eva Braun sógorát — aki kis híján 
Hitler sógora is lett volna, ha él még két napig! — 
ott a Kancellária udvarán kivégezték. 

A Führer lényegében magára maradt. Még a 
hűséges kutya, a szolgalelkű Himmler is próbált 
kibújni a pórázból. Végső soron a régi társakból 
csak Göbbels, és felesége Magda, Bormann a tit- 
kár, mindenes és helyettes, valamint Eva Braun 
maradt mellette. 

Ha pedig Eva mellette maradt, ezért neki ,járt 
valami". Ezt Hitler a maga sajátos, és akkoriban 
már minden bizonnyal elferdült gondolkodásmód- 
ján értelmezte. Vagyis ha Eva Braun nem akart el- 
menni — az utolsó alkalmat is tudatosan kihagyta, 

mielőtt az ellenség gyűrűje bezárult előbb a 

városnegyed, aztán a Kancelláriát övező utcák, majd 
pedig már az épület körül — akkor a halált válasz- 
totta. A halált vele, élete férfijával és Führerével. 
Tehát megérdemli, hogy a halálba már mint Adolf 
Hitler felesége mehessen! 

Frau Hitler...! 

Ennyi elégtételre igazán számíthat a nő. Hitler 
akkor már biztosan tudta, mit fog tenni. Nem vár- 
hatja meg, míg az első orosz katonák betörnek a 
Bunkerbe. Nem kockáztathatja azt a szégyent, hogy 
elfogják őt, kihurcolják innen és Moszkvában egy 
vasketrecben  mutogassák..! Nem tudni, honnan 
vette ezt, de akkoriban makacsul ismételgette. 

Egyszóval csak a halál jöhet, tudta jól. És tudta 
Eva Braun is. Ha pedig meg kell halni, talán egé- 
szen más érzés ezt Frau Hitlerként megtenni? 

A sajátos és rendkívül komor hangulatú ese- 
ményre 1945. április 28-án késő éjjel, végül is áp- 
rilis 29-én 0 óra után került sor. Bár Hitler nem 
szólt bele a formaságokba, tény, hogy minden az ő 
legvadabb, leginkább teátrális Wagner-elképzelései 
szerint játszódott le. Az ,Istenek alkonya" volt ez 
is, azzal a nem elhanyagolható különbséggel, hogy 
messze nem istenségeknek alkonyult be — végleg. 
Az akaratlan , poén" az volt, hogy azt a német hi- 
vatalnokot (a közelből rángatták be a Kancelláriába 
a nevezetes eseményre), véletlenül éppen... Walter 
Wagnernek hívták. 

A ceremónia mindössze pár percig tartott, a 
Bunker térképszobájában tartották meg. Hitler és 
Eva örök hűséget esküdtek egymásnak — a jelző 
ilyen körülmények között teljesen irreálisnak, mi 
több, komikusnak hatott. Az éjszaka kellős köze- 
pén lezajlott szertartás után az ifjú pár néhány , ba- 
rátjukat" különleges ,esküvői lakomára", mond- 
hatni szinte ,lakodalomra" hívta. Bormann, a 
Göbbels-házaspár  (elképzelhetjük Magda Göbbels 
közérzetét az esküvő alatt és utána...!), két titkárnő 
és néhány ott szolgálatot teljesítő katonatiszt le is 
ült egy asztalhoz. Nem csodálkozhatunk rajtuk, ha 
a hangulat nem volt az alkalomhoz illő... 

Valamit ettek és pezsgőt ittak, ezek már a 
Bunker utolsó készletei voltak. Bormann, mint 
tudjuk, ekkor már menekülését fontolgatta — ké- 
sőbb sikerült is neki elmennie onnan. És bár sokan 
még vitatják, gyakorlatilag bebizonyosodott, hogy 
kijutott Dél-Amerikába és ott élt vagy másfél évti- 
zedet. Göbbelsék tisztában voltak vele, hogy nem 
hagyják el a Führert, ott lelik majd halálukat a ke- 
véssé barátságos Bunkerben, tizenhat méterrel a 
Kancellária szintje alatt. 

Hitler nem is titkolta, hogy öngyilkos lesz. 
Még ezen az ,esküvői vacsorán" is erről beszélt a 
társaságnak. Utána az egyik titkárnővel be is men- 
tek egy szobába, ahol politikai és  magán-vég- 
rendeletét diktálta le. 

Másnap — vagy tulajdonképpen még azon a na- 
pon — utolsó katonai jellegű tanácskozásait tartotta 
a katonákkal. Egyik főtisztje azt javasolta, még 
talán sikerülne kitörni a gyűrűből a rendelkezésre 
álló válogatott SS-erőkkel és a  Hitler-testőrség 
megmaradt, bár erősen csonka alakulataival. De 
Hitlernek ehhez sem volt kedve. A külföldi rádió- 
kat még olykor fogni lehetett a Bunkerből kidugott 
antennákkal. Innen tudta, mi lett a sorsa 
Mussolininek és vele együtt elfogott szeretőjének, 
clara Petaccinak. 

Ez is csak arrafelé lökte őt, hogy ne kerüljön 
élve az ellenség kezébe. Ha elindulnak kitörni, ak- 
kor minden megeshet. Még az is, hogy sebesülten 
elfogják. Márpedig betegesen irtózott a fogságtól. 
Nyilvánvalóan nem Eva Braun, hanem a saját sorsa 
izgatta, csak ennek volt jelentősége. 

, Nászéjszakáról" nem tudunk. Azon körülmé- 
nyek között még akkor is szinte lehetetlen lett vol- 
na, ha Hitler nem impotens, nem beteg és nem a 
halál gondolata foglalkoztatja. Biztosak lehetünk 
benne, hogy ilyesmire akkor egyikük sem gondolt. 

Viszont mire gondolhatott Eva? 

Erről sem tudni semmit. Feltehetően már ő is 
tudta, hogy meg kell halniok. Belenyugodott. Tu- 
lajdonképpen azért utazott Berlinbe, azért ment a 
Bunkerbe. Hát eljött az utolsó nap? 

Az utolsó előtti nap volt április 29-e. Az ost- 
romgyűrű még szűkebbre zárult, az orosz hadsereg 
már szinte az egész várost uralta, bár a metrókban 
és más elzártabb helyeken a németek még mozog- 
tak, még kitörhettek. Mint Bormann esetéből tud- 
juk, tulajdonképpen május 1-jén is volt esély a me- 
nekülésre. Igaz, nagyon kicsi esély. 

Hitler a helyén maradt. Kiadta az utasítást, 
hogy majdani tetemét égessék el. Nem akarta hát 
azt sem, hogy bármilyen földi, testi maradványa az 
ellenség kezére jusson. Megmérgeztette vagy lelö- 
vette kedvenc kutyáit, amelyek szintén ott voltak 
vele a  Bunkerben.  Végrendelkezett, kinevezte 
utódját, és egy új kormányt is , létrehozott" 
Göbbelsszel az élen — holott tudta, hogy az is ön- 
gyilkos lesz majd közvetlenül utána. 

Mivel akkor is össze-vissza élt — főleg éjszaka 
— és mivel a Bunkerben nem lehetett tudni, odafönt 
nappal van-e vagy éjszaka, hát Hitler éjjel fél há- 
rom körül — már április 30-át írtak — kiszólította az 
egész személyzetet. Mindenki sorba állt, Hitler pe- 
dig Evával oldalán végigment a sor előtt és min- 
denkivel kezet fogott, megköszönte szolgálataikat, 
kitartásukat. 

A következő órákban — délelőtt volt — még fo- 
gadott tiszteket , fentről", akik a helyzet remény- 
telenségét ecsetelték. 

Aztán egy ebéd után kora délután mindketten 
öngyilkosok lettek. 

A dolog persze korántsem ilyen egyszerű. 
,Frau Hitler" az egyes tanúvallomások szerint ci- 
ánkapszulát harapott át, a másikak szerint őt is le- 
lőtték. Hitler öngyilkossága még ennél is rejtélye- 
sebb. Mint arra a legutóbbi években végzett kutatá- 
sok és a róluk írott beszámolók (mindenekelőtt 
Stefan Niemayer , Hitler rejtélyes eltűnése" c. ala- 
pos műve) rávilágítottak, nagyon sok minden más- 
képpen van, mint azt fél évszázadon át hitték a 
történészek és kutatók. 

Először is bebizonyosodott, hogy az a félig el- 
égett holttest, amelyet mindenki Eva Braun földi 
maradványainak tulajdonított, nem az övé. Ez egy 
olyan nőé volt, aki nem sokkal halála előtt gránát- 
repeszdaraboktól sebesült meg. Erre a Bunkerben 
nem kerülhetett sor, Eva az utolsó napokban nem 
ment ki onnan. Kié hát az a holttest? A feltételezé- 
sek szerint a kettős öngyilkosságot csak megját- 
szották, Hitler és Eva Braun kimenekültek az égő 
városból és az egyik utolsó repülőgéppel, amit 
Martin Bormann szervezett nekik, eljutottak Ham- 
burgba. Onnan egy tengeralattjáróval mentek Ar- 
gentínába. E hajó útja meglehetősen biztos, mi 
több, dokumentált is. Az is biztos, hogy a háború 
után érkezett argentin földre. 

Mi történt hát Eva Braunnal? 

Hitler földi maradványai sem biztosan az övé, 
erről is számos ellentmondó kutatási eredmény 
született. Sok jel mutat arra, hogy amit a Bunker 
fölött elégve találtak, az nem Hitler teste volt. És 
mint fentebb írtuk, szinte bizonyos már, hogy a 
másik, a női holttest pedig nem Eva Brauné volt. 

Könyvünknek ez már nem témája, bár önma- 
gában roppant izgalmas kérdés ez a történelmi 
(kettős) rejtély. A mi számunkra mindebből csak 
annyi világos és elfogadható: Hitler, ha élve ki is 
jutott a Bunkerből, már nem élhetett sokáig. Meg- 
viselték az események, a betegségei, és persze az a 
csapás, hogy legyőzték. Tehát ha el is jutott élve 
arra a tengeralattjáróra, kétségtelen, hogy Dél-Ame- 
rika földjére már nem léphetett. Meghalt vala- 
hol útközben — ismétlem, abban az esetben, ha va- 
lóban nem halt meg a Bunkerben. 

Eva Braunról még ennyit sem tudunk. Időnként 
hallani lehetett az 1950-es, sőt 1960-as években is, 
hogy él valahol. Hogy látták, beszéltek vele, hogy 
életjelet adott rokonainak, szüleinek. 

De utóbb — állítólag — minden ilyen hírről be- 
bizonyosodott, hogy nem volt igaz. Akkoriban per- 
sze még senki sem tudhatta, milyen boncolási 
eredmények születtek a Bunkerben, hiszen az oro- 
szok nemcsak ,őHitler" és ,Eva Braun" földi ma- 
radványait vitték magukkal és rejtették el fél év- 
századra, hogy aztán állítólag elégessék őket —, hanem 

az egyéb, igen gyanús körülményekről sem 
számoltak be. Ugyanakkor nem szabad elfelejte- 
nünk, hogy fél évvel a háború vége után Adolf 
Hitlert, mint keresett háborús bűnöst köröztették a 
szövetségesek...! 

Vagyis a dolog korántsem olyan egyértelmű, 
ahogyan azt a huszadik század végéig hittük. Aho- 
gyan újabb és újabb körülményekről szerzünk tu- 
domást, úgy kezd egyre bizonyosabbnak látszani, 
hogy talán Hitler sem, de Eva Braun már majdnem 
bizonyosan nem halt meg a berlini Bunkerben 1945 
április 30-án! 

De ha akkor nem is — ma már bizonyosan nem 
élhet. Így végső soron a mi számunkra a dolognak 
nincs nagyobb jelentősége. Eva Braun volt az a nő, 
aki az embertelen diktátort emberibb oldaláról is- 
merhette. Azonban nem ismerte olyan jól, mint 
Angela Raubal, vagyis Geli, akinek az élete is rá- 
ment erre a megismerésre. Geli egy olyan férfit 
ismert meg, akinek beteges ösztönei a szexualitás- 
ban is uralták őt és partnerét. Magda Göbbels még 
mondhatni megúszta ezt anélkül, hogy igazán bele- 
keveredett volna a Hitler-szőtte hálók egyikébe. 

Eva Braun a maga semmitmondó kis életét egy 
olyan emberhez kötötte, aki nemhogy egy értelmes 
nőt, de még ezt az egyszerű lányt sem érdemelte 
meg. Adolf Hitler romlást, pusztulást és halált ho- 
zott mindenkire, akár ismerte őt, akár nem. Azokat 

a nőket, akiket állítólag szeretett — a , maga mód- 
ján" — sokszor a legrosszabb sorsa ítélte. 

Geli, Magda, Renate, Eva és mások egy sátáni 
lelkületű aljas emberfajzatnak estek áldozatul. Ta- 
lán külön szerencséjük, hogy nem érték meg a há- 
ború utáni időket, amikor a nácizmus összes titká- 
ról fellebbentették a fátylat. Elborzadtak volna 
mindnyájan, megértve, ki is volt az az ember, aki- 
ért az életüket áldozták...? 


VÉGE 

Többen voltak, mint hinnénk. Ez az ember a maga 
sajátos — lelkületével. mágikus hatást gyakorolt a 
nőkre. Mint minden diktátor, nagyságával és  hatal- 
mával szédítette, kábította -őket. De a jelek szerint 
életének mindössze egyetlen nagy szerelme volt — 
Geli-Angela, a saját unokahúga! Őt előbb fertelmes 
perverz szexuális játékra kényszerítette, majd  né- 
hány év alatt az öngyilkosságba hajszolta. Bár az 
sem zárható ki, hogy maga a Führer volt a gyilkos. 
HE megunt szeretőjét az ő utasítására végezték 


voltak, — ugyanakkor ravaszak és 
. számítók. Akadt, akivel a. férfi tizenöt évig élt úgy, 
v "hogy soha nem mutatta meg őt a világnak. Olyan 
. is akadt, akivel színházba, moziba járt. Volt tizené- 
ves, akit sikertelenül -próbált elcsábítani, és akadtak 
éltesebb . dámák, akikre mágikus hatást gyakorolt 
ez a nem hétköznapi férfi. ús 


3 af 

HITLER SZERETŐL... 9 
..akik mind vagy öngyilkosok lettek — némelyik 
több kísérletet is elkövetett — vagy gyanús körülmé- 
nyek között vesztették életüket. Impotens volt-e 
Hitler? Hogyan  szerelmeskedett, tudta-e egyáltalán, 
. milyen" érzés a szerelem? Vagy csak egy szado-ma- 
.. zochista " perverz volt, "aki így és csak így tudott 
k 4 OASA könyv Hitler szeretőiről íródott, de 

:j lője ! természetesen maga a diktátor. 


